A 


ae 


4 


A 2 
V 
As 
- 
. sid 
“gg 
2 (. 
S. ? 1 
p : , 7. 
KA 
“ ——? 
T | - 
J 
5 3 
h “p 
-. 1 
4 
) " 
" . 
1 ) 
AU 
a 
. 
#4 
Hwa » 
1 La 
ON 
S 1 
2 
« k , 


JATUHNYA BAITULMUOOADIS 


PERANG SALIB 
PERTAMA 


JATUHNYA BAITULMUOADDIS 


PERANG SALIB 
PERTAMA 


PTS LITERA UTAMA SDN. BHD. (742921-T) 
No12 & 12A, Jalan DBP 

Dolomite Business Park 

» 68100 Batu Caves, Selangor, Malaysia 

literaUtama “Tel: 4G 03 61880316 Faks: #6 03 61890316 

Laman web rasmi PTS: www.pts.com.my 

Kedai buku online PTS: www.bookcafe.com.my 

Facebook: www.facebook.com/bukupts 

Twitter: www.twitter.com/bukupts 


yr 


O Abdul Latip Latib 2013 
Cetakan pertama 2013 


Hakcipta terpelihara. Tidak dibenarkan mengeluar ulang mana-mana 
bahagian artikel, ilustrasi dan isi kandungan buku ini dalam apa jua 
bentuk dan dengan apa cara sekalipun, sama ada secara elektronik, 
fotokopi, mekanik, rakaman, ataupun cara lain sebelum mendapat izin 
bertulis daripada PTS Litera Utama Sdn. Bhd. 


Perpustakaan Negara Malaysia Data Pengkatalogan-dalam-Penerbitan 
Abdul Latip Latib, 1954- 
Perang Salib Pertama / Abdul Latip Latib 


ISBN : 978-967-408-153-9 
1. Islamic stories, Malay. I. judul. 
297.18 


Pengarah Penerbitan: Fauzul Na'im Ishak 
fauzuln@pts.com.my) 
Pengurus Besar Penerbitan: Mohd Ikram Mohd Nor Wazir 
(ikram@pts.com.my) 
Penasihat Bahasa: Profesor Emeritus Abdullah Hassan 
(profabdullah@pts.com.my) 
Pengurus Penerbitan: Wan Zuhairi 
(wanzu@pts.com.my) 
Timbalan Pengurus penerbitan: Norashikin Wahid 
(ashikin@pts.com.my) 
Pengarah Seni: Hisham Salmin 
(hishamsalmin@pts.com.my) 
Pengurus Kreatif : Nor Azri Nor Azmi 
(azri@Apts.com.my) 
Editor: Bahruddin Bekri (bahar@pts.com.my) 
Editor: Rafiza Rahman 
Ilustrasi Kulit: Nor Azri Nor Azmi 


Diedarkan oleh: 
PTS Publications & Distributors Sdn. Bhd. 
Tel: 03-6188 0316 Faks: 03-6189 0316 
E-mel: sales@pts.com.my 


Dicetak oleh: 
BS Print (M) Sdn. Bhd 
No 10, Jalan Indrahana, 
Off Jalan Kuchai Lama, 
58100 Kuala Lumpur 


Kandungan aslam tetnneb ana ANN v 
Pendahuluan ane ohm 1 
Babi Api Dendam.eeoeasnasn smua 5 
Bab:2  Tercetusnya Perang ........oooooooooooo 13 
Bab:3: Perano Mangikert sco.mooo—moomwowkusasu 20 
Bab: 4 Kejatuhan Turki Seljuk.......»ocooooo.o 33 
Bab: 5 — Maharaja Alexius Comnenus L..........ooooooo. 43 
Bab:6 Persidangan Piacenza........oocooooooo oo 52 
Bab:7 Persidangan ClermOnt.......oooooooooo 64 
Bab: 8 Seruan Jihad Peter Si Pertapa..........ooo. 73 
Bab:9: Perang: Salib Rakyat...» #.»#couussn 84 
Bab: 10 Tragedi Berdarah Di Hungary .......oooooooo 95 
Bab: 11 Pasukan Salib Jerman... 108 
Bab: 12 Kerakusan Tentera Salib Jerman ...................... 120 
Bab: 13 Peter Tiba Di Kota Nicea.........oooooo 133 
Bab: 14 Pasukan Salib Bangsawan ...........ooooooo 145 
Bab: 15 Tibanya Pasukan Salib Bangsawan................... 159 
Bab: 16 Perjanjian Vassalay.........cooooooooooo 169 
Bab: 17 Kota Nicea Dikepung............oooooooo. 183 
Bab: 18: .Pakatari: RahSias.oooWcommesbusmusn 196 
Bab: 19 Perang Dorylaeum.....c..cooooooWoooo 208 
Bab: 20 Edessa Ditakluk Baldwin..........ooooo 220 
Bab:21 Mara Ke Kota Antokiah ........c.oooooo 234 


Kandungan 


Masih Dalam Kepungan............ooooooo 247 


Perebutan Kota Antokiah ........oooooWoooo 261 
Perebutan Kasam hama 270 
Tragedi Berdarah Kota Ma'arat .........o.o. 285 
Tentera Salib Tiba Di Baitulmugaddis............. 298 
Serangan Akhir aga 310 
Jatuhnya Baitulmugaddis ..........ooooo 321 
Baitulmugaddis Berdarah ............oo.o 331 
AN NN ANA OP BN PANEN EGA INA RO AA 340 


Berkenaan Novel Sejarah 


Novel ini ditulis berdasarkan buku-buku tentang Perang Salib 
yang merupakan sumber sekunder. Sesuai dengan sifatnya 
sebagai sebuah novel, penulisannya diselitkan imaginasi 
penulis yang bersifat fiksyen. 


Tujuannya, selain melancarkan pembacaan dan 
memberi manfaat kepada pembaca, ia juga bagi 
menanamkan minat pembaca kepada sejarah Islam. 


Diharapkan pembaca dapat menilai novel ini hanya 
sebagai 'pintu' kepada 'rumah' sejarah Islam yang lebih 
besar dan luas. 


Kami menggalakkan supaya pembaca tidak berhenti 
pada buku ini sahaja, sebaiknya teruskan kepada buku- 
buku sejarah yang berat sifatnya. 


Bagi tujuan akademik yang lebih mendalam, pembaca 
dinasihatkan supaya terus kepada sumber-sumber 
penulisan akademik yang bersifat non-fiksyen. 


PENDAHULUAN 


erang Salib adalah permusuhan, pertempuran 
Pp: pertumpahan darah yang berlaku antara 
umat Islam dengan Kristian. 


Sebelum berlaku Perang Salib pertama pada 1095, 
keadaan umat Islam tidak bersatu kerana fahaman 
politik dan perbezaan mazhab. Baghdad diperintah 
olehkerajaan Abbasiyah, Mesir diperintah kerajaan 
Fatimiyah, Syam diperintah oleh golongan Ismailiyah, 
Andalus diperintah oleh Kerajaan Bani Umaiyah 
yang diasaskan Abdul Rahman Ad Dakhil, dan Turki 
diperintah oleh kerajaan Seljuk. Mereka tidak bersatu, 
malah saling bermusuhan. 


Kerajaan Abbasiyah di Baghdad sudah lemah dan 
tidak dapat lagi mengawal negeri-negeri di bawah 

jajahannya. Orang-orang Ismailiyah yang memerintah 
Syam, dilaporkan sering melakukan pelbagai kejahatan 
seperti merompak, membunuh, memperkosa malah 
sanggup membunuh mereka yang sedang bersembahyang 
di masjid, hanya kerana dianggap penentang kerajaan. 


Kerajaan Fatimiyah yang memerintah Mesir pula 
sanggup menjalin hubungan baik dengan negara-negara 
Eropah, malah meminta bantuan mereka bagi 
menghancurkan golongan Salajigah, musuh utama kaum 
Fatimiyah. Keadaan umat Islam di Mesir ketika itu juga 
berpecah belah, akibat pertentangan mazhab antara Ahli 
Sunah dan Syiah. 


Sebab-Sebab Berlakunya Perang Salib Pertama 


Kerajaan Rom Timur Byzantine atau Kota Konstantinopel, 
sering diancam tentera Islam yang berusaha menawannya 
sejak zaman Khalifah Muawiyah Abu Sufian. Kerana 
itu mereka meminta bantuan dari orang-orang Kristian 
Barat. 


Sebab kedua tercetusnya Perang Salib, apabila tersebar 
khabar angin yang mengatakan pemerintah Islam 
berlaku zalim terhadap penganut agama Kristian. Mereka 
dibunuh, kaum wanita diperkosa dan kanak-kanak 
dijadikan hamba. Tersebar pula berita orang-orang 
Kristian yang mahu ke Baitulmugaddis diserang, 
dibunuh, dan harta mereka dirampas. Antara tokoh yang 
menyebarkan khabar angin itu adalah Pope Urban 11, 
ketua besar penganut agama Kristian. Tanpa menyelidik 
kesahihannya, pemimpin Eropah terus mempercayainya 
kerana khabar itu disampaikan oleh ketua agama mereka. 

Sebab ketiga, kerana masyarakat Eropah ketika itu 
terutama orang awam berada dalam keadaan yang amat 
menyedihkan kerana kezaliman pemerintah. Mereka 
diwajibkan membayar pajak dan kerja paksa. Keadaan 
menjadi lebih sulit apabila berlaku kebuluran dan 
kemiskinan. 


Golongan atasan yang diharapkan membela nasib 
rakyat, bertindak sebaliknya dengan memeras ugut 
rakyat bawahan dan dipaksa menjadi tentera. 


Ada juga usaha menghidupkan semangat jihad 
penganut Kristian. Mereka ditawarkan pengampunan 
dan syurga apabila pergi berjihad. 


Sebab yang terakhir, apabila golongan Fatimiyah yang 
memerintah Mesir menjalin hubungan baik dengan 
pemerintah Eropah, malah meminta bantuan mereka 
bagi menghapuskan kaum Salajigah yang menjadi musuh 
Fatimiyah. 

ebu-debu pasir di tengah gurun yang 
IP Yiemetomng berterbangan ditiup angin. 
Di padang pasir itu kedengaran riuh-rendah 
dengan kedatangan rombongan penziarah Kristian. 


Mereka berarak diiringi bunyi ketukan gendang dan 
tiupan seruling. 


Kumpulan penziarah Kristian itu terdiri daripada 
golongan bangsawan, dan para kesateria yang datang 
dari segenap pelosok Eropah. Mereka datang dalam 
jumlah yang besar, dengan membawa obor dan 
pedang seperti tentera yang sedia berperang. Kota 
Baitulmugaddis yang terletak jauh di Timur Tengah 
menjadi destinasi mereka bagi menunaikan ibadah 


ziarah. 

Suasana hiruk-piruk itu tiba-tiba menjadi gempar. 
Sekumpulan lelaki Arab berkuda dan bersenjata 
mengejar kumpulan penziarah itu. Para penziarah 
lari bertempiaran menyelamatkan diri. Malangnya, di 
tengah-tengah padang pasir yang luas itu, mereka tidak 
punya tempat bagi bersembunyi. Rombongan penziarah 
itu terkepung, dan terpaksa melawan pasukan berkuda 
itu. 


Dalam pertempuran itu, ramai penziarah Kristian 
tercedera dan terbunuh. Segala harta penziarah dirampas. 


Tindakan pasukan berkuda itu, adalah tindak balas 
daripada serangan kaum Kristian yang sering menyerang 
dan membuat huru-hara terhadap orang Islam. Penziarah 
Kristian itu terdiri daripada kesateria Eropah Barat, yang 
terkenal dengan sikap suka bergaduh dan berperang. 
Penduduk tempatan pula sudah tidak mampu menahan 
kemarahan lagi, kerana sudah kerap sekali kejadian 
serangan seperti itu berlaku. 


Sultan Alp Arslan memandang serius hal yang 
berlaku. Beliau sedar, suatu tindakan perlu diambil 
sebelum berlakunya kejadian yang lebih dahsyat. 


“Apakah cadangan kamu bagi mengatasinya?” tanya 
Sultan itu kepada perdana menterinya, Nizam al-Mulk. 


“Tuanku, sebelum Baitulmugaddis ditadbir oleh Bani 
Seljuk, kaum Kristian dibenarkan menjalani ibadah ziarah 
atas dasar toleransi. Tetapi keadaan semakin bahaya 
kerana para penziarah yang datang lengkap bersenjata, 
dan bertindak ganas terhadap penduduk tempatan. Jadi 
patik berpendapat lebih baik sekiranya mereka tidak 
lagi dibenarkan menunaikan ziarah, supaya keselamatan 

penziarah Kristian dan keamanan negara kita lebih 
terjamin. Nizam al-Mulk memberi pandangannya. 


“Sebagai pemerintah, sudah menjadi tanggungjawab 
beta menjaga keselamatan rakyat jelata, dan juga tetamu 
luar daripada ancaman bahaya. Jadi, beta bersetuju 
dengan cadangan itu. Maklumkan kepada penziarah 
Kristian supaya ibadah ziarah itu dihentikan serta-merta, 
titah Sultan Alps Arslan. 


“Perintah dijunjung, Tuanku. Perintah itu segera 
dilaksanakan. 


Sultan Alp Arslan dilahirkan dengan nama 
Muhammad ibn Daud di wilayah Parsi, empayar Arab 
Khurasan pada tahun 1026 Masihi. Beliau adalah putera 
kepada Daud Chaghri Beg, iaitu seorang komander 
tentera Turki di Khurasan. Beliau juga adalah cicit 
kepada Penghulu Turkomans Ghuzz yang terkenal 
sebagai pemimpin tentera, dan digelar Hero Lion. 


Alp Arslan adalah Sultan kedua Dinasti Seljuk. Beliau 
mewarisi kekuasan di daerah Khurasan daripada ayahnya 
pada tahun 1059 masihi. Daerah Oran pula diwarisi 
daripada bapa saudaranya pada tahun 1063 masihi. Lalu 
Sultan Alp Arslan menjadi penguasa tunggal dari sungai 
Oxus sampai ke Tigris. 


Beliau dibantu oleh Nizam al-Mulk, seorang perdana 
menteri yang cekap. Kombinasi dua pemimpin itu 
menjadikan pemerintahan Dinasti Seljuk berkembang 
dengan baik. Bahkan dengan kebijaksanaannya, 
beliau berhasil menundukkan puak-puak yang saling 
bertelingkah sehingga wilayah kekuasaannya aman dan 
damai. 

Sultan Alp Arslan sudah menduga tindakannya 
itu akan mengundang rasa tidak puas hati daripada 
penziarah Kristan. Apabila pulang ke tanah air, para 
penziarah memburuk-burukkan kerajaan Seljuk, dengan 
bercerita yang mereka dianiaya dan dizalimi semasa 
menunaikan ibadah ziarah. 


MY D— 

Pada abad-abad sebelumnya, tidak banyak penziarah 
Kristian dari Eropah Barat yang berkunjung ke 
Baitulmugaddis. Namun, selepas penguasaan Islam yang 
mengamalkan pemerintahan bertoleransi, penduduk 
yang beragama Kristian tidak pernah diganggu. Jadi, 
tempat-tempat suci dan peninggalan Kristian menjadi 
tempat yang selalu dikunjungi. 


Selain itu, orang-orang Yahudi yang dilarang tinggal 
di situ semasa pemerintahan Kristian, sudah dibenarkan 
kembali menetap dan beribadah di kota suci itu. Hidup 
mereka harmoni dan penuh muafakat. Baitulmugaddis 
menjadi kota suci bagi ketiga-tiga agama iaitu Islam, 
Kristian, dan Yahudi. Bahkan, agama-agama itu bebas 
menunaikan ibadah tanpa sebarang halangan. 


Peperangan Yarmouk adalah pertempuran yang 
berlaku antara tentera Islam dengan tentera Rom 
Byzantine di Jordan. Ketika itu tentera Islam yang 
dipimpin oleh Khalid Al-Walid, berjaya menewaskan 
kontinjen Rom Byzantine yang lengkap dengan senjata. 
Kekalahan tentera Rom Byzantine di Yarmouk membuka 
peluang penguasaan umat Islam di Baitulmugaddis. 

Empayar Rom Byzantine mahu menyerahkan kota itu. 
Namun, Patriarch Sophronius iaitu ketua agama Kristian 
Baitulmugaddis memberi syarat, supaya Khalifah Umar 
Al-Khattab sendiri yang datang ke kota Baitulmugaddis 
dan memberi jaminan keselamatan. 


Pada sangkaan Sophronius, umat Islam akan menolak 
syarat itu dan merampas kota suci seperti yang dilakukan 
kepada empayar Parsi dan Rom Byzantine. Ternyata 
jangkaannya meleset apabila Abu Ubaidah bin Jarrah 
yang sedang mengepung Baitulmugaddis, memenuhi 
permintaan Sophronius. Beliau menjemput Khalifah 
Umar Al-Khattab ke Baitulmugaddis. 


Khalifah “— Umar  Al-Khattab berangkat ke 
Baitulmugaddis tanpa membawa kehebatan kerajaannya. 
Beliau hanya menunggang seekor unta dengan ditemani 
seorang khadam. Bahkan perjalanan Umar dan 
khadamnya dari Madinah ke Baitulmugaddis hanya 
berbekalkan air, roti, dan kurma. 


Sebelum sampai ke destinasi, Umar Al-Khattab 
melalui khemah tentera-tentera Islam yang dipimpin 
oleh Abu Ubaidah bin Jarrah di Jabiya. Abu Ubaidah bin 
Jarrah adalah antara sahabat Rasulullah, yang termasuk 
dalam golongan sepuluh orang yang dijanjikan syurga. 
Turut bersama-sama Abu Ubaidah ketika itu adalah 
Khalid Al-Walid. Tentera-tentera Islam menyambut 
kedatangan khalifah itu dengan penuh penghormatan. 


Apabila Abu Ubaidah terlihat kaki Khalifah Umar 
yang dipenuhi debu-debu tanah, dan luka kerana 
perjalanan jauh, lalu beliau berkata, 


API DENDAM 


“Wahai Amirul Mukminin, sekiranya kamu 
memerintahkan supaya kami memapah dan memandu 
perjalananmu, nescaya kami akan lakukan. Mereka 
(penduduk Al-Ouds) tentu melihat kemegahan kamu 
sebagai Khalifah. 


Umar Al-Khattab berkata, “Demi Allah, sekiranya 
bukan engkau yang mengucapkannya nescaya aku 
menghukummu sebagai pengajaran buat umat ini. 
Sesungguhnya kita semua ini adalah hina lalu kita 
dimuliakan Allah dengan Islam, sekiranya kita mencari 
kemuliaan selain Islam sudah tentu kita akan dihina 
oleh Allah. Cadangan Abu Ubaidah itu ditolak. Umar 
bersama-sama khadamnya meneruskan perjalanan, dan 
meninggalkan perkhemahan tentera Islam di Jabiya. 


Mereka  bergilir-gilir — menaiki — unta. Kota 
Baitulmugaddis berwarna madu sudah kelihatan, 
menandakan mereka semakin hampir. Khadamnya 
berpesan supaya Umar terus berada di atas unta, 
sementara dia memegang tali unta. Tetapi Umar enggan 
dan menegaskan kepada khadamnya itu, bagi terus 
mengikut gantian yang ditetapkan. Kebetulan, apabila 
mereka berdua hampir tiba di gerbang Kota Al-Ouds, 
giliran Umar memegang tali unta itu. 


Ribuan tentera Rom Byzantine dan rakyat Al-Ouds 
beragama Nasrani sudah memenuhi kota itu. Mereka 
ternanti-nanti dan tidak sabar melihat sendiri, pemimpin 
yang dikatakan sebagai pembuka pintu Al-Ouds. Mereka 
sangat terkejut apabila melihat seorang lelaki berpakaian 
lusuh dan berdebu, serta kedua-dua kakinya berlumpur 
sedang memegang tali unta. 

Umar berhenti apabila menjejaki gerbang Dimashg, 
jaitu satu antara pintu masuk ke kota Baitulmugaddis. 
Unta dan khadamnya ditinggalkan di situ, dan beliau 
terus berjalan dengan penuh rendah diri dalam wajah 
bersinar-sinar. Kekaguman mereka terhadap lelaki itu 
terserlah, kerana mereka menyangka bahawa Umar akan 
tiba dengan bala tentera dan segala kemewahan. Tetapi, 
khalifah itu hanya ditemani seorang khadam. 


Seluruh rakyat dan pembesar di Baitulmugaddis 
memberi penghormatan kepada Umar sambil 
menundukkan kepala. Kemudian Umar berteriak keras. 


“Alangkah malangnya kamu semua! Angkat kepala 
kalian, sesungguhnya kamu tidak perlu menundukkan 
kepala (sujud) seperti ini kecuali kepada Allah. 


Patriarch Sophronius bersama-sama uskup-uskup 
yang sedia menanti Khalifah Umar terasa malu, kerana 
memakai pakaian yang mewah-mewah bergemerlapan. 
Sedangkan orang yang mahu diberikan penghormatan 
hanya berpakaian seperti rakyat biasa. 


Sophronius teruja dan menitiskan air mata melihat 
kesederhanaan Umar. Beliau termanggu apabila teringat 
tanda-tanda pemilik sebenar kota Al-Ouds yang 
disebutkan dalam Injil. Sophronius mara bertemu Umar 
sambil di tangannya memegang kunci kota itu. Kemudian 
Sophronius berkata kepada Umar. 


“Sesungguhnya orang yang akan aku serahkan kunci 
kota Al-Ouds, seterusnya menguasai Baitulmugaddis 
memiliki tiga tanda. Tanda-tanda itu jelas disebutkan 
dalam kitab Injil kami. "Pertama, orang itu akan berjalan 

manakala khadamnya menunggang kenderaan miliknya. 
Kedua, orang itu datang dalam keadaan kedua-dua 
kakinya diselaputi debu-debu tanah (lumpur). Dan 
ketiga, orang itu datang dalam keadaan bajunya penuh 
dengan tampalan. 


“Aku tidak sedih memberikan kunci kepada Umar, 
kerana kalian masuk ke kota ini sebagai orang yang 
memiliki kriteria itu, kamu menakluki perbendaharaan 
dunia ini sedang kami dalam kawalan kalian. Kamu tentu 
menguasai kota ini selamanya dengan agidah Islam, 
pentadbiran Islam dan juga akhlak Islam. 


Khalifah Umar menerima penyerahan kunci kota suci 
itu secara rasmi daripada Sophronius. Kemudian Umar 
memberi jaminan keamanan terhadap penganut Kristian 
yang tinggal di Baitulmugaddis. 

TERCETUSNYA 
PERANG 


i singgahsana itu, Maharaja Romanos IV 
D duduk megah dan berpakaian lengkap dengan 

bintang-bintang kebesaran. Beliau diapit oleh 
para pembesar di kiri dan kanannya. 


“Beta ingin mengumumkan sudah tiba masanya 
kita menyerang Turki Seljuk bagi merampas kembali 
tanah jajahan kita. Bagaimana pula pandangan Jeneral 
dalam hal ini? Adakah kamu berasa kita cukup 
hebat bagi menentang kekuatan Turki Seljuk?” tanya 
Maharaja Romanos IV, merenung tepat jeneral perang 
di hadapannya. 


“Pada pandangan saya, bagi merampas semua wilayah 
itu kita memerlukan pasukan yang berkebolehan dan 
kuat. Dengan pasukan yang kuat, pertempuran tidak 

menjadi sia-sia dan kemenangan akan berpihak kepada 
kita,” jawab Jeneral perang. 


“Pada tahun 1068 Masihi, beta mengambil alih 
kuasa dan mengubah beberapa pembaharuan demi 
meningkatkan taraf ketenteraan. Beta juga sudah 
mengamanahkan Manuel Komnenus sebagai panglima 
tentera dan melancarkan perang terhadap Turki Seljuk. 
Atas kebijaksanaan beta ini, walaupun ditentang oleh 
para pembesar, akhirnya kita berjaya mengalahkan 
tentera Turki Seljuk dan menawan bandar Hierapolis 
Bambyce berhampiran Aleppo di Syria itu." 


“Tuanku memang bijaksana. Serangan Turki Seljuk 
terhadap Iconium digagalkan oleh tentera Rom Byzantine 
yang membalas serangan dari Syria, dan pertempuran itu 
berakhir dengan kemenangan kita. Tetapi kempen itu 
berakhir apabila Panglima Manuel Komnenos dikalahkan 
dan ditawan oleh tentera Turki Seljuk. 


“Sekarang sudah tiba masanya kita bertindak semula. 
Melihat bilangan pasukan tentera Turki Seljuk yang 
sedikit, membuatkan beta yakin dengan kelebihan tentera 
Rom Byzantine. Beta mahu menebus kembali kekalahan 
demi kekalahan sebelum ini, akibat kepemimpinan 
Constantine X.' 


“Semasa pemerintahannya kebanyakan anggota tentera 
terdiri daripada Sclavonian, tentera upahan Armenia, 
Bulgaria, dan Frank yang tidak berdisiplin, tidak teratur 
dan tidak ada semangat juang. Oleh itu, beta mahu 
mengembalikan angkatan tentera yang digeruni semua 
musuh seperti sebelum ini,” jelas Maharaja Romanos IV 
dengan penuh semangat. 

“Adakah Tuanku yakin kita akan menang? Sedangkan 
banyak wilayah kita sudah ditawan Turki Seljuk. 
Kehebatan Sultan Alp Arslan, sang singa liar sudah 
terbukti apabila beliau berjaya menawan Georgia dan 
Armenia, hingga Raja Georgia mengakui kekuasaan 
Turki Seljuk, tutur seorang jeneral perang. 


“Sudah tentu!” jawabnya angkuh. “Tahukah kamu, 
bilangan pasukan tentera semakin bertambah dan 
mereka lebih berdisiplin? Bahkan, persiapan kali ini lebih 
teratur kerana strategi yang lebih baik. Keupayaan kita 
sudah pun teruji dalam beberapa siri pertempuran, ujar 
Maharaja Rom Byzantine itu. 


“Kebanyakan wilayah sudah ditakluki Turki Seljuk. 
Jadi, pada pandangan Tuanku, wilayah manakah 
sepatutnya kita tawan dahulu?” tanya jeneral perang itu 
lagi. 


“Kita akan mula berarak ke sempadan tenggara 
empayar. Saya sudah mengaturkan beberapa strategi yang 
akan digunakan sebaik mungkin,” jawab Maharaja Rom 
Byzantine dengan tegas dan bersemangat. 


Panji-panji Rom Byzantine berkibaran megah. Seluruh 
tentera yang dilengkapi senjata tercanggih sudah bersiap 
sedia. Penduduk kota mengiringi tentera Rom Byzantine 
dengan harapan serta doa supaya memperoleh kejayaan. 
Dalam perjalanan, Maharaja Romanos IV mengubah 
haluan ekspedisi menuju ke arah Lykandos, apabila 
mendapat maklumat yang tentera Turki Seljuk sudah 
menyerbu Pontus dan merampas Neocaesarea. 


Maharaja Romanos IV mengatur strategi dengan 
bergerak dalam pasukan kecil. Hal ini bagi memudahkan 

perjalanan melalui Sebaste dan pergunungan Tephrike. 
Mereka akan memintas perjalanan pasukan Turki Seljuk, 
seterusnya menyerang pihak lawan. 


Pada masa sama, tentera Turki Seljuk dalam 
perjalanan pulang selepas berjaya menawan wilayah itu, 
dengan membawa tahanan dan harta rampasan yang 


banyak. 


Kemunculan tentera Rom Byzantine yang tidak 
diduga itu, memerangkap tentera Turki Seljuk. Berlaku 
pertempuran antara kedua-dua pasukan tentera itu. 
Tentera Turki Seljuk hampir tewas, dan memaksa pasukan 
itu meninggalkan barang rampasan dan membebaskan 
tahanan. Sejumlah besar tentera Turki Seljuk berjaya 
melarikan diri. 


Sesudah itu, Maharaja Romanos IV kembali semula 
ke selatan dan menyertai tentera utama. Mereka terlebih 
dahulu melalui Gunung Taurus ke utara Germanicia, 
dan meneruskan perjalanan menyerang Emiriah dari 
Aleppo seperti yang dirancang. Malangnya, maharaja 
itu ditangkap di Hierapolis, tetapi dilepaskan dengan 
jaminan. 

Kemudian Maharaja Romanos IV terlibat pula dalam 
pertempuran dengan orang Islam di Aleppo, tetapi beliau 
tewas dalam pertempuran itu. Maharaja Rom Byzantine 
kembali ke utara melalui Alexandretta dan Cilician Gates 
Podandos. Sewaktu berada di sana, beliau dinasihatkan 
supaya menyerang Amorium iaitu sebuah bandar di 
Phrygia, Asia Kecil yang diasaskan oleh “Hellenistik. 


Maharaja Rom Byzantine itu tidak berbuat demikian 
dan kembali semula ke pangkalan. Beliau bersama-sama 

pasukannya sampai ke Konstantinopel pada Januari 1069 
Masihi. 


MAY 


“Beta akan memeterai perjanjian dengan Maharaja 
Romanos,” ujar Sultan Alp Arslan kepada para pembesar 
dan panglima perangnya. 


“Satu tindakan yang wajar. Tuanku perlu bertindak 
cepat sementara mereka dalam keadaan terdesak,” sokong 
pembesar. 


“Beta tidak menganggap Rom Byzantine satu ancaman 
besar, dan tidak berminat melibatkan diri dengan mereka. 
Beta tidak perlu mengepung dan menawan Manzikert 
dan Archesh, tutur Sultan Seljuk itu. 


“Wahai Tuanku, masakan Tuanku tidak mahu 
menawan Manzikert dan Archesh?” Pembesarnya 
kehairanan. 


“Beta tidak akan menyerang dua kota itu. Sebaliknya 
menawarkan pertukaran Manzikert dan Archesh dengan 
Hieropolis di Syria. Beta mahu menumpukan perhatian 
memerangi Fatimiyah Mesir yang menjadi musuh utama 
beta, jawab Sultan itu. 


Maharaja Ramanos IV terpaksa bersetuju dengan 
perjanjian damai itu. Perjanjian itu ditandatangani antara 

empayar Rom Byzantine dengan Turki Seljuk pada tahun 
1069 Masihi. 


MN Di 


Februari, 1071 Masihi 


Dua tahun sudah berlalu, Maharaja Romanos IV 
menghantar utusan menemui Sultan Alp Arslan bagi 
memperbaharui gencatan senjata pada tahun 1069 Masihi. 
Utusan Maharaja Romanos IV menemui Sultan Seljuk di 
luar Edessa, sebuah bandar di utara Mesopotamia yang 
sedang dikepung. Bandar yang terletak dalam wilayah 
Armenia itu adalah bandar penting bagi empayar Rom 
Byzantine. Majoriti penduduknya terdiri daripada 
penganut Kristian Gereja Timur yang menyokong 
doktrin agama di Konstantinopel. 


Ketibaan dan tawaran oleh Maharaja Rom Byzantine 
disambut baik oleh Sultan Alp Arslan. Komander dan 
panglima tentera Islam yang setia datang menghadap 
Sultan Seljuk itu. 


“Dengan perjanjian damai ini, kontinjen utara tentera 
kita dapat dihindarkan daripada serangan balas tentera 
Byzantine. Justeru pada hemat beta, kita patut menerima 
terma genjatan senjata ini, dengan izin Allah. 


“Kami menurut perintah. Selepas ini, kita dapat 
menumpukan perhatian pada ancaman Fatimiyah pula," 
jawab panglima perang. 


“Persiapkan angkatan tentera, kita akan berangkat 
segera ke Aleppo,” perintah Sultan Alp Arslan. 

Selepas termeterai perjanjian itu, angkatan perang 
Sultan Alp Arslan meninggalkan kepungan di Edessa. 
Kini tumpuan mereka adalah menyerang saki-baki 
kerajaan Fatimiyah di bandar Aleppo, Mesir. Ketika itu 
kerajaan Fatimiyyah masih memerangi 'sahabat' mereka 
di wilayah Daulah Abbasiyyah. 

kota Thabaristan selepas bertempur di Iconium. 

Selepas mengharungi peperangan yang perit, 
kemenangan akhirnya berpihak kepadanya. Semua 
tentera Turki Seljuk kepenatan, malah ramai yang 
terkorban dan cedera. Sekitar 15 000 orang tentera 
sahaja yang terselamat dalam pertempuran itu. 


Gis Alp Arslan dalam perjalanan pulang ke ibu 


Maharaja Romanos IV gembira, apabila mendengar 
berita Sultan Alp Arslan dan para tentera Turki Seljuk 
pulang dalam bilangan yang sedikit, serta berada 
dalam keadaan keletihan. Beliau lantas memanggil 
para pembesar dan panglima perang bagi berbincang 
sesuatu. 


PERANG SALIB PERTAMA 


“Berita ini menggembirakan beta dan ini peluang kita 
memerangi mereka titah Maharaja Romanos. 


“Ampun Tuanku, adakah Tuanku yakin kita mampu 
memerangi mereka?” tanya seorang pembesar. “Dalam 
hal ini, ada baiknya kita berhati-hati kerana mereka tidak 
pernah kalah dalam mana-mana pertempuran. 


“Adakah kamu takut?” duga Maharaja itu. 


“Bukan itu maksud saya. Seperti yang saya katakan 
tadi, kita perlu berhati-hati kerana Sultan Alp Arslan 
terkenal dengan kehandalannya, dan mempunyai bala 
tentera yang berani, terang pembesar itu lagi. 


“Disebabkan itu beta mahu menyerang ketika mereka 
masih dalam keletihan. Beta merancang merampas 
tanah jajahannya, sebelum menawan ibu kota Sultan Alp 
Arslan.” Maharaja Romanos IV dengan yakin menyatakan 
hasratnya itu, tetapi ramai pembesar masih bimbang 
kerana keupayaan maharaja itu masih belum terbukti. 


“Wahai panglima-panglima Rom Byzantine, ayuh 
persiapkan bala tentera kita yang kuat itu, kita akan 
berangkat memerangi kerajaan Turki Seljuk, perintahnya 
dengan penuh semangat. 


Panglima perang menyambut seruan itu dengan 
semangat berkobar-kobar. Ditambah dengan genjatan 
senjata terkini, ia membuka peluang kepada angkatan 
perang Maharaja Romanos IV bagi menyediakan satu 
angkatan perang yang lebih besar. 


Pada pertengahan tahun 1071 Masihi, Maharaja Rom 
Byzantine itu berangkat dengan tentera yang terdiri 
daripada bangsa Kurkh, Georgia, Frank, Saxon, dan 

sebahagian penduduk di wilayah Rom Byzantine Timur, 
yang belum dikuasai kaum Muslimin. 


Selepas melalui perjalanan yang jauh, ekspedisi 
pertama itu tiba di Sebasteia, yang terletak berhampiran 
Thedosiopolis pada bulan Jun 1071 Masihi, dan membina 
khemah di situ sebelum meneruskan perjalanan. 


“Kami mencadangkan agar kita meneruskan perarakan 
ke wilayah Turki Seljuk, dan menangkap Sultan Alp 
Arslan sebelum beliau bersedia, cadang beberapa orang 
jeneral kepada Maharaja Romanos IV, ketika berbincang 
arah tuju perjalanan mereka. 


Namun cadangan itu dibantah oleh jeneral yang 
lain, termasuk Nikephoros Bryennios. “Kami pula 
mencadangkan supaya kita menunggu dan mengukuhkan 
kedudukan pasukan, sebelum memerangi mereka. 


“Memandangkan Sultan Alp Arslan berada di 
medan perang, inilah peluang keemasan bagi kita 
menawan semula kawasan Anatolia dan wilayah-wilayah 
jajahannya, kata jeneral daripada kelompok pertama. 


Maharaja Romanos IV mengambil kira kedua-dua 
pandangan itu. Kemudian beliau mengambil kata putus 
dan berkata, “Melihat daripada kekuatan bala tentera 
Rom Byzantine, beta bersetuju meneruskan perjalanan 
sehingga ke kubu lawan. Beta yakin dengan bala tentera 
kita ini, kita mampu merampas kembali tanah jajahan 
Sultan Alp Arslan.” 


“Saya setuju dengan cadangan, Tuanku. Ramai jeneral 
bersetuju dengan keputusan itu. 

Perjalanan diteruskan semula. Dalam perjalanan 
itu, pasukan tentera Rom Byzantine menyerang 
wilayah-wilayah Turki Seljuk. Kawasan Anatolia 
dirampas, termasuk Kapadokia, separuh wilayah 
Khurasan, dan sebahagian wilayah Irag sehingga ke 
Syam. Dengan penuh bongkak mereka merampas seluruh 
harta kekayaan orang Islam di daerah itu. Kemenangan 
itu dianggap sebagai kejayaan besar buat Maharaja Rom 
Byzantine. Kemudian mereka bergerak menuju ke Tasik 
Van, dan merancang mengambil kembali Manzikert serta 
kubu berhampiran Khliat dengan segera. 


Tanpa disedari, Sultan Alps Arslan berada di kawasan 
itu dengan kekuatan bala tentera seramai 30 000 orang, 
termasuk pasukan berkuda dari Aleppo dan Mosul. 
Perisik Sultan Alp Arslan sudah mengetahui kedudukan 
pasukan Rom Byzantine. Sedangkan hal itu tidak disedari 
oleh pihak lawan. 


Berita serangan ke atas wilayahnya membuatkan 
Sultan Alp Arslan benar-benar terkejut dan marah. 
Ternyata Maharaja Romanos IV tidak mengotakan syarat 
gencatan senjata. Bahkan, Maharaja Rom Byzantine itu 
juga sudah merampas kembali beberapa kota strategik 
yang ditawan oleh tentera Seljuk sebelum ini. 


Sambil berjalan mundar-mandir, Sultan Alp Arslan 
berfikir akan kekuatan serangan pasukan Rom Byzantine 
itu. Jiwanya bergelodak bak seekor singa jantan. 
Tanpa menoleh ke belakang lagi, Sultan Alp Arslan 
memerintahkan bala tenteranya yang kian berkurangan 
itu menuju ke Manzikert. 

Pada masa sama, Maharaja Romanos IV membentuk 
dua pasukan. Sebuah pasukan diketuai oleh Yusuf 
Tarchaneiotes, iaitu seorang Islam Turki. Yusuf akan 
membawa pasukan tentera dan pengawal Varangians, 
bagi mengiringi orang Pechenegs dan Frank menuju ke 
Khliat. Dalam perjalanan menuju ke Khliat, pasukan itu 
bertembung dengan tentera Turki Seljuk, dan berlaku 
pertempuran hebat. Pasukan Yusuf Tarchaneiotes berjaya 
dikalahkan oleh tentera Turki Seljuk. 


Kekalahan pasukan Yusuf 'Tarchaneiotes tidak 
diketahui Maharaja Romanos IV, yang terus mara ke 
Manzikert bersama-sama tentera Rom Byzantine. 


AYI 


Ogos, 1071 Masihi 


Pasukan Rom Byzantine sampai di Manzikert, dan 
dengan mudah menawan wilayah itu tanpa pertempuran 
sengit. Pada masa itu, Maharaja Romanos IV tidak 
menyedari yang Sultan Alp Arslan dan tenteranya berada 
tidak jauh dari situ. 


Mereka berhenti di kawasan tanah lapang dan 
membina markas sementara. Pasukan tentera yang 
berada dibawah kawalan Jeneral Bryennios ditugaskan 
mencari makanan, dan bertembung dengan tentera 
Seljuk. Maklumat itu segera dilaporkan kepada Maharaja 
Romanos IV. 


“Mustahil!” herdiknya marah. “Beta tidak percaya 
tentera Seljuk sudah berada di sini. 

“Tetapi Tuanku, sekiranya bukan tentera Seljuk, 
pasukan apa pula yang berada berhampiran dengan 
tempat ini? Bahkan pasukan itu cukup besar. Jeneral 
Bryennios yakin pasukan yang dilihatnya itu tentera 
Seljuk. 


"Bukankah bilangan tentera Seljuk cuma sekitar 15 
000 orang, jadi mustahil itu pasukan Sultan Alp Arslan," 
sangkal Maharaja itu. 


“Ampun Tuanku, pada pandangan saya ada baiknya 
kita hantar pasukan lain bagi mengesahkannnya,” cadang 
Andronikos Doukas pula. 


Maharaja Romanos IV memanggil Jeneral Basilakes 
dari Armenia. Jeneral itu dengan penuh taat setia datang 
menghadap. 


“Kerahkan pasukan kamu menyiasat, adakah benar 
pasukan Seljuk berada berhampiran tempat ini,” perintah 
Maharaja Romanos IV dengan tegas. 


Jeneral Basilakes segera menyiasat, malangnya 
pasukan itu diserang dan tertewas. Basilakes berjaya 
ditawan. 


Selepas seharian menunggu, Maharaja Romanos 
IV mulai bimbang dan menghantar Jeneral Bryennios 
bersama-sama pasukannya bagi menyiasat kedudukan 
Jeneral Basilakes. Semasa dalam perjalanan, Bryennios 
bertembung dengan tentera Seljuk dan pasukan itu 
terpaksa berundur. 


Tentera Seljuk bersembunyi di sebalik bukit-bukit 
berdekatan pada waktu malam. Hal itu menyukarkan 
Maharaja Rom Byzantine bagi menghantar bantuan. 

.Y-2 
Ogos, 1071 Masihi 


Sultan Alp Arslan menghantar utusan kepada Maharaja 
Romanos IV, bagi mengadakan perjanjian damai. Tetapi 
Maharaja Rom Byzantine menolak perjanjian itu, kerana 
beranggapan kerajaannya masih mampu menewaskan 
musuhnya. 


Maharaja Rom Byzantine itu ligat menyusun posisi 
tenteranya, dan beliau sendiri mengetuai bahagian 
tengah. Bahagian kiri diketuai oleh Jeneral Bryennios, 
sementara pertahanan sebelah kanan pula dikawal ketat 
oleh Jeneral Theodore Alyates. 


Dalam pada itu, sedang Sultan Alp Arslan sibuk 
mempersiapkan angkatan tenteranya, tiba-tiba beliau 
didatangi seorang tenteranya. 


“Tuanku, mereka sudah datang. 


“Kita akan mendatangi mereka,” balasnya penuh 
yakin. 


Sesudah memikirkan keputusannya, beliau memasuki 
tenda dan menyarung baju besi. Kemudian beliau 
membalut tubuhnya dengan kain kafan. Sesudah itu, 
beliau keluar dan tampil ke hadapan bala tenteranya. 


“Pada hari ini, agama Islam sedang diancam bahaya 
besar, dan segenap kaum Muslimin pun juga sedang 
diancam bahaya besar. Beta begitu khuatir sekiranya 
kalimat Laa Ilaaha Illallah terkikis di muka bumi ini. 

Kemudian Sultan itu berteriak dengan lantang, “Wahai 
kaum Muslimin, tolonglah Islam, tolonglah Islam! Beta 
sudah membungkus tubuh ini dengan kain kafan. Barang 
siapa yang menginginkan syurga, perlu beliau melakukan 
perkara yang sama seperti beta lakukan. Kita harus 
bertarung di bawah panji Laa Ilaaha Illallah sehingga 
kita mati syahid, ataupun dapat meninggikan kalimat Laa 
Ilaaha Illallah.” 


Lantas seluruh pasukan tenteranya, yang hanya 
berjumlah 15 000 orang itu turut membalut seluruh 
tubuh mereka dengan kain kafan. 


Ahli fagih, Syeikh Abu Nashr Muhammad bin Abdul 
Malik Al-Bukhari yang sentiasa mendampingi Sultan 
Alp Arslan berkata, “Wahai Tuanku, saya sarankan 
supaya pertempuran dilakukan pada hari Jumaat, selepas 
matahari condong, iaitu sebaik selesai solat Jumaat tatkala 
para khatib sedang mendoakan pasukan mujahidin. 


Sultan Alp Arslan menuruti tanpa mempersoalkan 
saranan itu. Waktu yang disarankan oleh ahli fagih itu 
pun tiba, dan kedua-dua pasukan itu saling berhadapan. 
Seluruh pasukan tentera Turki Seljuk bersedia dengan 
berani sambil tubuh mereka berbungkus kain kafan. 
Pemandangan itu menimbulkan kehairanan tentera 
Rom Byzantine. Belum pernah mereka berhadapan 
dengan bala tentera yang sebegitu. Ketika itu juga, 
bala tentera Rom Byzantine sudah memenuhi separuh 
daripada kawasan yang terbentang luas itu, cukup ramai 
berbanding dengan tentera Turki Seljuk. 


Kini Sultan Alp Arslan sudah bersedia. Pahlawan 
Islam itu turun dari kudanya lalu sujud kepada Allah. 

Beliau berdoa dan meminta pertolongan kepada Allah. 
Kemudian, beliau dan pasukannya terjun dalam arena 
pertempuran sambil mengucapkan doa, “Wahai Rabb-ku, 
aku merindukan perjumpaan dengan-Mu supaya Engkau 
reda kepadaku!” 


“Allahuakbar! Allahuakbar! Allahuakbar!” 


Laungan takbir itu menggerunkan tentera Rom 
Byzantine. Seluruh langit bergema sehingga para tentera 
kafir itu terpinga-pinga dan tertanya-tanya, seruan 
apakah itu hingga semangat dan hati mereka menjadi 
kecut dan goyah? 


Sultan Alp Arslan memperlihatkan kepintarannya, 
dengan menyusun posisi tentera berbentuk bulan 
sabit. Sebaik perintah serangan bermula, peperangan 
meletus dengan sengit. Tentera Turki Seljuk memulakan 
pertempuran dengan menghujani ribuan anak panah 
ke arah tentera Rom Byzantine. Hujan anak panah 
membuatkan tentera Rom Byzantine terpaksa menahan 
dengan perisai. Sudah ramai tentera musuh rebah ke 
tanah. 


Kali ini tentera Turki Seljuk menggunakan taktik 
serang dan lari. Sementara bahagian tengah pasukan 
Turki Seljuk berundur, bahagian kiri dan kanan bergerak 
bagi mengepung tentera Rom Byzantine. 


Ketika sedang bertempur, pasukan Rom Byzantine 
melihat tentera Turki Seljuk seolah-olah berundur. 
Melihat keadaan itu, bahagian kanan dan kiri tentera 
Rom Byzantine meninggalkan kumpulan dan cuba 
mengejar. Tanpa mereka sedari, hal itu hanyalah 
sebahagian daripada taktik Turki Seljuk. 

Taktik itu membawa malapetaka kepada tentera 
Rom Byzantine. Dalam sekelip mata, banyak kepala 
berterbangan dan darah berhamburan. Titisan darah 
membanjiri medan pertempuran. 


Maharaja Romanos IV melihat situasi itu 
mengelirukan mereka. Lalu, beliau mengarahkan semua 
tenteranya supaya berundur. Namun, Jeneral Andronikos 
Doukas mengabaikan arahan itu dan terus berusaha 
menggempur tentera Turki Seljuk. Tindakannya itu 
dibalas dengan hujanan anak panah. Melihat keadaan itu, 
Jeneral Bryennios segera membawa keseluruhan pasukan 
sayap kiri bagi membantu. Malangnya mereka turut 
ditewaskan. Kini sayap-sayap pasukan Rom Byzantine 
sudah musnah. 


Jeneral Andronikos Doukas mengambil kesempatan 
dengan mengkhianati Maharaja Romanos IV. Beliau 
menyatakan yang Maharaja Rom Byzantine itu sudah 
terbunuh. Khabar angin itu melemahkan semangat 
tentera Rom Byzantine. Lantas Jeneral Andronikos 
Doukas bersama tenteranya yang berjumlah 30 000 orang 
itu segera berundur. 


Apabila melihat keadaan itu, tentera Turki Seljuk 
menjadi lebih bersemangat. Mereka segera mengatur 
serangan yang lebih hebat. 


Maharaja Romanos IV cuba memulihkan keadaan. 
Beliau berjuang dengan berani sehingga kuda 
tunggangannya mati dan beliau tersungkur ke tanah. 
Disebabkan itu, tangannya tidak lagi berdaya memegang 
hulu pedang. Beliau terbaring kesakitan. 

Sultan Alp Arslan mengambil kesempatan itu dengan 
mengarahkan tenteranya mara, dan menyerang bahagian 
tengah yang tidak dikawal. Tentera Rom Byzantine 
tersepit dan akhirnya kecundang. 


Banyak sekali tentera musuh terbunuh. Ternyata 
peperangan itu terang-terangan berpihak kepada pasukan 
Sultan Alp Arslan. 


Sultan Alp Arslan mengucap syukur dengan 
kemenangan itu. Beliau kemudiannya didatangi beberapa 
orang tentera, dan membawa bersama seorang tawanan 
yang kotor dan berdebu. Lelaki itu melutut di hadapan 
Sultan Alp Arslan, dalam keadaan cedera dan tidak 
berdaya. Pada mulanya, sultan itu sukar mengecam 
dan tidak percaya yang lelaki itu adalah Maharaja Rom 
Byzantine. 


Maharaja Romanos IV mencium kaki Sultan Seljuk, 
sebagai penghormatan sebelum disuruh bangun. 


Kemudian dengan angkuh, Maharaja Romanos IV 
cuba menebus dirinya dengan emas berjumlah satu 
juta dinar setengah. Tetapi Sultan Alp Arslan enggan 
menerima tebusan itu, kerana maharaja itu sudah 
membunuh ribuan orang Islam. 


Sultan Alp Arslan menjadikan Maharaja Romanos IV 
isebagai tawanan. Beliau juga memerintahkan Maharaja 
Rom Byzantine itu dilayan dengan baik sebagai seorang 
raja. Maharaja itu turut disediakan dengan meja 
makan khusus. Ternyata Sultan Seljuk itu bukan sahaja 
handal dan digeruni di medan perang, tetapi bersikap 
bertimbang rasa kepada musuhnya sendiri. 

Sementara itu, tawaran perjanjian damai oleh Sultan 
Alp Arslan kepada Maharaja Romanos IV masih terbuka. 
Sultan itu meminta wilayah Antakioh, Edessa, Hierapolis, 
dan Manzikert bagi dijadikan kawasan pemerintahan 
Turki Seljuk. 


Sementara itu, pasukan Sultan Alp Arslan kembali 
menyusun kekuatan dan bersiap-siaga menghadapi 
serangan balas. Sultan Alp Arslan masih berhati-hati 
dengan tindakan pasukan musuh yang sering tidak 
berpuas hati dengan kemenangan kerajaan Islam. 


Lapan hari menjadi tawanan, Maharaja Romanos IV 
dibenarkan pulang ke Konstantinopel. Atas perintah 
Sultan Alp Arslan, Maharaja Rom Byzantine itu diiringi 
100 kesateria Mamluk berserta bekalan makanan 
sepanjang perjalanan. Kemuliin dan kemurahan 
hati Sultan Seljuk itu membuatkan Maharaja Rom 
Byzantineanus IV kagum, lalu mengahwinkan seorang 
anak perempuannya dengan sultan Seljuk itu. 


Sekembalinya ke Konstantinopel, Andronikos Doukas 
yang mengkhianati Maharaja Romanos menjalankan 
satu komplot menggulingkan Maharaja Romanos IV. 
John Doukas dan Psellos Michael memaksa Permaisuri 
Eudokia bersara dan tinggal di sebuah biara. Kemudian 
mereka melantik Michael VII sebagai Maharaja Rom 
Byzantine yang baru. 


Namun Maharaja Romanos IV enggan menyerahkan 
takhta itu dengan mudah. Disebabkan itu berlaku 
pertempuran di Dokeia, antara Andronikos Doukas 
dengan Maharaja Romanos IV. Malangnya pasukan 
Maharaja Rom Byzantine itu dikalahkan, dan terpaksa 

berundur ke benteng Tyropoion dan sekali lagi berundur 
ke Adana, Cilicia. Akhirnya Maharaja Romanos IV 
terpaksa menyerah kerana tidak dapat bertahan, dan 
menerima jaminan keselamatan peribadi. 


Andronikos Doukas membuat tawaran kepada 
Maharaja Romanos IV, sekiranya beliau meletak jawatan, 
beliau akan ditempatkan di biara. Maharaja Romanos IV 
bersetuju dengan perjanjian itu, tetapi John Doukas pula 
memungkiri perjanjian tersebut. 


Le NYT2 


Jun, 1072 Masihi 


Andronikos Doukas menghantar Maharaja Rom 
Byzantine itu ke Laut Marmara. Ketika dalam tawanan, 
Maharaja itu mengalami masalah penglihatan dan 
tanpa bantuan perubatan matanya menjadi buta. Akibat 
mengalami kesakitan yang berpanjangan, akhirnya 
Maharaja itu mati dalam buangan. Maharani Eudokia 
dibenarkan menghormati mayat suaminya dengan 
menghadiri upacara pengebumian yang penuh meriah. 

aut wajah Malik Shah muram. Usianya masih 
Rs dan tidak berpengalaman. Namun begitu, 
asil didikan ayahandanya dan minat yang 
mendalam terhadap bidang politik, sedikit sebanyak 
membantunya menguruskan negara. Malik Shah juga 


dibimbing oleh Nizam Al-Mulk, perdana menteri yang 
memegang kuasa mutlak dalam pemerintahan. 


“Wahai perdana menteri, beta sedih kerana ramai 
para pembesar mempertikaikan pelantikan beta sebagai 
pewaris takhta, mereka menganggap kekanda Ayaz 
yang lebih layak. Lebih mengeruhkan keadaan, Pak Cik 
Kavurt turut mempertikaikan pelantikan beta,” ujar 
Sultan muda itu dengan nada bergetar. 


KEJATUHAN ITURKI SELJUK 


“Wahai Tuanku, usah Tuanku bimbang dengan 
perkara yang berlaku ini. Lebih penting sekiranya Tuanku 
tunaikan tanggungjawab sebagai pemerintah yang adil 
dan bijaksana, kata Perdana Menteri itu lembut. Beliau 
mengerti pergolakan jiwa Sultan muda itu. 


“Pak Cik Kavurt sudah mempersiapkan bala 
tenteranya, dan beta terpaksa memerangi bapa saudara 
sendiri. Dalam hal ini, apa pandangan perdana menteri?” 


“Adalah satu perkara menyedihkan apabila 
bermusuhan dengan saudara sendiri, sehingga memaksa 
kedua-duanya terjun ke medan tempur. Bagi pendapat 
saya, sekiranya hal itu memberi ancaman kepada Tuanku, 
dan selagi berada di pihak yang benar, seharusnya 
Tuanku berada di barisan hadapan. Perdana Menteri itu 
memberikan pandangan yang jujur. 

Malik Shah memahami maksud kata-kata perdana 
menterinya itu. “Baiklah, sekiranya begitu persiapkan 
angkatan perang kita bagi menghadapi sebarang serangan 
daripada mereka.” 


“Baik, Tuanku, balas Perdana Menteri Nizam 
al-Muluk. 


LAS» 
16 Mei, 1073 Masihi 
Dibawah sinar pagi, langit terbentang luas. Angkatan 
tentera Sultan Malik Shah sudah menuju ke medan 
perang. Pasukan itu berhenti berhampiran Hamadan, dan 


bersiap sedia menghadapi peperangan. Anggota tentera 
Sultan Malik Shah terdiri daripada Gulams, tentera 

Kurdis, dan tentera Arab. Sementara itu, tentera Kavurt 
pula terdiri daripada tentera Turkmenistan. 


Kini kedua-dua pasukan saling berhadapan. Sebaik 
sahaja panji dijulang, seluruh tentera mara ke hadapan. 
Langit Hamadan menyaksikan pertempuran sengit antara 
kedua-dua belah pihak. Selepas melalui pertempuran 
yang panjang, tentera Turkmenistan berpaling tadah, dan 
akibatnya Kavurt berjaya ditewaskan. 


Pembelotan itu mengejutkan Kavurt. Kavurt cuba 
melarikan diri, malangnya beliau berjaya ditangkap. 
Sultan Malik Shah mula memperkukuh dan membentuk 
pasukan tentera yang unggul, sehingga digeruni pihak 
musuh sekaligus menjadi penerus kegemilangan Sultan 
Alp Arslan. 


MY Ia 


Kini kerajaan Seljuk pimpinan Malik Shah sudah terbukti 
keunggulannya. Kerajaan itu dengan gah menakluki 
tanah-tanah jajahan Rom Byzantine. 


Rakyat Rom Byzantine pula ternyata tidak menyenangi 
pemerintahan Maharaja Micheal VII, kerana beliau tidak 
mementingkan keperluan rakyat jelata yang tersepit dan 
menderita. Bahkan pemerintahannya menambah beban 
rakyat yang terpaksa menanggung nilai pajakan yang 
semakin meninggi. 

Selain itu, pihak pemerintah juga menyekat 
pengeluaran — gandum kepada penduduk” di 


Konstantinopel. Kemarahan rakyat lebih memuncak 
apabila harta kekayaan gereja turut dirampas. Rasa 

tidak puas hati ini bukan sahaja timbul dalam kalangan 
rakyat biasa, bahkan ramai tentera mulai tidak setia 
kepada pemerintah, dan semakin tidak berdisiplin dalam 
menjalankan tugas. 


Pada tahun 1072 Masihi pula, selepas dua tahun 
memerintah, Maharaja Micheal VII masih berusaha 
memerangi Turki Seljuk. Empayar Rom Byzantine 
menghantar tentera pimpinan Ishak Komnenos, tetapi 
pasukan itu dapat dikalahkan dan komandernya 
ditangkap. Masalah itu menjadi semakin buruk apabila 
tentera upahan, yang diketuai Caesar John Doukas 
berakhir dengan kegagalan dan komandernya juga 
ditawan. 


Nikephoritzes sudah mampu tersenyum gembira. 
Penantiannya sudah menampakkan hasil. Selepas John 
Doukas ditangkap, beliau dilantik oleh Maharaja Micheal 
VII sebagai perdana menteri, dan Micheal Psellos pula 
dipecat. Pengaruhnya bertambah kuat terhadap Maharaja 
muda itu, yang lebih suka menghabiskan masanya 
dengan berfoya-foya, dan tidak mempedulikan hal ehwal 
negara. 


Sepanjang menjadi perdana menteri, Nikephoritzes 
mengabaikan Asia Kecil. Beliau lebih senang mengumpul 
pengaruh dan harta kekayaan dengan memeras rakyat 
jelata. 


“Ampun Tuanku, sejak kebelakangan ini kita sering 
mengalami kekalahan. Hal ini memberi kesan buruk 
kepada pemerintahan Tuanku, terutamanya selepas 
kekalahan John Doukas. Oleh itu, kita mesti berbuat 
sesuatu bagi memulihkan kembali kuasa Tuanku. 

Nikephoritzes mengutarakan kebimbangannya sambil 
menunjukkan sikap mengambil berat terhadap 
pentadbiran. Sedangkan itu hanyalah kepura-puraannya 
sahaja. 


“Jadi, apakah cadangan Perdana Menteri dalam 
menangani masalah ini?” tanya Maharaja Micheal VII. 


“Pada pendapat saya, satu-satunya cara yang ada, kita 
minta bantuan daripada kuasa besar.” 


“Kuasa besar? Siapa yang Perdana Menteri 
maksudkan? Cuba terangkan kepada beta,” pinta 
Maharaja yang kelihatan berminat. 


“Kuasa dari Eropah Barat. Pope Greogry VII baru 
dilantik sebagai paus, iaitu ketua Gereja Kristian Barat. 
Seharusnya kita meminta bantuan daripada beliau. 
Dengan demikian, kita tidak perlu bersusah payah 
memerangi tentera Seljuk. 


“Jadi, apakah alasan kita bagi meminta bantuan 
daripada mereka?” balas maharaja ragu-ragu. 


“Selepas kekalahan kita dalam Perang Manzikert, 
empayar Rom Byzantine dilihat tidak lagi mampu 
menjadi pelindung penziarah Kristian di Timur Tengah. 
Mungkin mereka melihat kes ini sebagai satu peluang 
bagi menghulurkan bantuan. Tambahnya lagi. 


“Adakah pihak gereja Barat mempunyai kuasa yang 
begitu besar?” 


“Gereja Katolik Barat mahu muncul sebagai kuasa 
mutlak dan unggul di barat dan di Timur Tengah. 
Mereka sebenarnya bermatlamat menyatukan semua 

gereja yang dahulunya berpecah kepada gereja Barat dan 
gereja Timur,” terangnya panjang lebar. 


Maharaja Micheal VII menunjukkan rasa yakin 
dengan cadangan itu lalu berkata, “Perdana Menteri 
yakin Paus Barat benar-benar dapat membantu kita?” 


“Paus Gregory VII antara pemimpin yang berkuasa, 
dan berkelayakan bagi memerangi Turki Seljuk. 


Bimbang memikirkan sebarang kemungkinan, 
akhirnya Maharaja Micheal VII bersetuju. Baginda 
mengutus sepucuk surat kepada Paus Gregory. 


MY 


Surat kepada Paus Gregory VII sudah pun diterima. 
Surat yang diutuskan oleh Maharaja Rom Byzantine itu 
membuka mata Paus Gregory VII, mengenai masalah 
umat Kristian di timur Mediterranean. Beliau segera 
mengadakan mesyuarat. 


“Apa keputusan Tuan tentang isu yang berlaku 
Rom Byzantine?" tanya seorang kardinal. Kardinal 
mempunyai kedudukan tertinggi selepas paus, diikuti 
oleh archbishop, biskop, priest, deacons, monk, abbot, 
vicar, dan yang terbawah adalah nuns. Mereka tergolong 
dalam dewan penasihat yang akan membincangkan 
setiap permasalahan yang berlaku. 


“Masih dalam pertimbangan. Apa pula pandangan 
kalian?” tanyanya pula. 


“Pada pendapat kami, empayar Rom Byzantine 
itu musuh kita. Jadi permintaan mereka itu mungkin 

ada muslihat di sebaliknya. Ataupun mungkin juga 
memberi kelebihan kepada Gereja Katolik Barat, bagi 
menundukkan Gereja Ortodoks Timur yang cukup 
berkuasa di sebelah Timur,” jawab kardinal itu. 


“Maksud kardinal?” 


“Kerajaan Seljuk menakluki sebahagian empayar Rom 
Byzantine, dan akibatnya mereka terumbang-ambing. 
Kini, mereka memerlukan sokongan padu daripada kuasa 
besar bagi memperkukuhkan kekuasaan mereka. 


“Mereka tiada pilihan dan terpaksa meminta bantuan 
kita, dengan menggunakan alasan penziarah Kristian 
Barat dizalimi. Tambahan pula, Gereja Ortodoks Timur 
juga mengalami kemerosotan. Mungkin ini peluang 
kita menguasai kuasa gereja di Rom Byzantine Timur. 
Pandangan itu dipersetuju ramai anggota dewan. 


“Sekiranya saya bersetuju membantu empayar Rom 
Byzantine, adakah peperangan dapat mengembalikan 
kekuasaan mereka?” tanya Paus Gregory VII lagi. 


Kemudian seorang archbishop bangkit bersuara, 
“Santos Augistine dari Hippo menggunakan kekerasan 
untuk berkhidmat kepada Tuhan. Bagi penganut Kristian 
pula, perang yang adil dapat meninggikan kedudukan 
darjat seorang pemimpin,” tambahnya lagi. 


“Paus kini mula dianggap penting. Beliau menjadi 
pemimpin semua aliran Kristian, baik di Barat mahupun 
di Timur. Peluang ini adalah jambatan kita ke Timur 
Tengah dengan mudah." 

Pandangan anggota Dewan Penasihat itu diterima 
oleh Paus Gregory walaupun beliau meraguinya. 


“Pada mulanya, saya ragu-ragu bagi mengorbankan 
darah penduduk awam dalam perang agama. Tetapi 
keraguan saya hilang apabila tindakan perang ini dilihat 
sebagai keganasan yang bersebab. Antaranya, penyeksaan 
kaum Islam terhadap orang-orang Kristian. Melalui 
peperangan ini, kita dapat menyatukan dua pengaruh 
gereja yang berbeza, dan mengambil kembali Tanah Suci 
yang berada dibawah pemerintahan Islam. 


Katanya lagi, “Menurut laporan dari empayar Rom 
Byzantine, mereka juga mempunyai pasukan yang sedia 
membantu di Timur Tengah.” 


YAI 


Dinginnya cuaca Eropah tidak mampu meredakan 
bahang pergolakan yang sudah pun tercetus. Waktu itu 
adalah zaman gelap bagi Gereja Katolik. Kerabat Diraja 
turut mencampuri permasalahan gereja, serta urusan 
uskup dan kardinal. Hal ini amat tidak disenangi oleh 
Paus Gregory VII. 


“Nampaknya kerabat Diraja tidak menyenangi 
pentadbiran Tuan. Tambahan pula, kontroversi istiadat 
pengurniaan pingat kepada raja Frank, jelas menimbulkan 
masalah yang besar terhadap kedudukan Tuan sebagai 
paus. Para kardinal meluahkan rasa kebimbangan. 


“Berdoalah untuk saya, kerana Tuhan menghantar 
ujian kepada saya. Beliau sedar, tanpa doa tiada perkara 
yang dapat diselesaikan dengan baik. 

Dari jendela pejabat gereja, Paus Gregory hanya 
memerhati hampa. Orang ramai berhimpun di luar 
perkarangan sambil berteriak. Ada yang menyokong 
pelantikannya, dan tidak kurang juga bertindak 
sebaliknya. Akibatnya berlaku pergaduhan dalam 
kalangan mereka. Pertelingkahan kontroversi istiadat 
pengurniaan mencetus suasana tegang. 


Selama 25 tahun, beliau menolak daripada dipilih. 
Tetapi, selepas Paus Alexendar II mangkat, para kardinal 
bersepakat memilih Hildebrand sebagai paus yang baru. 


“Bantuan yang diminta oleh Maharaja Rom Byzantine 
terpaksa kita tolak. Dalam keadaan begini, mustahil 
kita dapat membantu mereka,” putus Paus Gregory VII 
sesudah memikirkan situasi yang sedang berlaku. Semua 
ahli Dewan Penasihat bersetuju. 


“Tuan, nampaknya Raja Henry masih berkeras 
meneruskan usahanya supaya Paus pilihannya itu dilantik 
sebagai ketua biskop, sedangkan pilihannya itu diragui. 
Tambahan lagi beliau tidak berhak mencampuri urusan 
gereja, bantah para kardinal berang. 


“Raja Henry sengaja membelakangkan kekuasaan 
dan kesucian gereja, demi kepentingan sendiri. Namun, 
kita mesti mempertahankan kekuasaan gereja. Sekiranya 
tidak, kita ini hanya menjadi boneka. Jika keadaan ini 
berterusan, mungkin saya terpaksa melepaskan jawatan 
ini. Dewan bersidang menjadi riuh-rendah seketika. 


Paus Gregory VII cuba menenangkan keadaan 
dengan berkata, “Mereka membawaku ke takhta suci. 
Protes-protesku tidak mereka hiraukan. Kegentaran 
memenuhi hatiku, dan kegelapan sepenuhnya melingkupi 

aku, ucapnya sambil memegang erat rantai Salib yang 
tergantung kemas di lehernya. 


Ahli Dewan Penasihat terdiam — mendengar 
kata-katanya itu. Namun kebimbangan masih merajai 
mereka. 


“Raja Henry sanggup melakukan apa sahaja. Mungkin 
keselamatan Tuan dalam bahaya sekiranya keinginannya 
tidak tercapai. 


“Tuhan sudah memilih saya. Saya memilih 
haluan yang diredai Tuhan. Saya sudah mengambil 
langkah-langkah yang perlu bagi menghindari campur 
tangan negara terhadap urusan gereja. Namun, usaha 
saya itu sukar kerana semua pembesar termasuk Raja 
Henry menentang perubahan yang dibawa. Walaupun 
sebahagian mereka sudah mulai bekerjasama, tetapi 
ternyata perkara ini bukan satu kerja yang mudah, kata 
Paus Gregory VII. 


Raja Henry IV dari Jerman bertindak keras, dan tidak 
mahu berhenti daripada mencampuri urusan gereja. 
Lantaran pengaruh dan ketegasan Paus Gregory VII 
yang sukar digugat, Raja Jerman itu mengambil tindakan 
diluar batasan apabila menghantar orang-orangnya 
menangkap “Bapa Suci itu. 

endung terus menyelubungi empayar. 
IM sematan Maharaja Micheal VII seperti 
guruh meraung di langit. Kekecewaannya 
bukan kepalang, apabila surat yang dibalas oleh 
daripada Paus Gregory VII membawa perkhabaran 


duka. Para pemimpin dan golongan bangsawan turut 
kecewa. 


Kedengaran keluhan Maharaja Micheal VII lebih 
dalam dan berat. Fkirannya buntu. Kekuatan tentera 
Rom Byzantine kian merudum. Rakyatnya pula 
memberontak. Kebangkitan tentera Turki Seljuk juga 
begitu hebat, hingga benar-benar merobek jantungnya. 
Beliau tahu empayarnya bakal runtuh sekiranya keadaan 
itu berterusan. Tetapi lebih malang, apabila beliau 

digulingkan oleh Nikephoritzes, perdana menterinya 
sendiri. 


MN Di 


Maharaja Alexius Comnenus I duduk di atas singgahsana 
indah yang diperbuat daripada emas. Usaha beliau 
merampas takhta daripada Nikephoros Botaneiates 
III sudah berjaya. Selepas tiga tahun Rom Byzantine 
bernaung dibawah pemerintahan Nikephoros Botaneiates, 
empayar itu berada diambang kegelapan apabila ekonomi 
dan ketenteraan jatuh merudum. Sejak mengambil alih 
takhta daripada lelaki diktaktor itu, Maharaja Alexius 
1 mula mengatur hal ehwal negara. Baginya, waktu itu 
bukan masa untuknya bermegah-megah. 


Sifat kepimpinan Maharaja Rom Byzantine itu 
cukup terserlah. Lahir daripada keluarga bangsawan, 
Maharaja Alexius Comnenus I adalah hasil perkahwinan 
John Komnenos dengan Anna Dalassena. Beliau juga 
merupakan anak saudara kepada Isaac I Komnenos, yang 
pernah menjadi Maharaja Rom Byzantine pada tahun 
1057 Masihi sehingga 1059 Masihi. 


Di balai menghadap, sekalian pembesar sudah sedia 
masuk. Beliau perlu tahu semua hal ehwal pemerintahan 
negara dan kepincangan yang berlaku, supaya ia dapat 
diperbaiki. 


“Wahai Tuanku, Rom Byzantine sedang diancam, dan 
Tuanku sendiri terpaksa menghadapi serangan hebat 
daripada orang Norman, yang diterajui oleh Robert 
Guiscard dan anak lelakinya Bohemund. Mereka sudah 


43 


PERANG SALIB PERTAMA 


berjaya mengambil Dyrrhachium, Corfu di barat Greece, 
dan mengepung Larissa di Thessaly. Kini empayar Rom 
Byzantine sudah terbatas sehingga pantai barat Anatolia 
sahaja” Perdana Menteri melaporkan perkembangan 
empayar selepas diminta oleh maharaja itu. 


“Nampaknya keadaan empayar tenat sekali. 
Menjadi tanggungjawab beta mengembalikan semula 
kegemilangan empayar Rom Byzantine yang hilang itu." 


“Benar, Tuanku. Hanya kebijaksanaan Tuanku 
yang dapat menyelamatkan empayar kita. Semasa 
pemerintahan Nikephoros Botaneiates pula, lebih banyak 
wilayah jatuh ke tangan Turki Seljuk,” lapor Perdana 
Menteri itu lagi. 


Maharaja Alexius I bertanya pula kepada jeneral yang 
berada dihadapannya. 


“Wahai jeneral, bagaimanakah pula dengan kekuatan 
angkatan tentera kita? Adakah pasukan tentera sudah 
tidak mampu menyekat kemaraan pihak musuh?” 


“Sejak pemerintahan Maharaja Micheal VII dan 
Nikephoros Botaneiates, pasukan tentera Rom Byzantine 
begitu lemah. Kita perlu memperkukuhkan angkatan 
tentera sebelum memerangi musuh-musuh kita. 


“Selain diancam Turki Seljuk, Rom Byzantine juga 
menerima ancaman daripada mazhab-mazhab bidaah 
orang Bogomils dan Paulician, yang memberontak di 
Ihrace. Thrace turut diancam orang Pechenegs, terang 
jeneral itu. 


“Pada hemat beta, sebelum kita memerangi Turki 
Seljuk, ada baiknya kita menghapuskan ancaman orang 

Norman dan Pechenegs terlebih dahulu. Selepas itu, 
barulah kita mencari jalan bagi menghadapi ancaman 
Turki Seljuk pula. 


Semua bersetuju dengan pandangan maharaja itu. 


Era pemerintahan Maharaja Alexius I bermula. Segala 
kepincangan yang berlaku segera diselesaikannya. Namun 
usaha Maharaja Rom Byzantine masih belum mencukupi. 
Sudah beberapa kali mereka menentang orang Norman 
tetapi masih gagal. Ancaman orang Pechenegs sekali lagi 
mengundang ancaman, dan pasukan Rom Byzantine 
gagal menangkis serangan itu kerana kelemahan 
pertahanan. Ternyata bukan mudah membentuk pasukan 
tentera yang mantap dalam masa yang singkat. 


Maharaja itu sedar, beliau memerlukan sekutu 
yang sangat berkuasa bagi mengalahkan musuhnya. 
Tetapi beliau masih ragu-ragu dan perlu mendapatkan 
persetujuan daripada semua pembesar. Lalu cadangan itu 
disampaikannya kepada mereka. 


“Bantuan dari luar? Siapa yang Tuanku maksudkan?” 
tanya Perdana Menteri. 


“Raja Henry VII, jawab beliau, lalu menyambung 
lagi, “Dalam keadaan seperti ini, kita perlu adakan 
satu pakatan dengan raja Jerman. Mereka sangat kuat 
daripada segi ketenteraan, sedangkan kita memerlukan 
masa bagi memperkukuh angkatan tentera kita.” 


“Tetapi bagaimana caranya, Tuanku? Sekiranya ada 
sekalipun, adakah raja Jerman akan bersetuju? Setahu 
saya, raja Jerman itu tidak mudah memberi bantuan. 
Perdana menteri kelihatan masih ragu-ragu. 

“Benar. Tetapi mereka tidak akan menolak sekiranya 
mendapat tawaran yang lumayan. 360 000 keping 
emas jika mereka menyerang Norman di Itali. Apabila 
negara mereka diserang, pasti mereka akan kembali 
mempertahankan negara sendiri, dan tidak akan 
menyerang kita lagi. Beta yakin usaha ini akan berjaya, 
kata maharaja itu. 


Perdana Menteri dan para pembesar akur, kerana 
itu sahaja pilihan yang mereka ada sebagai langkah 
mempertahan empayar Rom Byzantine daripada rebah. 


Strategi itu berjaya. Raja Henry VII bersetuju 
menerima tawaran itu. Serangan Jerman ke atas orang 
Norman di Itali membuatkan orang Norman memberi 
tumpuan kepada pertahanan negara sendiri. Walaupun 
begitu masih ada sebahagian pengikut Robert Guiscard 
yang terus menyerang Rom Byzantine. Semasa 
pertempuran sengit dengan orang Norman berlangsung, 
Maharaja Alexius I merangka strategi dengan membawa 
masuk tentera laut Venice sebagai bantuan. 


Serangan serentak dari bahagian darat dan laut 
membuatkan orang Norman sukar menangkis serangan. 
Dengan kuasa tentera laut, akhirnya Maharaja Alexius I 
dapat mengusir pasukan Norman. 


Empat tahun kemudian, permusuhan dan ancaman 
Norman berakhir dengan kematian Robert Guiscard. 
Maharaja Alexius I kembali dengan membawa kejayaan. 
Sebagai ganjaran, Venice mendapat hak perdagangan 
penting dengan empayar Rom Byzantine. 


Be gn an 

Sembilan tahun sudah berlalu. Kini cahaya kegemilangan 
kembali menyinari tanah Rom Byzantine. Empayar 
itu telah menempuhi zaman kegelapan yang panjang. 
Maharaja Alexius I kini tersenyum gembira melihat 
usahanya bagi memulih semula empayar yang suram itu 
hampir berjaya. Namun, masih terdapat banyak ruang 
yang perlu diperbaiki, atas kesilapan para pemimpin 
terdahulu. Selain itu, beliau turut menumpukan perhatian 
kepada masalah ekonomi yang lumpuh, disamping 
memperkukuhkan kembali pasukan tentera. 


“Ampun Tuanku, apakah yang sebenarnya menganggu 
fikiran Tuanku?” tanya Perdana Menteri, apabila melihat 
maharaja itu seolah-olah menanggung masalah yang 
berat. 


Maharaja Alexius I diam seketika sebelum bersuara, 
“Takhta “Gembala Metropolitan di Asia berada di tangan 
Turki Seljuk, yang ketika ini semakin hampir dengan ibu 
kota Konstantinopel. Hal inilah yang membimbangkan 
beta. Masalah ancaman Pechenegs juga masih belum 
berakhir. Sekiranya dibiarkan, empayar Rom Byzantine 
akan kembali tergugat. 


“Di bawah pemerintahan Tuanku, kerajaan kita sudah 
semakin pulih dan sudah mendapat beberapa kejayaan, 
tetapi ternyata ketenteraan kita masih belum cukup kuat 
bagi memerangi kerajaan Turki Seljuk itu. Oleh itu, kita 
sepatutnya mendapatkan sokongan dari negara yang 
kuat, yang dapat membantu kita memerangi kerajaan 
Turki Seljuk. 


“Sokongan kuat daripada siapa?” 

“Jiran terdekat empayar Rom Byzantine di Eropah 
Barat, rakan seagama. Kita dapat meminta bantuan 
daripada mereka. 


“Tetapi bukankah Gereja Kristian Barat dan Gereja 
Ortodoks Timur saling bermusuhan? Mustahil mereka 
mahu membantu kita. 


“Benar kata Tuanku. Sebelum ini, Maharaja Micheal 
VII pernah cuba mendapatkan bantuan, tetapi gagal. 
Mungkin kali ini Tuanku berpeluang mendapatkan 
bantuan daripada mereka, memandangkan Tuanku 
mempunyai hubungan baik dengan Raja Henry. 


“Satu cadangan yang bijak. Maharaja itu bersetuju. 
“Tetapi apakah alasan kita meminta bantuan daripada 
mereka?” 


“Kita laporkan perihal penderitaan orang-orang 
Kristian di Timur. Tanpa bantuan dari Barat, penduduk 
Kristian akan terus menderita. Sudah pasti mereka tidak 
akan berdiam diri. Selama ini pun mereka memang 
memusuhi Islam. 


“Cadangan yang bagus. Kami setuju, sahut para 
pembesar yang lain. 


“Baiklah. Pertama, beta perlu mengambil 
langkah-langkah perdamaian dengan kepausan barat 
dahulu. Sesudah kedua-dua pihak berdamai, barulah kita 
mendapatkan sokongan barat bagi memerangi Seljuk. 
Cadangan Maharaja itu dipersetujui. 


MAY 

Maharaja Alexius Comnenus I marah. Orang Pechenegs 
kembali menyerang Thrace. Cadangan meminta bantuan 
dari pihak Barat terpaksa ditangguhkan. Maharaja 
Alexius I sendiri mengetuai pasukannya menentang orang 
Pechenegs. Beliau berangkat bersama pasukan tentera 
menuju ke Thrace, dan melintasi Moesia bagi membalas 
serangan tetapi gagal mengambil Dorostolon (Silistra). 
Apabila menyedari kekalahan pasukan tenteranya, beliau 
segera berundur. Semasa pengunduran itu, Maharaja 
Rom Byzantine itu dikepung dan berjaya ditawan. 


Orang Pechenegs memberi beberapa syarat sekiranya 
ingin Maharaja Alexius I dibebaskan. Antaranya, beliau 
mesti menandatangani gencatan senjata dan membayar 
wang perlindungan. Maharaja Rom Byzantine itu tiada 
pilihan lain selain akur dengan syarat-syarat itu. 


Namun serangan orang Pechenegs tidak berhenti 
begitu sahaja. Pada tahun 1090 Masihi, mereka tetap 
menyerang Ihrace. Tzachas pula mengambil kesempatan 
dengan melancarkan serangan laut, dan cuba mengepung 
Konstantinopel — bersama-sama — orang  Pechenegs. 
Maharaja Alexius I segera mengatur strategi bagi 
mempertahankan ibu kota empayar. Usaha pihak musuh 
akhirnya menemui kegagalan dan terpaksa berundur. 


AYI 


April, 1091 Masihi 


Setahun kemudian, sekali lagi tercetus pertempuran 
antara pasukan Rom Byzantine dengan orang Pechenegs 
di Levounion, Thrace. Pasukan Rom Byzantine mendapat 

bantuan daripada 40 000 tentera dari Cumanssul. 
Hasil bantuan itu pasukan Rom Byzantine berjaya 
menghancurkan orang Pechenegs, seterusnya berjaya 
mendapatkan sempadan Timur Laut. 

ota Konstantinopel seolah-olah berpesta. 
Kk Kemangkatan Sultan Malik Shah dirai dengan 
meriah. Maharaja Alexius I turut gembira. 
Kemangkatan Sultan Malik Shah dan Perdana 


Menterinya Nizam Al-Mulk itu ibarat bulan jatuh ke 
riba. 


“Tuanku, dengan kemangkatan Sultan Malik Shah, 
sudah tiba masanya kita meminta bantuan dari Eropah 
dan mengambil semula tanah milik kita." 


Maharaja Alexius I ketawa gembira. “Bagi beta, 
pedang berkilauan lagi tajam yang membenamkan 
kerajaan Rom Byzantine ke dalam "zaman kegelapan, 
kini sudah patah menjadi abu. Empayar kita sudah 

bebas. Beta cukup yakin kerajaan Turki Seljuk akan 
berpecah-belah. 


“Benar. Inilah masanya kita serang mereka,” sahut 
para pembesar menyatakan sokongan padu. 


“Wahai Tuanku, pada pandangan saya, dalam hal ini 
kita mesti menyiasat keadaan mereka terlebih dahulu, 
bimbang ini satu muslihat. Kata-kata pembesar tua 
mematahkan suasana yang sedang gembira itu. Sejak tadi 
pembesar tua itu hanya mendengar dan mendiam diri. 


“Maksud Tuan?” tanya Maharaja Alexius I. Hairan. 


“Dalam keadaan sekarang, kita jangan leka, perlu 
berjaga-jaga dan terus memperketat kawalan keselamatan. 
Walaupun mereka sudah berpecah, tidak mustahil 
mereka akan berlumba-lumba menunjukkan kekuasaan 
masing-masing, dengan menawan Konstantinopel yang 
gagal ditawan oleh Sultan Malik Shah dahulu, jelas 
pembesar tua itu sebelum menyambung, 


“Disebalik permintaan kita kepada pihak barat, sudah 
pasti mereka akan meminta ganjaran yang bukan sedikit 
sebagai balasan. Maka Tuanku harus bijak membuat 
keputusan.” 


Maharaja Alexius I terdiam. Kata-kata pembesar tua 
itu ada benarnya. 


Kemudian perdana menteri mencelah, “Kota Antokiah 
dan kota Nicea sudah jatuh ke tangan kerajaan Seljuk, 
jangan sampai seluruh empayar Byzantine ditawan 
barulah kita mahu meminta bantuan Barat. Kita mesti 
bertindak sebelum keadaan menjadi lebih teruk. 

“Tetapi persoalannya, bagaimanakah kita mahu 
mendapatkan bantuan mereka? Sedangkan kita tidak 
mempunyai hubungan baik dengan Barat?” celah yang 
lain pula. 


“Dikhabarkan pemimpin Barat, Robert Frisian sedang 
menunaikan ziarah ke Baitulmugaddis. Ini peluang 
terbaik kerana beliau dapat menjadi orang tengah, antara 
kita dengan pihak Barat. Sudah tentu beliau sendiri 
melihat dan mendengar kisah-kisah penziarah Kristian 
Eropah yang dizalimi ketika berada di sana.” 


Maharaja Alexius I mengangguk, bersetuju. “Aturkan 
pertemuan beta dan pemimpin itu. 


Walaupun timbul pertelagahan antara pembesar, sama 
ada mahu meminta bantuan ataupun sebaliknya, tetapi 
akibat desakan kuat Maharaja Rom Byzantine, mereka 
bersetuju dan nekad meminta bantuan dari Barat. 


Ketika dalam perjalanan pulang daripada menunaikan 
ziarah di Baitulmugaddis, Robert Frisian dari 
Flanders dipelawa bertemu dengan Maharaja Alexius 
I. Kedatangannya disambut dengan penghormatan 
besar oleh Maharaja Rom Byzantine. Pertemuan itu 
membuahkan hasil, apabila Robert Frisian berjanji akan 
menghantar tentera apabila beliau kembali ke Flanders 
kelak. 


Tiga tahun berlalu dengan pantas. Kerajaan Seljuk 
semakin menunjukkan taring dengan menawan 
sebahagian Anatolia. Namun begitu, Robert Frisian masih 
belum menunaikan janjinya bagi menghantar bantuan ke 
Timur. Hal ini sangat membimbangkan Maharaja Rom 
Byzantine. Akibat terdesak, beliau mengutus sepucuk 

surat kepada Robert Frisian bagi mengingatkan janjinya 
itu. 


Antara isi kandungan surat kepada Robert Frisian itu 
bertulis, 


“Ingat, anda akan menemui khazanah yang tidak 
ternilai dan juga kecantikan wanita Greek di Timur yang 
tiada taranya. 


Maharaja Rom Byzantine sengaja menarik minat dan 
perhatian bangsa Eropah bagi memberikan bantuan. 


Pada tahun 1094 Masihi 


Maharaja Alexius I kecewa. Sekali lagi seruan bantuan 
itu terhenti apabila empayar Rom Byzantine diserang oleh 
orang Cumans. Serangan itu bermula di wilayah-wilayah 
di Balkan. Selepas ancaman orang Pechenegs berakhir, 
kini orang Cumans pula ibarat gunting dalam lipatan. 


Serangan orang Cumans itu diketuai oleh Laertius 
Constantine, yang mendakwa dirinya anak kepada 
Maharaja Romanos IV. Serangan itu juga merupakan 
tindakan membalas dendam. 


Bala tentera Rom Byzantine yang diketuai Maharaja 
Alexius I berangkat menuju ke Thrace. Sementara itu, 
orang Cumans melintasi gunung lalu menyerbu ke 
timur Thrace, dan kedua-dua pasukan itu bertembung, 
lalu berlaku pertempuran hebat. Dalam pertempuran 
itu, Laertius Constantine terbunuh di Adrianople, dan 
berakhirlah ancaman daripada orang Cumans terhadap 
kerajaan Rom Byzantine. 

Oey 


Mac, 1095 Masihi 


Piacenza, bersebelahan dengan Sungai Po terletak 
di persimpangan penting yang menjadi laluan para 
pedagang. Suasana di perlabuhan itu sering sibuk dengan 
kapal-kapal pedagang, dan para penziarah. Persidangan 
Piacenza akan bermula dari 1 Mac hingga 5 Mac 1095 
Masihi, seperti yang dirancang. 


Tempat berlangsungnya Persidangan Piacenza, sudah 
penuh dengan lebih 3 000 orang paderi dan hampir 30 
000 orang sukarelawan gereja. Persidangan itu diadakan 
sempena akhir lawatan Paus Urban II ke Itali dan 
Perancis, yang bertujuan menegaskan kuasanya selepas 
kontroversi dengan Raja Henry IV. 


Tetamu penting dalam majlis itu adalah utusan 
empayar Rom Byzantine, yang bertujuan merayu bantuan 
dunia Kristian menentang orang Islam. Tiga tahun 
selepas mengutus surat kepada Robert Frisian, pemimpin 
barat itu meminta Maharaja Alexius I turut hadir ke 
Persidangan Piacenza. 


“Wahai Paus Agung, saya utusan dari empayar Rom 
Byzantine, yang membawa perutusan daripada Maharaja 
Alexius Comnenus I. Beliau memohon bantuan daripada 
pihak gereja Kristian Barat agar membantu kami, orang 
Kristian Timur yang ditindas dan dianiaya oleh orang 
Islam Turki Seljuk: 

Dalam ucapan itu, utusan Maharaja juga menekankan 
betapa deritanya rakyat Kristian di Timur Tengah yang 
diancam oleh orang Islam. Berapa tuduhan palsu yang 
tidak berasas turut dilemparkan terhadap Islam. 


Pada dasarnya, Persidangan Piacenza berjaya. Ucapan 
utusan empayar Rom Byzantine itu berjaya menarik 
perhatian Paus Urban II. Permintaan Rom Byzantine 
itu jelas menunjukkan yang empayar Timur dan Gereja 
Ortodoks lemah dan memerlukan bantuan ketenteraan. 
Pada pandangannya, jika bantuan diberikan, pasti 
gereja-gereja di bawah kuasanya termasuk di Timur 
Tengah dapat disatukan semula. 


ML YAI 


Para ahli Dewan Penasihat sudah berkumpul. Topik 
perbincangan adalah berkenaan permintaan daripada 
Maharaja Rom Byzantine, selain merungkai kemelut yang 
sedang bergolak di wilayah Timur Tengah ketika itu. 


“Wahai para kardinal yang bijaksana, apakah pendapat 
kalian berhubung masalah yang mengancam empayar 
Rom Byzantine?” tanya Paus Urban II kepada ahli Dewan 
Penasihat. 


“Kita semua tahu empayar Rom Byzantine hampir 
ditakluki kerajaan Turki Seljuk. Mereka meminta 
bantuan hanyalah bagi mengusir musuh mereka. 
Kami bimbang sekiranya tujuan itu demi kepentingan 
empayar semata-mata, bukannya untuk kepentingan 
orang Kristian khususnya, jawab seorang wakil kardinal 
menyatakan pandangannya. 

“Walau bagaimanapun, masalah yang sedang dihadapi 
oleh empayar Byzantine tidak boleh didiamkan saja. 
Terbukti selepas Perang Manzikert, empayar Rom 
Byzantine tidak mampu lagi melindungi Kristian 
Timur. Bahkan bagi menjadi pelindung kepada 
penziarah-penziarah pun sudah tidak berupaya. kata 
Paus Urban II. 


“Tuan, kita juga mempunyai masalah yang sama. Raja 
Jerman Henry IV juga mempertikaikan pelantikan Tuan 
sebagai paus. Adakah perkara yang berlaku kepada Paus 
Gregory akan berlaku sekali lagi? Apa pandangan Tuan?” 
tanya seorang kardinal. 


“Setiap masalah pasti ada penyelesaiannya. Saya tidak 
ingin pertikaian dengan Raja Henry terus berlanjutan, 
kerana tidak menghasilkan apa-apa kebaikan. Saya 
melihat dengan adanya musuh bersama, ini akan 
membantu menyatukan dunia Kristian, Barat dan Timur,” 
ulas Paus Urban II lagi. 


“Maksud Tuan?” para kardinal kurang mengerti. 


“Saya sudah fikirkan perkara ini. Pada pandangan 
saya, permintaan Maharaja Alexius I itu membuka dua 
peluang kepada kita. Pertama, dengan campur tangan 
di Timur Tengah, ia dapat mengukuhkan Eropah Barat. 
Kedua, melalui bantuan ini, ia dapat menyatukan semula 
Gereja Ortodoks Timur dengan Gereja Katolik di bawah 
satu pemerintahan, jawab Paus Urban II. 


Lalu Paus Urban II membentangkan hujah-hujahnya, 
berkaitan permasalahan empayar Rom Byzantine itu 
dengan lebih terperinci. 

“Terdapat beberapa faktor yang memperkuat alasan 
kita bagi membantu mereka. Faktor pertama, sejak 
Dinasti Turki Seljuk merebut Baitulmugaddis dari 
tangan kerajaan Fatimiyah pada tahun 1070 Masihi, 
pihak Kristian berasa tidak bebas lagi menunaikan 
ibadah di sana. Hal ini kerana, para penguasa Turki 
Seljuk menetapkan banyak peraturan yang menyulitkan 
mereka. 


“Bahkan para penziarah yang pulang, sering mengadu 
akan perlakuan buruk orang-orang Seljuk yang fanatik. 
Para pemimpin yang silih berganti dalam Dinasti Seljuk, 
berbeza dengan penguasa Islam Arab yang pernah 
menguasai kawasan itu sebelum ini. Beliau menyambung 


lagi. 


“Faktor kedua, kerana politik. Ketika ini, kekuasaan 
Islam sangat rapuh. Dinasti Fatimiyah di Mesir hampir 
lumpuh, sementara kekuasaan Islam di Sepanyol 
pula semakin goyah. Situasi bertambah parah akibat 
pertentangan segitiga antara pemimpin Fatimiyah di 
Mesir, pemimpin Abbasiyah di Baghdad, dan Amir 
Umayyah di Cordoba. Keadaan ini memudahkan 
kita merebut satu per satu daerah kekuasaan Islam, 
seperti dinasti-dinasti kecil di Edessa (ar-Ruha') dan 
Baitulmugaddis.” 


“Ketiga, atas sebab faktor sosial ekonomi. 
Pedagang-pedagang besar di kota Venezia, Genoa, dan 
Pisa berjaya menguasai sejumlah kota-kota dagang di 
sepanjang pantai timur dan selatan laut tengah. Jadi, 
pasti mereka dapat membiayai sebahagian dana, asalkan 
kawasan itu dijadikan pusat perdagangan mereka apabila 
pihak Kristian Eropah menang. 

“Di samping itu, golongan masyarakat Eropah 
terdiri daripada tiga kelompok, iaitu pihak gereja, kaum 
bangsawan juga kesateria, dan rakyat jelata. Saya yakin 
mereka akan menyambut seruan kebangkitan dan 
berduyun-duyun menyertai peperangan kelak. 


“Sejak tahun 632 Masihi, banyak kota penting dan 
tempat suci umat Kristian ditakluki oleh umat Islam. 
Hal ini menyebabkan penyebaran agama Kristian tidak 
berkembang seperti di Eropah. Paus Urban II berhenti 
seketika sambil memandang ke arah ahli Dewan 
Penasihat, lalu meminta pandangan daripada mereka. 


“Kami sedang mendengar. Teruskan,” kata mereka 
penuh berminat. Mereka berpuas hati dengan 
hujah-hujah yang dibentangkan Paus Urban II, yang 
dianggap bijak, telus, berani, dan berpandangan jauh. 


“Oleh itu, bantuan kepada empayar Rom Byzantine 
adalah misi terbesar, iaitu membebaskan kota suci 
Jerusalem daripada tangan orang Islam. Hal ini juga 
adalah antara cara mengalih perhatian para kesateria 
Barat yang terus bergaduh sesama sendiri. Mereka 
ini kita jadikan tentera suci bagi mengambil semula 
masalah kebuluran ketika negara kita sedang bergelut 
dalam kesukaran. Saya yakin, mereka akan menyahut 
seruan kita atas nama agama. 


"Satu cadangan yang bagus. Kami setuju. 


“Tetapi Tuan, apakah jaminan yang kita dapat 
sekiranya Jerusalem berjaya kita rampas? Siapakah yang 
akan memerintah kota itu? Kita ataupun empayar Rom 
Byzantine? soal seorang kardinal. 

“Satu perjanjian akan diadakan dengan mereka. Kita 
akan memberi kata dua sekiranya Maharaja Alexius mahu 
bantuan daripada kita. Gereja Kristian Ortodoks Timur 
mesti tunduk kepada Gereja Kristian Barat, supaya hanya 
satu gereja sahaja menguasai Timur. Sekiranya mereka 
enggan, kita tidak akan membantu mereka. 


“Adakah Tuan rasa mereka setuju?” 


“Mereka terdesak, disebabkan itu mereka meminta 
bantuan dari Kristian Barat. Jadi saya fikir mereka tidak 
punya pilihan lain, selain bersetuju. 


Be an an 


Utusan yang dihantar ke Persidangan Piacenza sudah 
kembali, dan segera menghadap Maharaja Alexius I yang 
sudah tidak sabar menanti. Sebaik mendengar syarat yang 
diminta oleh Paus itu, serta-merta wajahnya berubah. 


“Sebelum kami menyatakan pandangan, apakah 
pendapat Tuanku dengan permintaan mereka?” tanya 
pembesar tua memecah suasana bungkam. 


Pertanyaan itu terus tidak dijawab. Maharaja Alexius 
I hanya diam sambil memikirkan syarat itu. Kemudian 
beliau berkata, “Pada pendapat beta, elok kita setuju 
dengan syarat yang mereka minta. 


“Mengapa? Pembesar tua itu terkejut. 


“Kita tiada pilihan, selain merampas kembali tanah 
jajahan kita dengan apa cara sekali pun. Sekarang adalah 
peluang terbaik kita, kerana kerajaan Turki Seljuk saling 

berperang sesama sendiri. Sekiranya mereka bersatu, 
lebih sukar kita menentang mereka. 


“Saya tidak setuju!” bangkang pembesar tua. 
“Sepatutnya Tuanku mempertahankan kedudukan 
kita daripada tunduk kepada kuasa Barat. Bagaimana 
sekiranya mereka pula merampas hak kita? Sekiranya 
mereka menguasai Gereja Ortodoks Timur, kita akan 
kehilangan kuasa.” 


“Benar, Tuanku, sokong pembesar yang lain. “Kita 
tidak perlu ikut syarat mereka. Kami bimbang mereka 
mengambil kesempatan apabila melihat kemakmuran, 
tanah yang subur dan kekayaan negara, ditambah pula 
ketidakupayan kita menentang musuh. Lagipun, negara 
Eropah sendiri mengalami zaman kegelapan, ramai 
rakyatnya yang bergaduh sesama sendiri dan kekurangan 
makanan. Sudah tentu mereka melihat negara kita sebuah 
negara yang sesuai untuk diterokai, hujah pembesar 
yang ada. 


“Saya pula bersetuju, celah perdana menteri. 
“Memang wajar Tuanku meminta bantuan dari Barat 
kerana keupayaan mereka melebihi kita bagi memerangi 
Turki Seljuk. Tidak ada yang lebih penting daripada 
menyelamatkan wilayah. Sekiranya kita terlewat, bimbang 
kuasa Tuanku pula yang akan tergugat. 


“Barat rakan seagama. Islam pula musuh kita. Beta 
tidak rela empayar kita ini ditakluki Islam. Sekiranya 
mereka menawan kota ini, kita semua akan dibunuh! 


Adakah kalian mahu dibunuh?” herdik Maharaja Alexius 


I sambil memandang wajah semua pemimpin. 

“Tidak!” Semua pembesar mengeleng kepala. 


“Kita perlukan bantuan Barat. Mereka sahaja harapan 
kita. Beta tetap dengan keputusan bagi meminta bantuan 
daripada mereka,” putus Maharaja itu dengan nekad. 


Perbincangan yang berlangsung memecahkan para 
pemimpin kepada dua pihak. Namun Maharaja Alexius 
I tetap dengan pendiriannya, dan dia mengutus sepucuk 
surat kepada Paus Urban II bagi menyatakan keputusan 
yang sudah diambil. 


Surat yang dibawa utusan Rom Byzantine itu sudah 
berada di tangan Paus Urban II. Menurut kandungan 
surat itu, Maharaja Alexius I bersedia dengan syarat 
tersebut. Paus menerima berita itu dengan gembira. 
Beliau juga sedia maklum yang Rom Byzantine pernah 
menjadi empayar yang cukup hebat di dunia, namun kini 
terpaksa tunduk akibat tekanan daripada kerajaan Turki 
Seljuk. 


Lalu beliau merancang strategi tersendiri. Perkara 
utama yang perlu dilakukan adalah membangkitkan 
kemarahan umat Kristian di Eropah Barat terhadap umat 
Islam, supaya mereka turut sama bangun berperang. 


62 


/ 


PERSIDANGAN 
CLERMONT 


cc uan, Persidangan  Piacenza sudah 
| mengukuhkan kuasa Tuan di Itali. Ini satu 
perkembangan yang bagus, kata penasihat 

Paus Urban II. 


Paus Urban II tersenyum gembira, lalu berkata, 
“Benar. Matlamat saya bagi mengukuhkan kuasa di Itali 
tercapai. Kini saya dapat memberi tumpuan sepenuhnya 
kepada Perang Salib.” 


“Tetapi, Itali bukanlah tempat yang dapat 
mencetuskan semangat keagamaan, malah jika 
menggunakan nama 'paus sekalipun, usaha ini belum 
tentu berjaya kerana gelaran itu masih dipertikaikan. 


PERANG SALIB PERTAMA 


“Jadi apa perancangan Tuan?” tanya penasihatnya lagi. 


“Saya bercadang mengadakan satu persidangan 
bagi menyampaikan seruan secara terbuka. Ini bagi 
membakar semangat golongan bangsawan, dan rakyat 
jelata bagi menyertai gerakan suci menakluk kota 
Jerusalem. Selain itu, ada beberapa perkara penting yang 
akan dibentangkan dalam persidangan itu. 


“Di mana persidangan itu akan berlangsung?” 


“Saya akan mengutus surat ke Le Puy, bagi menjemput 
semua pemimpin agama tertinggi supaya hadir ke Majlis 
Gereja Umum, pada bulan November nanti di Clermont. 
Persidangan kali ini penting, dan saya yakin gesaan kita 
pasti mendapat sambutan baik di tanah air sendiri. Saya 
sasarkan seruan ini kepada golongan bangsawan dan 
kesateria Perancis.” 


“Satu keputusan yang bijak. Mengikut jadual tugas, 
Tuan tiba di Perancis pada bulan Ogos bagi meninjau 
pembaharuan gereja di sana. Sepanjang September dan 
Oktober pula, Tuan dijadualkan melawat gereja di seluruh 
bandar. Kemudian barulah Tuan tiba di Clermont pada 
pertengahan November, dan itu adalah masa yang sesuai 
bagi mengadakan persidangan kata penasihat Paus itu. 


“Baiklah, aturkan persidangan itu dan sebarkan 
kepada semua pihak gereja, perintah Paus Urban II. 


MAY Dn 

November, 1095 


Saat yang dinantikan sudah tiba. Paus Urban II naik ke 
pentas besar di tengah padang. Di hadapan ribuan umat 
Kristian, beliau mula berkhutbah. Bilangan tetamu yang 
hadir sudah cukup memuaskan hatinya. Harapannya, 
supaya persidangan itu dapat membawa satu kebangkitan 
suci, dan menggerakkan ekspedisi ke hujung timur 
Mediterranean. 


“Wahai orang-orang Frank. Wahai orang-orang di luar 
pergunungan ini. Wahai orang yang dicintai Tuhan, yang 
jelas daripada perilaku kalian, yang membezakan diri 
daripada bangsa-bangsa lain di muka bumi ini, kerana 
iman dan pengabdian kalian pada gereja suci, ini pesan 
dan imbauan khusus untuk kalian.” Paus itu memulakan 
hujahnya dengan penuh semangat. 


“Khabar buruk sudah tiba dari Jerusalem dan 
Konstantinopel, sebuah bangsa asing yang terkutuk dan 
menjadi musuh Tuhan yang tidak lurus hatinya, dan 
yang tidak setia jiwanya pada Tuhan, sudah menyerbu 
tanah dan menghancurkan orang-orang Kristian, dengan 
pedang dan api secara paksa.” 


“Ramai orang Kristian yang mereka tawan dan 
dijadikan hamba, sementara sisanya dibunuh. 
Gereja-gereja pula, sekiranya tidak dihancurkan, 
mereka jadikan masjid. Altar-altar diporak-perandakan. 
Orang-orang Kristian disunatkan, dan darahnya 
pula dituangkan pada altar ataupun tempat-tempat 
pembaptisan. 


“Ada antara mereka dibunuh secara keji, iaitu dengan 
dibelah perut dan dikeluarkan ususnya. Orang Kristian 

ditendang, dan dipaksa berjalan sampai keletihan 
hingga tersungkur di atas tanah. Mereka dipergunakan 
sebagai sasaran panah. Ada juga penduduk Kristian 
yang lehernya dipotong oleh tentera Islam, bagi menguji 
ketajaman mata pedang mereka. Lebih mengerikan lagi 
perlakuan mereka terhadap kaum perempuan. 


“Kewajiban siapa lagi sekiranya bukan kalian yang 
harus merebut kembali daerah-daerah itu? Ingat, 
Tuhan memberi kalian banyak kelebihan berbanding 
bangsa-bangsa lain. Antaranya semangat juang, 
keberanian, keperkasaan, dan perasaan yang tidak gentar 
menghadapi musuh. Ingatlah keberanian nenek moyang 
kalian, pada Kekaisaran Karel Agung dan Louis, anaknya, 
serta Raja-raja lain yang membasmi Turki Seljuk dan 
menegakkan agama Kristian di tanah mereka.” 


“Kalian harus tergerak oleh Makam Suci Tuhan Jesus, 
yang kini ada di tangan orang Islam. Kalian harus bangkit 
berjuang kerana kalian sudah tahu banyak tempat-tempat 
suci yang sudah dikotori, dan diperlakukan secara 
tidak senonoh oleh mereka!” Paus Urban II semakin 
bersemangat. 


“Wahai para kesateria yang berani, keturunan 
nenek moyang yang tidak dijajah, janganlah menjadi 
lebih lemah daripada mereka, tetapi ingatlah pada 
ketidakgentaran mereka. Sekiranya kalian ragu-ragu 
kerana cinta kalian kepada anak-anak, isteri dan kerabat 
kalian. Ingatlah kata-kata Tuhan dalam Injil." 


“Beliau yang mengasihi ayah dan ibunya lebih 
daripada Aku, jangan biarkan kepunyaan kalian 
menjadi penghalang. Kalian tidak perlu khuatir dengan 

kepunyaan kalian. Negeri kalian padat penduduknya 
dan ditutupi oleh laut dan pergunungan. Tidak banyak 
kekayaan di sini, dan tanahnya jarang membuahkan hasil 
yang mencukupi buat kalian. 


“Itu sebabnya kalian sering bertelagah. Hentikan 
rasa saling membenci dan pertengkaran, hentikan 
peperangan sesama kalian. Bergegaslah menuju Makam 
Suci, rebutlah kembali negeri itu daripada orang-orang 
jahat dan jadikannya milik kalian. Negeri itu, seperti 
dikatakan dalam al-kitab, berlimpah susu dan madu, 
Jesus memberikannya kepada anak-anak Bani Israel. 


“Jerusalem negeri terbaik, lebih subur daripada lainnya 
seolah-olah syurga kedua. Inilah tempat Juru Selamat 
kita dilahirkan, diperintah dengan kehidupan-Nya dan 
dikuduskan dengan penderitaan-Nya. Marilah berjuang, 
kalian akan memperolehi penebusan dosa serta pahala 
di kerajaan syurga.” Ucapan Paus Urban II itu mendapat 
tepukan dan sorakan gemuruh. 


“Deus vult! Deus vult! Tuhan mengehendakinya!” 
lang Paus Urban II lantang sambil mengangkat 
tangannya ke udara. 


“Tuhan mengehendakinya!" Gema teriakan itu disahut 
orang ramai hingga bergemuruh hebat. 


Paus Urban II berasa gembira kerana ucapannya itu 
berjaya menyemarakkan api semangat rakyat. 


Sehari selepas ucapan Pope Urban II di Persidangan 
Clermont, lambang salib merah dipilih sebagai tanda 
rasmi bagi para tentera yang menyertai peperangan 
suci itu. Tanda itu diambil kerana mereka seringkali 

melihat diri mereka sebagai orang yang membuat iter 
(perjalanan) atau peregrinatio (ziarah). Ini kerana, setiap 
daripada penziarah yang berjaya tiba di Baitulmugaddis, 
diharuskan memakai tanda salib berwarna merah 
pada bahagian hadapan dan belakang pakaian. Tujuan 
pemakaian tanda tersebut adalah bagi membangkitkan 
emosi dan semangat keagamaan, sekaligus membezakan 
pasukan mereka daripada pasukan lain. 


Tidak lama selepas itu, Biskop Adhemar dari Le Puy 
dipanggil menghadap. 


“Seperti yang kamu tahu, kita akan menjalankan satu 
ekspedisi ke Timur Tengah. Oleh itu, saya mahu melantik 
kamu menjadi seorang daripada biskop, yang akan turut 
serta dalam ekspedisi itu.” 


“Wahai Tuan, bukan niat saya mahu membantah, 
tetapi ramai biskop yang lebih berkelayakan berbanding 
saya,” kata Biskop Adhemar merendah diri. 


“Wahai Biskop Adhemar, kamu dipilih kerana bukan 
sahaja mempunyai ilmu agama yang tinggi, tetapi kamu 
juga berkemampuan menunggang kuda dan bertempur. 
Kamu akan bertindak sebagai pemimpin kerohanian 
dalam ekspedisi ini. Selain itu, kamu juga berperanan 
mewakili pasukan dalam merunding perjanjian, 
menyelesaikan pertikaian, dan menyusun hal-hal 
berkaitan moral pasukan tentera,” terang Paus Urban II. 


Biskop Adhemar menerima pelantikan itu dengan 
tenang dan berkata, “Saya bersedia menerima tugas ini 
demi agama tanpa mempertikaikannya. Bilakah Tuan 
mahu kami berangkat?” 

“Mengikut perancangan dalam musim semi, tetapi 
sebelum itu kita mesti mendapat sokongan daripada 
para bangsawan dan kesateria bagi turut serta. Oleh 
itu, seruan jihad ini perlu disebarkan dengan meluas ke 
seluruh Perancis supaya mendapat sokongan mereka. 


“Saya akan aturkan para biskop bagi menyebarkan 
seruan ini, dan saya yakin mereka akan menyahut seruan 
jihad ini,” ujar Biskop Adhemar yang tidak asing lagi 
sebagai ketua agama yang disegani. 


Selepas ucapan di Persidangan Clermont, seruan 
Perang Salib disebarkan oleh para biskop dan pendeta, 
hingga meluas ke wilayah utara Perancis. Banyak markas 
didirikan diserata tempat iaitu di Liouz, Angariz, Man, 
Tours, Bouwatieeh, Bordeaux, Toulouse, dan Neim 
sebagai sokongan terhadap Perang Salib. 


Secara rasminya Paus Urban II, menjadi orang 
pertama yang menyebarkan idea Perang Salib bagi 
menawan Tanah Suci kepada khalayak. 


Ye 


Seorang lelaki bertubuh kurus, kecil dan berkulit gelap 
memikul kayu salib besar. Wataknya warak, kepala angin 
dan cepat marah, bijak berpidato, berjanggut putih 
panjang, dan rambutnya jatuh di atas bahu. Orang ramai 
di jalanan terutama kanak-kanak sering kali menarik 
rambut, dan beliau hanya membiarkannya. Sesekali 
beliau akan marah sekiranya keldai kesayangannya itu 
merengus. Beliau sememangnya terkenal kerana sentiasa 
menunggang keldai, dan berpakaian sederhana. 

Beliau adalah, Peter Si Pertapa atau dalam bahasa 
Englishnya, Peter Si Pertapa. Beliau seorang pendeta 
dan penganut Katolik Rom Byzantine yang taat. Dia 
dilahirkan pada tahun 1050 Masihi. Peter berasal dari 
Amiens, Perancis. Pada zaman kanak-kanaknya, beliau 
membesar di Picardy bersama keluarganya. Kehidupan 
hariannya dihabiskan dengan bekerja di ladang, dan 
pergi ke gereja. 


Apabila dewasa, Peter menjadi tentera, namun 
kemudian memutuskan menjadi paderi selepas beberapa 
tahun berkhidmat. Selepas membuat perubahan dalam 
hidupnya, beliau begitu bersemangat dan taat kepada 
ajaran agama. Masanya banyak digunakan dengan 
bertapa selain mengemis makanan. Gereja dan tepi jalan 
dijadikan tempat tinggalnya. 


Semasa persidangan Clermont, beliau turut serta 
dalam puluhan ribu hadirin yang hadir. Khutbah 
gerakan ke Tanah Suci oleh Paus Urban II benar-benar 
menarik minatnya. Sambil menikmati sebuku roti keras, 
Peter duduk termanggu dan telinganya masih lagi 
terngiang-ngiang akan laungan suci Paus Urban II. 


Peter Si Pertapa seakan-akan mendapat kekuatan, 
dan perasaan terujanya begitu mendalam apabila 
mendengarkan khutbah itu. Perkara yang disampaikan 
dalam persidangan itu, benar-benar menambah tekadnya 
bagi membebaskan Baitulmugaddis daripada orang 
Islam. 


Beliau memulakan dakwahnya dengan berpidato di 
hadapan khalayak ramai, tidak kira tempat, termasuklah 
di tepi jalan, di gereja, dari rumah ke rumah mahupun 

di kedai-kedai. Dalam dakwahnya, beliau sering bercerita 
bahawa beliau sudah ke Tanah Suci, dan melihat sendiri 
keadaan para penziarah yang dizalimi oleh tentera Turki 
Seljuk. 


Peter masih ingat lagi. Ketika beliau berumur 15 tahun, 
berita mengenai penawanan Baitulmugaddis oleh Turki 
Seljuk memberi kesan mendalam kepadanya. Situasi 
itu memberi kesan kepadanya apabila penziarah yang 
pulang dari Tanah Suci bercerita tentang penganiayaan 
orang Islam terhadap mereka. Penziarah Kristian 
terpaksa membayar sejumlah wang bagi melawat makam 
Nabi Isa. Mereka juga sering dirompak dan sebahagian 
daripadanya terbunuh. Selain itu, gereja juga tidak lagi 
diberi penghormatan dan diabaikan 


/1 

semangat yang dilaungkan oleh Peter Si Pertapa, 

kemudian beliau berkata, “Kamu seorang paderi 
yang bijak berpidato dan berkarisma. Oleh itu, saya 
melantik kamu menghadap raja-raja Eropah, supaya 
mereka bersetuju dengan rancangan kita membantu 
empayar Rom Byzantine, sekaligus menyelamatkan 
penziarah-penziarah Kristian daripada dizalimi orang 
Islam. 


P- Urban II asyik memikirkan kata-kata 


Dengan penuh hormat dan bangga, Peter Si Pertapa 
menjawab, “Saya terima dengan gembira.” 


“Himpunkan seluruh kekuatan Salib yang ada 
sekarang juga! Kita akan bebaskan Jerusalem!” 
Kata-kata Paus itu menambahkan lagi semangat dan 

keterujaan. Beliau begitu gembira apabila pemimpin 
itu menjadikannya sebagai penyampai dakwah utusan 
Tuhan. 


Pengembaraan dakwah Peter Si Pertapa ke seluruh 
Eropah bagi menemui raja-raja bermula. Dalam 
perjalanannya menuju ke England, beliau pantas 
meniupkan api kebencian terhadap kaum Muslimin. 
Kepintaran berpidato menjadi kelebihan kepadanya. 
Ramai kalangan mereka yang terpengaruh dengan seruan 
itu. 


“Sesungguhnya kebiadapan orang Islam menjijikkan!” 
seru Peter kepada orang ramai yang ditemuinya. 


“Wahai sekalian manusia, tinggalkan semua pekerjaan 
kita. Mari bersama saya ke Tanah Suci dan membunuh 
orang Seljuk yang membinasakan saudara seagama 
kita. Sekiranya kamu binasa dalam perjalanan ataupun 
mati dalam pertempuran, kamu akan mewarisi kerajaan 
Tuhan.” 


Dakwahnya itu berjaya menarik minat orang 
ramai yang ditemuinya di jalanan, gereja, dan di 
mana-mana sahaja. Bilangan sedikit pada mulanya, tetapi 
lama-kelamaan bilangan sukarelawan yang berminat 
untuk ikut berjuang semakin bertambah hingga 


menjangkau ribuan orang. 


Akhirnya dia tiba di England. Dengan berpakaian 
amat sederhana, dan di tangannya memegang kayu salib 
mengundang syak wasangka daripada pengawal istana. 
Pada awalnya beliau dihalau, tetapi beliau dibenarkan 
memasuki perkarangan istana apabila menegaskan beliau 
adalah utusan daripada Paus Urban II. 

Kehadirannya itu disambut oleh raja England. Istana 
mewah raja England itu tidak sedikit pun menarik 
perhatiannya. Pada mulanya beliau dipandang rendah 
kerana penampilan dirinya yang tidak terurus, tetapi 
mereka menjadi terpesona selepas mendengar kepetahan 
dan kefasihannya berkata-kata. 


“Wahai pendeta, kami terpengaruh dengan ucapan 
bernas kamu. Bahkan kami menghargai kedatangan 
kamu ke sini bagi meraih bantuan kepada umat Kristian 
di Timur. Tetapi ini masih tidak mencukupi bagi kami," 
tutur Raja England. 


“Ini adalah perintah Tuhan!” jawab Peter. Katanya 
lagi, “Marilah kita umat Kristian bergabung menentang 
orang Islam dan melindungi Makam Suci. 


“Bagi beta, ekpedisi ke Timur memerlukan 
perbelanjaan yang banyak kerana perjalanannya yang 
jauh. Kami juga sedang berada dalam kemelut ekonomi 
yang buruk, ditambah pula dengan masalah kebuluran 
dan kemiskinan yang berlarutan. Bahkan, kami tidak 
mempunyai kepentingan di tanah asing itu,” terang Raja 
England yang jelas tidak memberi sokongan kepada 
seruan Paus Urban II. 


Jawapan itu sudah tentu mengecewakan Peter. 
Pertemuan dengan kerabat Diraja tidak seperti yang 
diharapkan. Usahanya itu tidak mendapat sambutan 
golongan pemerintah. Bagi raja-raja, seruan Paus Urban 
II bukan satu tindakan yang tepat, bahkan keputusan itu 
diperlekehkan oleh mereka. 


Walaupun begitu, Peter Si Pertapa tidak mudah 
mengalah. Beliau sedar golongan kerabat Diraja 

mementingkan wang bagi memulakan perjalanan ke 
Timur Tengah, tetapi tidak bagi golongan bawahan. 
Tumpuan dakwahnya mula beralih kepada golongan 
rakyat sahaja. Baginya, golongan bawahan lebih berminat 
berjuang kerana sebab-sebab tertentu. Malah, usaha 
dakwahnya terhadap mereka menunjukkan hasil yang 
positif. 


PE stan Ang 25 


Keldai kurus Peter merangkak lemah selepas menyusuri 
perjalanan panjang. Beliau menunggang keldai itu sambil 
memikul salib besar, yang tidak pernah lekang dari 
tangannya. 


Usahanya itu semata-mata bagi menarik simpati 
umat Kristian, kerana kerabat Diraja dan golongan 
bangsawan tidak berminat dengan seruan perang suci 
itu. Sesudah melalui perjalanan yang melelahkan selama 
berhari-hari, akhirnya dia tiba di sebuah perkampungan. 
Suasana kawasan kampung yang berlatarbelakangkan 
pergunungan Alps itu dingin dan tenang. Penghuni 
kampung pula melakukan aktiviti harian. 


Kedatangan pendeta itu disambut oleh seluruh 
penduduk kampung dengan penuh hormat. Beliau 
dikelilingi penduduk kampung sebelum meminta dibawa 
ke gereja di kampung itu. 


Di luar gereja kayu yang kecil dan usang itu, orang 
ramai datang berpusu-pusu dan melimpahi perkarangan. 
Lelaki, wanita, orang tua, dan kanak-kanak turut 
memenuhi gereja yang sebelum ini lengang dan sunyi. 
Berita kedatangan pendeta itu sudah pun tersebar. 

Sambil memegang kayu salib besarnya, beliau berdiri 
dihadapan penduduk kampung yang kebanyakannya 
miskin dan bekerja sebagai petani. Misinya, adalah 
menjadikan penduduk-penduduk kampung itu sebagai 
bala tenteranya. 


“Ayuh, bangkitlah kalian semua supaya menyertai 
perang bagi membebaskan Jerusalam daripada tangan 
orang Islam. Umat Islam telah menindas orang 
Kristian yang seagama dengan kita!” Kata-katanya 
itu menggalakkan dan mengapi-apikan kemarahan 
penduduk itu. 


“Tuhan mengehendakinya!” teriak Peter menguasai 
ruang gereja kecil itu. 


“Tuhan mengehendakinya! sahut orang ramai penuh 
semangat. Seruan semangat itu menjadi slogan Perang 
Salib, dan terkenal selepas Persidangan Clermont. 


“Wahai pendeta, dalam ajaran agama kita, kita dilarang 
berbunuh-bunuhan, tidakkah nanti kami berdosa?” tanya 
seorang penduduk. 


“Jangan bimbang. Paus Urban II sudah 
mengumumkan keampunan seluruh dosa kepada sesiapa 
yang bersedia, dan sukarela mengikuti perang suci 
ini. Darah orang-orang Islam sudah dihalalkan. Jadi, 
keluarlah kamu semua menyahut seruan suci ini!” 


“Bilakah kita akan berangkat ke sana?” tanya seorang 
penduduk kampung. 


“Musim semi nanti. Saya akan berusaha mengumpul 
bala tentera, dan bergabung ke sana, ujarnya lagi. 

Seusai pertemuan itu, mereka meninggalkan gereja 
dan pulang ke rumah. Sekumpulan kaum lelaki kampung 
duduk berkumpul. 


“Bagaimana, adakah kamu semua mahu menyertai 
perang suci itu?” tanya lelaki berjambang liar. 


“Rom Byzantine itu terletak di Timur, satu perjalanan 
yang cukup jauh. Kita pun tidak tahu di mana negeri 
yang kita akan pergi. Bagaimana nasib kita apabila tiba 
di sana?” 


“Itu tidak penting. Pada saya, tiada guna kita hidup di 
tanah air sendiri jika masih miskin. Cukai tanah semakin 
meningkat dan membebankan. Lagipun, undang-undang 
masyarakat feudal tidak berpihak kepada kita kerana hak 
waris hanya dimiliki anak sulung. Dengan mengembara 
ke Timur melalui Perang Salib, kita dapat mengubah 
hidup kita menjadi lebih baik, jawab lelaki berjambang 


liar itu. 


“Betul. Sekiranya ditakdirkan mati, lebih baik mati 
suci daripada mati sebagai hamba yang kelaparan dan 
hina. Sekiranya bernasib baik, kita akan selamat sampai 
ke Jerusalem pasti ada harapan baru dan kehidupan yang 
lebih baik daripada negeri sendiri,” sokong yang lain 


pula. 


"Saya dengar negara Rom Byzantine itu mempunyai 
tanah yang subur sebab itu mereka maju, makmur dan 
kuat sebagai kuasa besar. Apabila kita pergi ke sana 
nanti, mungkin kita akan dapat memiliki tanah dan 
memperolehi kekayaan daripada imbuhan peperangan, 
disamping dapat menebus dosa. 

“Bagaimana pula dengan anak-anak dan isteri kita? 
Tidak mungkin kita tinggalkan mereka di sini sedangkan 
hidup mereka masih susah.” 


“Kita bawa ahli keluarga kita. Setahu saya, apabila 
menjadi tentera kita akan diberi bekalan makanan dan 
minuman percuma. Kita tidak perlu bekerja, dengan cara 
ini kita dapat keluar daripada kemiskinan. Lagipula di 
sini tanaman tidak begitu menjadi dan hasilnya hanya 
cukup-cukup membayar cukai sahaja. 


Semua yang ada sudah bersependapat. Mereka nekad 
mahu turut serta dalam Perang Salib supaya dapat keluar 
daripada kemiskinan. 


Le NYTI 


Raja Philip I mundar-mandir seketika sebelum duduk 
berhadapan dengan Hugh Vermandois, adik lelakinya. 
Raja Philip dan Hugh adalah putera kepada Raja Henry 
I dengan Anne Kiev. Beliau dinobatkan sebagai raja 
pada usia tujuh tahun sehingga umur 14 tahun. Ibunya 
bertindak sebagai pemangku raja. 


Pemulauannya sebagai pemerintah bermula apabila 
beliau mengahwini Bertha, anak perempuan kepada 
Pangeran Floris I, Holland pada tahun 1072 Masihi. 
Tetapi dalam masa yang sama beliau jatuh cinta dengan 
Bertrade de Montfort, isteri Fulk IV Anjou. 


Pada 15 Mei 1092, Raja Philip mengahwini Bertrade 
selepas menceraikan isterinya, Bertha. Akibat skandal 
perkahwinan itu, beliau dipulaukan oleh Hugh, 
Archbishop dari Lyon. Kemudian Paus Urban II pula 

mengulangi pemulauan beliau di Persidangan Clermont 
pada November 1095 Masihi. Awal bulan Februari, 
Putera Loire di barat Perancis berkumpul dan turut 
memulaukannya daripada menyertai pasukan Perang 
Salib. Begitu juga dengan pihak Vatican. 


Perkara utama yang mereka bincangkan adalah seruan 
Perang Salib selepas Persidangan Clermont di Paris. 
Seruan perang itu kian menular. 


“Wahai saudaraku, benarkah keputusan kamu mahu 
turut serta dalam Perang Salib?” tanya Raja Philip I 
kepada adiknya, Hugh. Pada mulanya beliau tidak 
menyokong kerana menghadapi konflik dengan Paus 
Urban II. 


“Ya. Saya akan menyertainya. Mungkin saya perlu 
memenuhi tuntutan ini seperti yang disarankan oleh 
pihak gereja, jawab Hugh. Selepas gerhana bulan pada 
11 Februari 1096 Masihi, beliau telah memutuskan akan 
turut serta. 


“Atas dasar apa?” Raja Philip I tahu bahawa Hugh 
tidak layak menyertai peperangan. 


“Timur Tengah mempunyai banyak kekayaan, tanah 
subur, dan keindahan yang tiada tolok tandingannya. 
Jadi saya berpendapat, mungkin kita akan mendapat 
hasil daripada peperangan ini. Pada saya, sekiranya ada 
kepentingan dan kita pula mempunyai dana pembiayaan 
yang mencukupi, lebih baik kita lebarkan jajahan kuasa 
kita di sana, terang Hugh tentang tujuannya ke sana. 


Raja Philip I tidak menentang ataupun menyokong 
tindakan adiknya itu. 

A2 


April, 1096 Masihi 


Sebelum menjelang Hari Easter, Peter Si Pertapa selamat 
tiba di Cologne bersama para pengikutnya. Semangat 
perjuangan yang dimilikinya begitu kental sekali. Di 
bandar Cologne, Rhine sudah berhimpun kira-kira 15 
000 orang pengikut pendeta yang luar biasa itu. 


Sebahagian besar daripada mereka memakai baju 
bersulam dengan salib, ataupun lengan mereka ditatu 
dengan tanda suci itu. Ada juga yang mempunyai tanda 
salib yang dibakar di dada mereka dengan besi panas. 


Sementara itu, di Poissy, sepasukan rombongan 
kesateria yang diketuai oleh Walter Sans-Avoir 
bersama-sama dengan anak buahnya William, Matthew, 
dan Simon. Reginald Bray pula datang dari sekitar 
Liege. Walter Sans-Avoir seorang kesateria berbangsa 
Frank. Beliau sering digelar sebagai Walter the Penniless 
ataupun 'si rakyat jelata' dan dianggap seorang kesateria 
yang miskin. 


Sebaliknya, beliau bukanlah daripada rakyat biasa. 
Walter adalah antara kesateria pertama yang menyahut 
seruan suci itu, dan bekerjasama dengan Peter Si Pertapa 
bagi menarik pengikut terutamanya daripada kaum 
Frank supaya turut serta. Beliau berjaya menarik ramai 
bangsanya yang terkenal dengan sikap suka berperang. 


Kini dua pasukan yang besar itu sudah berkumpul. 
Kedua-dua pasukan itu akan dipimpin oleh Peter Si 

Pertapa. Meskipun majoriti pengikut pendeta itu tidak 
mahir dalam pertempuran, namun mereka mempunyai 
beberapa kesateria berpengalaman seperti Walter 
Sans-Avoir. 


“Kami tidak mahu menunggu lagi. Ayuh, kita segera 
ke Tanah Suci!” teriak kesateria Frank yang tidak sabar 
mahu berperang. Mereka menjadi tidak betah menunggu. 


Semangat pengikut Walter Sans-Avoir begitu 
menjulang-julang seperti api marak. Keadaan itu sudah 
tidak dapat diredakan lagi. Akibat desakan yang begitu 
kuat, beliau tiada pilihan selain akur dengan kehendak 
pengikutnya. 


“Wahai Pendeta Peter, Tuan sendiri nampak yang 
pengikut-pengikut saya tidak sabar memulakan ekspedisi 
ini. Saya sudah pun meminta mereka supaya bersabar 
tetapi ternyata mereka sudah tidak dapat menahan 
kemahuan mereka itu, beritahu Walter Sans-Avoir 
mengenai kehendak pengikutnya. 


“Saya berpendapat, kita perlu menunggu pasukan 
yang lain dan bergabung sebelum memulakan ekspedisi 
ini, ujar Peter Si Pertapa tidak bersetuju. 


“Keinginan mereka tidak dapat ditahan lagi. Mereka 
tetap berkeras mahu berangkat segera, kata Walter. 


Peter Si Pertapa berfikit sejenak. Jelas riak wajahnya 
tidak setuju dengan permintaan Walter Sans-Avoir itu. 
Kemudian beliau berkata, “Tetapi adakah kamu mampu 
memulakan ekspedisi ini sendirian?” 

“Sudah tentu," jawap Walter yakin. “Pengalaman saya 
sebagai tentera sebelum ini, membuatkan saya yakin 
mampu memimpin pasukan ini ke medan perang. 


“Baiklah. Sekiranya begitu keputusannya, saya 
lepaskan pasukan kamu berangkat dahulu ke Jerusalem. 
Semoga Tuhan memberkati perjalanan kamu semua. 
Pendeta Peter memberi restu kepada Walter, lalu 
meletakkan tangannya ke atas ubun kesateria itu. 


“Bagaimana pula dengan pendeta? Bila pendeta akan 
berangkat menyusul kami?” 


“Sejurus mendapat gabungan seperti yang diharapkan, 
saya akan berangkat ke sana dengan segera, jawabnya. 


Selepas Hari Easter 1096 Masihi, Walter Sans-Avoir 
bersama-sama pasukannya berangkat dengan semangat 
berkobar-kobar meninggalkan Cologne. Walter juga 
kelihatan begitu yakin kerana beliau berkemampuan 
dalam aspek kewangan bagi membiayai ekspedisi itu. 

seruannya kepada kerabat diraja dan golongan 

bangsawan, tidak mendapat balasan seperti 
yang diharap-harapkannya. Sedangkan ia mendapat 
sambutan yang mengalakan daripada rakyat biasa. 


P: Urban II berasa cukup gelisah. Harapan dan 


“Wahai Tuan, jangan khuatir” ujar penasihat 
kardinal tatkala melihat riak wajah Paus Urban II yang 
sugul. “Kita masih ada masa bagi menyebarkan seruan 
ini dengan lebih berkesan. 


Kemudian Paus Urban II berkata, “ Majoriti daripada 
golongan kerabat diraja, bangsawan dan kesateria 
Eropah menganggap mereka tidak berkepentingan di 
sana. Kita menghadapi kesukaran bagi merealisasikan 

peperangan suci ini. Namun, saya tidak akan berputus 


» 


asa. 


“Dengarnya, Pendeta Peter yang bijak berpidato itu 
juga tidak berjaya mengajak raja-raja Eropah, tetapi 
beliau tetap berusaha menyebarkan seruan di kalangan 
orang ramai. Dengarnya, ramai yang mahu ikut serta 
terutamanya para petani miskin. Kebanyakan mereka 
tidak berpengalaman dan tidak mempunyai kemahiran 
berperang. Mereka bakal berhadapan dengan kerajaan 
Sejuk yang bukan tandingan mereka,” ujar penasihat 
cardinal lagi. 


“Kemiskinan, kebuluran, kemarau yang berpanjangan, 
dan juga pengampunan dosa antara punca yang 
mendorong mereka bersetuju untuk ikut serta ke Timur. 
Mereka percaya Tuhan akan membantu mereka. Mungkin 
ada cara lain yang dapat mempengaruhi raja-raja supaya 
turut serta, dan secara tidak langsung menghalang 
pemergian para petani itu, celah Biskop Adhemar pula. 


“Perang Salib ini peperangan suci. Sesiapa sahaja 
dibenarkan turut serta, dan semuanya terletak atas 
kemahuan mereka sendiri jika mereka sanggup mati demi 
agama. Saya fikir, hanya ada satu cara bagi menundukkan 
raja-raja Eropah itu, kata Paus Urban II. 


“Bagaimana caranya menundukkan kerabat diraja 
itu?” 


“Kita guna satu-satunya kelemahan mereka, sekiranya 
terpaksa. 


“Maksud Tuan?” tanya mereka lagi kurang mengerti. 

“Kuasa, jawabnya tegas. “Dengan adanya kuasa, saya 
akan membuatkan mereka tunduk dan tidak menolak. 
Sekiranya enggan, mereka akan disenaraihitamkan oleh 
pihak gereja, dan hal ini akan merendahkan martabat 
mereka di mata rakyat. ” 


“Kita patut lakukannya. Dewan Penasihat bersetuju 
sebulat suara. 


Lantas, beliau mengutus surat kepada raja di 
seluruh Eropah. Dengan menggunakan kuasa yang 
ada, kedudukan raja-raja, bangsawan, dan kesateria 
ditekan supaya turut serta bagi membantu empayar Rom 
Byzantine. 


Be pn an BR 


Musim panas sudah pun berlalu dan kini tiba musim 
bunga. Kota Perancis indah dihiasi bungaan berwarna- 
warni. Peter Si Pertapa sudah bersedia dengan bilangan 
pasukan yang besar, iaitu seramai 12 000 orang. 
Pengikutnya terdiri daripada para petani dan kesateria 
bawahan. Mereka sudah bersedia menyahut seruan suci 
dan sanggup mati. 


Pasukan itu digelar pasukan Salib Rakyat. Pasukan itu 
tidak mempunyai senjata yang baik, apatah lagi kemahiran 
berperang. Senjata yang mereka bawa hanyalah pedang, 
cangkul dan tombak. Selain itu binatang ternakan juga 
dibawa, dan barang-barang mereka ditarik oleh kereta 
sorong beroda yang diikat pada lembu. 


Ketika raja-raja dan para bangsawan bermain tarik 
tali, golongan rakyat yang miskin tidak memerlukan 

persiapan yang terancang. Mereka tanpa ragu-ragu terus 
menyahut panggilan para pendeta. 


Peter Si Pertapa mengetuai pasukan itu dan 
memulakan perjalanan dengan meninggalkan kota 
Perancis menuju ke Baitulmugaddis. Sambil menunggang 
keldai, Peter bersama-sama pengikutnya melambaikan 
ucapan selamat tinggal. 


“Tuhan mengehendakinya! Tuhan mengehendaki- 
nya!" teriak Peter Si Pertapa penuh semangat. 


“Tuhan mengehendakinya! Tuhan mengehendaki- 
nya!" sahut pengikutnya berkumandang di bawah langit 
Cologne. 


Mengikut perancangan Paus Urban II, tentera 
Salib akan berangkat pada 15 Ogos 1096 Masihi, iaitu 
bersempena pesta kenaikan Maryam ke langit. Namun, 
Peter tidak mahu menunggu lagi kerana sudah berjaya 
mengumpulkan anggota pasukannya. Keputusan pendeta 
itu mengecewakan Paus Urban II. 


Beliau tidak menyangka yang seruan jihadnya 
disambut besar-besaran oleh golongan petani miskin 
yang tidak berpengalaman. Walaupun beliau melarang 
kaum wanita dan kanak-kanak turut serta tetapi 
kedegilan mereka tidak dapat dihalang. 


LN 


April, 1096 Masihi 


Walter Sans-Avoir bersama-sama pasukan Salib yang 
terdiri daripada bangsa Frank dan Jerman menjadi 

pasukan pertama meninggalkan Cologne. Mereka 
berjumlah sekitar 20 000 orang. Perjalanan mereka 
melalui Sungai Rhine lalu menuju ke sungai Neckar. 
Kemudian mereka mengikut jalan pintas menuju Sungai 
Danube. 


Perjalanan itu berjalan lancar. Rombongan mereka 
mendapat kebenaran daripada Raja Colomon, dan maju 
terus ke Hungary pada bulan Mei 1096 Masihi. Mengikut 
perkiraan, mereka hanya memerlukan sebulan bagi 
sampai di Belgrade. 


Akhir bulan Mei, iaitu selepas sebulan merentasi 
tanah asing, rombongan itu menyeberangi wilayah 
Kekaisaran Rom Byzantine di Belgrade seperti yang 
dirancang. Perjalanan lancar tanpa sebarang kelewatan. 
Belgrade adalah ibu kota dan bandar terbesar di Serbia, 
dan dikenali sebagai Bandar Putih. 


Ketibaan pasukan Salib itu mengundang kesulitan 
kepada penguasa wilayah di Belgrade. Mereka belum 
pernah menerima kedatangan rombongan sebesar itu. 
Tambahan lagi mereka tidak mempunyai sebarang 
persediaan. Mereka menyangka tarikh keberangkatan 
tentera Salib adalah pada 15 Ogos 1096 Masihi, tetapi 
keadaan menjadi sebaliknya. 


Kedatangan Tentera Salib itu dilaporkan kepada 
Nicetas, gabenor Rom Byzantine Bulgaria di Nis. Nis 
adalah sebuah kota terbesar yang terletak di selatan 
Serbia. Gara-gara birokrasi, kebenaran perintah itu lewat 
dikeluarkan. 


Walter kurang senang dengan hal yang berlaku. 
Sekiranya perjalanan ditangguhkan, mereka akan 

mengalami masalah daripada sudut perbelanjaan 
dan makanan. Memandangkan mereka masih belum 
diberi kebenaran melalui wilayah itu, Walter meminta 
pemimpin kota menyediakan sebuah pasar bagi 
memenuhi keperluan pasukan tenteranya. Permintaan itu 
ditolak. Kedatangan mereka seperti tidak dialu-alukan. 


“Tuan, bekalan makanan bagi menampung perjalanan 
ke Konstantinopel sudah habis. Orang-orang kita juga 
semakin hilang sabar. Mereka mula merompak dan 
merampas tanaman serta binatang ternakan. Akibatnya, 
berlaku pergaduhan antara orang kita dengan penduduk 
tempatan,” lapor Simon. 


“Saya tidak dapat lakukan apa-apa, kerana kita masih 
tidak dibenarkan meneruskan perjalanan. Kita sudah 
meminta menyediakan sebuah pasar tetapi mereka 
enggan. Orang kita terpaksa buat apa sahaja bagi 
meneruskan hidup,” kata Walter serba salah. 


“Saya bimbang hal ini akan memburukkan keadaan, 
dan boleh mengganggu perjalanan kita nanti. keluh 
William pula. 


Walter hanya mampu mengeluh. 


Se dan an 2 


Suasana yang tenang bertukar gamat. Penduduk 
kampung sekitar Belgrade yang ketakutan lari 
bertempiaran menyelamatkan diri. Pasukan Salib mula 
bertindak liar. Mereka merompak dan merampas apa 
sahaja yang diperlukan. Kebanyakan rumah penduduk 

turut dibakar dan dibinasakan. Asap tebal menyelubungi 
perkampungan itu. 


“Tuan... tuan, kita menghadapi masalah!,” teriak 
seorang tentera Walter yang tercungap-cungap. 


“Kenapa? Apa yang sudah berlaku?” tanya Walter 
kurang senang. 


“Seramai 16 orang kita ditangkap oleh orang-orang 
kampung, kerana merompak. Apa yang perlu kita 
lakukan sekarang?” 


“Ayuh, kita ke sana!” arah Walter lalu segera menuju 
ke perkampungan itu dengan menunggang kuda. 


Di sebuah perkampungan kecil berhampiran kota 
Belgrade, 16 orang kesateria salib berjaya ditangkap 
kerana merompak. Tindakan kesateria salib sebelum 
ini membuatkan penduduk berang lalu bersepakat 
menangkap mereka. Sedangkan bagi kesateria salib 
tindakan mereka itu tidak salah, kerana mereka hanya 
mengambil barang-barang yang mereka perlukan. 


Setibanya Walter di sana, kesateria Salib yang 
ditangkap tersebut sudah ditelanjangkan dan senjata 
mereka digantung di tembok kota, sebagai peringatan 
kepada tentera Salib lain yang melalui kawasan itu. 
Penduduk kampung berkumpul dan lengkap dengan 
senjata. Walter cuba memujuk penduduk kampung 
supaya melepaskan pengikutnya itu. Malangnya mereka 
enggan berbuat demikian. 


“Kamu semua merosakkan kampung kami, dan 
kami tidak akan berdiam diri. Kesateria kamu ini akan 

menjadi tebusan dan kami tidak akan lepaskan selagi 
kamu tidak beredar dari sini dengan segera,” kata ketua 
penduduk kampung itu. Penduduk kampung bersorak 
sambil mengangkat senjata. Mereka benar-benar marah. 


“Tetapi, kami tidak dapat beredar dari sini selagi 
tidak mendapat kebenaran daripada Gabenor Nis. Jadi 
kami akan berada di sini sehingga dibenarkan menerus 
perjalanan. Walter memberitahu kedudukan sebenar. 


“Tidak!” bantah mereka. “Kamu mesti beredar!” teriak 
mereka berang. 


Walter terus berusaha memujuk supaya melepaskan 
anggota tenteranya, namun ditolak mentah-mentah oleh 
mereka. Keadaan menjadi tegang. Kemarahan penduduk 
sudah memuncak, sekiranya dibiarkan pasti tercetus 
pertempuran hebat. 


Komandan tentera wilayah itu segera melaporkan 
kejadian itu kepada Gabenor Nis. Pada masa sama, 
Walter sekali lagi dikejutkan dengan berita yang lebih 
mengeruhkan keadaan.  Sekumpulan pengikutnya 
membakar sebuah gereja, dan terdapat 60 orang 
jemaah di dalam gereja itu. Tragedi itu berpunca 
gara-gara perselisihan faham ketika urusan pembelian 
bekalan makanan. Kemarahan penduduk Belgrade kian 
meruncing dan merebak pantas. 


“Kita mesti keluar dari kota ini dengan segera, kata 
Walter kepada ketiga-tiga sahabatnya. 


“Tetapi bagaimana? Seluruh kota sudah dikepung!” 
beritahu Simon cemas. 

“Kita akan melalui jalan hutan menuju ke Nis. Kita 
tiada pilihan lain. Kerah orang-orang kita berangkat, 
perintah Walter kepada ketiga-tiga rakannya itu. 


Tanpa berlengah, Walter bersama pasukannya segera 
meninggalkan Belgrade menggunakan jalan hutan, 
supaya pergerakan mereka tidak diketahui penduduk 
kampung. Tetapi pintu kota Belgrade sudah ditutup, 
mustahil pasukan itu dapat keluar dengan mudah. Walter 
sudah tidak mampu lagi mengawal tenteranya. 


Akhirnya perintah dari Nis pun dikeluarkan supaya 
pasukan Salib meninggalkan kota Belgrade, dengan 
diiringi tentera Rom Byzantine Byzantium. Malangnya, 
kebenaran itu sudah terlewat. Walter bersama-sama 
pasukannya sudah pun meninggalkan Belgrade. 


Sepanjang perjalanan melalui hutan, pasukan Salib 
itu berhadapan dengan kesukaran dan kesulitan, namun 
mereka berjaya tiba di bandar Nis pada 18 Jun selepas 
merentasi hutan belukar. 


Kedatangan mereka disambut baik dan diberi layanan 
istimewa oleh Gabenor Nis. Sebuah pasar disediakan 
bagi memudahkan pasukan Salib mendapatkan bekalan 
makanan. Gabenor Nicetas juga memberi jaminan 
bekalan sepanjang perjalanan ke Konstantinopel kepada 
Walter dan pasukannya. Bahkan, pasukan Salib turut 
diiringi tentera Byzantium sehingga selamat sampai ke 
Konstantinopel. 


Dari Nis, pasukan Salib meneruskan perjalanan dengan 
selamat dan lancar sehingga tiba ke Konstantinopel. 
Mereka bersorak gembira, kerana selamat menjejakkan 
kaki ke bumi asing. Hal ini menambahkan lagi gelojak 

semangat mereka untuk berperang. Namun, cuaca, 
udara, budaya, dan bentuk muka bumi yang berlainan, 
menjadikan mereka seperti berada di sebuah dunia lain. 


“Beta tidak menyangka pihak barat menghantar 
pasukan tentera yang sebegini rupa! Ini bukan tentera 
upahan yang kita harapkan. Maharaja Alexius I 
tergamam dan terkejut melihat tentera salib yang tiba di 
luar kota. Beliau mengharapkan bala tentera yang datang 
dengan berbaju besi dan bersenjata, tetapi pasukan yang 
berada di hadapan kotanya itu, berpakaian lusuh dan 
bersenjata daif. 


“Apa yang perlu kita lakukan dengan mereka itu, wahai 
Tuanku?” tanya perdana menteri yang turut terkejut. 


“Mereka sudah melalui perjalanan yang jauh dan 
pastinya sukar. Jadi sambut mereka dengan baik. 
Sediakan kemudahan dan keperluan buat mereka,” balas 
Maharaja Alexius I. 


“Baik, Tuanku. Tetapi selepas ini, apa yang perlu 
kita lakukan dengan mereka ini, Tuanku? Pasukan 
yang pertama tiba ini sudah ramai, bagaimana pula 
dengan pasukan seterusnya? Mereka bukannya kesateria 
handalan seperti yang dijanjikan, tetapi para petani yang 
miskin dan terdapat juga kaum wanita, orang tua dan 
kanak-kanak,” ujar pembesar penuh gusar. 


“Jangan risau, tujuan mereka datang adalah bagi 
membantu kita memerangi Turki Seljuk. Kita tiada 
pilihan lain, kerana kita juga yang meminta bantuan 
dari Barat. Cuma beta bimbang.... Kata-katanya terhenti 
sambil mengusap dagu. 

“Bimbang? Apakah yang Tuanku bimbangkan?” 


“Dengan jumlah tentera salib yang begitu ramai, 
beta bimbang mereka akan menggugat kekuasaan beta. 
Pasukan salib terdiri daripada orang-orang miskin, jadi 
tidak mustahil tujuan mereka datang ke sini semata-mata 
mencari kesenangan kerana kehidupan mereka di 
sana susah. Tidak mustahil sekiranya mereka berjaya 
merampas tanah jajahan dari Turki Seljuk, dan kemudian 
dijadikan milik mereka pula.” 


“Benar kata Tuanku, sahut Perdana Menteri bersetuju. 
“Oleh itu, ada baiknya Tuanku berbuat sesuatu.” 


Maharaja Alexius 1 mengangguk setuju dengan 
pandangan Perdana Menterinya itu. Namun begitu, 
pasukan Salib dibenarkan membina kem diluar pintu 
kota, selain disediakan sebuah pasar bagi memenuhi 
keperluan mereka. 

Satu perjalanan yang sukar terutamanya bagi 

kaum wanita dan kanak-kanak. Rombongan Peter 
Si Pertapa melewati Jerman tanpa sebarang masalah. 
Mereka berkemampuan membiayai perjalanan sehingga 
menguntungkan pedagang-pedagang tempatan. 


Pia wa mereka masih jauh menuju ke Timur. 


Tangisan dan rengekan kanak-kanak semakin kuat 
kedengaran. Kaum lelaki mengendong anak mereka 
yang sudah tidak berupaya lagi berjalan. Kaum wanita 
pula sudah mengeluh kepenatan, kerana sudah hampir 
seharian mereka berjalan. Langkah mereka mulai 
perlahan kerana tidak berdaya. Bagi kaum lelaki pula, 
kaki mereka mula luka kerana berkaki ayam. Perjalanan 

mereka menjadi begitu sukar apabila melalui lereng bukit 
yang berbatu, licin, dan curam. 


Mereka sampai ke wilayah-wilayah dan perkampungan 
yang belum pernah dikunjungi. Sepanjang jalan, mereka 
melihat tanah dengan adat resam yang ganjil. Hal tersebut 
sudah pasti memberi kesan kepada mereka. Ramai di 
kalangan mereka mulai kesal meninggalkan Eropah Barat 
terlalu awal, kerana terlepas musim menuai pada musim 


bunga. 


Kaum lelaki mula resah. Mereka bimbang sekiranya 
keadaan menjadi lebih teruk. Lantas seorang daripada 
mereka menghampiri Peter Si Pertapa yang berada 
dihadapan. 


“Wahai pendeta, sudah lama kita berjalan, lebih baik 
kita berhenti rehat. Kaum wanita dan kanak-kanak sudah 
tidak berdaya, kata lelaki itu. 


“Baru setengah hari kita berjalan, sedangkan 
perjalanan kita masih jauh. Lagi pula kawasan ini tidak 
sesuai bagi berhenti rehat,” balas Peter. 


“Orang-orang kita sudah tidak mampu berjalan. Lagi 
pula hari hampir petang. Lebih baik kita mencari tempat 
berteduh dan mendapatkan bekalan makanan, celah 
seorang kesateria. 


Peter terpaksa mengalah, “Baiklah. Di hadapan sana 
ada sebuah perkampungan. Kita akan berhenti di sana. 


Sebelum mentari terbenam, pasukan Peter Si Pertapa 
berhenti di kawasan padang rumput yang luas terbentang. 
Padang rumput yang hijau itu sudah ditenggelami dengan 
manusia yang ramai. Bekalan makanan dan minuman 

pula semakin berkurangan, sedangkan baru beberapa 
hari mereka berangkat. 


Berita kedatangan rombongan salib itu disambut 
baik oleh penduduk kampung, tetapi mustahil untuk 
mereka memberi makanan kepada setiap anggota salib, 
kerana bilangan yang begitu ramai. Hal ini menimbulkan 
kesulitan kepada penduduk kampung itu, sedangkan Peter 
pula tidak pernah melepaskan peluang mempengaruhi 
penduduk kampung dengan propagandanya. Kesannya, 
bilangan pengikut pasukan itu kian bertambah. 


Kemudian, rombongan Salib itu berangkat 
meneruskan perjalanan yang belum diketahui nasibnya. 
Peter Si Pertapa akhirnya tersedar yang dia tidak boleh 
membawa para pengikutnya tanpa kemahiran berperang 
yang cukup. Bahkan, membawa kaum wanita, orang tua, 
dan kanak-kanak semakin menyukarkan perjalanan. 
Tetapi kesedaran itu sudah terlambat. 


Peter sesekali mengeluh panjang. Dia hanya mampu 
melihat para pengikutnya tanpa mampu berbuat apa-apa. 
Perjalanan itu menjadi semakin sukar terutamanya 
kepada golongan kanak-kanak dan kaum wanita. Ramai 
dalam kalangan mereka yang jatuh sakit kerana terlalu 
letih dan terpaksa meredah hujan, panas, dan angin 
sejuk. 


Keadaan bertambah parah disebabkan bekalan 
makanan dan ubat-ubatan yang semakin kekurangan. 
Mereka juga diselubungi kesulitan, terutamanya ketika 
mahu mendapatkan bekalan makanan di tempat yang 
mereka singgah. Penduduk tempatan tidak dapat 
menampung bekalan makanan dalam jumlah yang besar. 

Sebelum ini, mereka menjangkakan bandar-bandar 
yang mereka singgahi akan memberikan makanan 
dan bekalan kepada mereka. Mereka juga menganggap 
bahawa penduduk setempat akan menjual barangan 
dengan harga yang berpatutan, tetapi sebaliknya 
yang berlaku. Ada ketikanya kehadiran mereka tidak 
disambut dengan baik. Pengikut Salib pula kerap 
bergaduh dengan penduduk kampung, dan bertindak 
di luar kawalan apabila terpaksa merampas tanaman 
dan binatang-binatang ternakan. Semuanya gara-gara 
penduduk kampung enggan memberi makanan kepada 
mereka. 


Peter juga terpaksa meleraikan pergaduhan yang 
berlaku sesama angota rombongan kerana berebutkan 
makanan. Bahkan beliau sering memberi motivasi 
kepada pengikutnya yang sudah mula berputus asa. 
Disebabkan kepetahannya berkata-kata, mereka terus 
bersemangat dan kembali kepada tujuan asal, iaitu 
menawan Baitulmugaddis. 


Dengan kaki yang bertelanjang, pasukan Salib 
terpaksa menempuhi hutan belukar, tanah lapang serta 
denai dengan seribu kesukaran. Setibanya di sempadan 
Hungary, Peter Si Pertapa menghantar utusan bagi 
meminta kebenaran Raja Colomon I bagi melalui negeri 
itu. Mereka mendapat kebenaran itu. Jejak laluan pasukan 
Walter masih dapat dikesan, jadi Peter meneruskan 
perjalanan tanpa sebarang masalah. 


20 Jun, 1096 Masihi 


Kira-kira dua minggu selepas keberangkatan Walter 
dan pasukannya, pasukan Peter pula tiba di Semlin. 

Semlin (kini Zemun) adalah sebuah bandar kecil di 
sempadan Hungary Belgrade yang dipisahkan oleh 
Sungai Sava. Peter Si Pertapa memberi amaran kepada 
para pengikutnya supaya tidak mengulangi keganasan 
terhadap penduduk setempat. Mereka berhenti sementara 
sebelum menyeberangi Sungai Sava untuk sampai ke 
Belgrade. 


Jarak Semlin dan Belgrade tidak begitu jauh kerana 
hanya dipisahkan oleh sebatang sungai, tetapi sukar bagi 
pasukan itu bagi menyeberanginya kerana arus sungai 
yang deras. 


“Mustahil kita dapat menyeberangi sungai yang dalam 
ini. Kita mesti berbuat sesuatu,” kata Peter. 


“Kita bina rakit, cadang Geoffrey Burel. 
“Tetapi bagaimana?” 


“Kita dapatkan kayu-kayu daripada penduduk 
tempatan. Pokok-pokok sekeliling kita juga boleh 
ditebang dan dijadikan rakit. Dalam kalangan mereka 
pasti ada tukang kayu, jadi tidak mustahil bagi membina 
rakit." 


“Sekiranya begitu lebih baik kita segera menebang 
pokok, seterusnya membina rakit,” arah Peter. 


Geoffrey Burel ditugaskan menyelia kaum lelaki 
mencari pokok-pokok bagi ditebang di sekitar sungai. 
Ada juga yang mencuri kayu dari rumah penduduk 
kampung. Dengan bilangan tentera yang ramai, kerja 
membina rakit dapat disiapkan dengan cepat. Kemudian 
Peter menerima berita yang menakutkan. 

“Wahai pendeta, kami mendapat khabar angin 
daripada pengikut Salib, bahawa Guz dikuasai ketamakan 
dan sudah mengumpul satu pasukan kesateria bersenjata. 
Beliau juga mengadakan satu komplot jahat dengan 
Gabenor Nicetas. Mereka merancangan menyerang dan 
membunuh pengikut-pengikut Salib,” lapor Geoffrey 
Burel. 


“Menurut khabar angin itu lagi, Guz dan 
orang-orangnya merancang menyerang rombongan Salib 
yang berada di bahagian belakang, supaya tidak disedari. 
Pengikut Salib juga bertambah curiga selepas mendengar 
khabar angin mengenai layanan buruk Gabenor Nicetas 
terhadap pasukan Walter, tambah Geoffrey Burel lagi. 


“Itu hanya dusta. Guz tidak mungkin mengkhianati 
saya. Saya percaya beliau seorang lelaki yang baik. 
Saya mahu perkara ini disiasat. Peter masih enggan 
mempercayai bahawa Guz sanggup berbuat demikian. 


“Pendeta jangan bimbang, kami berdua akan 
memantau keadaan pasukan kita dan sekiranya 
khabar angin itu benar, kami takkan membiarkan Guz 
melaksanakan rancangannya itu, kata Geoffrey Burel 
dengan yakin. 


“Benar, Pendeta. Serahkan semuanya kepada kami. 
Kami berdua akan menyiasat kesahihan khabar angin 
ini. 

Pada masa sama, bekalan makanan sudah habis. 
Keadaan tambah meruncing apabila penduduk tempatan 
tidak mahu membantu. Lalu pasukan Salib bertindak 
merompak perkampungan di situ. Mereka tidak dapat 

melawan rombongan Salib yang besar itu, jadi mereka 
bersembunyi di kawasan gunung. Tindakan pasukan 
Salib itu tidak ditegah oleh Peter. 


Pada masa yang sama kelihatan orang Pechenegs, 
tentera upahan Raja Colomon mudik menaiki baj bagi 
mengawasi dan menjaga keadaan kawasan, kerana 
bimbang dengan rombongan Salib yang ramai itu. Peter 
tidak senang dengan situasi itu lalu memaksa seluruh 
pasukannya menyeberang Sungai Sava menjelang tanggal 
26 Jun. 


“Kita tidak boleh biarkan mereka bertindak sesuka 
hati di tanah air kita. Mereka itu patut diusir!” teriak 
penduduk kampung. 


“Jadi, apa yang perlu kita lakukan? Bilangan mereka 
sangat ramai, bagaimana bagi mengusir mereka?” tanya 


seorang lelaki. 


“Kita tidak boleh biarkan mereka berbuat sesuka hati, 
merampas harta benda dan tanaman yang kita usahakan. 
Bukan itu sahaja, mereka juga sanggup memperkosa 
kaum wanita dan membunuh, kata seorang lelaki tua. 


“Setuju!” sahut mereka. “Lagi pula mereka tidak 
mempunyai kelengkapan senjata, sama seperti kita. 
Cuma bilangan mereka lebih ramai berbanding kita. 


“Baiklah. Kita tubuhkan satu pasukan perang. 
Kerahkan kaum lelaki turut sama berjuang. Kita 
pertahankan segala milik kita daripada orang asing 
itu. Kita perangi mereka. Kita usir mereka!” seru ketua 
kampung dengan penuh semangat. 

Semua bersorak setuju. Lalu mereka mengangkat 
senjata dan memerangi pengikut Salib sebagai 
tindakan mempertahankan diri. Kaum lelaki Semlin 
mempersiapkan pasukan yang besar bilangannya, 
walaupun mereka sedar keupayaan mereka tidak 
setanding dengan pengikut Salib. 


Dalam masa yang sama, sedang Peter Si Pertapa 
duduk berehat menikmati wain dan roti barli keras, 
beliau didatangi seorang pengikutnya. Peter menjadi 
cemas sebaik menerima berita yang baru disampaikan 
kepadanya itu. 


“Bagaimana kejadian itu boleh terjadi?” tanya Peter. 


“Semuanya gara-gara harga sepasang kasut. Kemudian 


berlaku salah faham,” beritahu lelaki itu cemas. 
“Gara-gara sepasang kasut? Apa maksud kamu?” 


“Kerana sepasang kasut, orang kita dan penduduk 
kampung bergaduh. Apa yang perlu kita buat sekarang, 
pendeta?” 


Tanpa menjawab pertanyaan itu, Peter Si Pertapa 
segera bergegas ke tempat tersebut. 


Tidak mereka sedar yang pasukan Semlin sudah 
mengambil posisi di benteng kota. Mereka hanya 
menggunakan panah dan beberapa senjata tradisional. 
Posisi pasukan dipersiapkan sebaik mungkin. 


Apabila pengikut Salib yang diketuai Peter Si Pertapa 
tiba di kampung itu, pasukan Semlin sudah bersedia. 
Tiba-tiba Peter dan pengikutnya diserang dengan ratusan 
anak panah. Pasukan Salib terpinga-pinga dan lari 

bertempiaran mencari tempat persembunyian. Kemudian 
pasukan Semlin keluar dari tempat persembunyian lalu 
kedua-dua pihak bertempur. 


Disebabkan bilangan pengikut yang ramai, sukar 
bagi Peter mengawal anggotanya yang berada di 
bahagian belakang. Peter tidak mampu berbuat apa-apa. 
Pertengkaran kecil yang berpunca daripada sepasang 
kasut, dengan cepat merebak hingga mencetuskan 
pertempuran. 


Namun pasukan Semlin tidak mampu menandingi 
pasukan Salib, kerana bilangannya yang begitu ramai 
seperti tidak pernah surut. Sedangkan di pihak Semlin 
pula sudah ramai terkorban. Akhirnya pasukan Semlin 
terpaksa berundur. 


Kota yang riuh-rendah tadi kembali sepi. Keadaan 
bandar mengerikan. Mayat-mayat saling bertindih. Bau 
hanyir darah menusuk hidung. Bilangan yang terkorban 
tidak terhitung. Geoffrey Burel berjaya membunuh 4 000 
orang Semlin, dan menawan sebuah kedai besar yang 
memberi keuntungan besar kepada mereka. 


Raja Colomon murka dengan kejadian yang berlaku 
itu. 

“Panglima, berapa ramai bilangan tentera Salib kali 
ini?” 


“Lebih ramai berbanding sebelum ini. Bilangan 
mereka yang begitu ramai ibarat air bah melanda daratan. 
Mereka datang tanpa kelengkapan senjata, tetapi sudah 
cukup membuat keadaan menjadi porak-peranda. Ramai 

rakyat jelata terkorban angkara mereka,” lapor panglima 
perang itu. 


“Ayuh, kerahkan semua bala tentera kita memerangi 
pengikut Salib sebelum mereka melepasi sempadan 
negeri. Perintahkan tentera upahan menaiki baj, dan 
halang mereka menyeberangi sungai. Beta yakin mereka 
akan menuju ke Belgrade yang berada di bawah jajahan 
Rom Byzantine,” perintah Raja Colomon kepada 
panglima perang. 


“Baik, Tuanku. Perintah Tuanku akan saya laksanakan. 
Panglima perang itu berlalu pergi. 


Raja Colomon tahu bilangan rombongan Salib itu 
mencecah puluhan ribu, tetapi beliau tidak mungkin 
berdiam diri. Mereka perlu diusir dengan segera. Seluruh 
tentera dikerah memerangi pasukan Salib. Raja Colomon 
juga turut melaporkan kejadian itu kepada Nis dan 
Konstantinopel. 


Sementara itu, apabila mengetahui kedatangan bala 
tentera Hungary, Peter mengarahkan pasukannya segera 
menyeberangi Sungai Sava ke Belgrade. Rakit-rakit yang 
dibina digunakan bagi menyeberangi sungai. Kelihatan 
tentera upahan Hungary, merentangi sungai dengan baj 
agar dapat menghalang rombongan Salib. 


Tentera upahan Petchenegs pula diserang selepas 
cuba menyekat laluan mereka. Beberapa baj telah 
ditenggelamkan. Berlaku juga pertempuran antara 
pasukan Salib dengan tentera Hungry. Tetapi mereka 
tidak mampu menangani kemaraan pengikut Salib 
yang begitu ramai. Dengan tertewasnya tentera upahan 
Pechenegs, pasukan Salib kian mara ke wilayah itu. 

Peter Si Pertapa bersama-sama pasukannya berjaya 
melepasi Sungai Sava ke Belgrade. Mendengar berita 
ketibaan pasukan Salib, penduduk perkampungan 
Belgrade yang berdekatan segera melarikan diri dengan 
bersembunyi di dalam hutan. Mereka bimbang kejadian 
yang menimpa Semlin akan berulang lagi. Mereka 
pernah mengalami kejadian yang serupa, tetapi kali 
ini bilangan pengikut Salib berganda-ganda daripada 
sebelum ini. Komandan tentera Belgrade pula terlebih 
dahulu melarikan diri ke Nis. 


Suasana perkampungan di Belgrade sunyi dan kosong. 
Burung-burung yang hinggap di dahan pokok turut 
berterbangan sebaik rombongan Salib tiba di tempat 
itu. Peter Si Pertapa bersama-sama pasukannya tiba di 
bandar yang pernah menghukum 16 kesateria Salib. 
Terdapat 16 baju besi masih dipaku ke dinding bandar, 
sebagai peringatan kepada pengikut Salib lain yang 
melalui kawasan itu. 


Keadaan itu memberi peluang kepada pasukan Salib 
bagi merompak bandar dan menggeledah seluruh desa. 
Tidak ada sesiapa yang menghalang. Banyak harta 
rampasan dan ternakan dirampas sebelum seluruh 
bandar tersebut dibakar. Peter tidak dapat menghalang 
perbuatan pengikut-pengikutnya itu. 


Pe an an 2 


Julai, 1096 Masihi 


Sesudah memusnahkan perkampungan di Belgrade, 
pasukan Peter Si Pertapa meneruskan perjalanan menuju 


104 


TRAGEDI BERDARAH DI HUNGARY 


ke Nis. Mereka tiba di Nis selepas tujuh hari berjalan. 
Setibanya di sana, pasukannya sudah tidak berdaya 
kerana kekurangan makanan. Ramai juga dalam kalangan 
mereka yang tercedera dan tidak dirawat. Mereka 
membina khemah di luar kota. Peter meminta bantuan 
makanan daripada Gabenor Nicetas. 


Khabar angin sebelum ini mengatakan Gabenor 
Nicetas berkomplot dengan Guz membuatkan mereka 
lebih berhati-hati. Sebelum kedatangan pasukan Salib, 
Gabenor Nicetas sudah memperkuat pertahanan kota. 
Beliau bimbang, sekiranya hal yang berlaku di Belgrade 
akan menimpa kota Nis pula. 


Gabenor itu tidak membenarkan rombongan Salib 
berada lama di wilayahnya. Permintaan Peter Si Pertapa 
bagi mendapatkan makanan tidak semudah seperti 
yang dijangkakan. Gabenor Nicetas mengadakan satu 
perjanjian sebagai jaminan pasukan Salib berkelakuan 
baik sepanjang berada di wilayah itu. 


“Apa? Kami dijadikan tebusan sebagai pertukaran 
makanan? Mengapa kami pula?” Geoffrey Burel dan 
Walter Breteuil terkejut dengan saranan Peter itu. 


“Syarat ini yang diminta oleh Gabenor Nicetas sebagai 
cagaran. Kamu berdua adalah ketua pasukan Salib dan 
ini sudah menjadi tanggungjawab kamu berdua. Jangan 
bimbang, kamu berdua dijadikan sebagai jaminan, supaya 
pasukan Salib berkelakuan baik dan tidak menimbulkan 
sebarang masalah sepanjang kita berada di sini,” terang 
Peter. 


“Kita boleh mendapatkan bekalan makanan selepas 
melintasi Nis. Walter Breteuil enggan. 

“Kita sudah kehabisan bekalan makanan. Perjalanan 
ke Sofea pula memakan masa yang lama. Saya tidak 
mahu pengikut Salib menimbulkan masalah lagi." 


“Tetapi bagaimana pula nasib kami? Mungkin kami 
akan dibunuh!” 


“Jangan bimbang. Nicetas berjanji tidak akan 
mengapa-apakan kamu berdua selagi kita tidak 
menimbulkan masalah. Beliau juga meminta kita 
berangkat meninggalkan kota Nis secepat mungkin." 
Peter Si Pertapa berkata penuh yakin. 


Walaupun Geoffrey Burel dan Walter Breteuil 
tidak setuju, tetapi kebijaksanaan Peter berkata-kata 
akhirnya membuatkan mereka akur. Ketika berada di 
Nis, Peter berkesempatan berdakwah kepada penduduk 
Nis. Kehebatannya berkhutbah telah berjaya menarik 
beberapa lagi penduduk tempatan bagi menyertai 
rombongan Salib. 

Julai, 1096 Masihi 


ombongan Salib tiba di Sofea, iaitu ibu kota 
Rae Kota terbesar itu juga berada di bawah 

wilayah Rom Byzantine. Peter Si Pertapa dan 
pasukannya beruntung kerana disambut dan diberi 
layanan yang baik. Bahkan pasukan Salib diberi 
perlindungan oleh tentera Rom Byzantine sepanjang 
perjalanan ke Konstantinopel. Semasa perjalanan itu 
mereka melalui Philipoppolis. 


Kota Philipoppolis, kota kedua terbesar selepas Sofea. 
Di sana mereka diberi layanan yang baik. Pengikut 
Salib menceritakan kisah penderitaan dan cabaran yang 
dilalui kepada penduduk Rom Byzantine, semata-mata 
mahu ke kota Baitulmugaddis demi perjuangan suci. 

Kisah mereka itu mengundang rasa simpati orang ramai 
lalu mereka diberi wang, kuda, dan bekalan makanan 
bagi meneruskan perjalanan. 


Dari Philipoppolis, pasukan Salib terus berjalan 
merentasi wilayah Adrianople. Ketika di sana, Peter 
menerima surat daripada maharaja. Sebaik selesai 
membaca surat itu, pendeta itu mengalirkan air mata. 


Menurut isi kandungan surat itu, Maharaja Rom 
Byzantine memutuskan bagi memaafkan segala jenayah 
yang telah mereka lakukan. Hal ini kerana, mereka sudah 
cukup terhukum dengan segala kepayahan yang dilalui. 
Peter Si Pertapa menangis kerana terharu dengan sifat 
pemurah raja itu. 


A2 


Memandang ke langit, ufuk mentari kelihatan suram 
dan awan petang sudah berbalam. Tempat yang dituju 
masih lagi jauh. Perjalanan yang ditempuh terasa kian 
sukar. Barisan pasukan Salib Jerman diketuai Pendeta 
Gottschalk, berbondong-bondong membawa bekalan 
makanan dengan susah payah. 


Rombongan Gottschalk bertolak pada awal musim 
panas tahun 1096 Masihi. Mereka berangkat dari 
Cologne beberapa hari selepas keberangkatan Peter Si 
Pertapa, pada April 1096 Masihi. 


Sebelum ini, rakyat Jerman memperkecil-kecilkan 
pasukan Walter Breteuil dan Peter Si Pertapa, yang 
menjual harta benda semata-mata mahu pergi ke 
Baitulmugaddis. Menurut rakyat Jerman, perjalanan itu 

adalah satu pengembaraan yang jauh beribu batu dan 
tidak masuk akal. Namun, ada sebahagian daripada 
mereka yang berubah sikap apabila melihat pasukan 
Walter dan Peter yang melalui negeri mereka. 


Gottschalk memulakan perjalanan bersama-sama 
pegikutnya ke arah Utara, menuju ke Baitulmugaddis. 
Perjalanan mereka melalui lembah Rhine dan melalui 
penempatan Yahudi di Cologne. Kota Speyer terletak 
di Sungai Rhine, antara sungai terpanjang di Eropah 
bersama dengan Sungai Donau yang membentuk banyak 
perbatasan di utara Kekaisaran Rom Byzantine. Sungai 
itu turut menjadi sumber air terpenting. 


Tujuan pasukan ini jauh berbeza dengan matlamat 
pasukan Salib sebelum ini. Ucapan Paus Urban II 
di Persidangan Clermont turut menyalakan tradisi 
anti Semitisme yang sudah berabad-abad lamanya 
wujud di Eropah. Pemujaan Salib menyebabkan orang 
Kristian mula membenci Yahudi, yang dianggap 
bertanggungjawab memfitnah Jesus sehingga dihukum 
mati di tiang Salib. 


Awalnya, misi orang Kristian mengajak orang Yahudi 
supaya bertaubat dan memeluk Kristian, tetapi bertukar 
menjadi pergeseran apabila orang Kristian mulai curiga, 
yang orang Yahudi adalah pengintip kaum Muslimin di 
Baitulmugaddis. 


Pendeta Gottschalk berdiri di hadapan para 
pengikutnya ketika berhenti berehat. Kelihatan 
pengikut-pengikutnya dalam keadaan tidak berdaya dan 
lemah. Lalu beliau tampil berucap. 


109 


PERANG SALIB PERTAMA 


“Wahai tentera Salib, bagi pemimpin-pemimpin 
tertentu, peperangan suci ini bukan untuk memerangi 
orang Islam sahaja. Tetapi, sebenarnya perang ini juga 
bertujuan menghapuskan orang Yahudi yang berada di 
tanah air kita sendiri. Orang Yahudi dan Islam adalah 
musuh al-Masih yang perlu diperangi, ataupun dipaksa 
memeluk agama Kristian. 


Katanya lagi, “Wahai tentera Tuhan, perangi 
orang Yahudi kerana mereka musuh kita. Penaklukan 
Baitulmugaddis oleh orang Kristian, dan pelantikan 
maharaja Kristian di sana dikatakan akan memulakan 
hari kiamat. Orang Yahudi bertanggungjawab terhadap 
penyaliban Jesus, dan mereka lebih dekat untuk 
dihapuskan berbanding orang Islam yang berada jauh 
dari kita. Banyak orang yang tertanya-tanya mengapa 
mereka perlu mengembara ribuan batu semata-mata 
memerangi orang yang tidak beriman? Walhal ada 
orang yang tidak beriman di tanah air sendiri. Ucapan 
yang panjangnya itu dilaungkan demi membangkitkan 
semangat para pengikutnya. 


Ucapan Gottschalk mendapat sorakan gemuruh. 
Semangat mereka yang lelah dan senak kembali berada 
dikemuncak seperti sewaktu mereka berangkat. Saat Paus 
Urban II menyeru Perang Salib pertama, ramai kesateria 
Kristian mentafsirkannya sebagai perang melawan 
sesiapa sahaja yang tidak percaya kepada ajaran Kristian. 
Sasaran pertama mereka adalah orang Yahudi di Eropah. 


ML YD 

Kesateria berbaju perang memacu kuda, dan 
dibelakangnya terdapat seramai 12 000 orang pengikut. 
Lelaki itu dikenali sebagai Pangeran Emicho dari 
Leiningen, yang juga terkenal dengan sifat kejam dan 
mengaku dirinya adalah kaisar terakhir daripada "mitos 
apokaliptik. Beliau mengumpul pengikut dari Flander 
dan Inggeris, dan mengetuai pasukan Salib Jerman 
menuju ke Tanah Suci. Perjalanannya juga mengikut jejak 
langkah Gottschalk dari selatan melalui lembah Rhine. 


Ketika dalam perjalanan di Perancis, Emicho 
mengambil kesempatan menarik orang ramai supaya 
turut serta. Dalam perjalanan itu, beliau juga bertemu 
dengan pasukan Burghers yang terkenal di Jerman. 
Mereka memusuhi orang Yahudi sejak kaum itu bertapak 
di tanah air mereka. Apabila mengetahui tujuan Emicho, 
mereka bersetuju mengadakan satu pakatan dan 
bergabung membenteras orang Yahudi. 


.YN2 
Mei, 1096 Masihi 


Sabtu pagi itu indah sekali. Mentari belum terik 
memancarkan cahayanya, dan hembusan angin begitu 
nyaman. 


Langkah itu menjadi irama yang menakutkan. Bunyi 
derapan kaki kuda kuat menghentak tanah, dan langkah 
manusia gagah itu diikuti dengan salakan anjing yang 
memecah kesunyian hutan tebal itu. Tiba-tiba ketenangan 
itu bertukar gempar. 


111 


PERANG SALIB PERTAMA 


Bunyi itu menuju ke arah sebuah perkampungan 
orang Yahudi yang berada di lembah Rhine Pasukan 
berkuda Salib Emicho, dan pasukan Burghers yang sudah 
bergabung merancang mengejutkan orang-orang Yahudi 
di Speyer, sebagai satu daripada misi perang suci. 


Kedengaran lagu-lagu agama yang berkumandang dari 
rumah ibadat Yahudi. Tiba-tiba muncul seorang lelaki 
dengan wajah yang cemas. Beliau meluru masuk dengan 
tergopoh-gapah dan segera mendapatkan pendeta yang 
berusia separuh abad itu. Beliau memperkatakan sesuatu 
sehingga wajah pendeta itu turut berubah. 


Pagi itu, tidak seperti biasa. Orang Yahudi berdoa 
awal, dan atas nasihat pendeta mereka diminta segera 
meninggalkan rumah ibadat sebelum kedatangan pasukan 
Salib. Keadaan menjadi kelam-kabut. Masing-masing 
tertanya-tanya sebab mereka diserang oleh pasukan Salib. 
Namun persoalan itu tidak terjawab. 


Ketika para jemaah mula bergerak meninggalkan 
rumah ibadat, mereka diserang oleh pasukan Salib 
Emicho dan Burghers. Serangan itu mengakibatkan 
ramai orang Yahudi terbunuh. 


Tragedi tragis itu mendorong Biskop John 
melindungi orang Yahudi. Tanpa berlengah, beliau 
segera menghulurkan bantuan kepada masyarakat 
Yahudi. Beliau menyelamatkan penduduk Yahudi dengan 
membawa mereka ke dalam gereja. Ramai orang Yahudi 
berkumpul di tempat perlindungan itu. 


Pasukan Salib dan Burghers tiba di perkarangan 
gereja. Biskop John keluar bagi berbincang dengan 

pasukan yang menggelarkan diri sebagai "Pembela Tuhan' 
itu. Dengan penuh karisma dan kebijaksanaannya, beliau 
berjaya meyakinkan gabungan itu supaya menghentikan 
serangan mereka. Orang-orang Yahudi di gereja itu 
disembunyikan di menara, sehingga musuh-musuh 
mereka berlalu. Pasukan gabungan itu kecewa kerana 
rancangan mereka gagal. Serangan mereka terhadap 
orang Yahudi berjaya dihalang oleh biskop dan pihak 
gereja tempatan. 


MY 


Mei, 1096 Masihi 


Hari itu, penduduk Yahudi diselubungi ketakutan. Berita 
pembunuhan orang Yahudi di Hungary dan Speyer 
tersebar sehingga ke wilayah Worms. Mereka bertindak 
pantas supaya peristiwa itu tidak terjadi di Worms. 
Sebelum kedatangan pasukan Salib, orang Yahudi 
terlebih dahulu datang menemui biskop bagi memohon 
perlindungan di gereja. Permohonan mereka dibenarkan 
oleh biskop atas dasar kemanusiaan. 


Orang-orang Yahudi sudah berpecah kepada dua 
kumpulan. Satu kumpulan melarikan diri ke gereja, 
dan selebihnya berdiam diri di rumah masing-masing 
kerana mereka tidak yakin pihak gereja dapat membantu 
mereka. 


Sebahagian orang Yahudi bertindak memberi 
barang-barang berharga mereka kepada keluarga Kristian 
yang dipercayai bagi disimpan. Kemudian mereka 
bersembunyi di rumah dan mula berpuasa serta berdoa. 

Sementara orang Kristian pula bersemangat menyambut 
serta membantu pasukan Salib. 


Perkampungan yang tenang mula terasa bahang 
setibanya pasukan Salib. Tanpa sebarang amaran, 
perkampungan itu diserang. Sebelum itu, orang Yahudi 
diberi dua tawaran sama ada dibaptis ataupun dibunuh! 
Tetapi penduduk Yahudi enggan. Pasukan Salib 
serta-merta menggeledah rumah-rumah orang Yahudi 
dan membakarnya. Penghuninya ditikam dengan pedang 
tanpa simpati. Maka berlaku pembunuhan beramai-ramai 
di perkampungan itu. 


Teriakan lelaki Yahudi, jeritan kaum wanita, dan 
tangisan kanak-kanak tidak sedikit pun berbekas dalam 
hati mereka. Kaum wanita dan gadis pula diperkosa, 
diseksa, dan kemudian dibunuh sehinggakan tidak 
ada seorangpun penduduk yang tertinggal. Kemudian 
pasukan Salib menghancurkan kuburan Yahudi, dan 
membakar sinagog mereka sebelum beredar. 


Bau  hanyir darah daripada mayat yang 
bergelimpangan menusuk hidung. Lebih 300 orang 
Yahudi dibunuh kerana enggan menukar agama. Selepas 
dua hari menggempur bandar Worms, keadaannya tidak 
ubah seperti padang jarak padang terkukur. 


Ketika mula meninggalkan penempatan yang sudah 
bermandi darah itu, ketua Burghers berkata lantang 
kepada para pengikutnya bagi menyemarakkan lagi 
semangat mereka. 


“Lihat, ini masanya kita membalas dendam demi 
Beliau yang disalib. Orang yang membunuh nenek 
moyang kita. Sekarang mari kita hancurkan mereka. 

Jangan biarkan mereka bernafas meskipun bayi yang 
sedang menyusu dalam buaian!” 


MY 3 D— 


Mei, 1096 Masihi 


Dentingan loceng di menara gereja bergema, jelas dan 
kuat. Itu petanda pasukan Salib sudah tiba. Biskop 
cuba menenangkan keadaan yang sudah tidak tenteram 
itu. Mereka mula resah dan takut. Mereka mengintai 
melalui jendela menara, kelihatan pasukan Salib sudah 
memenuhi perkarangan rumah Biskop. 


“Sesungguhnya orang-orang yang kekal di halaman 
uskup dan di dalam kamar beliau akan menerima 
balasan. Mari kita membalas dendam ke atas mereka!” 


Sahutan disambut dengan sorakan gemuruh. 


“Wahai Tuan biskop, mereka sudah berada di sini. 
Sudah tentu ramai saudara-saudara kami di luar sana 
dibunuh. Kini giliran kami pula. Apakah yang perlu kami 
lakukan?” tanya seorang lelaki Yahudi merayu. 


Wajah biskop kendur. Perasaan simpatinya bertambah 
apabila melihat sekalian orang Yahudi ketakutan. Mereka 
saling berpelukan. 


“Wahai Tuan, apakah cara untuk kami menyelamatkan 
diri?” tanya lelaki itu lagi. Air matanya sudah bergenang. 


“Satu-satunya cara adalah dengan menukar agama 
kamu kepada agama Kristian,” jawab Biskop itu. 


115 


PERANG SALIB PERTAMA 


Wajah lelaki itu dan yang lain berubah. Tiada jawapan 
daripada mereka. 


“Saya berharap kamu terima walaupun dengan berat 
hati. Demi keselamatan kamu dan ahli keluarga. Buat 
keputusan sebelum mereka datang membunuh kamu, 
pujuk biskop dengan suara lembut. 


Tiba-tiba lelaki itu bingkas bangun lalu bersama 
beberapa orang Yahudi lain membunuh keluarga mereka 
dengan pisau, dan kemudian mereka membunuh diri. 
Biskop itu cuba menghalang namun semuanya sudah 
terlambat. 


Pasukan gabungan itu mula mengepung gereja. 
Emicho tidak dapat menahan gelojak dendamnya. Lalu 
beliau memerintahkan para pengikutnya menyerbu ke 
dalam rumah biskop itu. Berlaku pertempuran hebat 
dengan orang yahudi yang masih hidup. Malangnya 
kaum lelaki Yahudi tidak dapat menahan serangan ganas 
pasukan itu yang jauh lebih ramai. 


Walaupun biskop cuba menghalang tetapi gagal. 
Kemudian mereka merampas kanak-kanak daripada 
keluarga mereka. Teriakan dan rayuan kumpulan ibu 
ternyata sia-sia. Tanpa belas simpati, kanak-kanak itu 
disembelih dengan pedang yang tidak mengenal mangsa. 


Kemudian, kaum wanita dan anak gadis diperkosa, 
dan kemudiannya dibunuh dengan kejam. Seterusnya, 
seluruh orang Yahudi di gereja itu dibunuh. 


Biskop di kota Worms sudah berusaha membantu 
seperti yang dilakukan pihak gereja di Speyer, malangnya 

pasukan gabungan itu tetap berjaya membunuh kaum 
Yahudi atas alasan darah suci. 


Dua hari selepas diserang pasukan Salib, kini tidak 
ada seorang pun orang Yahudi bernafas di bumi Worms. 
Seramai 800 orang Yahudi disembelih oleh pasukan Salib. 
Worms kemudiannya ditinggalkan dengan kisah yang 
mengerikan. 


Seterusnya, pasukan Salib bergerak pula ke Mainz. 
Masyarakat Mainz adalah permata awal Yahudi Eropah 
Utara, dan turut digelar sebagai "Mahkota Israel. 


NYI 


Semangat tentera Salib makin menjulang tinggi. Mereka 
tiba pada hari Ahad. Ketika itu pintu-pintu kota sudah 
ditutup rapat. Emicho memerintahkan pengikutnya 
berkhemah di luar bandar Mainz yang terletak di 
sepanjang sungai Rhine. Apabila Speyer dan Worms 
diserang, Archbishop Mainz segera mengambil langkah 
menutup bandar itu, selepas dibayar oleh orang Yahudi 
yang memohon perlindungan. 


Suasana di dalam kota agak tegang. Orang-orang 
Yahudi segera merancang dan membentuk dua pasukan 
sebagai pelindung kota. Sebahagian daripada mereka 
ditempatkan di dalam kawasan yang dikawal oleh ketua 
kubu. 


Di luar kota, Emicho berdiri memandang kota 
Mainz dengan pandangan angkuh. Dinding-dinding 
kota yang berdiri teguh itu tidak mampu dirobohkan. 
Namun, tidak semudah itu kota Mainz dibiarkan tanpa 

sebarang serangan. Kemudian, seorang kesateria datang 
menghampirinya. 


“Wahai pangeran, pintu kota Mainz sudah ditutup. 
Kami sudah mencari pintu yang dapat dibolosi tetapi 
tidak berjaya. Nampaknya, mereka membuat persiapan 
rapi selepas kejadian di Speyer dan Worms, lapor 
penglima perang itu. 


“Adakah mereka mempunyai kekuatan pasukan 
perang?” tanya Emicho pula. 


“Maklumat yang saya terima, orang Yahudi membayar 
wang kepada biskop supaya melindungi mereka. 
Kebanyakan orang Kristian kota Mainz tidak menyokong 
tindakan orang Yahudi, dan mengalu-alukan kedatangan 
kita ke mari. Jadi, saya yakin mereka tidak akan bertahan 
lama.” 


“Teruskan pengepungan. Buat sementara waktu kita 
tunggu dan lihat. Saya juga yakin mereka tidak dapat 
bertahan, katanya yakin. 

Archbishop Mainz untuk berbincang. Kedua-dua 

ketua agama itu bersetuju membuat perjanjian 
dengan pasukan Salib. Mereka sanggup membayar 
sejumlah wang perak kepada archbishop sebagai 
perlindungan keselamatan. Mereka juga menghantar 
emas kepada Emicho sebagai pertukaran, supaya 
pasukan Salib tidak menyerang orang Yahudi. 


| eberapa orang Pendeta Yahudi datang menemui 


“Orang Yahudi menghantar emas sebagai pertukaran 
supaya kita tidak menyerang mereka. Jadi, apa 
rancangan Tuan? Adakah kita perlu menawan kota ini 
ataupun sebaliknya?” tanya panglima perang berwajah 
bengis. 

“Bagaimana dengan pandangan kamu?” tanya Emicho 
pula. 


“Misi kita mahu menghapuskan orang Yahudi. Kita 
tidak membuat sebarang perjanjian dengan mereka, jadi 
mengapa kita perlu menuruti kemahuan mereka?" jawab 
panglima perang itu. 


Pangeran itu ketawa sambil berkata, “Benar. Perjanjian 
yang dibuat hanya untuk membeli kepercayaan mereka 
sahaja. Hanya dengan cara ini kita dapat memasuki kota.” 


“Pangeran memang bijak. Bila kita mahu serang kota 
itu?” 


“Esok pagi. Sebaik terbit matahari, kita serang kota 
Mainz hingga tidak ada seorang pun Yahudi yang 
hidup! Emicho berkata dengan penuh perasaan benci 
dan dendam. 


Pe gn Gp 22 


Mei, 1096 Masihi 


Pagi itu, hari kedua pasukan Salib berada di luar kota. 
Selepas matahari terbit, orang-orang Yahudi dikejutkan 
dengan kemaraan pasukan Salib ke dalam kota. Pintu 
yang tertutup rapat tiba-tiba dibuka luas. Emicho 
berbohong bahawa beliau bersetuju tidak menyerang 
orang Yahudi. 


Orang-orang Yahudi yang berada di kubu 
melemparkan tombak dan serangan anak panah. Namun 
kekuatan mereka tidak dapat menandingi pasukan Salib. 
Dengan mudah pertahanan kota itu dikalahkan. 

Kesateria Salib berkuda dengan tangkas melibas 
pedang mereka ke kiri dan kanan, sehinggakan ada 
kepala terpisah daripada badan. Ada yang disembelih 
dan darah memancut membuak-buak. Mayat-mayat 
bergelimpangan di merata tempat. Rumah-rumah pula 
dibakar. Asap hitam dan tebal memayungi langit Mainz. 
Keadaan menjadi huru-hara. Seluruh pelusuk kota pula 
digeledah, dan tidak ada seorang pun terlepas daripada 
menjadi korban pasukan Salib. 


Melihat keadaan yang tegang itu, archbishop dan 
pengikut-pengikutnya segera melarikan diri menuju ke 
pekan Rudesheim, dengan membawa wang perlindungan. 
Mereka meninggalkan orang-orang Yahudi bersendirian 
menghadapi musuh. Serangan kali ini lebih buruk 
daripada Speyer dan Worms. Ramai orang Yahudi 
dibunuh kerana dikhianati. Namun, orang Yahudi tetap 
berjuang walau ternyata usaha mereka sia-sia. 


Pertempuran itu dengan cepat menular ke gereja 
yang menjadi tempat perlindungan orang Yahudi. 
Dari luar istana biskop, Emicho berteriak memberi 
dua pilihan kepada mereka, sama ada dibaptis ataupun 
dibunuh! Tetapi tidak ramai menerima tawaran untuk 
dibaptis. Mereka rela mati dibunuh. Kaum Yahudi di 
situ mengambil tindakan sama dengan penduduk di kota 
yang telah ditawan. Ibu bapa bertindak memotong leher 
anak-anak kecil bagi memastikan mereka tidak jatuh 
ke tangan pasukan Salib, dan kemudian membunuh 
pasangan mereka sebelum membunuh diri. 


Kaum Yahudi yang berada di dalam gereja tersebut 
menangis menyaksikan pemandangan yang mengerikan 
itu. Namun, mereka hanya mampu berdoa. Apabila kaum 

Yahudi itu enggan dibaptis, pasukan Salib menyerbu 
masuk ke dalam istana biskop dan membunuh seluruh 
orang Yahudi. Antara 700 sehingga 1300 orang Yahudi 
menjadi mangsa penyembelihan pasukan Salib di Mainz. 


Seusai melenyapkan orang Yahudi, pasukan Salib dan 
Burghers menuju ke rumah pendeta Yahudi, David Ben 
R. Nathaniel. Hanya tinggal kediaman itu sahaja yang 
belum dicerobohi. Bunyi derap tapak kuda dan kaki 
manusia itu menakutkan penghuni rumahnya. Mereka 
tidak putus-putus berdoa agar diselamatkan. 


David memberanikan diri keluar dari rumahnya. 
Beliau berdiri di hadapan musuhnya itu. Pendeta Kristian 
daripada pasukan Salib berkata kepadanya, “Ramai orang 
Yahudi sudah dibunuh, dibuang keluar dan dipijak 
di jalan-jalan, kecuali beberapa orang yang sanggup 
dibaptis. Bagaimana dengan kamu? Sekiranya kamu juga 
dibaptiskan, harta dan semua ahli keluarga kamu akan 
selamat. 


“Beritahu orang-orang kamu dan Burghers supaya 
datang berjumpa saya, balas David dengan yakin. 


“Jadi kamu bersedia menyertai kami,” kata pendeta 
Kristian gembira. 


Pendeta Kristian itu segera bertemu dengan ketua 
pasukan Salib dan memberitahu akan hal itu. Lantas 
mereka menuju ke rumah pendeta Yahudi itu. Setibanya 
mereka di rumah pendeta itu, Pendeta David bertanya 
kepada mereka dengan penuh berani. 


“Anda percaya perkara yang lahir daripada nafsu. 
Tetapi saya percaya kepada Tuhan yang hidup 

selama-lamanya. Dialah yang saya percaya hingga ke 
hari ini. Sekiranya anda membunuh saya, jiwa saya 
akan rehat di syurga dalam cahaya kehidupan. Tetapi 
anda akan turun ke jurang yang terendah, kebencian 
selama-lamanya iaitu ke neraka, tuturnya dengan berani. 


Kata-kata pendeta Yahudi itu mengundang kemarahan 
pasukan Salib. Lantas tanpa banyak bicara mereka 
membunuh seluruh anggota keluarga pendeta itu. 


Berakhirnya kejadian di Mainz, pasukan Salib 
berangkat pula ke Cologne. Ketika itu musim bunga. 
Satu pasukan daripada tentera Salib sudah meninggalkan 
kumpulan utama dan menuju ke kawasan Lembah 
Moselle. Mereka melancarkan lebih banyak serangan 
terhadap kaum Yahudi di Trier dan Metz. Sementara itu, 
Emicho dan para pengikutnya meneruskan perjalanan ke 
bandar Cologne. 


Kaum Yahudi merupakan penduduk terbesar dan 
terkaya di wilayah Cologne. Peristiwa berdarah di Worms 
dan Mainz sudah tersebar di Cologne, menyebabkan 
penduduk Yahudi yang berada tepian Rhine itu 
ketakutan. Disebabkan itu, ramai penduduk bertindak 
membunuh isteri dan anak gadis mereka, kerana tidak 
sanggup melihat ahli keluarga mereka diperkosa dan 
dibunuh oleh tentera Salib. 


“Kita mesti tinggalkan tempat ini dengan segera!” kata 
seorang lelaki Yahudi ketika mereka duduk berkumpul. 


“Keadaan semakin buruk. Akibat takutkan kekejaman 
pasukan Salib, ramai suami membunuh isteri, dan ayah 
membunuh anak gadis mereka. Kita mesti bertindak 

segera. Tambah seorang lagi penduduk. Wajahnya 
terpampang kerisauan 


“Saya sokong. Kita tidak boleh mengharapkan 
pihak gereja lagi. Di Worms dan Mainz kaum seagama 
kita tetap dibunuh, walaupun mendapat perlindungan 
daripada pihak gereja. Kita perlu keluar dari tempat ini 
bagi mencari tempat perlindungan lain." 


“Jadi, kemanakah tempat yang akan kita pergi? Atau 
mungkin nasib kita sama seperti sahabat kita di Worms 
dan Mainz. Kita juga tidak dapat menentang mereka.” 


“Mari kita dapatkan bantuan dari kenalan di Shavout," 
cadang seorang daripada mereka. 


“Kalian yakin pasukan Salib tidak akan menyerang 
Shavout?” tanya yang lain, ragu-ragu. 
“Tidak, jawab lelaki itu yakin. “Kita mesti segera ke 


sana sebelum mereka tiba.” 


Ramai orang Yahudi meninggalkan kediaman dan 
harta benda mereka menuju ke Shavout. 


YAI 


Jun, 1096 Masihi 


Suasana bandar Cologne sunyi sepi. Emicho sangat 
kecewa apabila ketibaannya disambut oleh bandar 
yang tidak berpenghuni, tetapi pasukan mereka tetap 
bergembira. Kesempatan itu diambil oleh pasukan Salib 
dengan memecah masuk ke rumah-rumah penduduk. 
Mereka merompak dan merosakkan barang-barang yang 

ada. Kemudian mereka memusnahkan rumah ibadat dan 
merosakkan skrol Taurat dengan memijaknya di atas 
jalan. 


Sekumpulan petani terjumpa kawasan yang menjadi 
tempat orang Yahudi bersembunyi, lalu mereka 
memberitahu hal itu kepada pasukan Salib. Segerombolan 
pasukan Salib mara ke tempat persembunyian yang 
dimaksudkan. Lalu kaum lelaki, wanita, dan kanak-kanak 


diseksa dengan harapan mereka akan menukar agama. 


Keganasan itu berleluasa di kampung-kampung 
seluruh Cologne. Pasukan Salib bergerak ke 
tempat-tempat perlindungan yang ada di wilayah itu. 
Mereka bertindak membunuh semua penduduk yang 
berlindung, dan hampir keseluruhan orang Yahudi lenyap 
dari muka bumi Cologne. 


“Wahai pengikut-pengikut Salib, kejayaan ini sangat 
membanggakan saya. Kita sudah pun menjalankan 
perintah Tuhan dengan melenyapkan musuh-musuh kita 
di tanah air ini. Selepas ini, kita akan menuju ke Hungary 
dan seterusnya mara ke Konstantinopel!” teriak Emicho 
dengan lantang. 


Para pengikutnya menyambut dengan sorakan 
gemuruh. Mereka sudah seperti kehausan darah orang 
Yahudi. Di samping itu mereka mengumpul kekayaan 
dengan merampas harta penduduk Yahudi. 


Selepas dua hari berada di Shovaut, orang Yahudi 
berhasrat untuk pulang ke kota mereka, tetapi masih 
dibelenggu ketakutan. Namun mereka bersepakat 
pulang selepas tiga hari bersembunyi. Mereka mendapati 

segalanya telah musnah. Bahkan harta benda mereka 
sudah habis dirampas. 


Sementara itu, sebuah lagi pasukan Salib dipimpin 
Volkmar dari Saxony Selatan melalui Bohemia. Pasukan 
ini turut melakukan serangan terhadap orang Yahudi, 
terutama di Magdeburg dan Prague ketika tiba di sana 
pada bulan Jun. Penduduk asli di dua negeri itu tidak 
berdiam diri. Walaupun mereka beragama Kristian, 
tetapi mereka tidak menyenangi tindakan itu. Mereka 
turut bertindak membalas serangan yang dilakukan 
oleh pasukan Salib. Terjadilah pertempuran sengit dan 
pembunuhan yang mengerikan. Orang Yahudi adalah 
yang paling ramai tertewas. 


Akhir bulan Jun, pasukan Volkmar berjaya 
menyeberangi sempadan menuju ke Hungary, tetapi nasib 
tidak menyebelahi mereka. Ketika tiba di Nitra, pasukan 
Salib itu bertempur dengan tentera Hungary yang marah 
dengan tindakan mereka. Raja Colomon juga berusaha 
melindungi kaum Yahudi dengan memerangi pasukan 
itu. 

Malah Pasukan Salib Volkmar juga dihalang oleh 
kaum Paulicia sehingga berjaya dihancurkan. Kemudian 
pasukan Salib Gottschalk juga dipaksa menyerah oleh 
tentera Hungary di Panonhalma, selepas kehancuran 
pasukan Salib Volkmar. Berakhirlah kekejaman mereka 
lalu gagal ke Tanah Suci. 


NY 


Dari Cologne, pasukan Salib yang diketuai Emicho 
meneruskan perjalanan ke Hungary yang bersempadan 


126 


KERAKUSAN TENTERA SALIB JERMAN 


dengan Jerman. Ketika berada di sempadan Hungary 
pasukan Emicho yang berjumlah 20 000 orang itu cuba 
memasuki negeri itu, tetapi dihalang oleh pasukan 
tentera Hungary, Emicho tersepit. Mustahil untuk 
pasukan itu berpatah balik selepas berjaya melenyapkan 
kaum Yahudi. 


Emicho bersama-sama pasukannya tiba di bandar 
Weisenberg. Berita kedatangan pasukan Salib tersebar 
dan mengejutkan penduduk Yahudi di bandar itu. 
Mereka diserang ketakutan apabila mengetahui 
penyembelihan saudara-saudara mereka di Worms, 
Mainz, dan Cologne. Orang Yahudi bergegas menuju ke 
gereja dengan harapan keselamatan mereka dijamin oleh 
Biskop Ruthard. Bilangan orang Yahudi yang menetap di 
bandar itu kira-kira 700 orang. 


“Wahai Tuan biskop, kami datang bagi memohon 
perlindungan Tuan daripada kekejaman pasukan Salib. 
Kami mendapat tahu saudara-saudara kami di Worms 
dan Mainz dibunuh dengan kejam,” rayu seorang lelaki 
sambil memeluk anak kecilnya. 


“Jangan bimbang. Saya akan membantu kalian. Kamu 
semua bersembunyilah di sini, kata Biskop Ruthard. 


Kumpulan orang Yahudi itu berasa lega. Biskop 
Ruthard membawa mereka ke sebuah dewan yang 
luas. Menurutnya, tempat itu selamat dan dan terjamin 
perlindungannya. 


Di Weisenberg, pasukan Salib menyerbu dan 
melakukan pembunuhan. Rombongan itu juga 
menyebabkan kerosakan di wilayah itu dan ramai 
penduduk yang terkorban. 

Kemudian mereka menuju pula ke rumah Biskop 
Ruthard. Biskop itu tidak berdaya menghalang kemaraan 
pasukan Salib. Orang-orang Yahudi menjerit ketakutan. 
Sekali lagi tidak ada yang dapat menghalang kekejaman 
itu. Mereka terus membunuh wanita dan anak-anak 
kecil. Darah pekat membasahi lantai dewan itu. Tidak 
ada seorang pun yang terselamat. 


Enam hari bandar itu ditawan, bandar itu mengalami 
kerosakan teruk. Keadaan dan rupa bandar itu sudah 
jauh berubah. Dalam masa yang sama, Emicho berusaha 
memasuki Hungary tetapi gagal. Sebaliknya, ramai 
pengikut-pengikutnya yang terkorban. 


“Nampaknya kita gagal mencari jalan memasuki 
Hungary, kerana mereka menutup pintu sempadan. 
Ramai orang kita terbunuh ketika bertempur dengan 
tentera Hungary. Saya juga menerima berita pasukan 
Volkmar dihancurkan di Nitra, dan pasukan Gottschalk 
pula dipaksa menyerah di Pannonhalma. Apa rancangan 
Tuan, sekarang?” tanya Panglima Salib itu. 


Emicho tidak menjawab. Beliau tidak menjangka 
rancangannya menemui kegagalan. Kemudian beliau 
berkata, “Saya tidak mungkin mengalah. Kita serang 
Hungary seperti yang kita lakukan sebelum ini. 


“Trtapi itu mustahil. Sebelum ini dua pasukan Salib 
sudah dihancurkan oleh tentera Hungary. Mungkin kita 
akan menerima nasib yang sama.” 


“Tidak?” jawabnya marah. “Kita tetap akan serang 
Hungary!” 

Panglima perang itu masih cuba memberi 
pandangannya tetapi tidak dihiraukan. Perintah itu 
terpaksa dituruti. 


Berita berkaitan serangan pasukan Salib itu sampai 
kepada pengetahuan Raja Colomon. Tindakan 
pasukan Salib itu membuatkan Raja Hungary nekad 
menghancurkan pasukan itu seperti yang dilakukannya 
terhadap tentera Volkmar dan Gottschalk. 


“Wahai Panglima, jangan kamu benarkan pasukan 
Salib memasuki negeri ini. Beta mahu mereka 
dihapuskan. Usir mereka dari tanah air kita seperti 
pasukan Salib sebelum ini,” perintah Raja Colomon 
dengan tegas. 


Keesokannya, Emicho menghampiri sempadan 
Hungary. Tentera Hungary sudah siap menanti, lalu 
berlaku pertempuran hebat antara dua kumpulan itu. 
Emicho mula cemas apabila melihat pasukannya mulai 
lemah dan ramai yang kecundang. 


Emicho terpaksa berundur tetapi mereka dikejar oleh 
tentera Hungary yang benar-benar marah. Tentera-tentera 
Salib lari bertempiaran. Beliau dan beberapa pengikutnya 
yang terselamat pulang dengan penuh kehinaan, tetapi 
masih ada sisa-sisa pengikut Salib yang berusaha mencari 
jalan ke Konstantinopel. 


LAND» 
Langit Nis terbentang indah. Keadaan pasukan Salib di 


negeri itu selamat, perjalanan mereka juga berjalan lancar. 
Selepas beberapa hari berada di Nis, tiba masanya Peter 

Si Pertapa meninggalkan wilayah itu dan meneruskan 
perjalanan menuju ke Sofea. 


Malangnya, ketika pasukan itu mulai bergerak, 
berlaku satu kejadian. Lambert, seorang pengikut Salib 
berlari mendapatkan Peter yang sedang menunggang 
keldai di bahagian hadapan. Berita yang disampaikan 
itu mengejutkannya. Lantas rombongan utama berpatah 
balik semula bagi memberikan bantuan. 


Kejadian itu bermula apabila pengikut Salib Jerman 
membakar beberapa buah rumah di situ, sebagai 
membalas dendam terhadap perbalahan antara mereka 
dengan seorang penduduk tempatan pada malam 
sebelumnya. 


Gabenor Nicetas benar-benar berang. Baginya Peter 
Si Pertapa mengkhianati perjanjian. Lantas sepasukan 
tentera diarah menyerang pengikut Salib di bahagian 
belakang, dan menawan mereka sebagai tindakan balas. 


Peter bergegas dan berpatah semula ke Nis. Beliau 
bertemu Gabenor Nicetas bagi berunding soal menebus 
tawanan. Ketika perundingan itu berlangsung, tentera 
Rom Byzantine keluar dari kota Nis dan menyerang 
sekali lagi bahagian belakang pasukan Salib. Serangan itu 
mencetuskan pertempuran hebat. 


“Apa? Benarkah apa yang kamu katakan ini? Kita 
diserang lagi?” Peter benar-benar terkejut apabila 
diberitahu bahawa rombongannya diserang lagi. 


“Benar, pendeta, jawab pengikutnya itu. 


“Wahai Gabenor, mengapa pengikut saya diserang 
sedangkan kita sedang berunding? Jadi benarlah timbul 

desas-desus mengatakan Tuan berkomplot dengan orang 
saya?” 


Gabenor Nicetas hanya tersenyum sinis. “Walaupun 
pengikut Tuan begitu ramai, tetapi sayang mereka 
bukanlah seperti yang diharapkan. Mereka itu hanya 
pengikut yang menyusahkan!” 


Peter cukup marah. Beliau bergegas kembali semula 
kepada pasukannya. Ketika itu, pertempuran hebat 
mengerikan pandangan. 'Tentera Rom  Byzantine 
mempunyai peralatan perang yang lebih canggih 
daripada pasukan Salib. Dengan mudah rombongan Salib 
dapat dikalahkan walaupun bilangan mereka lebih ramai. 


Pasukan Salib berjaya diusir keluar. Mereka kehilangan 
bekalan dan harta benda yang dibawa. Peter Si Pertapa, 
Rainald dari Breis, Walter Sans-Avoir, dan pengikut 
Salib berjaya keluar dari medan pertempuran. Mereka 
lari bersembunyi di kawasan pergunungan sebelum 
meneruskan perjalanan ke arah selatan. Peter kehilangan 
kira-kira 10 000 orang pengikut. Satu perempat daripada 
anggota pasukannya. 

Ogos, 1096 Masihi 


khirnya rombongan Peter Si Pertapa tiba di ibu 
Asu Konstantinopel. Udara yang disedut terasa 

begitu segar. Kedatangan mereka disambut oleh 
Walter Breuteil yang terlebih dahulu tiba di sana. 


Sekali lagi, Maharaja Alexius I terkejut dengan 
ketibaan rombongan Salib yang bukan terdiri daripada 
pasukan tentera terlatih. Beliau sendiri tidak tahu 
matlamat sebenar tentera itu. Bilangan mereka menjadi 
lebih besar selepas bergabung. Namun begitu Maharaja 
Alexius I tetap menyambut ketibaan mereka dengan 
baik. 


PETER IIBA DI KOTA NICEA 


Maharaja Alexius I tetap berkeras supaya semua 
tentera Salib tinggal di luar kota. Segala keperluan 
disediakan, seperti pasar bagi memudahkan mereka 
mendapatkan bekalan makanan. Namun, tentera Salib 
mengeluh kerana harga barang-barang yang dijual terlalu 
mahal. 


Sisa pasukan Salib Jerman pimpinan Emicho yang 
terselamat dalam pertempuran dengan tentera Hungary, 
tiba dengan kapal dari Itali. Hal ini membuatkan bilangan 
pasukan Salib semakin bertambah. Perkhemahan di luar 
kota menjadi semakin ramai dan riuh. Kejadian kecurian 
dan pergaduhan semakin menjadi-jadi. 


“Wahai Tuanku, sejak kedatangan mereka keadaan 
tidak lagi aman. Ditambah pula dengan pasukan 
Salib yang baru tiba. Mereka sering memberi masalah 
dan kerap mencetuskan pergaduhan dengan rakyat 
tempatan. Sekiranya lebih lama mereka di sini, lagi 
besar perbelanjaan yang perlu kita tanggung,” kata Ketua 
Gereja Ortodoks, Patriarch Nicholas III. 


“Pada pendapat saya, ada baiknya kita hantar mereka 
memerangi kota Nicea dengan segera. Lagi pula, 
sememangnya tujuan mereka adalah bagi memerangi 
Turki Seljuk, kata pembesar pula. 


“Saya mendapat berita, bangsawan Eropah baru sahaja 
memulakan perjalanan ke sini bagi menghantar bantuan 
kepada kita. Mungkin kali ini pasukan Salib datang 
bersama kesateria handalan, beritahu perdana menteri 
itu. 


Raut wajah maharaja itu berubah ceria. “Itulah 
yang beta harapkan. Mungkin pasukan Salib Peter 

perlu menunggu rombongan bangsawan tiba sebelum 
berangkat ke Asia Kecil. Tambahan lagi, mereka 
membawa kaum wanita dan kanak-kanak yang sudah 
tentu mudah disembelih oleh orang Sultan Kilij Arslan. 
Maharaja itu menyambung lagi 


“Kelak misi kita menawan Nicea akan mengorbankan 
banyak nyawa pula,” kata Maharaja itu lagi. Dalam masa 
yang sama beliau sendiri tidak tahu apa yang perlu 
dilakukan dengan tentera yang cukup ramai itu. 


“Kita tiada pilihan selain menghantar mereka terlebih 
dahulu. Kami bimbang sekiranya mereka tidak dapat 
dikawal, negeri kita pula yang diserang. Kebanyakan 
tentera Salib terdiri daripada orang Frank yang gemar 
berperang. Lebih baik Tuanku bertindak sebelum perkara 
buruk berlaku, saran Perdana Menteri. 


“Panggil Pendeta Peter Si Pertapa datang menghadap 
beta,” perintahnya. 


A2 


Pandangan mata Peter Si Pertapa tidak berkerdip melihat 
kemewahan dan kekayaan yang dimiliki oleh Maharaja 
Rom Byzantine itu. Istananya cukup besar dan dihiasai 
emas dan permata, jauh lebih hebat daripada istana Raja 
Eropah. Pakaian maharaja itu pula dijahit daripada sutera 
mahal dan singgahsananya pula diperbuat daripada emas. 
Pingat-pingat kebesaran tersemat megah di dadanya. 


Penampilan pemimpin Salib itu mengejutkan Maharaja 
Alexius I dan para pembesar. Mereka memperlekehkan 
dan memandang sinis terhadap pakaiannya yang lusuh 

dan berkaki ayam. Namun begitu, beliau disambut baik 
oleh Maharaja Alexius I dan dijamu makanan yang 
enak-enak. Kemudian mereka mengadakan perbincangan 
tentang misi pertama iaitu menawan kota Nicea. 


“Beta mendapat maklumat, pasukan Salib bangsawan 
dari Eropah dalam perjalanan ke sini, jadi saya cadangkan 
kamu meneruskan perjalanan ke selatan bersama-sama 
mereka. Pasukan Salib itu mempunyai kelengkapan 
senjata dan lebih berpengalaman dalam peperangan. 
Perkara ini memudahkan kita menentang orang Islam, 
nasihat Maharaja Alexius. 


“Menunggu mereka akan memakan masa yang lama, 
sedangkan kami mempunyai rancangan tersendiri. Saya 
percaya dengan kemampuan kami. Ekspedisi ke Nicea 
akan tetap diteruskan kerana tujuan utama kami adalah 
memerangi Turki Seljuk yang menganiaya penziarah 
Kristian. Kami berperang atas nama perang suci, dan 
kami percaya tujuan kami ini direstui Tuhan,” jawab 
Peter dengan yakin. 


“Beta cuma bimbang keadaan wanita dan golongan 
kanak-kanak. Sudah tentu keadaan itu tidak sesuai untuk 
mereka. 


“Kami sudah melalui perjalanan yang sukar, bahkan 
sudah beberapa kali bertempur dengan musuh. Jadi, 
pengalaman yang ada kami jadikan panduan. Lagi pula 
berapa lama kami akan tinggal di sini? Bila pula pasukan 
Salib Eropah akan tiba? Kami juga tidak pasti, jawab 
Peter Si Pertapa. 


“Sekiranya kamu masih mahu ke Asia Kecil, beta tidak 
dapat menghalang dan tidak akan menjamin keselamatan 

kalian. Dengan pengikut yang ada ini, beta tidak yakin 
pasukan Salib akan berjaya, kerana tentera Turki Seljuk 
bukan tandingan kamu. Beta percaya pelbagai cabaran 
yang sukar menunggu kamu semua di sana. Tidak 
mustahil kalian pula akan disalib'” Maharaja Alexius I 
memberi amaran. 


“Adakah Tuanku ragu dengan pasukan saya?” 


“Benar. Tentera Turki Seljuk bukan tandingan 
kamu. Bahkan pasukan tentera beta yang jauh lebih 
baik daripada kamu tidak dapat menandingi mereka. 
Kekuatan mereka sukar digugat, disebabkan itu beta 
meminta tentera bantuan dari barat yang lebih hebat 
berbanding mereka.” 


Peter Si Pertapa tetap dengan keputusannya. Maharaja 
Alexius I akur, dan beliau memutuskan bagi menghantar 
mereka menyeberangi Selat Boshporus dengan segera. 


Selepas pertemuan dengan Maharaja Alexius, Peter 
Si Pertapa membincangkan perkara itu dengan Walter 
Sans-Avoir, Rainald, dan Geoffrey Burel. Mereka tetap 
nekad berangkat ke Nicea. Bahkan mereka sendiri 
sudah tidak sabar menawan kota itu. Kemudian, Peter 
bergabung di bawah pasukan Walter Sans-Avoir sebagai 
pemimpin Salib ke Asia Kecil. 


Seluruh pasukan Salib sudah bersiap sedia 
meninggalkan Konstantinopel, menyeberangi Selat 
Bosphorus dengan menggunakan baj. 


Selat Bosphorus adalah selat yang memisahkan Turki 
pada bahagian Eropah (Thrace), dan bahagian Asia 
(Anatolia), juga menghubungkan Laut Marmara dengan 

Laut Hitam. Keindahan selat itu memukau pandangan 
dengan laut biru yang indah terbentang luas. Di kiri 
dan kanan selat itu dihiasi gunung-ganang menghijau, 
saujana mata memandang. 


Be an an OR 


Wajah Sultan Kilij Arslan kelihatan tenang tetapi sikapnya 
tegas. Beliau bertanggungjawab menjaga kota Nicea 
daripada sebarang pencerobohan. Walaupun dihimpit 
kesibukan namun beliau tetap taat kepada agama. 


Selepas kematian bapanya, iaitu Sultan Suleyman pada 
tahun 1086 Masihi, dia menjadi tebusan Sultan Malik 
Shah I tetapi dibebaskan selepas Sultan itu meninggal 
dunia pada tahun 1092 Masihi. Kemudian, beliau 
mengepalai pasukan Turki Oghuz Yiva, dan menubuhkan 
angkatan tentera lalu berjaya menawan kota itu. Beliau 
menggantikan Amin Al-Ghazni, gabenor yang dilantik 
oleh Malik Shah I. 


Walaupun Sultan Kilij Arslan sendiri pernah menjadi 
tawanan politik Sultan Malik Syah, tetapi beliau tidak 
mahu Turki Seljuk dihancurkan oleh Rom Byzantine. 
Sejak kematian Sultan Malik Shah, kerajaan Seljuk mula 
berpecah kepada suku-suku. Antaranya, Danishmends, 
Mangujukids, Saltugids, Chaka, Tengribirmish, Artugids, 
dan Akhlat-Syah. 


Sultan Kilij Arslan menikahi puteri pemimpin suku 
Chaka yang dijadikan sekutunya bagi melawan Rom 
Byzantine. Pada tahun 1094 Masihi, Sultan Seljuk itu 
menerima surat daripda Maharaja Alexius I, menyatakan 

Chaka iaitu ayah mertuanya berubah haluan politik, 
dan bergabung dengan Rom Byzantine. Berita itu sangat 
mengejutkannya. 


Suku Chaka ternyata mengkhianatinya. Lalu Sultan 
Kilij Arslan mula bertindak. Beliau mengundang ayah 
mentuanya menghadiri sebuah pesta. Dalam majlis itu, 
ayah mentuanya yang tidak mengetahui muslihat Sultan 
Kilij Arslan dibunuh ketika sedang mabuk. 


.AN2 
Ogos, 1096 Masihi 


Mentari bersinar terang. Pasukan Salib merentasi Selat 
Bosphorus, dan tiba di Asia Kecil yang juga dikenali 
sebagai tempat terbitnya matahari timur. Asia Kecil 
dihuni oleh pelbagai bangsa dan budaya, kerana 
kedudukannya yang terletak pada pusat pertemuan 
Asia dan Eropah. Kawasan Asia Kecil yang strategik itu 
pernah menjadi tempat lahir beberapa peradaban. 


Kemudian mereka meneruskan perjalanan menuju ke 
Civetot (Kibotos). Di sana, mereka membina markas di 
kawasan kem tentera yang terbengkalai. Dalam markas 
itu, pasukan orang Frank diasingkan dari kumpulan 
Jerman bagi mengelakkan perselisihan faham antara 
mereka. 


Pasukan Jerman dan Itali pula dipisahkan dengan 
memilih seorang pemimpin baru iaitu Rainald dari Itali. 
Bagi pasukan Perancis pula, Geoffrey Burel menjadi 
pemimpin mereka. Akibatnya, Peter hilang kepimpinan 

dalam pasukan itu, kerana sifat Geoffrey Burel yang lebih 
lantang dan berkeyakinan. 


Ketika berada di kem itu, orang Frank mula bertindak 
ganas dengan merampas bekalan makanan daripada 
penduduk kampung. Semenjak mereka tiba di Asia 
Kecil, keadaan yang aman bertukar menjadi huru-hara. 
Pasukan Salib melakukan kerosakan di bandar-bandar 
dan perkampungan sehingga ke Nocomdia. Dengan 
semangat berkobar-kobar mereka bercadang memerangi 
kota Nicea secepat mungkin. 


Hari itu, orang Frank sudah bersiap sedia melakukan 
serangan. Mereka adalah kelompok pertama yang 
menuju ke kota Nicea. Peter Si Pertapa hanya melihat 
tanpa mampu menghalang. Setibanya mereka di luar kota 
Nicea, orang Frank mula merampas harta benda dan 
hasil tanaman penduduk. Mereka juga menghancurkan 
desa-desa di sepanjang perjalanan yang diduduki oleh 
penduduk Kristian . 


Nicea adalah ibu kota dari daerah kekuasaan Sultan 
Kilij Arslan. Ketika itu, Sultan Kilij Arslan bersama-sama 
pasukan tenteranya berada di kawasan lain bagi 
mematahkan pemberontakan. Kini semangat tentera Salib 
semakin berkobar-kobar apabila kota Nicea sudah berada 
di depan mata. Melihat kedatangan rombongan tentera 
Salib, pasukan penjaga kota keluar dan menyerang. 


Pasukan penjaga kota berjaya mengusir tentera 
Salib dari kota Nicea. Orang Frank kembali ke Civetot 
dengan membawa barang rampasan lalu menipu dengan 
menceritakan kejayaan mereka. Dengan penipuan itu, 

mereka cuba mempengaruhi anggota-anggota lain, dan 
berjaya membuatkan pasukan Jerman terpengaruh. 


Serangan orang Frank itu diketahui oleh Sultan Kilij 
Arslan yang berada di perbatasan negeri. Dengan segera 
beliau kembali ke ibu kota. Beliau mengatur strategi dan 
memerintahkan pengintip bagi menyiasat kedudukan 
pasukan Salib itu. 


Pasukan Jerman pula sudah semakin tertarik dengan 
kemenangan besar orang Frank. Mereka segera berangkat 
menuju ke kota Nicea dengan kekuatan 6 000 orang 
tentera. Mereka tiba di sebuah kubu di Xerigordon 
yang ditinggalkan. Mereka berpendapat, kubu itu sesuai 
dijadikan benteng pertahanan dalam strategi menawan 
bandar Nicea. Kubu itu juga digunakan sebagai pangkalan 
bagi menyerang kawasan desa berdekatan. 


Selepas serangan orang Frank, pengintip Turki Seljuk 
mengintai setiap pergerakan pasukan Salib. Berdasarkan 
maklumat yang diperoleh, Sultan Kilj Arslan dan 
pasukan tenteranya berangkat ke tempat itu. Melihatkan 
pasukan Salib berada di dalam kubu itu, tentera Turki 
Seljuk segera melakukan pengepungan. 


Tentera Salib Jerman terkejut apabila sedar mereka 
terperangkap. Selepas beberapa hari terkepung, mereka 
semakin resah kerana masih tidak ada tanda-tanda 
tentera Turki Seljuk akan berundur. Keadaan mereka 
semakin lemah tanpa makanan dan minuman. Bahkan 
mereka sukar bertahan kerana sumber air benteng itu 
terletak di bawah bukit, dan dikuasai oleh tentera Turki. 
Akibat kebuluran, mereka terpaksa minum darah keldai 
dan air kencing mereka sendiri. 

Sultan Kilij Arslan, memberi mereka dua pilihan sama 
ada memeluk Islam ataupun diserang. 


“Apakah pilihan kamu? Menyerah diri ataupun 
menukar agama?” tanya seorang tentera Salib kepada 
kawannya. 


“Sekiranya kita menukar agama sekalipun, kita tetap 
dibunuh. Itu hanya tipu muslihat mereka supaya kita 
menyerah. Tentera Seljuk sangat kejam. Mereka akan 
bunuh semua musuh yang berjaya ditangkap. jawab 
tentera itu. 


“Tetapi berapa lama kita mampu bertahan? Mungkin 
jika kita menukar agama, kita akan selamat. 


“Jadi, apakah pilihan kamu?” 
“Saya mahu menukar agama!” 
“Kamu yakin tidak dibunuh?” 


“Tiada pilihan lain. Sekurang-kurangnya saya tidak 
memilih mati!” 


“Sekiranya kita dengar nasihat Pendeta Peter, sudah 
tentu kita tidak berada dalam situasi genting begini,” kata 
tentera yang lain penuh kesal. 


“Mereka juga tidak datang membantu kita. Ataupun 
ini perangkap orang Frank bagi memerangkap kita?” 


Penyesalan mereka tidak berkesudahan. Selepas lapan 
hari menderita, golongan yang bertahan dan enggan 
menukar agama diserang. Sebahagian daripada pasukan 
Jerman yang menyerah diri, dihantar sebagai tahanan ke 

Khurasan, dan khabar mereka tidak pernah kedengaran 
lagi. 


Orang Frank tidak mengetahui nasib pasukan Jerman, 
kerana tidak mendapat sebarang berita berkenaan 
kumpulan itu. Mereka bercadang akan terus menunggu 
di kem itu. 


Sementara itu, Sultan Kilij Arslan memperkukuh 
pertahanan dan bersiap sedia menghalang kemaraan 
tentera Salib. Baginya, tidak mustahil pasukan Salib akan 
kembali menyerang bagi membalas dendam. Tetapi tidak 
ada tanda-tanda musuh itu akan menyerang. 


“Wahai Panglima, di mana markas pasukan Salib 
berada?” tanya Sultan Kilij Arslan sebaik pengintip yang 
ditugaskan tiba. 


“Pasukan Salib berada di Civetot, jawab pengintip itu. 


“Berapa ramai bilangan mereka? Bagaimana pula 
dengan kelengkapan perang? tanya Sultan Kilij Arslan 
lagi. 


“Kurang daripada 30 000 orang tentera, tetapi 
terdapat kaum wanita dan kanak-kanak dalam pasukan 
itu. Kebanyakan mereka bukannya tentera yang 
berpengalaman. Mereka rakyat jelata yang miskin. 
Mereka juga tidak mempunyai kelengkapan perang yang 
lengkap.” 


Kemudian panglima perangnya mencelah, “Mungkin 
itu memberi kelebihan kepada kita. Jadi apa perancangan 
Tuanku?” 

“Beta tidak akan bertahan di kota ini. Kita akan 
berhadapan dengan mereka di luar kota. Sebarkan 
kemaraan kita ke tempat mereka, dan sebarkan berita 
yang pasukan mereka sebelum ini berjaya menawan kota 
Nicea dan Xerigordon. Beta yakin mereka akan mara 
dan ketika mereka dalam perjalanan ke mari, kita serang 
mereka. 


“Rancangan yang sempurna. Saya akan laksanakan 
perintah Tuanku, jawab panglima perang itu dengan 
penuh semangat. 

usim panas yang ditunggu sudah tiba. 
IM semutana perjalanan rombongan Hugh 

Vermandois, adik kepada Raja Philip I. 
Beliau meninggalkan Perancis dalam bulan Ogos 
menuju ke Itali. Tidak seperti pasukan Salib yang 
lain, yang memulakan perjalanan melalui darat, beliau 
memutuskan menggunakan jalan laut, menyeberangi 
Laut Adriatik menuju ke wilayah Rom Byzantine. 
Ketika melewati Itali, beliau menerima penghargaan St. 
Peter di Lucca daripada Paus, lantaran tujuan murninya 
itu. 


Hugh Vermandois berdiri di atas dek kapal sambil 
memerhati lautan terbentang luas. Angin bertiup 
nyaman. Cuaca baik mengiringi pelayaran mereka. 


PASUKAN SALIB BANGSAWAN 


Beliau cukup yakin ketibaannya di kota itu nanti akan 
membuka lembaran sejarah baru. Menjelang bulan 
September, kapal Hugh Vermandois melewati Bari, 
selatan Itali dan seterusnya menyeberangi Laut Adriatik 
tanpa sebarang gangguan. 


Sebelum ketibaannya, Hugh Vermandois terlebih 
dahulu mengutus surat kepada Maharaja Alexius I. 
Isi kandungan surat itu berbunyi angkuh, menghina 
Maharaja Byzantine itu. 


“ Ketahuilah wahai Firaun, saya adalah Raja kepada 
segala Raja dan lebih baik daripada semua yang berada 
di bawah langit. Anda kini dibenarkan menyambut 
saya, semasa ketibaan saya dan menerima saya dengan 
kemegahan sesuai dengan kebangsawanan saya. 


Selepas beberapa minggu merentasi lautan yang maha 
luas itu, kapal-kapal rombongan Salib itu hampir tiba di 
Perlabuhan Dyrhachium dalam wilayah Rom Byzantine. 
Tiba-tiba langit yang cerah dan terang bertukar menjadi 
awan kelabu yang menakutkan, petanda ribut akan 
berlaku. Ombak mula meninggi dan menghempas 
dinding kapal, sehingga anak-anak kapal terpaksa 
berkerja keras mengawal kapal agar tidak terbalik. 


Dada langit bertukar hitam pekat. Ribut kencang mula 
melanda. Hujan turun mencurah-curah. Panahan petir 
dan guruh berdentum menggentar tubuh. Bumi bagaikan 
menggema. 


Hujan ribut petir menjadi semakin ganas, dan 
kapal-kapal teroleng-oleng dipukul ombak. Vermandois 
berasa tidak enak. Beliau mula berteriak memberi 
arahan. 

Selepas berjam-jam lamanya bergelut dalam ribut 
taufan, keadaan mulai reda. Malangnya banyak 
kapal-kapal musnah dan karam. Ramai tentera Salib 
terkorban. Manakala tentera yang selamat terdampar 
di tengah lautan termasuk Hugh Vermandois. Ketika 
terkapai-kapai, mereka diselamatkan oleh John Comneus, 
anak saudara kepada Maharaja Alexius I. John Comneus 
memberikan makanan dan pakaian. Seterusnya 
menghantar rombongan Salib itu ke Konstantinopel 
dengan pengawalan ketat. 


Se Sa ap 20 


Pada tahun 1096 Masihi, cuaca pertengahan Ogos cukup 
tenang dan mendamaikan. Pasukan Salib bangsawan yang 
diketuai Godfrey dari Bouillon, dengan kekuatan 40 000 
orang tentera menjadi pasukan pertama meninggalkan 
utara Perancis menuju ke Tanah Suci melalui Rhine- 
Danube. 


Godfrey Bouillon dan Margrave dari Antwerp adalah 
bangsawan penting di utara Perancis, berketurunan 
terhormat dari Charlemagne. Saudara Godfrey Bouillon, 
jiaitu Eustace dan Baldwin Boulogne turut menyertai 
Perang Salib ini. 


Godfrey Bouillon memiliki alasan tersendiri menyertai 
Perang Salib. Baginya, beliau tidak memiliki masa 
hadapan yang cerah di Barat. Tanah milik keluarganya 
disita oleh Raja Henry IV. Namun begitu, beliau 
seorang yang taat beragama dan mengamalkan hidup 
sederhana. Saudaranya Baldwin, berbeza dengannya 
dan berpandangan sekular, tetapi diarah mengabdikan 

diri kepada gereja. Disebabkan itu beliau langsung 
tidak mewarisi tanah warisan keluarga. Namun selepas 
menyedari jiwanya tidak serasi menjadi gerejawan, beliau 
kembali kepada keluarganya. 


“Seruan Paus Urban II adalah bagi membantu 
Maharaja Rom Byzantine menentang Turki Seljuk, 
sekaligus menawan kota Baitulmugaddis daripada tangan 
orang Islam. Apa pula tujuan abang menyertai Perang 
Salib ini? Saya tidak fikir abang mahu membantu Rom 
Byzantine,” tanya Baldwin kepada abangnya yang turut 
serta dalam ekspedisi itu. 


“Dalam kita membantu Rom Byzantine, kita juga akan 
mendapat hak yang sepatutnya menjadi milik kita. 


“Maksud abang?” 


“Tanah Suci itu kepunyaan orang Kristian, bukannya 
milik orang Islam mahupun orang Yahudi. Penaklukan 
Jerusalem oleh orang Kristian, dan penabalan maharaja 
Kristian di sana dikatakan akan memulakan hari kiamat, 
jaitu ketika orang Yahudi akan memeluk agama Kristian. 


Baldwin tidak menyanggah kata-kata abangnya itu. 
Perkara itulah yang dipelajarinya ketika mengabadikan 
diri di gereja. 


Perjalanan ke Timur memerlukan perbelanjaan yang 
besar, dan Godfrey Bouillon tidak cukup kaya bagi 
membiayai ekspedisinya ke sana. Lantaran semangat 
yang menggunung tinggi, beliau sanggup menjual ladang 
kepunyaannya kepada Rosay dan Stenay di Meuse. Hasil 
wang itu, beliau dapat mengumpulkan beribu-ribu 

kesateria, termasuklah golongan bangsawan dari Perancis 
Utara. 


Perjalanan mereka berjalan lancar. Pasukan Godfrey 
dan Baldwin mempunyai persiapan yang teratur dan lebih 
berhati-hati. Pemimpin pasukan bertegas memastikan 
tentera tidak melakukan perkara-perkara yang tidak 
sepatutnya. Oleh sebab itu, mereka berjaya menghindari 
ancaman daripada penduduk tempatan di kawasan yang 
mereka lewati. 


Sesudah menempuhi perjalanan jauh, akhirnya 
mereka tiba di perbatasan Hungary. Pasukan itu terpaksa 
berhenti seketika. Seorang utusan dihantar menghadap 
Raja Colomon agar diberi keizinan melalui negeri itu. 


Utusan itu pulang dan segera bertemu dengan Godfrey 
Bouillon, lalu menyampaikan amanat Raja Colomon. 


“Tuan Jeneral, kita ada masalah!” lapor utusan itu. 


“Masalah? Adakah mereka tidak membenarkan kita 
melalui negeri mereka?” 


“Benar. Sebelum ketibaan kita, pasukan Salib 
Gottschalk, Volkmar, dan juga rombongan Pangeran 
Emicho bersikap kejam dengan membunuh orang 
Yahudi. Semestinya baginda tidak lagi mempercayai 
pasukan Salib, kerana bimbang kejadian serupa berlaku. 


“Nampaknya Raja Colomon mencurigai kita, jadi 
perjalanan ini terpaksa dihentikan buat seketika. 
Perintahkan orang-orang kita berkhemah di luar 
perbatasan Hungary dan pastikan mereka tidak bertindak 
sesuka hati,” perintah Godfrey. 

Tindakan Godfrey Bouillon itu membuatkan Raja 
Colomon murka, lalu cuba mengusir selama tiga minggu, 
namun Godfrey dan pasukannya tetap bertahan. 


“Sekiranya perjalanan ini tertangguh lama, ia akan 
memberi kesan kepada pasukan kita, terutamanya 
bekalan makanan. Sukar bagi kita mendapatkan bekalan 
dalam keadaan sekarang. Apatah lagi kedatangan kita 
tidak dialu-alukan. Kita mesti berbuat sesuatu. Apa yang 
harus kita lakukan?” ujar Balwin mula bimbang. 


Godfrey Bouillon sedar keadaan itu. Sebagai ketua 
beliau perlu bertindak segera menyelesaikan masalah itu 
tanpa berlaku sebarang pertumpahan darah. 


“Baiklah, saya sendiri akan bertemu dengan Raja 
Colomon, dan membincangkan perkara ini.” 


Godfrey Bouillon nekad menghadap Raja Colomon 
di istana. Tetapi pertemuan itu tidak seperti yang 
diharapkannya. Raja Colomon bertindak lebih tegas dan 
tidak mudah membenarkan pasukan Salib itu melalui 
negerinya. 


“Beta kecewa dengan pasukan Salib sebelum ini yang 
bertindak tanpa rasa perikemanusiaan terhadap rakyat 
Hungary. Negeri kami dimusnahkan dan rakyat beta 
dibunuh! Bagaimana beta mahu mempercayai pasukan 
Salib lagi selepas perkara yang berlaku?” luah Raja 
Colomon. 


“Saya tahu, tidak semudah itu Tuanku mengizinkan 
kami meneruskan perjalanan melalui negeri ini. Tetapi 
sepanjang perjalanan, kami belum pernah menimbulkan 

sebarang masalah kepada penduduk tempatan. Kami 
bukanlah perompak seperti yang Tuanku fikirkan. 


“Pasukan Salib sebelum ini bertindak seperti manusia 
yang tidak bertamadun. Jadi, apa jaminan yang dapat 
diberikan kepada beta, yang kejadian buruk itu tidak 
akan berlaku lagi?” 


Otak Godfrey Bouillon ligat memikirkan caranya. 
Kemudian, Raja Colomon memberikan satu cadangan 
yang membuatkan Godfrey Bouillon termangu 


“Apa? Baldwin terkejut besar sambil berjalan 
mundar-mandir. 


“Tidak! Saya sama sekali tidak bersetuju. Bagaimana 
dengan keselamatan saya?” 


“Kita tiada pilihan lain. Tindakan ini hanya sebagai 
jaminan rombongan kita akan berkelakuan baik. Raja 
Colomon berjanji akan mengembalikan kamu sebaik kita 
tiba di perbatasan Byzantine. 


Selepas berfikir masak-masak, dan demi perjuangan 
suci, akhirnya beliau terpaksa akur, walaupun beliau 
sendiri tidak bersetuju dengan keputusan itu. Godfrey 
Bouillon akhirnya dengan sukarela menyerahkan 
saudaranya itu kepada Raja Hungary sebagai jaminan 
rombongannya akan berkelakuan baik. 


Sesudah mendapat keizinan daripada Raja Colomon, 
rombongan Godfrey bergerak melalui Hungary dalam 
kawalan ketat tanpa sebarang kejadian yang tidak 
diingini. Setiba di sempadan Rom Byzantine, Baldwin 

dikembalikan kepada Godfrey oleh Raja Colomon seperti 
yang dijanjikan. 

Dari Belgrade, rombongan itu terus ke Nis. Di kota 
itu, mereka disambut dengan baik. Pasar-pasar yang 


disediakan, menyediakan segala keperluan pasukan Salib. 
Kemudian, mereka berangkat ke Sofea dan Philippopolis. 


MY DI 


“Bukankah Pak cik bermusuhan dengan empayar Rom 
Byzantine, bagaimana pula Pak cik bersetuju membantu 
mereka? tanya Tancred, anak saudara Bohemund. 


“Inilah peluang keemasan kita. Dahulu saya 
bersama-sama datuk kamu memerangi wilayah Rom 
Byzantine. Malangnya, usaha kami gagal. Kali ini, Paus 
Urban II menyeru supaya membantu Maharaja Alexius 
I. Walaupun kami bermusuhan, itu tidak bermakna 
saya melepaskan akan peluang keemasan ini. Cita-cita 
saya sudah tentu mahu menakluki Rom Byzantine, dan 
mereka akan tunduk kepada saya,” tutur Bohemund 
penuh semangat dan berkeyakinan. 


Bohemund, bangsawan Itali itu adalah kesateria 
yang membentuk kerajaan kecil di Itali. Beliau daripada 
keturunan orang Normand yang pernah menakluki 
Sisilia dan Itali Selatan. Ketika menakluk kota Amalfi, 
beliau terdengar akan seruan gerakan Salib. 


“Rom Byzantine adalah negeri yang kaya, tanah yang 
subur dan pembangunannya jauh lebih maju berbanding 
Eropah. Sudah tentu negeri itu menarik untuk ditawan, 
kata William, saudara kepada Bohemund. 

“Benar. Rom Byzantine sebuah wilayah yang cukup 
indah, bagaikan syurga dunia. Wanita-wanita di sana juga 
cantik dan lebih menawan berbanding wanita Eropah, 
kata Bohemund sambil ketawa. 


“Benarkah? Sekiranya begitu saya mahu turut serta,” 
kata William bersemangat. 


Gelagat pemuda itu mengundang ketawa mereka. 


“Bagaimana pula dengan kamu? Apa tujuan kamu 
mahu turut serta ke sana?” tanya Bohemund kepada 
anak saudaranya, Tancred. 


“Seruan perang suci ini adalah jawapan kepada 
kegelisahan yang saya alami. Peperangan demi agama, 
mati syahid. Itu impian saya, jawab Tancred. Baginya, 
apabila mendengar tentang perang Salib, seluruh 
tenaganya memuncak, rohaninya hidup kembali. 


Kata-kata Tancred itu membuatkan ketawa Bohemund 
terhenti. 


“Dengarnya bukan kita sahaja yang turut serta, tetapi 
Godfrey dan Hugh Vermandois juga sudah memulakan 
pelayaran mereka ke Konstantinopel. Mereka antara 
bangsawan yang menyahut seruan Paus, beritahu 
William. 

“Tidak mungkin kamu berdua melupakan saya!” celah 


satu suara. 


Kedua-dua mereka berpaling. Richard Salerno, jejaka 
muda dan sepupu Bohemund mencelah. Richard Salerno 
pernah menyertai bapa saudaranya, Robert Guiscard 
menakluki Sicily. 

“Sudah tentu tidak. Tetapi benarkah kamu akan 
turut serta?” tanya Bohemund yang ingin mendapatkan 
kepastian. 


“Wahai sepupuku, adakah kamu sudah melupakan 
ketangkasan saya di medan perang?” 


Bohemund ketawa besar. “Bagus. Kamu bertiga 
antara orang terpenting dalam peperangan ini dan 
sememangnya kesateria handalan. Tambahan pula 
Richard dan Tancred dapat bertutur dalam bahasa 
Arab, ini memudahkan komunikasi kita di sana nanti.” 
Kebolehan Richard dan Tancred bertutur bahasa Arab 
dipelajari semasa berperang di Sicily. 


Semangat Bohemund semakin berkobar-kobar. 
Perang suci yang dilaung-laungkan bukan seperti visi 
Paus Urban II. Bagi dirinya, seruan itu pembuka pintu 
bagi mendapatkan sebuah kerajaan di Timur Tengah. 
Matlamatnya itu bermula selepas gagal menakluki 
wilayah Rom Byzantine pada 1080-an bersama-sama 
ayahnya, Robert Guiscard. 


YA 


Musim panas pada September 1096 Masihi, Bohemund 
dari 'Taranto berdiri di hadapan sekalian para 
panglimanya. Sebagai kesateria perang, beliau menyahut 
seruan Paus Urban II bagi bergabung bersama pasukan 
tentera Salib. Jubah peraknya dicarik menjadi pita-pita 
dan dijadikan tanda Salib, kemudian diserahkan kepada 
para panglimanya yang bersemangat. Pita-pita itu diikat 
di lengan mereka. 

Bohemund berteriak lantang, “Bukankah kita orang 
Frank? Bukankah para moyang kita datang ke sini dari 
Francia dan membebaskan tanah ini hanya dengan 
tangan? Sungguh memalukan!” 


Teriakannya itu disambut penuh bersemangat oleh 
para pengikutnya. 


Angin berhembus nyaman. Ribuan kapal sudah 
memenuhi permukaan perlabuhan Brindisi. Sebelum 
berlayar ke Timur, beliau menyaksikan pasukan tentera 
Salib Norman berbaris di sepanjang perlabuhan Brindisi. 
Mereka bersenjata lengkap dan terlatih. Mereka antara 
golongan bangsawan yang kaya, dan mampu membiayai 
perjalanan bala tentera ke Timur. 


Semasa Richard Salerno menyeberangi laut Adriatik, 
kapalnya diserang dan ditawan oleh armada Byzantine 
kerana dianggap sebagai kapal lanun. Beliau dibebaskan 
dan menyertai tentera Salib utama lalu berarak melalui 
Bulgaria dan Hungary. Dalam ekspedisi itu, pasukan 
Bohumend terlibat dalam pertempuran kecil dengan 
tentera Rom Byzantine. Perjalanan tetap diteruskan 
ke Konstantinopel, dan Bohemund memutuskan 
mendahului mereka dan meninggalkan pasukannya yang 
diketuai oleh Tancred. 


Ser 


Seruan Paus Urban II selepas Persidangan Clermont 
memberi peluang kepada Raymond Toulouse berkhidmat 
demi agama. Perasaannya sudah tidak sabar-sabar lagi 
mahu berjuang di medan perang suci. Kesungguhannya 
begitu kental, hingga beliau menjual hampir 

seluruh kekayaannya bagi menampung pembiayaan 
perjalanannya. Bahkan beliau juga bersumpah tidak akan 
pulang lagi ke tanah air. 


Toulouse adalah anatara daerah yang kaya, dan 
Raymond benar-benar menggunakan kekayaan yang 
ada dengan sebaiknya. Selain bercita-cita berjuang 
dalam perang suci, Raymond juga berjaya menarik 
ramai pengikutnya supaya turut serta. Pasukan tentera 
Raymond adalah pasukan Salib yang terbesar dan terkuat 
ketika itu. 


Raymond turut membawa isterinya Elvira, dan 
puteranya yang masih kecil. Bahkan, atas perintah Paus 
sebelum ini, rombongannya itu turut disertai Biskop 
Adhemer. Tidak seperti pasukan sebelum ini, pasukan 
Salib Raymond ini adalah rombongan yang pertama 
diberkati oleh kepausan di selatan Perancis, 


Dalam bulan Oktober, pasukan Salib diketuai 
Raymond bersiap-siap mahu berangkat meninggalkan 
Perancis menuju ke Timur Tengah. 


“Wahai Tuan, peperangan ini tidak semudah yang 
disangkakan. Hanya Tuhan sahaja yang mengetahui nasib 
kami di sana nanti. Dengan angkatan perang yang ada, 
tidak mencukupi bagi kami menentang pihak musuh. 
Oleh itu, saya mohon Tuan mendapatkan bantuan 
daripada angkatan armada laut Genoa di Timur Tengah. 
Bantuan tentera yang ramai penting ketika berhadapan 
dengan musuh.” Raymond mengingatkan Paus Urban II 
soal bantuan itu. 


“Baiklah, saya akan uruskan tentang bantuan armada 
Genoa. Pastikan kamu pulang membawa kejayaan, pesan 
Paus Urban II. 

Kemudian Paus Urban II tampil di hadapan pasukan 
tentera Salib dan memberi ucapan. 


“Wahai tentera Tuhan, saya bekalkan kamu semua 
dengan iman, doa dan semangat juang memerangi 
musuh Tuhan di kota Jerusalem. Sematkan ketaatan 
kamu kepada Tuhan, jangan sampai hilang semangat 
demi perjuangan suci. Jadilah kamu tentera Tuhan yang 
tidak takutkan apa-apa. Percayalah, darah yang mengalir 
dari tubuhmu adalah suci, dan darah yang tumpah dari 
tubuh musuhmu dibenarkan. Berangkatlah kalian dengan 
restuku!” Ucapan Paus Urban II itu cukup menyentuh 
hati para pejuang. Kemudian Paus itu menyentuh 
ubun-ubun kepala setiap daripada mereka sebagai tanda 
restu. 


Bagi mereka, dengan adanya Biskop Adhemer dan 
restu Paus, semuanya menjadi mudah dan lancar. 
Ramai rakyat jelata turut serta dalam rombongan kali 
ini. Sebilangan besar anggota tentera Raymond terdiri 
daripada rakyat jelata, dan bukannya perajurit yang 
berpengalaman. 


Raymond memilih jalan darat menuju ke 
Konstantinopel. Rombongannya memulakan perjalanan 
dari selatan Perancis ke utara Itali. Selanjutnya mereka 
melalui laluan sukar dan sulit dengan memasuki 
wilayah Serbia, sehingga akhirnya kekurangan bekalan. 
Sesudah masuk ke wilayah Rom Byzantine, terjadi pula 
pertengkaran dan pertempuran-pertempuran kecil. 


Dalam salah satu pertempuran itu, Biskop Adhemar 
luka parah. Dalam pertempuran yang lain pula, Raymond 
hampir tewas tetapi mereka dapat mengharungi cabaran 

itu. Akhirnya pasukan itu sampai di Thessalonica pada 
awal April. Di Roussa, mereka tidak disambut seperti 
yang diharapkan. Akibat bekalan makanan sudah 
kehabisan, seperti biasa tentera Salib merompak dan 
mengambil hasil tanaman penduduk tempatan hingga 
mengakibatkan orang Rom Byzantine marah. 

oleh Peter Si Pertapa bertahan di wilayah Nicea. 

Selepas berlakunya beberapa siri pertempuran, 
berita Sultan Kilij Arslan datang bersama-sama pasukan 
tenteranya ke Civetot sangat membimbangkan Peter Si 
Pertapa. Beliau segera mengkhabarkan berita itu kepada 
pemimpin Salib yang lain. 


Gas dua bulan pasukan Salib yang diketuai 


“Saya berpendapat lebih baik saya kembali ke 
Konstantinopel, dan memohon bantuan daripada 
Maharaja Alexius, selain mendapatkan bekalan, kerana 
bekalan kita sudah berkurangan,” cadang Peter. 


“Tidak. Saya tidak akan menunggu bantuan 
Maharaja Alexius. Hanya pengecut sahaja yang akan 
berbuat demikian. Kami tetap akan bergerak ke Nicea 

dan akan berhadapan dengan tentera Seljuk,” tungkas 
Geoffrey Burel yang mempunyai sokongan kuat dalam 
kalangan pengikutnya. 


“Tetapi keadaan ini berbahaya. Saya bimbang ramai 
pengikut kita terkorban. Sultan Seljuk dengan pasukan 
tenteranya dalam perjalanan ke mari. 


“Sekiranya Pendeta tidak mahu ikut, terpulanglah. 
Kami tetap dengan keputusan mahu memerangi kota 
Nicea. Kami tidak takut dan tidak semudah itu kami 
berundur, katanya dengan angkuh. 


“Wahai Pendeta, bukankah Tuan juga yang 
menyalakan semangat Perang Salib sehingga kita semua 
berjaya sampai di sini, tetapi mengapa Tuan pula yang 
gentar? Bukankah kita berperang demi agama? Dan 
keyakinan orang soleh tidak akan tergugat dengan 


dugaan seperti ini?” sindir Rainlan dengan nada sinis. 


Peter Si Pertapa terdiam. Timbul bibit peneysalan 
kerana tidak menurut nasihat Maharaja Alexius 1. 
Kemudian beliau bertanya pula kepada Walter, dan 
jawapan yang diterima juga serupa. Beliau mengeluh 
kecewa. Kini beliau sudah kehilangan kuasa. Tiada 
sesiapa mahu mendengar nasihatnya. Firasatnya sudah 
jauh menyimpang. Keyakinannya kian pudar dan 
harapannya juga lenyap sama sekali. 


Dua perisik Turki menunggang kuda menuju ke 
Civetot, menyebar khabar angin yang orang-orang Jerman 
berjaya menawan Xerigordon dan juga kota Nicea. Berita 
itu sampai kepada pengetahuan pasukan Salib. Mereka 
bersorak gembira menyambut berita itu. Mereka ingin 
segera ke sana bagi berkongsi harta rampasan. 

Walaupun pasukan Salib mendapat berita gembira, 
tetapi hati Peter Si Pertapa tidak begitu tenteram. Beliau 
seperti dapat meneka sesuatu yang bakal berlaku. Walter 
mendapatkan Peter yang duduk termangu. Roti barli 
keras dan wain hanya dipandang tanpa disentuh. 


“Wahai Pendeta, sepatutnya kita meraikan berita 
ini dengan gembira. Pasukan Jerman sudah berjaya 
menawan kota Nicea, jadi usaha kita sudah hampir 
tercapai." 


“Adakah kamu berasa begitu?” soalnya yakin. 


“Bukankah ini tujuan kita datang ke mari? Kita 
sepatutnya bersatu dan berganding bahu memerangi 
Turki Seljuk. 


“Malam tadi saya bermimpi buruk. Mungkin ada 
petanda tidak baik. Menurut firasat saya, kita akan 
menghadapi kesukaran yang tidak pernah dijangkakan 
dan mungkin membawa kepada kehancuran, luah Peter. 


“Mimpi itu hanya mainan tidur. Pendeta seharusnya 
mendoakan kita mencapai kejayaan seterusnya menakluki 
Tanah Suci, kata Walter sebelum beredar. 


LN 


Oktober, 1096 Masihi 


Pagi itu, 20 000 orang tentera Salib meninggalkan Civetot 
dan berarak ke Nicea. Sebelum berangkat, mereka 
sempat menyusun strategi peperangan yang lebih teratur. 
Kali ini, mereka meninggalkan golongan wanita, kanak- 

kanak dan orang tua di kem, bagi memudahkan mereka 
berhadapan dengan tentera Seljuk. 


Tiga batu dari kem, anggota tentera yang terdiri 
daripada kesateria berkuda mendahului pasukan dan 
bergerak melewati lembah. Mereka terpaksa melalui 
sebatang jalan yang sempit di sebuah lembah berhutan 
berhampiran Kampung Dracon. 


Sedang mereka berarak, tiba-tiba ada anggota tentera 
Salib yang rebah. Kemudian muncul ribuan anak panah 
yang datang dari setiap penjuru hutan. Walaupun 
panik dengan serangan hendap itu, mereka tetap cuba 
melawan tetapi tidak berupaya. Tentera Turki Seljuk 
membunuh kuda-kuda dan menggempur para kesateria 
Salib sehingga mereka terpaksa kembali kepada pasukan 
utama. Hanya segelintir sahaja yang terselamat. 


“Ayuh, kita berundur!" perintah Geoffrey Burel kepada 
bala tenteranya. Kuda yang dipacu berpatah balik semula 
menuju ke sebuah benteng di pinggir pantai. Geoffrey 
Burel berjaya melarikan diri bersama-sama dengan 
3000 anggota tentera Salib. Tetapi mereka tidak mampu 
mendapatkan perlindungan di benteng itu, kerana tidak 
ada kekuatan pertahanan lagi. 


Berita berkenaan tragedi buruk itu sampai ke 
Konstantinopel. Lalu Maharaja Alexius I mengirimkan 
armadanya bagi membantu pasukan Salib. Di bawah 
pimpinan Constantine Katakalon, kapal-kapal dari Rom 
pun belayar menuju ke Nicea. Bagi Maharaja Alexius I, 
beliau berasa bertanggungjawab mengirimkan bantuan 
dan membawa mereka yang selamat kembali ke kota 
Konstantinopel. 

Pasukan Salib yang terselamat, termasuk Peter Si 
Pertapa dan para pengikutnya dibawa kembali ke 
Konstantinopel. Jelas sekali, dengan hanya semangat 
kental tidak cukup bagi membebaskan Gereja Makam 
Suci. Peter Si Pertapa ternyata tidak sesuai memimpin 
pasukan yang besar itu. 


Usai pertempuran, pasukan Turki Seljuk bersorak 
gembira kerana berjaya mengalahkan tentera Salib. 
Dengan kemenangan di Civetot itu, mereka beranggapan 
pasukan Salib bukanlah ancaman besar dan tidak perlu 
ditakutkan sama sekali. Kaum wanita dan kanak-kanak 
yang berada di Kem Civetot dijadikan tawanan oleh 
Sultan Kilij Arslan. Bagi orang-orang Kristian pula, 
kekalahan rombongan pertama membawa kesan yang 
besar. 


2 Sa pp 30 20 


April, 1097 Masihi 


Perlabuhan Rom Byzantine kelihatan sibuk dengan para 
pedagang yang menjalankan urusan perniagaan dan 
aktiviti harian. Sebuah kapal besar Eropah yang diketuai 
Bohemund Toranto tiba di perlabuhan itu. Ramai orang 
berkumpul bagi melihat ketibaan kapal angkatan Salib 
itu. Keadaan di perlabuhan itu menjadi sesak. Sebaik 
Bohemund menjejakkan kaki menuruni kapal, orang 
ramai saling berbisik sesama mereka. Namun, rombongan 
Bohemund terus menuju ke istana Maharaja Alexius I. 


Maharaja Alexius I terus menyinga sebaik sahaja 
mengetahui  ketibaan ' Bohemund bersama-sama 

rombongannya. Beliau terkejut dan tidak senang hati 
dengan kehadiran pangeran Barat itu. 


“Berani dia menjejakkan kaki ke istana beta. Pasti 
kedatangannya berniat jahat!” herdik Maharaja Alexius I 
sambil berjalan mundar-mandir tidak tentu arah. 


“Apa tindakan yang akan Tuanku ambil?” tanya 
seorang pembesar. 


“Bohemund musuh ketat beta. Dia pernah datang ke 
Byzantine dari Macedionia bersama-sama ayahnya bagi 
menguasai Rom Byzantine ini. Sudah pasti beta curiga 
dengan kehadirannya kali ini.” 


Kemudian jeneral perang tampil kehadapan lalu 
berkata, “Perintahkan kepada saya, sama ada mengusir 
ataupun membunuh Pangeran Barat itu!” 


“Tidak. Beta tidak akan berbuat demikian. Nanti beta 
dikatakan pengecut dan takut kepada dia. Beta akan lihat 
sejauh mana tindak-tanduknya,” kata Maharaja Alexius 
I. Beliau yakin segala niat buruk Pangeran itu akan 
terbongkar. 


Kehadiran Bohemund memang tidak dialu-alukan. 
Orang-orang Yunani di Konstantinopel menganggap, 
orang-orang Normandy adalah musuh utama mereka, 
terutamanya selepas serangan pasukan Itali yang diketuai 
Robert Guiscard dan Bohemund dahulu. Sehingga 
kini mereka masih menaruh perasaan curiga kepada 
Bohemund yang sedaya supaya menampilkan sikap baik. 

Bagi Bohemund Toranto pula, beliau sendiri tidak 
mahu dipandang rendah oleh Maharaja Rom Byzantine 
itu. 


LC NYNOo 


April, 1097 Masihi 


Lebih kurang dua minggu kemudian, pasukan Raymond 
Toulouse tiba di kota itu. Beliau segera menghadap 
Maharaja Alexius I dan kedatangannya itu diterima baik 
oleh Maharaja Rom Byzantine. 


Sudah berpuluh ribu tentera berkemah di luar pintu 
kota. Dalam sekelip mata, Maharaja Rom Byzantine 
mempunyai kira-kira 4000 sehingga 8000 anggota 
kesateria, dan hampir 55000 orang tentera berjalan kaki. 


Tentera Salib yang berada di kota Konstantinopel 
berasa kagum dengan kesuburan dan kemakmuran 
negara itu. Bangunan-bangunannya lebih hebat daripada 
bangunan yang terdapat di negara Eropah. Mereka 
berpendapat pengembaraan ke kota terkenal itu tidak 
sia-sia, walaupun terpaksa menempuhi rintangan yang 
tidak sedikit. Sebilangan daripada tentera itu sudah 
berada di Konstantinopel sejak musim dingin, dan 
mereka sangat bersemangat untuk bertempur. 


Setiap bulan ada sahaja pasukan Salib tiba dan 
berkumpul di kota itu. Bilangan mereka yang kian 
meningkat semakin merumitkan keadaan. Masalah 
timbul apabila pasukan Salib mula berkelakuan buruk. 
Saban hari hubungan orang Latin dengan Yunani semakin 

tegang. Ada sahaja pertengkaran yang berlaku. Begitu 
juga suasana di pasar dan sepanjang jalanan kota, sering 
terjadi pergaduhan. Terutamanya di kalangan orang 
Frank yang berasa tidak puas hati terhadap penduduk 
kota yang tidak menyediakan keperluan mereka. 


Maharaja Alexius I memandang ke luar kota dari 
anjung istananya yang berdinding kukuh itu. Dari situ, 
jelas kelihatan lautan manusia membanjiri tanah yang 
terbentang di luar kota. Timbul rasa kurang senang 
dalam hatinya. 


“Wahai Tuanku, keadaan di luar kota sudah 
tidak aman lagi. Penduduk tempatan juga diserang 
kebimbangan kerana kerap terjadi pergaduhan dengan 
tentera Salib. Tidak semua tentera Salib mempunyai 
wang bagi membayar keperluan mereka. Orang Yunani 
pula mengenakan harga yang cukup mahal. Sambung 
perdana menteri itu lagi. 


“Patik bimbang akan berlaku lebih banyak pergaduhan. 
Lagi pula, tentera Salib sudah cukup ramai berada di 
kota ini. Malah, mereka berebut-rebut mahu memasuki 
kota sehingga para pengawal kota pun sukar mengawal 
mereka. Penduduk kota juga sudah tidak senang duduk 
kerana mereka sering menimbulkan masalah. lapor 
Perdana Menteri apabila diaju pertanyaan oleh Maharaja. 


Maharaja mengangguk kepala dan berkata, 
“Perintahkan peraturan yang mereka dibenarkan 
memasuki kota dalam jumlah terbatas, dengan diiringi 
pengawalan yang ketat. Beta tidak mahu mereka itu 
menimbulkan kekecohan di dalam kota pula: 

“Sebelum ini, beta menganggap pasukan Salib 
adalah pasukan yang berkebolehan bagi mengambil 
kembali wilayah Rom Byzantine, tetapi sebaliknya pula 
yang berlaku. Ternyata kehadiran mereka ini sangat 
membimbangkan beta.” 


Perdana Menteri hanya mendengar tanpa berkata 
apa-apa. 


“Beta mengerti sikap orang Barat yang cenderung 
mempertahankan wilayah taklukannya demi kepentingan 
sendiri. Dengan rombongan yang begitu ramai, tidak 
mustahil mereka mempunyai muslihat tersendiri. 


“Maksud Tuanku, mereka akan merampas tanah 
jajahan sekiranya berjaya mengalahkan Turki Seljuk?” 


“Perkara itulah yang beta bimbangkan. Beta perlu 
bertindak supaya tanah jajahan kita tidak jatuh ke tangan 
orang-orang barat. Beta akan mengadakan satu perjanjian 
dengan mereka, cadang Maharaja Alexius I. 


“Tindakan itu adalah satu langkah yang wajar, Tuanku. 
Selain itu, pasukan Salib ini akan berfungsi sebagai proksi 
Byzantine, ujar perdana menteri lagi. 


“Beta setuju. Persoalannya, adakah mereka akan 
tunduk dengan perjanjian itu nanti? Mereka ini bukannya 
seperti Pendeta Peter yang datang demi agama. Tetapi 
mereka terdiri daripada pemimpin-pemimpin, golongan 
bangsawan yang tidak mudah kita perkotak-katikkan,” 
ujar Maharaja Alexius I, bimbang. 


“Sedangkan harimau lapar dapat dijinakkan, inikan 
pula mereka. Saya yakin mereka bukan sahaja mahu 

membantu kita, tetapi ada tujuan lain. Kita mesti 
berhati-hati dengan mereka. 


“Beta nampak satu cara yang dapat menundukkan 
mereka.” Maharaja itu masih tidak kering idea. 


“Tuanku sudah fikirkan caranya?” 


“Sudah tentu. Bekalan makanan adalah sumber 
terpenting untuk mereka. Tanpanya, mereka tidak dapat 
bertahan lama. Hanya kitalah harapan mereka bagi 
mendapatkan sumber makanan itu. Sebagai balasannya, 
mereka terpaksa mengikut kemahuan kita. Beta fikir cara 
itu berkesan.” 


“Tuanku memang bijaksana, puji Perdana Menteri 
itu. “Sekiranya mereka bersetuju, kita bukan sahaja dapat 
merampas kembali tanah jajahan yang hilang, tetapi 
mereka juga dapat dikawal di bawah kekuasaan tuanku. 
Tetapi bagaimana pula dengan Hugh Vermandois? 
Sampai bila beliau diletakkan di bawah jagaan biara?” 
tanya Perdana Menteri lagi. 


“Pangeran Hugh orang yang angkuh. Beliau akan 
ditempatkan di situ sehingga beliau bersumpah 
“Vassalage, iaitu sumpah taat setia kepada beta sebagai 
Maharaja Rom Byzantine. Beta tidak akan lepaskannya 
sekiranya beliau enggan berbuat demikian. 

Cc pa? Perjanjian “Vassalay?” semua pemimpin 
Salib terkejut. 


“Ya. Perjanjian Vassalay adalah perjanjian 
sumpah setia. Beta adakan perjanjian itu sebagai 
perlindungan ke atas wilayah jajahan beta. Demi 
kepentingan empayar Rom Byzantine, beta mahu para 
pemimpin Salib berikrar dan bersumpah setia bahawa 
semua wilayah Byzantine yang diambil, akan diserahkan 
kembali kepada kekaisaran Yunani,” jelas Maharaja 
Alexius I dengan tegas. 


Jelas perjanjian sumpah itu mendapat reaksi kurang 
senang dalam kalangan pemimpin Salib. 


PERJANJIAN VASSALAY 


Kemudian Godfrey Bouillon pula bersuara, “Kami 
datang ke sini sememangnya bagi membantu Tuanku 
merampas kembali tanah jajahan daripada Turki Seljuk. 
Adakah Tuanku meragui kedatangan kami?” 


“Sudah tentu beta menghargai bantuan kamu, tetapi 
dalam kalangan kamu terdapat juga musuh beta. Adakah 
patut beta mempercayai kamu semua tanpa berbuat 
apa-apa?” 


Bohemund diam membisu. Beliau tahu maharaja itu 
masih sangsi dengan kehadirannya. Para pemimpin Salib 
saling berpandangan sesama sendiri. 


“Sekiranya kami tidak setuju?” tanya seorang 
pemimpin Salib. 


“Rombongan Salib datang sejauh ini tanpa membawa 
keperluan dan bekalan makanan yang mencukupi. Jadi, 
kalian hanya bergantung pada budi bicara beta sebagai 
pemerintah bagi menyediakan keperluan kepada semua 
tentera Salib. 


“Jadi bagaimana kalian dapat bertahan sekiranya 
beta menghentikan sumber itu? Adakah kalian mampu 
bertahan walau sehari? Seminggu? Sebulan?” ujar Kaisar 
itu lagi. 


“Jadi, Tuanku mengugut kami? Jika begitu kami juga 
akan pulang semula ke tanah air, balas Godfrey Bouillon 
dengan tegas dan keras. 


“Seorang raja mesti bijak bertindak mengikut keadaan, 
bukannya menurut kata hati. Sekiranya kalian berada di 
tempat beta, pasti kalian bertindak serupa. Beta yakin 
kalian tidak datang hanya untuk membantu beta, tetapi 

pasti ada muslihat lain,” kata Maharaja Rom Byzantine 
itu dengan serkap jarangnya. 


“Wilayah mana harus kami takluk?” tanya Raymond 
Toulouse bagi meredakan sedikit ketegangan. 


“Nicea, wilayah itu adalah sasaran pertama. Kota itu 
berada di Asia Kecil yang ditakluki Turki Seljuk di bawah 
pemerintahan Sultan Alp Arslan. Kota itu penting kerana 
menjadi tempat pertemuan bersejarah Majlis Ekumenikal 
Pertama pada tahun 325 H. Dengan menakhluk Nicea, 
kita juga dapat menebus kembali kekalahan pasukan 
Salib Rakyat yang diketuai Peter Si Pertapa. 


Terang Maharaja Alexius I itu lagi, “Selepas kota 
Nicea ditawan, kita akan menakluk kota Antokiah pula, 
seterusnya Maarat, dan Jerusalem. 


“Bagaimana dengan kedudukan Pangeran Hugh?” 
Godfrey Bouillon mengambil kesempatan bertanyakan 
soal pangeran itu. 


“Pangeran Hugh akan beta lepaskan selepas beliau 
berikrar taat setia kepada beta. Sekiranya beliau enggan 
berbuat demikian, beta terpaksa menahannya sehingga 
beliau bersetuju,” jawab Maharaja Alexius I lagi. 


Godfrey Bouillon berang tetapi beliau tidak mampu 
berbuat apa-apa. 


“Sekiranya kami bersetuju, apa ganjaran yang akan 
kami dapat?” tanya Robert II Flanders pula. 


“Sebagai ganjaran persetujuan, kami akan 
membekalkan kelengkapan perang tentera, serta 
keperluan makanan sepanjang perjalanan ke Jerusalem. 

Ekspedisi ini akan mengambil masa yang lama kerana 
jarak perjalanan yang jauh. Jadi tanpa bantuan daripada 
beta keadaan kalian pasti sukar. Sekiranya kalian 
memilih sebaliknya, kami juga tidak akan memberi 
apa-apa pertolongan termasuklah tidak akan menjamin 
keselamatan kalian sepanjang berada di sini. 


“Pasukan Salib yang diketuai Pendeta Peter Si Pertapa 
telah dikalahkan oleh pasukan Turki Seljuk semasa cuba 
menyerang Nicea. Tanpa bantuan kami, sudah tentu 
tidak ada seorang pun daripada mereka yang hidup," 
terang Maharaja Alexius I dengan tegas. 


Mereka berbincang sesama sendiri. Kemudian Robert 
II Flanders tampil dan menyatakan keputusannya. 


“Saya dengan rela hati bersetuju mengadakan 
perjanjian sumpah setia ini. Saya melakukannya kerana 
hubungan baik Tuanku dengan ayah saya sebelum ini. 
Robert orang pertama yang menyatakan kesediaannya 
terhadap perjanjian itu. 


“Kamu yakin dengan ikrar janji yang kamu meterai 
ini?” tanya Bohemund kepada Robert ketika mereka 
beredar dari istana. 


“Ya. Maharaja dan ayah saya mempunyai hubungan 
yang baik," jawabnya. 

“Hubungan yang baik, bagaimana? 

“Ayah saya pernah berkhidmat dengan Maharaja 
Alexius semasa datang berziarah pada tahun 1080-an. 


Sejak itu, hubungan yang terjalin berterusan. Itulah 
sebabnya saya bersedia membantu beliau, dan dalam 

masa yang sama menyahut seruan Paus Urban II, jawab 
Robert II Flanders dengan jujur. 


Semua pemimpin mengeluh. Perbincangan itu 
berlarutan tanpa persetujuan. Selain Bohemund, Godfrey 
Bouillon, dan Raymond Toulouse, pemimpin lain juga 
masih mempertimbangkan Perjanjian Vassalay tersebut, 
kerana enggan menuruti kehendak Kaisar Rom Byzantine 
itu. 


Rundingan terus diadakan antara kedua-dua pihak, 
namun belum juga mencapai kata sepakat. Sejak isu 
sumpah setia itu, keadaan menjadi semakin tertekan dan 
bertambah buruk. Orang-orang Norman tidak menerima 
perjanjian itu, dan pergaduhan pula semakin kerap 
berlaku. 


Beberapa minggu telah berlalu, Maharaja Alexius 
I mula mencari jalan supaya pasukan Salib beredar. 
Sebelum mereka menjadi ancaman, beliau terpaksa 
meringankan tekanan di kotanya yang makin terganggu 
sejak kehadiran mereka. Dalam situasi itu, cara terbaik 
menghindari kekecohan itu adalah dengan mengirim 
pasukan Salib menyeberang Selat Boshporus. Tetapi 
pemimpin Salib masih enggan menyatakan ikrar setia. 
Beliau sedar dan mesti melakukan sesuatu dengan segera. 


Perdebatan diadakan antara kedua-dua belah pihak 
bagi mencari jalan penyelesaian, akibatnya berlaku 
kejadian yang tidak dijangkakan. Tancred memukul 
anak Maharaja Alexius I kerana tidak dapat mengawal 
kemarahannya. Kali ini Maharaja Rom Byzantine itu 
tidak berdiam lagi. 

“Ini sahaja cara yang dapat mengubah pendirian 
mereka, dan sudah tentu pasukan Salib itu tidak dapat 
bertahan lama. Beta yakin mereka terpaksa bersetuju. 


Di kem pasukan Salib, Bohemund mundar-mandir. 
Sekali-sekala beliau merengus kasar. Tancred, William, 
dan Richard Salerno hanya memerhati dan tidak 
ada perbualan yang berlangsung antara mereka. 
Pergaduhan antara tentera Salib dengan penduduk 
tempatan mencetuskan kebimbangan mereka. Tanpa 
bekalan makanan dan minuman, keadaan pasukan Salib 
bertambah buruk. Pada hemat Maharaja Rom Byzantine 
pula, mereka tiada pilihan selain terpaksa membuat ikrar 
itu. 


“Keadaan begitu tegang. Maharaja telah menyekat 
bekalan makanan kepada tentera kita. Dengarnya 
pertempuran hampir meletus di luar kota, lapor William 
kepada Bohemund. 


“Tindakan itu diambil gara-gara Tancred memukul 
anaknya. Beliau menggunakan cara ini bagi memaksa 
kita berikrar kepadanya, dan kita tidak ada pilihan, ujar 
Bohemund kurang senang sambil merenung ke arah anak 
saudaranya, Tancred. 


“Saya dan Richard bersepakat tidak akan bersetuju 
dengan perjanjian itu, jawab Tancred dengan serius. 


Katanya lagi, “Saya tidak menyesal dengan tindakan 
saya itu. Nampaknya Maharaja sudah merancang 
perjanjian ini sejak awal lagi. Tujuan kita datang ke 
negeri ini bukanlah untuk terikat dengan perjanjian 
bodoh seperti itu. Jelas terbukti, Maharaja Alexius mahu 

mempergunakan kita sbagi merampas tanah jajahannya 
kembali. Mungkin juga kehadiran kita telah menjadi satu 
ancaman baginya!” 


“Saya setuju. Kita bukan boneka Maharaja Alexius. 
Sudah jelas beliau mempergunakan kita bagi merebut 
kembali wilayah-wilayah yang ditawan Turki Seljuk. 
Bahkan kehadiran kita adalah atas dasar seruan Paus 
Urban II, jawab Richard Salerno pula. 


“Benar. Mungkin perjanjian itu dibuat kerana beliau 
berasa terancam dengan kedatangan kita. Beliau seperti 
dapat menghidu tujuan kedatangan pak cik, dan sudah 
tentu beliau tidak duduk senang. Jadi apa keputusan 
pak cik?” Tancred mengaju persoalan itu kepada bapa 
saudaranya itu. 


Bohemund menarik nafas panjang dan kemudian 
dilepaskannya — perlahan-lahan. — Beliau — terpaksa 
menentukan satu keputusan yang sukar. “Sesudah 
memikirkannya, pak cik terpaksa bersetuju dengan 
perjanjian itu.” 


Jawapan Bohemund itu membuatkan Tancred terkejut. 
“Saya sangka pak cik bersependapat dengan kami 
berdua." 


“Sekiranya ini satu-satunya cara bagi mencapai 
cita-cita, pak cik setuju. Pak cik mahu tunjukkan 
tingkah laku yang baik kepada Maharaja supaya beliau 
tidak mencurigai tujuan kita. Lagi pula, beliau cukup 
berkuasa dan mampu buat apa-apa sahaja, seperti yang 
dilakukannya sekarang,” jawab Bohemund yang sukar 
membuat keputusan itu. 

“Keputusan kami berdua tidak akan berubah, kata 
Richard Salerno. Tancred bersetuju. 


Godfrey Bouillon tenang. Perbincangan yang 
berlangsung masih tidak mencapai kata putus. 


“Apakah keputusannya, saudaraku Godfrey?” tanya 
Baldwin Boulogne. 


“Maharaja Alexius memang bijak. Beliau berbuat 
begitu bagi melindungi kepentingan dan wilayahnya. 
Tetapi tindakannya itu dilihat bagi mengawal pergerakan 
kita,” balas Godfrey Bouillon yang ternyata kurang selesa. 


“Bagaimana jika kita meneruskan perjalanan ke 
Jerusalem tanpa bantuan Maharaja Alexius?” cadang 
Baldwin. 


Sekiranya kita berangkat tanpa bantuan Rom 
Byzantine, pasti sukar kita meneruskan perjalanan tanpa 
bekalan makanan dan kelengkapan perang. Kita juga 
tidak tahu kekuatan pihak musuh, dalam waktu yang 
sama harus menyesuaikan diri dengan bentuk muka 
bumi yang asing, balas Godfrey Bouillon. 


“Saudaraku Eustace pula, bagaimana?” Baldwin 
mengaju pertanyaan kepada saudara sulungnya itu. 


"Sekiranya ini takdir kita, demi agama dan atas nama 
perang suci, saya setuju walaupun ini bukan pilihan yang 
terbaik. Sekarang Maharaja Alexius sedang menekan 
orang-orang kita dengan menyekat bekalan makanan, 
hal ini pasti akan mencetuskan pertempuran antara 
tentera Rom Byzantine dan pasukan Salib. Sudah tentu ia 
menimbulkan masalah besar kepada kita nanti.” Jawapan 
Eustace itu ada benarnya. 

Sementara itu, Raymond Toulouse kelihatan tenang. 
Tidak seperti sahabatnya yang lain. Beliau tidak cepat 
melatah. 


“Pangeran Raymond pula bagaimana? Adakah 
bersetuju dengan syarat ikrar setia itu?” Biskop Adhemar 
meminta pandangan pemimpin itu. 


“Nampaknya mereka lebih bijak daripada kita. Tujuan 
saya datang ke mari bukan hanya membantu Maharaja 
Rom Byzantine, tetapi mahu mati di Tanah Suci demi 
agama. Jawapan saya ada pada Maharaja Alexius." 


“Maksud Pangeran?” 


“Sekiranya Maharaja setuju dengan tawaran yang 
dikemukakan, pasti saya tidak akan menolak. Lagi pula, 
beliau dalam keadaan terdesak sekarang. 

Para pemimpin Salib datang menghadap Maharaja 
Alexius I yang sudah setia menanti. Selepas berlaku 
beberapa pertengkaran, pasukan Salib sedar tindakan 
mereka itu tidak membawa apa-apa kebaikan. 


“Wahai Tuanku yang arif, kami tahu Tuanku 
menggunakan kejadian yang berlaku bagi mengugut 
kami supaya menerima sumpah ikrar itu. Jadi, kami tidak 
ada pilihan selain terpaksa bersetuju. Godfrey Bouillon 
menyatakan persetujuan. 


Maharaja Alexius I tersenyum gembira. “Bagus, 
bagaimana pula dengan pemimpin yang lain?” 

Bohemund Toranto tampil kehadapan dan turut 
menyatakan persetujuan. “Saya tahu, Tuanku mencurigai 
kedatangan saya kerana permusuhan kita sebelum ini. 
Saya juga bersedia menerima ikrar taat setia ini supaya 
dapat menghilangkan rasa curiga Tuanku terhadap saya. 


Maharaja Rom Byzantine bertambah gembira kerana 
musuh ketatnya sudah tunduk dengan kemahuannya. 
Tetapi beliau masih mengambil langkah berhati-hati. 
Kemudian, Raymond Toulouse pula datang menghadap. 


“Bagaimana pula Pangeran Raymond, adakah kamu 
bersetuju dengan syarat beta?” Pertanyaan itu diajukan 
kepada pangeran dari Toulouse itu. 


Raymond 'Toulouse sudah bersedia, sekurang- 
kurangnya bagi berunding tentang persoalannya dengan 
Maharaja. 


“Wahai Tuanku, saya tidak akan bersumpah, 
sebaliknya mencagarkan diri saya jika Tuanku sendiri 
memimpin Perang Salib, kata Raymond pula. Hanya 
Raymond yang mengelak bersumpah, bahkan dengan 
pintar mencagarkan dirinya sendiri kepada Maharaja 
Alexius I. 


Maharaja Alexius I terkejut, “Mencagarkan diri? Apa 
maksud kamu?” 


“Sekiranya Tuanku memimpin pasukan perang, saya 
sedia berkhidmat dengan Tuanku. 


Maharaja Rom Byzantine itu menolak. “ Beta takkan 
mengetuai pasukan Salib, sebab itu beta meminta 
bantuan dari Barat bagi mendapatkan semula tanah 
jajahan yang dirampas oleh Turki Seljuk. Ternyata kamu 

semua bersetuju dan datang ke negeri ini. Jadi beta tidak 
perlu menurut tuntutan kamu sebaliknya kamu yang 
mesti menurut kehendak beta. 


“Baiklah, sekiranya begitu saya tidak akan membuat 
perjanjian, sebaliknya menjadi rakan sekutu Tuanku. Saya 
akan memastikan wilayah yang kami takluki diserahkan 
kepada Tuanku. 


“Rakan sekutu?” 


“Benar. Tuanku meragui kesetiaan Bohemund 
dan saya pula tidak mempunyai hubungan yang baik 
dengannya. Mungkin kita dapat menjadi rakan sekutu 
dan memastikan wilayah yang ditakluki nanti akan jatuh 
ke tangan Tuanku,” terang Raymond. Beliau memang 
enggan bersumpah setia, dan mahu Maharaja Rom 
Byzantine itu mempercayai kesetiaan dirinya. 


Maharaja Alexius I memikirkan tawaran Raymond 
Toulouse itu, dan akhirnya bersetuju kerana beliau 
menyenangi pemimpin Salib itu berbanding para 
pemimpin yang lain. Pada pertemuan pertama, 
hubungan yang baik sudah terjalin, kedua-dua mereka 
menjadi sekutu yang berkongsi ketidakpercayaan kepada 
Bohemund. Sejak awal lagi, Raymond Toulouse tidak 
menyenangi sikap Bohemund yang kelihatan jelas mahu 
menguasai pasukan Salib 


Pada bulan April, langit terbuka mengiringi perjalanan 
rombongan Salib yang meninggalkan Konstantinopel. 
Mereka menuju ke kota Nicea dengan harapan yang 
mengunung tinggi. Panglima 'Tatikios menunggang 
kuda dan mengetuai pasukannya yang seramai 2,000 
orang tentera berjalan kaki. Maharaja Alexius I bersetuju 

mengirim sepasukan tentera Rom Byzantine bagi 
menemani pasukan Salib merentasi Asia Kecil. 


Pasukan Salib dibahagikan kepada dua kontinjen yang 
mengikut laluan yang berbeza. Pasukan yang diketuai 
Bohemund dan Godfrey Bouillon mara ke Nicea melalui 
wilayah Bithynia. Pasukan Raymond Toulouse dan Robert 
II Flanders pula melalui Civetot. Sementara itu, Tancred 
dan Richard Salerno yang enggan bersumpah setia pada 
Maharaja Alexius, menyeberangi Selat Bosphorus secara 
rahsia. 


Peter Si Pertapa gembira apabila dikhabarkan 
kedatangan pasukan Salib Eropah ke Nicea. Sebaik 
pasukan itu tiba di Nocomdia iaitu antara kota terbesar 
wilayah itu, Peter Si Pertapa yang bersembunyi keluar 
menyambut kedatangan mereka. Beliau bersama-sama 
saki-baki tentera yang terselamat, menghabiskan musim 
sejuk di sana dengan penuh kesukaran. 


Malam yang dingin, hanya unggun api yang marak 
menjadi pemanas badan yang kesejukan. Peter Si Pertapa 
duduk sambil meneguk wain, beliau benar-benar kenyang 
selepas menikmati makanan yang disediakan. Sudah 
beberapa hari mereka terpaksa berlapar dan tidak berani 
keluar dari tempat persembunyian, kerana tentera Turki 
Seljuk sentiasa berkeliaran. Peter menceritakan kejadian 
yang menimpa pasukannya. 


“Kerajaan Seljuk mempunyai pasukan tentera yang 
hebat dan tangkas. Sekiranya saya mendengar nasihat 
Maharaja Alexius dahulu, sudah pasti kejadian ini tidak 
berlaku. Oleh itu, kita mesti menjadi pasukan yang lebih 

bagus daripada mereka. Peter Si Pertapa melahirkan 
kekesalan berdasarkan pengalaman yang dilaluinya. 


“Bagaimana pula dengan kaum wanita dan 


kanak-kanak? Adakah mereka dibunuh?” 


“Tidak. Kaum wanita dan kanak-kanak tidak dibunuh 
tetapi dijadikan tawanan perang. 


“Kali ini pasti kemenangan berada di pihak kita, kata 
Godfrey Bouillon yakin. 


“Pangeran yakin?” tanya Peter Si Pertapa sinis. 


“Sudah tentu. Pasukan gabungan kita lebih ramai 
daripada mereka. Mustahil mereka dapat melepaskan 
diri. Tambahan pula kita lengkap dengan peralatan 
perang yang lebih moden dan canggih.” 


Keesokan paginya, mereka memulakan perjalanan. 
Peter Si Pertapa bergabung menyertai pasukan Salib dan 
meneruskan rancangan mereka menawan kota Nicea. 


Selepas hampir dua minggu merentasi Asia Kecil, 
pasukan Raymond Toulouse dan Robert II Flanders 
menjadi pasukan pertama tiba di Nicea. Pasukan 
Bohemund dan Godfrey Bouillon masih belum tiba. 


Kini mereka berdiri di hadapan kota Nicea, sebuah 
kota yang menakjubkan. Tasik Ascanius yang membentuk 
benteng semulajadi membuatkan kota itu tidak pernah 
putus sumber air. Di hadapan pintu kota pula terdapat 
sebuah parit yang dipenuhi air, menyekat pintu masuk 
dari tiga sisi. Dinding kota itu pula begitu tinggi dan 
sukar dipanjat. 

CLC Y-nI0. 


Mei, 1097 Masihi 


Kira-kira seminggu pemergian pasukan Salib, pasukan 
tentera Flemish tiba di Konstantinopel tanpa terlibat 
dalam sebarang pergaduhan dengan penduduk setempat. 
Pasukan yang diketuai oleh Robert Normandy itu 
menyusul ke kota Nicea selepas berjanji taat setia dengan 
Maharaja Alexius. 

KOTA NICEA 
DIKEPUNG 


Mei, 1097 Masihi 
Ps Rabu itu, pasukan Raymond Toulouse 


berjaya menjadi pasukan pertama tiba di luar 

di kota Nicea. Mereka membina khemah tidak 
jauh dari kota. Namun, sesudah tiga hari berkubu 
di situ, mereka masih tidak berjaya memasuki kota 
yang dikawal ketat malah bergelut dengan masalah 
kekurangan makanan. Sukar bagi mereka mendapat 
bekalan makanan kerana wilayah itu di bawah 
pemerintahan Turki Seljuk. Setiap masa ada sahaja 
pergaduhan kerana berebutkan makanan. 


Selepas ketibaan pasukan Bohemund, keadaan 
yang tertekan itu kembali pulih kerana pasukan itu 


KOTA NICEA DIKEPUNG 


membawa bekalan makanan yang banyak. Lantas mereka 
merancang bagi mengepung kota Nicea. 


“Sudah beberapa kali kami cuba menyerang kota itu 
tetapi gagal,” kata Panglima Tatikios sambil menunjukkan 
peta kota itu. 


“Kita robohkan dinding kota itu, cadang Bohemund 
dengan angkuh. 


“Itulah sebaik-baiknya, sokong Godfrey Bouillon. 


“Jangan sesekali memandang rendah keupayaan 
mereka. Kota itu kukuh, dan sentiasa dikawal ketat. 
Kita mesti fikirkan cara terbaik bagi menawan kota itu." 
Sikap pemimpin Salib itu tidak disenangi oleh Panglima 
Tatikios. 


“Sekiranya begitu, apa cadangan Panglima? tanya 
Bohemund. 


“Bagi menawan kota ini tidaklah semudah yang kamu 
sangkakan. Jadi, saya sarankan kita mulakan dengan 
mencari laluan pergunungan untuk menghampiri kota 
Nicea. Saya akan menggunakan 3000 orang tentera 
untuk membuka laluan supaya kita dapat mara ke sana. 
Sekiranya berjaya, kita akan menemui pintu masuk ke 
kota itu.” Saranan Panglima Tatikios itu dipersetuju. 


Pemimpin Salib mengarahkan bala tentera mereka 
mengepung dan membuat tinjauan di sekitar kota Nicea. 
Mereka juga mencari-cari laluan bagi menembusi kota 
itu. Bohemund membina kem di Utara, Godfrey Bouillon 
berada di Timur, manakala Raymond Toulouse dan 
Biskop Adhemar membina kem di sebelah selatan kota 
Nicea. Waktu itu Sultan Kilij Arslan berada di luar kota. 

YA 


Mei, 1097 Masihi 


Kota Nicea berterusan dikepung. Tentera Salib cuba 
memecah pintu kota yang diperbuat daripada besi 
tetapi tidak berjaya. Mereka mencuba pelbagai cara 
termasuklah menggunakan manjanik. Tentera Salib juga 
membina menara bagi melepasi dinding yang teguh itu. 
Namun, usaha mereka masih gagal menemui jalan buntu. 


Penduduk kota mula berasa bimbang kerana diserang 
bertubi-tubi oleh pasukan Salib. Namun, mereka cukup 
yakin kota itu tidak mudah ditawan. Sumber makanan 
mereka mencukupi bagi bertahan beberapa bulan. 


MY Pn 


Mei 1097 Masihi 


Hari yang tenang bertukar gempar. Pasukan Pembela 
Turki Sallied, iaitu angkatan bersenjata yang bertahan 
di sebuah benteng dari dalam kota melakukan serangan. 
Berlaku pertempuran kecil, namun tentera kota itu dapat 
dikalahkan, dan 200 tentera mereka terkorban. Ternyata 
mereka tersilap percaturan. Kedatangan tentera Salib 
kali ini, bukan seperti pasukan Salib yang diketuai Peter 
Si Pertapa. Kali ini, mereka lebih ramai serta lengkap 
dengan senjata perang. 


Bagi pasukan Salib pula, sukar bagi mereka mendekati 
kota itu kerana dihujani peluru dari mesin perang yang 

terletak di atas menara. Itu menyukarkan mereka bagi 
bergerak ke hadapan. 


Sultan Kilij Arslan merengus kasar sebaik mengetahui 
berita serangan pasukan Salib ke atas kotanya. Ternyata 
beliau tersilap perhitungan. Semasa mengetahui 
kedatangan pasukan Salib ke kota Nicea, beliau tetap 
meneruskan peperangan bagi menawan Melitene 
(Malatya,) kerana Komander Gabriel dari kerajaan 
Danishmends juga berhasrat menawan Melitene. 
Disebabkan itu ancaman pasukan Salib dipandang sepi. 


“Tuanku, mereka sedang mengepung dan berusaha 
menawan kota Nicea. Kali ini, mereka datang 
bersama-sama puluhan ribu tentera yang lengkap 
bersenjata, lapor panglima perang sejurus meminta 
Sultan kilij Arslan pulang ke kota Nicea. 


“Nampaknya tentera Salib kali ini benar-benar 
mahu menguasai Nicea. Kemenangan kita sebelum ini, 
membuatkan beta beranggapan pasukan Salib bukanlah 
ancaman besar, tuturnya kesal. 


“Wahai Tuanku, penduduk kota sudah tentu dalam 
ketakutan, dan sekarang mereka tidak mampu berbuat 
apa-apa. Bagaimana kita akan pulang sedangkan kota 
sudah pun dikepung?” tanya panglima perang yang 
kerisauan. 


“Beta akan menghantar dua utusan ke dalam kota, bagi 
memberitahu rakyat jelata yang beta takkan membiarkan 
mereka bersendirian. Kita akan menolong mereka 
dengan pasukan tentera yang besar. Tidak semudah itu 
kota Nicea jatuh ke tangan tentera kafir!” 

“Jadi apa perlu kita lakukan sekarang? Bagaimana pula 
dengan usaha kita menawan Melitene?” tanya panglima 
perang itu lagi. 


“Kita masih belum berjaya menawan Melitene, jadi 
beta memutuskan kita kembali segera ke kota Nicea. Beta 
tidak akan biarkan mereka menawan kota itu dengan 
mudah. Kumpulkan pasukan tentera dan kita berangkat 
ke Nicea dengan segera,” perintah Sultan itu. 


“Menjunjung perintah, Tuanku. 


Walaupun beliau sedar peperangan yang bakal 
tercetus mengundang sesuatu yang diluar jangkaannya, 
namun tidak sekali-kali beliau membiarkan kota itu jatuh 
ke tangan musuh sebelum berjuang. 


A2 


Mei, 1097 Masihi 


Tentera Salib sudah melimpahi Kota Nicea. Mustahil bagi 
Sultan Kilij Arslan berjaya menggempur pasukan yang 
cukup ramai itu. Lalu beliau mengatur strategi dengan 
membahagikan pasukannya kepada dua kumpulan. 
Sebahagian tentera Turki Seljuk mara ke Selatan, ke 
arah kem Raymond Toulouse. Sekiranya berjaya, mereka 
akan masuk ke dalam kota Nicea melalui pintu gerbang 
Selatan. Sebuah kumpulan lagi turun dari gunung 
lalu bertempur melawan pasukan Godfrey Bouillon di 
bahagian Timur. 


Apabila Raymond Toulouse melihat orang-orang 
Turki mara ke arah pintu gerbang, beliau menyerang 

garang dan cuba mengalahkan mereka. Pertempuran 
sengit itu berlarutan sehingga malam. Tentera Seljuk 
bermati-matian berjuang tetapi kekuatan mereka tidak 
setanding pihak lawan. Sesudah bertempur habis-habisan, 
ramai tentera Seljuk terbunuh dan ditawan manakala 
tentera yang terselamat terpaksa berundur, termasuklah 
Sultan Kilij Arslan sendiri. 


Menjelang keesokan harinya, mereka mendapati 
kedua-dua pihak mengalami kerugian besar. Banyak 
harta emas dan perak tentera Seljuk dirampas. Kekalahan 
itu mengecewakan Sultan Kilij Arslan, namun beliau 
tidak berputus asa. 


“Wahai Tuanku, sukar bagi kita menembusi benteng 
tentera Salib. Usaha kita masih tidak membuahkan 
hasil. Saya cadangkan kita meminta bantuan dari luar. 
Panglimanya memberi cadangan. 


“Tidak ada yang akan membantu kita. Ramai 
pemimpin yang mempunyai masalah dalaman dan saling 
bertelagah sesama sendiri. Mereka juga tidak berminat 
menghulurkan bantuan kepada kita, jawab Sultan Kilij 
Arslan, nada suaranya kedengaran kecewa. 


“Kota Nicea diibaratkan sebagai jambatan bagi 
memasuki kota seterusnya, tidakkah mereka terfikir 
sekiranya kota Nicea berjaya ditawan wilayah mereka 
akan turut terancam?” kata Panglima perang itu lagi. 


“Mereka hanya mementingkan diri sendiri dan 
menyangka, mereka mampu menangani masalah wilayah 
mereka tanpa pertolongan sahabat-sahabat mereka. Oleh 
itu, kita sendiri mesti berusaha mempertahan tanah air 

kita sendiri. Dalam keadaan seperti ini, hanya Allah 
satu-satunya tempat kita bergantung harapan. InsyaAllah, 
dengan izin Allah kita mampu mempertahan kota Nicea 
dengan usaha perjuangan kita sendiri,” ucap Sultan Kilij 
Arslan penuh yakin. 


“Baiklah. Kami setia bersama Tuanku sehingga ke 
titisan darah terakhir!” sahut Panglima itu. 


Tiga hari selepas kekalahan itu, Sultan Kilij Arslan 
terus merancang menyerang pihak lawan. Kali ini, 
beliau kembali mengumpulkan anggotanya yang 
terselamat dengan bantuan tentera Segar. Sultan Seljuk 
bersama-sama pasukannya menetapkan taktik serangan 
supaya lebih berkesan. Bergulung-gulung tali dibawa 
bagi digunakan dalam serangan nanti. Mereka kembali 
berjuang dengan penuh semangat. Tentera Salib pasti 
akan dikalahkan, dan dibawa ke Khurasan sebagai orang 
tawanan. 


Di sebalik gunung, kem tentera Salib kelihatan tenang. 
Tiba masa yang sesuai Sultan Kilij Arslan memberi arahan 
kepada pasukan berkudanya. Mereka menuruni gunung 
tanpa disedari musuh dan ketangkasan tentera berkuda 
Turki Seljuk, mereka akhirnya berjaya merempuh kem 
Bohemund. Ramai yang ditangkap dan dipenggal kepala. 
Kemudian pasukan berkuda Turki Seljuk membaling dan 
melastik kepala musuh yang terputus itu ke dalam kem 
lawan. Tindakan itu berjaya menakutkan tentera musuh. 


Hanya selepas tengah hari, Godfrey Bouillon tiba 
dengan pasukannya seramai bagi mengukuhkan 
pertahanan Bohemund. Pasukan itu juga turut 
bergabung dengan pasukan Raymond Toulouse dan 

Hugh Vermandois. Ketibaan mereka disambut dengan 
pertempuran hebat. Ramai tentera Salib dibunuh oleh 
tentera Turki Seljuk. Melihat kerugian pasukan Salib, 
tentera Turki Seljuk menjadi lebih mara dan agresif 
sehinggakan tentera Salib terpaksa berundur ke arah 
tebing sungai yang cetek. 


Pertempuran itu berlanjutan kira-kira tujuh jam. 
Kemudian Raymond Toulouse dengan para tenteranya 
tiba dan melancarkan serangan mengejut sehingga 
seluruh rusuk pasukan Turki Seljuk menjadi kucar-kacir 
dan terpaksa berundur. 


Awal Jun, pasukan diketuai 'Tancred, Robert 
Normandy, Stephen Blois, dan Roger Ville tiba. Ini 
menambahkan bilangan dan meningkatkan kekuatan 
tentera Salib yang sedia ada. Selepas pertempuran itu, 
pasukan Salib menyusun semula strategi perang mereka. 
Bohemund, Tancred, Robert Normandy, dan Stephen 
berada di sayap sebelah kiri, manakala Raymond 
Toulouse, Robert II Flanders di tengah-tengah. Godfrey 
Bouillon dan Hugh Vermandois pula berjaga-jaga 
di sayap sebelah kanan. Kini mereka bergabung dan 
membentuk barisan pertempuran dengan lebih kukuh. 


“Hari ini, sekiranya Tuhan mengkehendaki, kalian 
semua akan menjadi kaya!” teriak seorang pemimpin 
Salib dengan lantang. Kata-kata itu menaikkan semangat 
tentera Salib untuk terus bertempur. 


Pertempuran bermula. Pada awal serangan, Robert 
Normandy begitu rakus menyerang tentera Turki 
Seljuk, tetapi mereka tidak mampu mengusir tentera 
lawan sehingga pasukan Biskop Adhemar tiba pada 

waktu petang. Mereka bersembunyi di sebalik bukit 
berseberangan sungai. Kemudian pasukan pemanah 


melepaskan ribuan panah yang mengejutkan tentera 
Turki Seljuk dari belakang. 


Sesudah itu, pasukan Biskop Adhemar menuju ke kem 
Sultan Kilij Arslan dan menyerang tentera Turki Seljuk 
dari belakang. Api mula marak apabila tentera Salib 
menghujani kem itu dengan panah berapi. Tentera Seljuk 
pula hanya mampu berlindung di sebalik perisai mereka. 
Akibat serangan ganas itu, Sultan Kilij Arslan dan 
pasukannya terpaksa meninggalkan kem dan berundur 
dari medan perang. Kem Turki Seljuk jatuh ke tangan 
pasukan Salib. 


“Walupun kita berjaya mengusir tentera Turki 
Seljuk, tetapi mereka begitu mahir menggunakan taktik 
sembunyi dan serang. Mereka juga tangkas memanah 
sambil menunggang kuda. Satu taktik yang berkesan. Kita 
mesti mencari jalan supaya dapat melemahkan mereka. 


“Mereka menggunakan taktik perang gurun 
dengan gaya berperang yang lincah. Mereka adalah 
pemanah-pemanah ulung yang mampu memanah 
sambil berkuda. Taktik perang muslim bukan dengan 
menunggu layaknya catur, tetapi mereka menyerang 
dalam gelombang, yang datang bertubi-tubi menyerang 
pasukan lawan,” terang Panglima Tatikios berkaitan 
taktik serangan tentera Seljuk. 


“Pasti mereka juga ada kelemahan sehingga berjaya 
diusir. Begitu juga dengan kota itu yang pasti mempunyai 
kelemahan. Apakah Panglima mengetahui kelemahan 
kota itu?” 

Panglima Tatikios berkata, “Satu-satunya cara adalah 
dengan mengali terowong supaya kita dapat masuk ke 
kawasan kota. 


“Tetapi bagaimana caranya?” 


“Kerja penggalian itu perlu dilakukan pada waktu 
malam supaya tidak diketahui mereka, jawab Panglima 
itu membuatkan semua pemimpin Salib berpakat 
menggali dinding kota. 


Pada tengah malam yang pekat, rancangan menggali 
terowong dijalankan tanpa disedari pengawal kota. 
Sementara itu, Raymond Toulouse dan Biskop Adhemar 
membina menara pengepungan yang besar. Namun usaha 
mereka itu gagal. Pengawal benteng kota menyedari 
terowong yang digali, lalu pasukan Salib mengubah 
taktik serangan mereka. 


ne mn an 3 0 


Maharaja Alexius I tidak mengiringi pasukan Salib, tetapi 
memutuskan bagi ikut berarak di belakang mereka. 
Setiba di kem di Pelecanum yang berdekatan, beliau 
mendirikan khemah lalu menjalankan rancangan yang 
diaturnya. 


Jeneral Manuel Boutoumites yang lengkap dengan baju 
besi datang menghadap. Beliau adalah jeneral terkemuka 
Byzantine, diplomat dan seorang pembantu Maharaja 
yang dipercayai. Jeneral Manuel Boutoumites juga 
memain peranan penting sebagai duta maharaja dalam 
misi yang dikuasai pasukan Salib. Malah kredibilitinya 
dipandang tinggi oleh Maharaja Alexius sehingga digelar 

sebagai “orang kepercayaan tunggal Maharaja Rom 
Byzantine. 


“Wahai Jeneral, sejak awal lagi beta meragui 
kepercayaan pemimpin tentera Salib. Kedatangan 
mereka bukan sekadar membantu, tetapi pasti ada 
agenda tersembunyi. Beta khuatir sekiranya tentera Salib 
merampas Nicea dan memusnahkan kekayaan beta. 
Perasaan khuatir beta makin bertambah dengan adanya 
musuh beta iaitu Bohemund,” luahnya bimbang. 


“Wahai Tuanku, perintahkan apa-apa sahaja tugas 
kepada patik, pasti akan patik laksanakan demi 
memuaskan hati Tuanku, balas Jeneral Manuel penuh 
hormat. 


“Beta menyerahkan satu tanggungjawab yang besar 
kepada kamu, iaitu menjamin bandar itu tidak jatuh 
ke tangan mana-mana pasukan Salib. Lakukan apa-apa 
sahaja usaha supaya kota itu kekal menjadi milik kita 
kembali. Tetapi ingat, rahsiakan rancangan ini daripada 
sesiapa, terutamanya pihak tentera Salib. Beta mahu kota 
Nicea ditawan tanpa berlaku pertumpahan darah.” 


“Baiklah. Saya akan lakukan seperti yang 
diperintahkan. 


“Jadi apa perancangan kamu?” soal Maharaja Alexius 
l. 


“Pertama sekali, saya akan mengutus surat kepada 
kerajaan Seljuk supaya menyerah diri kepada kita dengan 
menawarkan perjanjian. Antaranya, pengampunan 
kepada seluruh penghuni kota.” 

“Adakah kamu fikir mereka akan menerima tawaran 
itu? Setahu beta Sultan Kilij Arslan bukan seorang yang 
pengecut. 


“Sekiranya mereka enggan, tawaran kedua akan 
menyusul. 


“Apa tawaran kedua itu?” 


“Sultan Seljuk pasti tidak mahu berlakunya 
pembunuhan beramai-ramai, sekiranya tentera Salib 
berjaya menawan kota itu. Sudah tentu mereka akan 
memikirkan soal tawaran kita itu nanti,” jawab Jeneral 
Manuel dengan bijaknya. 


Maharaja Alexius 1 mengangguk setuju dengan 
rancangan panglima kepercayaannya itu. “Beta percaya 
dengan kebijaksanaan kamu. Segera laksanakannya.” 


Tanpa berlengah, Jeneral Manuel Boutoumites 
mengutus sepucuk surat kepada kerajaan Turki Seljuk 
tanpa pengetahuan pemimpin tentera Salib. Malangnya 
surat balasan yang diterima tidak seperti yang diharapkan. 
Tetapi Jeneral Manuel masih tidak berputus asa dan terus 
mengutus surat kepada kerajaan Turki Seljuk . 


Hampir sebulan kota itu dikepung, namun tidak ada 
tanda-tanda bendera putih akan dikibarkan. Keadaan 
pasukan Salib kian buruk kerana bekalan makanan dan 
minuman yang sudah hampir kehabisan. 


“Sudah lama Nicea berada dalam pengepungan, tetapi 
masih tidak ada apa-apa perubahan. Sedangkan keadaan 
orang-orang kita kian meruncing. Kita mesti mencari 
jalan supaya pasukan mereka menyerah kalah,” kata 
Godfrey Bouillon bimbang. 

“Hanya tinggal satu sahaja cara yang ada, celah 
Panglima Tatikios. 


“Bagaimana caranya?” tanya mereka hampir serentak. 
“Tasik Ascanius.” 
“Tasik Ascanius?” 


“Ya. Tasik Ascanius menjadi sumber bekalan air ke 
dalam kota itu, dan apabila kita menyekat pengairan 
tasik itu, pasti kota itu kehilangan sumber utama, dan 
dapat ditawan sepenuhnya. 


“Baiklah, sekiranya begitu kerahkan semua bala 
tentera menyekat aliran tasik itu. Mereka pasti mengalami 
kesukaran kerana terputus sumber bekalan. 


Tasik Ascanius yang tenang mula bergolak. Seluruh 
tentera Salib dikerah mengangkut batu-bata besar ke 
dalam tasik itu. Mereka berhempas-pulas menyekat 
aliran air tasik itu daripada masuk ke dalam kota. 
Namun usaha mereka gagal kerana kedalaman tasik itu 
tidak dapat disekat dengan batu sahaja. 


Maharaja Alexius I berasa lega apabila tentera Salib 
gagal menyekat Tasik Ascanius. Oleh itu, beliau segera 
bertindak dengan menghantar baj bagi membantu 
tentera Salib menyekat tasik Ascanius. Tujuan bantuan 
itu hanyalah sebagai menutup rancangan tersembunyinya 
supaya tidak disedari oleh tentera Salib. 

17 Jun, 1098 Masihi 


ehadiran baj itu diketahui oleh pemimpin Salib, 
Kk tetapi mereka menyangka kedatangan baj itu 

merupakan bantuan daripada Maharaja Alexius 
I. Sementara itu, penghuni kota mula resah apabila 
Tasik Ascanius berjaya disekat menyebabkan mereka 
kesempitan sumber bekalan, untuk mendapat bantuan 
dari luar kawasan pula ternyata sukar dan hampir 
mustahil. 


Jeneral Manuel Boutoumites berterusan mengirim 
surat tawarannya kerana yakin dengan ketiadaan Sultan 
Kilij Arslan kota Nicea tidak mempunyai pilihan lain 
selain menyerah diri. Pada masa sama, pemimpin Seljuk 
sudah berusaha keras merobohkan pertahanan pasukan 

Salib, namun nasib yang baik masih tidak berpihak 
kepada mereka. 


Gabenor Nicea tidak mempunyai pilihan, lalu 
menerima tawaran Jeneral Manuel Boutoumites. Beliau 
menjemput jeneral Rom Byzantine itu memasuki kota. 
Mereka mengadakan rundingan secara rahsia, dan 
jeneral itu menunjukkan chrysobull daripada Maharaja 
Rom Byzantine kepada Gabenor itu. Jeneral Manuel 
Boutoumites menawarkan hak keistimewaan kepada 
isteri dan adik sultan yang berada di dalam kota, selain 
jaminan keselamatan terhadap penghuni kota. 


Rundingan secara rahsia itu berlangsung selama dua 
hari. Gabenor Nicea terpaksa bersetuju dengan perjanjian 
itu selepas mempertimbangkan syarat-syaratnya. Bagi 
gabenor itu ,lebih baik menyerahkan kota itu tanpa 
pertumpahan darah kepada Maharaja Rom Byzantine 
berbanding kerajaan asing lain. Mendengarkan berita itu 
daripada Jeneral Manuel Boutaoumites, Maharaja Alexius 
I menjadi begitu senang hati. 


"Perjanjian yang ditawarkan tidak ada pertumpahan 
darah. Malah, kota itu tidak jatuh ke tangan tentera 
Salib,” ucapnya dengan nada gembira. 


“Saya hanya menjalankan tugas. Sekarang hanya 
menunggu perintah Tuanku untuk kita memasuki kota 
Nicea. Menurut Gabenor Nicea, tentera Rom Byzantine 
dibenarkan masuk melalui pintu tasik. Satu-satunya 
kawasan yang dikawal oleh tentera kita tanpa diketahui 
oleh tentera Salib:” kata Jeneral Manuel Boutoumites. 


“Bagus, beta mahu kota Nicea ditawan esok. Aturkan 
satu serangan di pintu masuk kota itu bagi mengaburi 

tentera Salib, dan pastikan tindakan memasuki kota itu 
tidak diketuai sehinggalah kota Nicea sah berada dalam 
tangan kita. 


“Jadi, beta mahu kamu menyertai tentera Salib dan 
membuat serangan langsung di luar dinding kota. 
Manakala Jeneral Manuel Boutoumites juga akan 
berpura-pura melakukan hal yang sama. Cara ini akan 
kelihatan seolah-olah tentera Rom Byzantine menawan 
bandar itu melalui pertempuran, terang Maharaja 
Alexius I kepada Jeneral Manuel Boutoumites dan 
Panglima Titikois dengan pintarnya. 


“Bila pula kita akan masuk ke dalam kota?” tanya 
Panglima Tatikios. 


“Pada waktu subuh. Selepas kepenatan bertempur 
semalaman, sudah tentu mereka tidak menyedari apa-apa 
yang berlaku. 


“Baik, Tuanku. Kami akan membuat persediaan 
rapi supaya rancangan kita berjalan seperti yang 
dirancangkan. Kemudian kedua-dua orang harapannya 
beredar. 


APA Yo Im 


Jun, 1097 Masihi 


Subuh yang hening dan gelap, pasukan Rom Byzantine 
berarak secara rahsia memasuki pintu kota melalui tasik 
tanpa sebarang halangan. Rancangan berjalan lancar. 
Sementara itu, tentera Salib tidak menyedari rancangan 
sulit yang diatur. 

Tiba waktu yang dinanti, Jeneral Manuel Boutoumites 
bersama-sama Maharaja Alexius I memasuki kota Nicea 
dengan selamat. Kota itu kemudiannya diserahkan 
kepada Rom Byzantine oleh gabenor kota Nicea. Isteri 
dan anak-anak Sultan Kilij Arslan ditangkap dan 
diletakkan dalam pengawasan. Secara rasminya kota 
Nicea sudah jatuh ke tangan tentera Rom Byzantine. 
Bendera kerajaan Seljuk diturunkan dan diganti dengan 
bendera Rom Byzantine. 


Matahari pagi terpancar dengan terang dan garang. 
Suasana pagi yang tenang bertukar gamat. Tentera Salib 
yang bangun pada pagi itu terkejut apabila terlihat 
bendera Rom Byzantine berkibar megah di atas tembok 
kota. 


“Kita sudah ditipu! Maharaja Alexius sendiri 
melanggar angkat sumpah yang dilakukannya! bentak 
Bohemund berang. 


“Maharaja telah menikam kita dari belakang. Dalam 
diam-diam beliau merancang menawan kota Nicea tanpa 
pengetahuan kita,” kata pemimpin Salib yang lain pula. 


“Jadi bagaimana? Adakah kita patut serang kota Nicea 
dan rampas wang serta bekalan dari kota itu, dan terus 
meninggalkan Nicea?" tanya yang lain pula. 


“Ayuh kita bertemu dengan Maharaja Alexius, dan 
minta penjelasan daripadanya, ajak Godfrey Bouillon. 
Mereka bersetuju. 


Sejumlah bala tentera Salib bergerak memasuki kota. 
Sebaik tiba di pintu utama, mereka dilarang masuk jika 
tidak diiringi oleh tentera Rom Byzantine. Syarat itu 

ditetapkan oleh Jeneral Manuel Boutoumites yang diberi 
gelaran “Duke Nicea. Sebagai langkah keselamatan, beliau 
juga menetapkan hanya sepuluh orang tentera Salib 
dibenarkan memasuki kota itu. Hal itu menimbulkan 
perselisihan antara pihak Rom Byzantine dengan pasukan 
Salib. 


Maharaja Alexius I dengan megah duduk di 
singgahasana yang pernah menjadi takhta Rom 
Byzantine suatu ketika dahulu. Kedatangan pemimpin 
Salib disambut baik, bahkan beliau sudah menyangka 
kehadiran mereka. 


“Kami benar-benar kecewa kerana Tuanku sendiri 
melanggar perjanjian angkat sumpah. Tuanku meminta 
bantuan daripada kami bagi memerangi Turki Seljuk, 
tetapi sebaliknya kami ditipu!” tutur Godfrey Bouillon, 
mewakili rasa tidak puas hati pasukan Salib. 


“Beta mengambil tindakan ini supaya tentera Salib 
tidak mencerobohi wilayah ini, dan merampasnya 
daripada beta. Kota ini adalah kota agung pertama 
empayar Rom Byzantine.” kata Maharaja itu. 


“Sekiranya begitu, cukuplah kali ini. Kami tidak akan 
membantu Tuanku memerangi Turki Seljuk lagi. Kami 
sudah dikhianati!” tambah Tancred pula. 


Maharaja Alexius I terkejut dengan tindakan 
pemimpin Salib itu. Kemudian beliau berkata, “Beta tahu 
kalian marah dengan tindakan beta, tetapi beta berjanji 
selepas kota Nicea, kota Antokiah yang menjadi sasaran 
seterusnya tidak akan diganggu. Beta serahkan kepada 
pasukan Salib. Tetapi kalian mesti akur dengan perjanjian 
sumpah setia yang diikrarkan.' 

“Bagaimana kami akan mempercayai kata-kata 
Tuanku sesudah hal ini terjadi?” bidas mereka kembali. 


“Kalian jangan bimbang. Beta tidak akan mungkir 
janji. Oleh itu, beta akan berikan hadiah-hadiah lumayan 
kepada para pemimpin Salib sebagai permohonan maaf. 
Apakah permintaan kalian?” pujuk Maharaja itu. 


“Kami berharap mendapat pampasan yang setimpal, 
kerana sepatutnya kami layak menerima rampasan dari 
kota ini, ujar Godfrey Bouillon membalas rasa tidak 
puas hatinya. 


“Baiklah, beta akan hadiahkan kalian wang, kuda serta 
beberapa pemberian lain. Beta juga akan siapkan bekalan 
untuk pasukan Salib menawan kota Antokiah. Selain 
itu, beta juga berhasrat menawarkan jawatan tentera 
Rom Byzantine kepada pasukan tentera Salib. Maharaja 
Alexius I cuba memujuk pemimpin Salib dengan hadiah 
lumayan dan beberapa tawaran. 


Hadiah lumayan itu tidak menggembirakan para 
pemimpin Salib, tetapi mereka percaya akan memperolehi 
lebih banyak harta sekiranya pasukan Salib sendiri 
menawan kota itu. 


“Bagaimana dengan kaum Muslimin di kota ini? 


adakah mereka akan dijatuhi hukuman bunuh?” 


“Tidak. Mereka bersedia menerima tawaran perjanjian, 
oleh itu beta membebaskan mereka tanpa tebusan. Isteri 
Sultan Kilij Arslan dan ahli keluarganya yang berada 
dalam tahanan dan akan dihantar ke Konstantinopel, 
jawab Maharaja Alexius I. 

“Tetapi, bukankah kaum Muslimin menganiaya orang 
Kristian? Disebabkan itu kita tidak perlu menghormati 
tawanan Islam. Bukankah dengan tindakan kejam itu 
Tuanku meminta bantuan kami untuk memerangi 
mereka? Tetapi mengapa pula Tuanku bertindak 
sebaliknya?” bidas pemimpin Salib. 


“Mereka itu wajib dibunuh!" 


Maharaja Alexius I terpempan. Beliau tersepit dengan 
tindakannya sendiri. 


“Kami berpegang dengan perjanjian yang ditawarkan. 
Tanpa tawaran itu, tidak mungkin kota ini dapat ditawan. 
Dengan adanya tawanan ini, Kilij Arslan tidak akan 
menyerang kota ini lagi,” jawab Maharaja Rom Byzantine 
itu. 


Jawapan Maharaja itu ternyata tidak memuaskan hati, 
bahkan mengundang kemarahan mereka. Para pemimpin 
Salib berasa cukup kecewa. Namun mereka tidak 
berkuasa menghalang keputusan itu. 


Sebelum pulang, Jeneral Manuel Boutoumites 
menahan Tancred dan Richard Salerno, dengan tidak 
membenarkan mereka meninggalkan kota selagi tidak 
bersumpah Vassalage. Hal ini kerana, mereka berdua 
tidak berbuat demikian semasa di Konstantinopel. 
Tancred dan Richard Salerno terpaksa berbuat demikian. 


LAN» 
Kemarahan Sultan Kilij Arslan tidak dapat dibendung 


lagi. Jatuhnya kota Nicea ke tangan Maharaja Alexius I 
memberi tamparan hebat kepadanya. Tetapi jaminan 


201 


PERANG SALIB PERTAMA 


keselamatan maharaja itu terhadap ahli keluarganya dan 
penghuni kota, meredakan sedikit kemarahan hati sultan. 
Sultan Kilij Arslan bangkit bersama-sama semangatnya. 


“Kumpulkan bala tentera kita dan berundur ke 
benteng lain. Beliau memberi arahan kepada panglima 
perang. 


“Tetapi tuanku, kita mesti merampas semula kota 
Nicea. Kita tidak boleh pergi begitu sahaja, bantah 
Panglima perang itu. 


“Beta yakin, selepas ini mereka akan ke kota yang lain 
pula. Kota Nicea adalah jambatan yang memudahkan 
mereka menawan kota-kota Islam lain. Oleh itu, kita 
mesti bekerja keras dan memastikan tidak ada lagi 
benteng yang dapat ditembusi. 


“Bagaimana pula nasib keluarga Tuanku? Tuanku 
yakin Maharaja Alexius akan menjamin keselamatan ahli 
keluarga dan penduduk kota?” tanya Panglima itu lagi. 


“Beta yakin beliau berpegang pada janji. Beliau juga 
tidak mahu kota itu jatuh ke tangan tentera Salib yang 
bersifat ganas. Disebabkan itulah beliau membuat 
perjanjian rahsia dengan gabenor kota. Sekiranya 
penduduk ditawan oleh tentera Salib, nasib mereka juga 
belum tentu terjamin. 


“Tuanku masih tidak mahu cuba meminta bantuan 
dari wilayah-wilayah Islam? Kejatuhan kota Nicea 
sepatutnya membuka mata mereka, supaya membantu 
kita menyekat kemaraan tentera Kristian. Jika pasukan 
itu terus mara,tidak mustahil wilayah-wilayah mereka 

akan jatuh ke tangan tentera Salib itu, bukannya Rom 
Byzantine,” ujar penasihat beliau. 


Sultan Kilij Arslan nekad, nyawa dan darahnya 
sanggup diperjudikan demi mempertahankan agama 
dan wilayahnya daripada dinodai. Takkan semudah itu 
Sultan Kilij Arslan membiarkan tentera Salib merampas 
wilayahnya. Kekalahan itu memaksa beliau berundur ke 
benteng lain sambil menyusun kekuatan dan taktik baru. 


— MY ED 


Danishmend Gazi terkejut mendengar berita yang 
disampaikan. Walaupun Sultan Kilij Arslan adalah 
musuhnya, namun berita kejatuhan kota Nicea itu 
bukanlah khabar yang disenanginya. Beliau yang 
mengasaskan Beydi Danishmends, iaitu sebuah dinasti 
yang berkembang pesat selepas pertempuran Manzikert. 
Pengaruhnya juga mula menguasai kawasan utara Asia 
Kecil seperti Neocaesarea, Tokat, Sivas, dan Euchaita. 


“Benarkah hal yang ayahanda katakan ini? Bukankah 
mereka itu musuh kita?” tanya puteranya yang terkejut. 


“Benar katamu. Mereka musuh kita, tetapi mereka 
tetap saudara seagama. Sultan Kilij Arslan adalah pejuang 
Islam sebenar. Malangnya, tidak ada pemimpin Islam 
yang membantu ketika tentera Salib menyerang kota 
Nicea. Sekarang kota itu telah jatuh ke tangan musuh.” 


“Jadi apa keputusan ayahanda?” tanya puteranya lagi. 


“Ayahanda kecewa dengan wilayah-wilayah Islam 
lain tidak memberi bantuan memerangi musuh Islam, 

sedangkan bantuan ketententeraan dari Eropah untuk 
pasukan Salib datang mencurah-curah. Kita tidak patut 
berdiam diri hanya kerana perbezaan politik. Menjadi 
kewajipan kita membantu mereka. Kita akan menjadi 
sekutu Sultan Kilij Arslan bagi menghapuskan pasukan 
Salib!” Danishmend Gazi sudah membuat keputusan. 


“Bagaimana sekiranya selepas kita membantu mereka, 
Sultan Kilij Arslan memerangi kita pula? Adakah perlu 
kita membuat satu perjanjian dengan beliau terlebih 
dahulu?” soal Komander Gabriel yang kurang berpuas 
hati dengan hasrat pemimpin itu. 


“Tidak. Dinasti Seljuk dan Dinasti Danishmend 
berperang kerana hanya ingin menakluli wilayah Malatate 
sebagai tanah jajahan, tetapi kali ini isunya berbeza. Kita 
mahu mempertahankan wilayah ini daripada tentera 
Salib yang lebih besar pengaruhnya berbanding empayar 
Rom Byzantine. Sekiranya peperangan ini berlarutan, 
tidak mustahil seluruh Turki akan ditawan oleh tentera 
Salib yang sememangnya berniat memerangi Islam. 


“Tetapi saya tidak bersetuju dengan rancangan, Tuan," 
bantah Komander Gabriel. 


“Ini adalah keputusan muktamad saya!” katanya tegas. 
Tidak ada lagi yang berani mempersoalkan keputusan 
itu. 


Selepas kejatuhan Kota Nicea ke tangan empayar 
Rom Byzantine, Danismends Gazi iaitu musuh Sultan 
Kilij Arslan memutuskan menjadi sekutu Sultan Seljuk 
itu bagi menghalang kemaraan tentera Salib. Namun, 
kedua-dua pemerintah itu tidak mengharapkan bantuan 

daripada sahabat-sahabat Islam lain, yang sibuk dengan 
kemelut dalaman masing-masing. 


Semangat Sultan Kilij Arslan kembali membara 
apabila mendapat persetujuan Hasan Cappadocia. Selain 
dari Danishmendids yang diketuai oleh Putera Turki 
Ghazi ibn Danishmend, beliau juga mendapat bantuan 
ketenteraan dari Parsi dan Albania Kaukasia. Mereka 
bergabung bagi menghalang kemaraan tentera Salib ke 
Asia Kecil. 


Bantuan dari beberapa negara Islam lain benar-benar 
membuatkan kekuatannya kembali memuncak. Mereka 
mula merangka strategi. Sultan Kilij Arslan yang 
bertindak sebagai pemimpin utama tentera, menunjukkan 
lakaran posisi serangan yang bakal diambil. 


“Jika diteliti taktik tentera Salib, mereka berperang 
dengan gaya klasik. Pada barisan pertama, diletakkan 
pasukan tentera pemanah, diikuti dengan tentera 
berjalan kaki, dan selanjutnya pasukan berkuda. Cara 
mereka berperang adalah dengan bertahan dengan 
serangan musuh. Sekiranya pasukan pemanah hampir 
tewas dan berundur, pasukan di belakangnya mulai 
menyerang maju. Ketika inilah para kesateria mereka 
mulai bertempur berhabis-habisan dengan musuh. 


“Mereka juga ada kelemahan yang ketara, celah 
seorang daripada mereka. 


“Apakah kelemahan itu?” 


“Pasukan Salib terkenal dengan baju perangnya yang 
berat, dan membuatkan pergerakan mereka kurang 
lincah. 

“Namun disebabkan baju berat itu juga mereka 
kuat dalam mempertahankan diri. Inilah antara punca 
pasukan kita gagal memukul mundur pasukan musuh. 


“Oleh itu, kita mesti aturkan satu serangan sehingga 
mereka tidak dapat bergerak,” cadang Sultan Kilij Arslan. 


“Bila kita akan menyerang mereka?” Putera Ghazi ibn 
Danishmend bertanya tanda tidak sabar. 


"Secepatnya. Selepas kejatuhan kota Nicea, beta yakin 
pasukan Salib akan menawan pula kota Antokiah," jawab 
Sultan Seljuk itu. 

kecewa dan rasa dikhianati masih menebal 
dalam kalangan pemimpin Salib. Mereka duduk 
berbincang dan merancang tindakan seterusnya. 


S uasana dalam kem agak tegang. Perasaan marah, 


“Kota Antokiah adalah sasaran seterusnya, kerana 
terletak di laluan menuju ke Jerusalem. Kali ini, kita 
akan jadikan kota itu milik kita agar mudah mara ke 
wilayah seterusnya. Pastikan kita tidak ditipu lagi oleh 
Maharaja Alexius,” kata Bohemund yang masih berang 
dengan tindakan Maharaja Rom Byzantine itu. Beliau 
berasa kesal kerana telah bersumpah setia dengan 
maharaja itu, tetapi beliau tidak bersuara kerana 
bimbang akan menimbulkan permusuhan yang lebih 
teruk antara mereka. 


PERANG SALIB PERTAMA 


“Adakah kita akan membawa Panglima Tatikios 
bersama-sama? Sejak dikhianati Maharaja Alexius, 
sukar bagi mempercayai panglima itu lagi, kerana 
tidak mustahil beliau juga terlibat dalam rancangan 
perampasan kota Nicea, kata Robert Normandy. 


“Saya juga sependapat. Tetapi, tanpa Panglima Tatikios 
mustahil kita dapat meneruskan perjalanan ke sana. 
Selain bentuk muka bumi yang berbeza, kita juga tidak 
tahu cara menangani serangan tentera Turki Seljuk. Kita 
tiada pilihan selain membawanya bersama-sama kerana 
beliau lebih arif. Tetapi, pastikan gerak-gerinya sentiasa 
diperhati,” kata Raymond Toulouse pula. Beliau juga 
tidak berpuas hati dengan perkara yang dilakukan oleh 
Maharaja Alexius I. 


“Bila kita akan berangkat?” tanya Robert lagi. 


“Esok. Kumpulkan makanan secukupnya dan bawa 
bekalan yang sepatutnya. Saya cadangkan kita berpecah 
kepada dua kumpulan, cadang Bohemund Toranto. 


“Mengapa pula?” 


“Sebagai tindakan berwaspada. Kedua-dua pasukan 
dipisahkan dengan jarak beberapa batu antara satu sama 
lain. Sekiranya diserang, pasukan kita akan sentiasa 
mendapat sokongan dan pertolongan. Semuanya 
mengangguk mendengar cadangan itu. 


MAY LD 

Jun, 1097 Masihi 


Keesokan harinya, pasukan Salib berangkat meninggalkan 
kota Nicea. Disebabkan kesangsian mendalam terhadap 
kerajaan Rom Byzantine, pasukan itu meninggalkan kota 
Nicea dengan lebih awal dan meneruskan misi mereka 
menawan kota Antokiah. 


Pasukan pertama yang lebih lemah berangkat 
terlebih dahulu. Pasukan yang diketuai oleh Bohemund 
itu mempunyai kira-kira 10 000 orang tentera, 500 
daripadanya adalah golongan kesateria, 1 500 orang 
terdiri daripada tentera bersenjata, kira-kira 8 000 tentera 
berjalan kaki, dan 2 000 anggota pasukan berkuda. 
Tancred, Robert Curthose, Robert II Flanders, dan 
Panglima Tatikios berada di barisan hadapan pasukan 
itu. 


Kemudian diikuti pasukan kedua yang diketuai 
oleh Godfrey Bouillon. Baldwin Boulogne, Raymond 
Toulouse, Stephen Blois, dan Hugh Vermandois berada 
di bahagian belakang. 


Selain itu, terdapat juga sebilangan tentera Salib 
yang bersetuju menjadi tentera Rom Byzantine, dan 
berkhidmat membaik pulih bangunan yang rosak akibat 
pertempuran. 


Pasukan gabungan Sultan Kilij Arslan pula terdiri 
daripada sekutunya Hasan Cappadocia, Danishmendids 
yang diketuai Putera Turki Ghazi ibn Danishmend, Parsi, 
dan Albania Kaukasia. Kesemua pasukan itu berjumlah 
30,000 orang. Mereka terlebih dahulu berangkat ke 
sana sebelum kedatangan tentera Salib, dan merancang 

melancarkan serangan hendap besar-besaran terhadap 
tentera Salib berhampiran Dorylaeum. 


“Tempat ini sesuai. Dahulu Dataran Dorylaeum 
berada di bawah kekuasaan Rom Byzantine, tetapi 
berjaya dirampas selepas kekalahan mereka dalam 
Perang Mankizert. Semoga tempat ini memberi semangat 
kepada kita bagi menewaskan tentera Salib pula, ujar 
Sultan Kilij Arslan dengan bersemangat. 


Be ep an 32 


Jun, 1097 Masihi 


“Wahai Tancred, adakah kamu sedar kita sedang diintip 
oleh tentera Seljuk?” tanya Bohemund. Beliau terasa 
seperti diekori dan terlihat bayang-bayang tentera musuh 
yang mengikuti mereka. 


“Benarkah? Jadi, apa yang perlu kita lakukan?” 
Tancred terkejut. 


“Kita buat seperti tidak ada apa-apa. Jangan biarkan 
mereka tahu kita menyedari kehadiran mereka. Lebih 
baik kita segera melepasi kawasan berbukit, takut kita 
diserang hendap,” arah Bohemund. Tancred hanya 
bersetuju. 


3 3 da3 0 


Sesudah melalui perjalanan panjang mereka singgah 
di sebuah kawasan padang rumput yang luas dan 
menghampar hijau, Dataran Dorylaeum. Tanah lapang 
itu terletak di utara Sungai Thymbres dan amat sesuai 

bagi mendirikan kem. Dorylaeum juga merupakan 
sebuah bandar purba di Asia Kecil yang diambil oleh 
Turki Seljuk pada tahun 1071 Masihi. 


Selepas berarak selama tiga hari, Bohemund 
memutuskan membina kem di situ kerana mudah 
mendapat sumber air dari sungai berdekatan. Walaupun 
dipisahkan dari pasukan Raymond Toulouse, dua 
pasukan Salib itu tetap kekal dalam jarak beberapa batu 
antara satu sama lain. Bohemund menugaskan beberapa 
orang tentera bagi mengawal kawasan itu, sebagai 
langkah berjaga-jaga. Beliau mengambil kesempatan 
dengan berehat secukupnya selepas melalui perjalanan 
yang melelahkan. Perjalanan sejauh 85 batu itu memakan 
masa selama empat hari. 


Pe n ap BP 


Julai 1097 Masihi 


Pada waktu subuh itu, usai menunaikan solat, pasukan 
bersekutu Turki bersiap sedia dan bergerak menghampiri 
kem musuh. Sementara itu, kem pasukan Salib kelihatan 
diterangi api jamung dan sekitar kem dikawal dengan 
ketat. Kerana bimbang akan perangkap dan taktik 
musuh, bersekutu Turki memerhati dan memastikan 
pasukan Salib yang lain tidak berada berhampiran. 
Selepas yakin keadaan terkawal, mereka mula melancar 
serangan dengan penuh berhati-hati. 


Tiba-tiba kem yang tenang itu menjadi gempar. Anak 
panah, damak, dan lembing melayang mencari sasaran. 
Jeritan mula kedengaran. Pasukan bersekutu Turki mula 

mengeluarkan bunyi siulan dan jeritan yang mereka 
gunakan ketika menyerang musuh. Bunyi suara itu 
kedengaran kejam dengan laungan pertempuran yang 
tidak henti-henti, seperti gendang yang dipalu. Subuh itu 
bakal menjadi satu mimpi ngeri! 


Bohemund yang sedang lena terjaga apabila terdengar 
riuh-rendah di luar khemah. Beliau tahu mereka telah 
diserang musuh. Lantas beliau menyarung baju besi dan 
pedang yang sedia tersisip di tangan. Beliau segera keluar 
dan memacu kudanya. 


“Pak cik, kita diserang!” teriak Tancred. 


“Jangan bimbang. Pak cik akan lindungi kamu! Cepat 
kumpulkan semua kesateria kita!” perintah Bohemund. 


Semua kesateria sudah berkumpul dan Bohemund 
melaung kata-kata pencetus semangat. 


“Hari ini, sekiranya Tuhan mengkehendaki, kalian 
semua akan menjadi kaya!” kata Bohemund dengan 
lantang. 


Bermula dari saat itu, kesateria Norman pantas 
bertindak balas menahan dan menangkis serangan 
mengejut itu. Bohemund memerintahkan para tenteranya 
mengangkut air dari sungai bagi memadam api yang 
membakar khemah. Beliau tidak mempunyai masa yang 
banyak bagi mengatur orang-orangnya, yang bingung 
dan masih keliru dengan situasi itu. 


Tentera berbersekutu Turki mendapati barisan 
kesateria Salib lebih handal. Mereka lantas mengalih 
strategi dengan menyerang tentera berjalan kaki terlebih 

dahulu. Kemudian perajurit Islam, yang digelar “orang 
besi dengan lengkap bersenjata meluru seperti peluru 
dan terus bertempur. Tentera Salib menjadi tidak keruan. 
Seterusnya, tentera berbersekutu Turki mengatur strategi, 
dengan menyerang menggunakan pasukan pemanah. 


Pagi sudah mula terang tetapi pertempuran terus 
berlanjutan. Pertahanan kem pasukan Salib sudah rapuh. 
Tentera berkuda berbersekutu Turki mara merempuh 
ke dalam kem, lalu menyerang tentera berjalan kaki 
yang tidak dapat melarikan diri. Pasukan Salib keliru 
dan panik sehingga gagal membentuk formasi perang. 
Melihat situasi itu, Bohemund cuba melindungi mereka 
dengan mengarahkan para kesateria membentuk barisan 
pertahanan. 


Melihat situasi itu, Bohemund pantas menghantar 
utusan bagi meminta bantuan daripada pasukan Salib di 
bahagian belakang. Tancred dan pemimpin Salib yang 
lain cuba mengekalkan tentera mereka, dan menghadapi 
serangan tentera berbersekutu Turki itu. Mereka sedaya 
upaya bertahan daripada anak panah yang tidak 
putus-putus jatuh seperti hujan. 


Masa berlalu pantas, dalam masa sejam lebih 
daripada 2 000 tentera Salib menjadi mangsa anak 
panah. Kebanyakan mangsa adalah tentera berjalan kaki. 
Keadaan itu membuatkan pasukan Salib mula berundur 
ke arah tebing sungai. 


Bohemund segera mengarahkan pasukan kesateria 
membentuk formasi bulatan yang besar dengan perisai. 
Pada masa yang sama melindungi pengikut-pengikutnya 
yang panik dengan serangan pemanah api tentera 

berbersekutu Turki. Bohemund menempatkan wanita dan 
kanak-kanak di sepanjang tebing sungai yang dilindungi 
oleh tanah paya yang tinggi. Kawasan tebing sungai itu 
turut dilindungi oleh tentera Salib, tetapi tanah paya yang 
lembut menyukarkan kesateria berkuda terus bertahan. 
Mereka turun dari kuda dan membentuk bulatan sebagai 
perlindungan daripada tujahan anak panah. 


Keadaan kem itu sungguh tragis. Bohemund dapat 
menyaksikan banyak tenteranya mati ditikam anak panah 
dan lembing. Darah tidak pernah berhenti memancut. 
Keadaan yang tergambar sungguh mengerikan. Tentera 
Salib sudah kehilangan semangat. Mereka seperti 
kambing biri-biri, mereka tidak dapat melarikan diri dan 
berasa tidak ada harapan lagi untuk hidup. 


Pasukan tentera di bawah pimpinan Biskop Adhemar 
mara menuju ke Dorylaeum apabila mendapat berita itu. 
Setibanya di sana, semangat perjuangan mereka melonjak 
naik. Pasukan Salib disusun semula dan pertahanan 
dibina kembali. Biskop Adhemar memecahkan tenteranya 
kepada beberapa pasukan. Kini pasukan tentera yang 
dipimpin oleh Biskop Adhemar sudah bersiap sedia 
menyerang dari rusuk belakang. 


Bohemund dan pasukannya pula mengambil 
kedudukan di bahagian hadapan. Apabila semua tentera 
Salib sudah bersedia dengan kedudukan masing-masing, 
pasukan pemanah Biskop Adhemar melancarkan 
serangan anak panah dari arah belakang tentera lawan. 
Tentera bersekutu Turki masih belum menyedari 
kehadiran pasukan bantuan itu. Tambahan pula mereka 
begitu sibuk menggempur musuh yang sudah kehilangan 
punca. 

Hujan anak panah yang jatuh bertubi-tubi 
mengejutkan tentera bersekutu Turki. Suasana serta 
merta menjadi kucar-kacir. Jeritan Biskop Adhemar 
yang memerintahkan para tenteranya mengatur 
serangan jelas kedengaran. Pemanah kuda Sultan Kilij 
Arslan pula masih tidak mampu menembusi barisan 
pertahanan musuh mereka. Bahkan, pasukan Salib mula 
menggempur dari setiap sudut membuatkan pasukan 
bersekutu Turki tersepit. 


Kemudian Biskop Adhemar menggempur formasi 
Turki Seljuk, dan berlaku pula pertempuran sengit di situ. 
Tentera bersekutu Turki kelam-kabut dengan serangan 
mengejut itu. 


Melihat keadan itu, Sultan Kilij Arslan tahu sekiranya 
pertempuran itu diteruskan mereka akan ditimpa 
musibah. Lalu beliau mengambil keputusan berundur, 
“Perintahkan bala tentera kita berundur!” 


Sebaik menerima perintah itu, bala tentera bersekutu 
Turki berundur dari medan perang. Mereka diarah 
berpecah mencari tempat berlindung supaya sukar 
dikejar tentera Salib. 


Senja hampir berlabuh. Dataran Dorylaeum yang 
berbalam-balam sudah menjadi padang jarak padang 
terkukur. Timbunan mayat yang bergelimpangan menjadi 
permaidani menutupi permukaan tanah. 


“Dosa-dosa tentera Salib menyebabkan kejayaan 
tentera bersekutu Turki pada awal pertempuran, tetapi 
apabila mereka mengakui berdosa dan berdoa, Tuhan 
telah mengembalikan kekuatan dan keberanian mereka 
untuk berhadapan dengan musuh, tutur Biskop Adhemar 

sambil melihat dataran yang dilimpahi darah merah, 
dan timbunan mayat. Sementara tentera yang terselamat 
tersandar keletihan selepas bertempur sepanjang hari. 


“Ini adalah satu mukjizat luar biasa yang dikirimkan 
Tuhan kepada kita. Sesungguhnya kita adalah tentera 
Tuhan!” ucap Raymond Toulouse penuh terharu. Beliau 
juga berkeyakinan ekspedisi mereka itu direstui Tuhan. 


“Benar. Perjuangan ini nyata tidak sia-sia,” ujar 
Godfrey Bouillon gembira. 


Mereka juga percaya, kemenangan yang datang 
tiba-tiba itu adalah satu kejadian yang luar biasa. 
Peristiwa itu mengubah pandangan mereka berkaitan 
misi Perang Salib. 


LN 


Sultan Kilij Arslan merengus. Kekecewaannya kian 
bertambah. Selepas kekalahan di kota Nicea, beliau sekali 
lagi kalah di Dorylaeum. Namun beliau masih belum 
berputus asa. Sambil mengadakan perbincangan kembali, 
wajahnya berkerut mencari jalan menghalang kemaraan 
tentera Salib. 


“Apa lagi yang patut kita lakukan? Terus menunggu 
sehingga mereka menawan wilayah seterusnya ataupun 
kita bangkit semula membentuk pasukan baru?” tanya 
Hassan Cappadocia. 


“Tuanku, mengikut perkiraan kami, pasukan Salib 
sedang menuju ke Antokiah. Kemaraan mereka mesti 
dihalang segera,” kata panglima perang. 

“Itu mustahil. Pasukan mereka cukup besar dan kita 
tidak boleh memandang rendah keupayaan mereka. 
Sudah ramai tentera kita terkorban dan mustahil dapat 
menentang mereka, balas Putera Turki Ghazi ibn 
Danishmend itu. 


“Kita minta bantuan daripada wilayah kejiranan kita. 
Mereka mungkin membantu kita, cadang pemimpin 
Parsi. 


“Beta sudah minta bantuan daripada mereka. Jawapan 
mereka tetap sama. Mereka enggan membantu, jawab 
Sultan Seljuk itu dengan nada mendatar. 


“Jadi, apa rancangan Tuanku kali ini?” tanya mereka. 


“Hanya ada satu jalan sahaja yang dapat menghalang 
kemaraan mereka.” 


“Bagaimana caranya?” tanya Sultan Seljuk itu 
“Kita lancarkan Perang Bumi Hangus.” 
“Perang bumi hangus?!” Mereka terkejut. 


“Perang bumi hangus adalah strategi terakhir yang 
bertujuan menghancurkan kemampuan bertempur 
pihak lawan dalam jangka masa panjang,” kata Hassan 
Cappadocia lagi. 


“Sekiranya kita bertindak demikian, seluruh wilayah 
kita akan musnah. Ia juga memberi kesan berpanjangan 
kepada rakyat jelata. Tindakan itu nanti membuatkan 
penduduk tempatan terpaksa menanggung penderitaan. 
bantah pemimpin lain. 

“Benar, kata kalian. Tetapi ini sahaja satu-satunya cara 
yang ada. Ketika kerajaan Romawi diserang oleh pasukan 
Carthage di bawah pimpinan Hannibal Barca, Konsul 
Fabius menggunakan strategi bumi hangus. Fabius 
memusnahkan sumber daya logistik dan kemudahan 
asas, dengan membakar desa-desa dan ladang gandum 
yang dilalui pasukan Cartaghe. Strategi Fabius berjaya 
memaksa pasukan Cartaghe mundur. 


“Tetapi... kami masih ragu-ragu”. 


“Seperti yang kita tahu, mereka tidak mempunyai 
bekalan yang mencukupi. Mereka memperolehi bekalan 
itu hasil rompakan dan rampasan daripada penduduk 
tempatan. Beta fikir, cara begitu dapat menyekat 
kemaraan mereka. Akhirnya mereka akan mengalah dan 
pulang ke tanah air mereka. Kita berusaha, selebihnya 
Allah yang menentukannya. Sultan Kilji Arslan cuba 
mempertahan cadangannya. 


“Bagaimana sekiranya kita merancang serangan sekali 
lagi ke atas pasukan Salib?” 


“Beta akui kekalahan pasukan kita cukup teruk. Beta 
tidak mahu lagi mengorbankan nyawa orang-orang kita. 
Tambahan pula, bilangan tentera yang ada tidak mampu 
menandingi pasukan dari Barat itu." 


Sesudah berbincang dengan panjang lebar, akhirnya 
mereka bersetuju dengan cadangan Sultan Kilij Arslan. 
Mereka sedar, perjuangan itu kadang-kadang pahit 
apabila terpaksa mengorbankan kepentingan diri dan 
rakyat jelata. Seluruh tentera dikerah merosakkan 
logistik seperti jalan-jalan dan jambatan. Malah bekalan 
minuman dan ladang-ladang tanaman juga dibakar. 

eredah panas terik matahari memberi cabaran 
Ms kepada pasukan tentera Salib. Keadaan 

mereka bertambah teruk apabila kekurangan 
bekalan makanan dan minuman. Hal ini kerana tentera 
Turki Seljuk sudah menghancurkan sumur-sumur, dan 
membakar ladang-ladang sepanjang jalan Asia kecil. 
Namun pasukan Salib tetap meneruskan perjalanan 
tanpa berundur walau seinci. 


“Wahai Tuan Bohemund, keadaan tentera kita sangat 
kritikal. Sepanjang perjalanan kita tidak memperoleh 
sedikit pun makanan. Sultan Kilij Arslan melancarkan 
perang bumi hangus bagi membinasakan kita. Kini 
seluruh tentera kita sudah tidak berdaya dan lemah," 
lapor Richard Salerno. 

“Bagaimana dengan bekalan makanan kita?” tanya 
Bohemund. 


“Tidak mencukupi bagi menampung semua tentera 
kita. Apa yang harus dilakukan sekarang?” 


“Tujuan Sultan Seljuk itu supaya kita mengalah, tetapi 
tidak semudah itu. Walaupun sukar, kita tetap akan 
teruskan perjalanan ke Antokiah," jawab Bohemund yang 
tetap bersemangat. 


Kemudian beliau berpaling dan bertanya kepada 
Panglima Tatikios. “Berapa jauh lagi perjalanan kita ke 
kota Antokiah?” 


“Sekiranya keadaan begini, mungkin mengambil masa 
selama sebulan. Sudah tentu tentera kita sukar bertahan, 
jawab Panglima Tatikios. 


Para pemimpin Salib sendiri tidak dapat berbuat 
apa-apa. Tetapi mereka sepakat meneruskan perjalanan 
itu. 


Le NYI 


“Wahai Tuanku, nampaknya usaha kita tidak berhasil. 
Pasukan Salib tidak mahu mengalah. Mereka terus 
menuju ke ke Iconium:. 


Sultan Kilij Arslan merengus hampa. Usahanya 
melancarkan perang bumi hangus ternyata tidak 
berkesan. 


“Saya cadangkan kita halang perjalanan mereka ketika 
mereka tiba di Heraclea. Saya fikir, kita masih sempat 
memintas mereka di sana. Dalam keadaan tentera Salib 


220 


EDESSA DITAKLUK BALDWIN 


yang kelaparan, mungkin kita mampu menghalang dan 
mengalahkan mereka. Jeneral itu memberi cadangan. 


“Satu cadangan yang bagus. Buat persiapan segera. 
Kerahkan pasukan tentera kita di Heraclea bersiap sedia!” 
perintahnya tegas. 


YAI 


Ogos, 1098 Masihi 


Hampir sebulan merentasi perjalanan panjang, akhirnya 
tentera Salib sampai di Iconium pada pertengahan 
bulan Ogos. Semasa di sana mereka mendapat bantuan 
makanan, tetapi masih tidak mencukupi. Kemudian 
mereka meneruskan perjalanan ke destinasi seterusnya. 


Semasa tiba di Heraclea, tiba-tiba pasukan Salib 
diserang oleh tentera Turki Seljuk. Dalam keadaan tidak 
berdaya, tentera Salib masih terus bertahan. Pertempuran 
singkat itu dimenangi oleh pasukan Salib yang 
berjaya mengusir tentera Seljuk. Akibat pertempuran 
itu, ramai antara tentera Salib yang tercedera dan 
terbunuh sedangkan mereka tidak mempunyai bekalan 
ubat-ubatan. 


Akibat pelbagai kesukaran dan desakan, semangat 
pasukan Salib seperti jatuh ke dalam gaung. Ada 
antara mereka berhasrat mahu pulang ke tanah air, dan 
meninggalkan perjuangan suci itu. Peter Si Pertapa dan 
Biskop Adhemar berusaha memulih dan mengembalikan 
semangat tentera mereka. Kedua-dua pendeta itu sering 
memberi motivasi kerohanian, membuatkan ramai 
tentera membatalkan hasrat mereka. 

NYI 


Berita kekalahan pasukan Turki Seljuk mengecewakan 
Sultan Kilij Arslan. Percaturannya sekali lagi tersilap. 
Beliau mengakui kekuatan tentera Salib, walaupun 
pasukan itu serba kekurangan namun semangat mereka 
cukup kental. 


“Beta tidak akan berputus asa. Beta bersumpah demi 
Allah, sekiranya bukan hari ini, kelak beta akan tetap 
berusaha menghancurkan tentera Salib. Beta takkan 
mengalah. Sekiranya bukan beta yang membinasakan 
mereka, pasti akan ada utusan Allah lain yang akan 
menghancurkan mereka. 


“Semoga termakbul doa Tuanku, akan datang pembela 
Islam yang diutuskan Allah bagi mengembalikan syiar 
Islam, sahut seorang pembesar dengan perasaan hiba. 


“Beta akan terus berjuang selagi nyawa di kandung 
badan!” ujar Sultan Kilij Arslan bersemangat pahlawan, 
pantang kalah sebelum berjuang. 


3 Le Ang 22 


Pasukan Salib berhenti rehat di sebuah kawasan lapang. 
Mereka merompak dan merampas harta penduduk 
tempatan bagi mengisi perut. Tindakan mereka itu tidak 
dapat dihalang oleh para pemimpin tentera, kerana 
mereka juga terpaksa berbuat demikian. 


Di situ juga, para pemimpin Salib sibuk berbincang 
mengenai laluan yang akan diambil bagi menuju ke 

Antokiah, sambil melihat peta laluan yang dibentangkan 
oleh Panglima Tatikios. Panglima itu juga mencadangkan 
jalan yang patut mereka lalui. Tancred tidak bersetuju, 
masing-masing mempunyai pendapat sendiri tentang 


laluan yang bakal mereka ikuti. 


Tancred yakin jalan yang dianjurkan oleh Panglima 
Tatikios adalah salah, dan mengagak laluan tersebut itu 
hanyalah perangkap. Namun, ramai dalam kalangan 
pemimpin Salib bersepakat mengikut laluan yang 
dicadangkan oleh Panglima Rom Byzantine itu. 


“Saya bersetuju dengan Tancred,” sokong Baldwin. 


“Jadi, kamu mahu mengikuti Tancred?” tanya Godfrey 
Bouillon sambil memandang ke arah adiknya itu. 


“Ya. Saya akan mengikuti laluan yang sama dengannya. 
Selepas kejadian di kota Nicea, saya tidak percaya dengan 
Panglima Tatikios lagi. Lebih-lebih lagi di sepanjang 
jalan, ladang-ladang sudah dibakar dan sumber air pula 
telah diracun. Dengan mengambil laluan lain, mungkin 
kita akan mendapat bekalan makanan dan minuman. 
Abang tidak mahu turut serta?” ajak Baldwin. 


“Tidak. Abang akan mengikut haluan yang 
dicadangkan. Sekiranya kamu ingin mengikuti cara kamu 
sendiri, abang tidak akan menghalang,” jawab Godfrey 
sambil menepuk bahu adiknya sebagai tanda bersetuju. 


Be ta an 

Februari 1098 Masihi 


Keesokan harinya, Tancred dan beberapa bangsawan 
tentera Salib mendahului pasukan utama mengubah 
haluan menuju ke Antokiah. Baldwin bersama-sama 
pengikutnya mengikuti Tancred dari belakang. 


Sementera itu, pasukan utama meneruskan perjalanan 
menuju Caesarea di wilayah Cilicia. Mereka sampai di 
kota itu pada akhir September tanpa sebarang masalah. 
Seterusnya mereka melanjutkan pula perjalanan ke 
Marash pada awal Oktober. 


Cuaca benar-benar mencemburui perjalanan pasukan 
Salib, apabila musim sejuk tiba. Ia memberi cabaran 
yang bukan sedikit. Dalam kesejukan, mereka terpaksa 
meredah salji dengan keadaan serba kekurangan. Tentera 
Salib yang berkaki ayam terpaksa membalut kaki mereka 
dengan kulit kayu. Dalam perjalanan itu juga, isteri 
Baldwin jatuh sakit, lalu meninggal dunia. Disebabkan 
itu Baldwin menangguh perjalanan buat sementara 
waktu. 


Namun, Tancred tetap meneruskan usaha menuju 
ke kota seterusnya. Sepanjang perjalanan, penduduk 
tempatan yang terdiri daripada orang-orang Armenia 
dan Jacobite menerima kehadiran tentera Salib dengan 


baik. 


Kemudian Tancred dan para pengikutnya menuju 
ke Kota Tarsus yang dikawal oleh orang Turki. Di situ 
berlaku pertempuran kecil tetapi dapat di atasi oleh 
pasukan Tancred. Tancred kemudiannya sampai di Edessa 
lebih awal. Ketibaan mereka dikota itu juga dialu-alukan 


224 


EDESSA DITAKLUK BALDWIN 


oleh penduduk tempatan yang terdiri daripada orang 
Yunani dan Armenia. 


“Edessa sebuah kota yang dapat kita tawan. Penduduk 
di sini menyambut baik kedatangan kita. Lagi pula 
saya mendapat maklumat yang berguna, kata seorang 
pengikutnya. 


Tancred tertarik lalu bertanya, “Apakah maklumat 
yang kamu dapat?” 


“Majoriti penduduk Kota Edessa adalah orang 
Armenia. Mereka bermusuhan dengan penguasa kota 
yang bernama Toros dan berbangsa Yunani. Mungkin 
faktor ini memudahkan kita menakluk kota ini. Selain 
menawan Tanah Suci kita juga dapat mengembangkan 
pengaruh. 


“Benar kata kamu itu. Mereka juga bersahabat dengan 
kita. Itu satu cadangan yang baik. Tancred bersetuju 
untuk menawan kota itu. 


Se YA 


Edessa, kota yang tenang itu menyambut kedatangan 
Tancred bersama-sama pasukan Salib yang besar. Toros, 
penguasa kota Edessa turut menyambut kedatangan 
mereka dengan tangan terbuka. Hubungan yang terjalin 
itu membuatkan Toros turut menyenangi pemimpin 
muda itu. 


Belum lama Tancred menguasai kota itu, Baldwin 
tiba dengan jumlah tentera yang lebih besar. Dalam 
pada itu, kehadiran Baldwin disenangi penguasa dan 

juga penduduk kota. Bahkan beliau turut melibatkan diri 
dalam politik Armenia, sehinggakan bersedia menjadi 
pahlawan bagi orang-orang Armenia. Timbul rasa 
kecewa di hati Tancred. 


“Nampaknya Baldwin lebih dipandang tinggi oleh 
penduduk kota dan juga penguasa Toros. Beliau telah 
diangkat sebagai pahlawan kota. Jadi, sukarlah kita 
menawan kota ini, lapor seorang panglima tentera 
kepada Tancred. 


“Benar. Mungkin Baldwin mahu menakluk kota 
ini bagi dijadikan kota pertama negeri Salib. Beliau 
mempunyai bilangan tentera yang cukup besar, dan 
dapat menawan kota ini dengan mudah. Sukar bagi 
saya menandinginya, balas Tancred sambil mengusap 
dagunya. 


“Jadi, apa perancangan Tuan yang seterusnya? Adakah 
kita akan terus berada di sini?” tanya seorang bangsawan. 


“Mustahil untuk saya mendapatkan kepercayaan di 
kota ini, kerana mereka lebih menyanjungi Baldwin. 
Jadi saya berpendapat, lebih baik kita tinggalkan kota 
ini dan bergabung kembali dengan pasukan utama, dan 
meneruskan misi utama kita,” putus Tancred. Semua para 
bangsawan dan kesateria bersetuju. 


Tancred bersama-sama pasukannya berangkat 
meninggalkan kota Edessa, lantas memberi peluang 
besar kepada Baldwin yang melihat situasi itu dengan 
lapang dada. Keterampilannya yang lebih menonjol 
memudahkan beliau memenangi hati penduduk 
tempatan. Dengan peluang itu, timbul keinginannya bagi 
menawan kota itu. 

“Sekarang Tancred bukan lagi ancaman kepada Tuan. 
Pemergiannya memudahkan tuan mendapatkan kota ini 
tanpa persaingan, kata pengikutnya. 


“Nampaknya penguasa Toros dan penduduk tempatan 
menyenangi saya, jadi mudah bagi saya menempatkan 
diri dalam kalangan mereka. Lagi pula Toros dan orang 
Armenia tidak sebulu. Jelas penguasa itu tidak disenangi 
ramai. 


“Adakah Tuan akan mengambil peluang ini bagi 
menawan Edessa bersendirian?” 


“Selepas kematian isteri saya, saya tidak berhasrat 
hendak pulang ke Eropah lagi. Di sana saya sudah 
tidak punya sesiapa. Disebabkan itu, saya berhasrat 
mengembangkan pengaruh di sini, dan ini adalah 
pembuka jalan kepada saya bagi menjadi seorang 
penakluk," katanya dengan tegas dan yakin. 


Baldwin datang menghadap Toros. Kedatangannya 
disambut mesra. Banyak perkara yang dibualkan. 


“Saya tahu, pasukan Kerbogha pimpinan Mosul akan 
datang membantu mempertahankan kota Antokiah 
sekiranya ditawan tentera Salib. Dalam perjalanan ke 
Antokiah pasti mereka melalui Edessa. Oleh itu, saya 
berpendapat lebih baik kita hancurkan mereka terlebih 
dahulu,” kata Toros. 


“Sejauh mana kekuatan pasukan Kerbogha? Sehingga 
kita mesti menghancurkan mereka, tanya Baldwin 
sambil menghirup segelas minuman. 


“Kerbogha terkenal sebagai pahlawan bagilslam yang 
handal dan amat digeruni empayar Rom Byzantine. 


PRA 

Kekuatannya cukup untuk menghancurkan pasukan 
Salib, jawab Toros. 


Baldwin tersenyum sumbing. “Saya akan menunjukkan 
kekuatan pasukan Salib sehingga mereka dibinasakan 
dengan mudah.” 


Toros ketawa besar lalu berkata, “Sebab itu saya 
menyenangi kamu. Kamu kesateria sejati. Tidak gentar. 
Saya yakin kita mampu menghancurkan mereka dengan 
mudah ketika dalam perjalanan ke Antokiah nanti." 


Katanya lagi kepada Baldwin, “Saya sudah memikirkan 
semasak-masaknya. Saya mahu kamu menjadi anak saya. 
Tetapi dengan satu syarat. 


Baldwin terkejut dengan tawaran itu. “Apa syaratnya?” 


“Syaratnya, sekiranya kamu bersedia membantu saya 
mempertahankan kedudukan saya di Edessa. Saya akan 
serahkan segalanya kepada kamu.” 


“Sebenarnya, saya tidak disenangi oleh ramai 
penduduk kota ini. Jadi, dengan adanya kamu, hubungan 
yang tidak rapat dapat disatukan. Hal ini kerana kamu 
juga disenangi mereka,” sambung penguasa itu lagi 


Tanpa berfikir panjang, Baldwin bersetuju dan 
menerima tawaran itu. Beliau mula tinggal di Edessa 
bersama-sama tujuh orang kesateria yang sudi 
mengikutinya. Kebanyakan para kesateria Salib itu tidak 
bergabung dengan Baldwin kerana mahu meneruskan 
perjalanan menuju ke Tanah Suci. 


Malam itu, beberapa pembesar Armenia datang 
bertemu dengan Baldwin. Para pembesar itu menyatakan 


228 


EDESSA DITAKLUK BALDWIN 


permintaan besar mereka. Baldwin sedikit terpempan 
apabila mendengarkannya. 


“Kenapa saya pula dipilih? Apa kelebihan saya?” tanya 
Baldwin. 


“Wahai kesateria Salib yang gagah perkasa, kami tidak 
mahu lagi hidup dibawah kuasa Toros. Sebelum ini, kami 
tidak berupaya menggulingkannya kerana tidak ada 
orang yang berkemampuan dan berani menandinginya. 
Kini Tuan sudah mendapat kepercayaan Toros, dan ini 
memudahkan rancangan bagi menjatuhkan dia daripada 
takhta,” kata pembesar Armenia separuh umur itu. 


Baldwin diam. Tidak ada kata-kata jaminan keluar 
dari mulutnya. Beliau sendiri masih ragu-ragu. Tetapi 
sekiranya benar, rancangan itu akan menjadi batu 
loncatan kepada dirinya bagi menguasai kota itu dengan 


mudah. 


Kemudian seorang daripada mereka mencelah 
apabila melihat Baldwin masih ragu-ragu. “Tuan 
jangan bimbang. Sekiranya Tuan bersetuju, kami sudah 
bersepakat melantik Tuan menjadi penguasa kota. Kami 
menyokong pasukan Salib dan bersedia membantu Tuan 
menawan kota-kota pemerintahan Islam." 


“Beri masa kepada saya untuk memikirkannya,” pinta 
Baldwin. 


Sementara itu, semasa dalam perjalanan bagi 
bergabung dengan pasukan utama,  Tancred 
bersama-sama pasukannya terlibat dalam pertempuran 
singkat di Mamistra. Namun, persengketaan itu berakhir 
dengan perdamaian, kerana pasukan itu sedar mereka 

tidak akan mendapat kedudukan penting di Cilicia. Hal 
itu menjadi bukti, terdapat dalam kalangan anggota 
pasukan Salib yang tertarik dan berniat menguasi 
kawasan di Timur melalui peperangan ini. 


Sebulan telah berlalu, Baldwin sudah bersiap sedia. 
Beliau menerima cadangan dan tawaran pembesar 
Armenia itu dengan hati terbuka. Baldwin dan 
orang-orang Armenia bersepakat menjatuhkan Toros, 
seterusnya mengangkat Baldwin sebagai pemegang 
tahta. Mereka mengatur beberapa rancangan sebelum 
memulakan serangan. 


2 Sa Kp 10 20 


Mac, 1098 Masihi 


Istana yang aman menjadi gempar dengan tiba-tiba. 
Orang Armenia dan Jacobite yang bersenjata, menyerang 
istana dan berlaku pertempuran sengit dengan tentera 
Toros. Pertempuran itu berlarutan sehingga tentera Toros 
terpaksa melarikan diri. Sementara itu, di istananya Toros 
mundar-mandir. Beliau benar-benar gelisah. Orang- 
orang Armenia sudah ramai menguasai kediamannya itu. 


“Wahai Tuan penguasa, kita perlu beredar segera. 
Mereka sudah memenuhi ruang istana,” kata pembesar 
dengan cemas. 


“Baldwin akan datang membantu saya, kata Toros. 
Yakin. 


“Dia sudah berpaling tadah! Bahkan dia bersama-sama 
orang Armenia bersepakat menentang Tuan. 

“Mustahil!” jerkah Toros yang terlalu berang. 


“Benar Tuan. Baldwin yang merancang semua ini. Dia 
mahu menguasai kota ini daripada Tuan. 


“Tetapi dia sudah berjanji mahu membantu saya. 
Toros masih enggan mempercayai kebenaran itu. 


“Baldwin hanya mahu mendapat kepercayaan Tuan 
sebelum menggulingkan Tuan daripada takhta. 


Toros terduduk dan masih tidak mahu berganjak. 
Sementara itu, para pembesar sudah meninggalkan Toros 
dan seluruh istana dikepung oleh orang Armenia. Toros 
mengurung diri dl Dalam biliknya. Tetapi pintu bilik 
yang dikunci itu berjaya dirempuh dan dia berhadapan 
dengan sekumpulan orang Armenia yang lengkap 
bersenjata. Toros cuba melarikan diri melalui jendela, 
namun dapat ditangkap lalu dibunuh. 


Timbul juga rasa penyesalan dibenak Baldwin, namun, 
beliau tetap berpuas hati kerana bakal dilantik sebagai 
pengganti Toros. Cita-cita dan impiannya sudah tercapai. 


Be Tn an 0 


Tiga hari selepas kejadian itu, Baldwin Boulougne 
dengan rasmi dilantik menjadi penguasa Edessa. 
Pertabalan itu juga menjadikan Edessa sebagai negara 
pertama pasukan Salib. Ia dianggap sebagai permulaan 
yang membawa kebaikan sehingga diadakan pesta bagi 
meraikan pelantikan itu. Suasana begitu meriah dengan 
penduduk kota yang bersuka ria. Baldwin duduk di 

singgahsana dengan makhota yang terletak megah di 
kepalanya. Ketika itu juga, para bangsawan dan para 
kesateria datang menghadap. 


“Kami minta maaf kerana tidak dapat bersama-sama 
dengan Tuan disini. Kami tetap akan melaksanakan 
tujuan asal dengan meneruskan perjalanan ke Tanah 
Suci, beritahu seorang kesateria. 


Wajah Baldwin bertukar keruh sebaik mendengar 
hajat para pengikutnya itu. Kemudian beliau berkata, 
“Sekiranya itu yang kalian mahukan, saya tidak dapat 
menghalang. Saya juga sudah membuat keputusan 
bagi mentadbir dan menetap di Edessa, malah tidak 
berhajat bergabung semula dengan pasukan utama 
bagi menawan Jerusalem. Sampaikan salam kepada 
saudara-saudara saya. Katakan kepada mereka, saya sedia 
membantu sekiranya mereka memerlukan bantuan," 
kata Baldwin kepada pengikutnya. Baldwin tidak dapat 
menghalang beberapa orang bangsawan dan kesaterianya, 
meneruskan tujuan utama mereka menawan Tanah Suci 
Baitulmugaddis. 

MARA KE KOTA 

Berapakah bilangan mereka?” tanya 
gabenor Yashigan, dia cuba bertenang. 


&«&, | Yentera Salib dalam perjalanan ke Antokiah? 


“Belum pernah saya melihat bala tentera seramai ini, 
tidak terhitung jumlahnya. Kota Nicea sudah ditawan. 
Apakah tindakan kita, Tuan? Perlukah kita serang 
mereka? tanya jeneral, bimbang. 


“Ayah, sebelum mereka mara ke kota ini, ada baiknya 
kita serang mereka terlebih dahulu,” cadang anaknya, 
Shams ad-Dawla. 


“Jangan, bantah gabenor itu. “Misi mereka menuju 
ke Baitulmugaddis, dan Antokiah berada di laluan itu. 
Jadi, kota ini juga akan ditawan. Walaupun kota ini 

cukup teguh tetapi kekuatan kita tidak setanding dengan 
mereka. Saya akan dapatkan bantuan daripada Dugag 
bagi membantu kita mengusir pasukan Salib, ujarnya. 
Berbanding Sultan Kilij Arslan,  Gabenor Yashigan 
mempunyai hubungan yang lebih baik dengan beberapa 
pemimpin wilayah Islam. 


“Sebagai tindakan berjaga-jaga, saya mahu orang 
Yunani dan Armenia yang beragama Kristian diusir 
keluar dari kota ini. Arahkan juga Paderi Patriak 
Ortodoks dipenjara, dan John Oxite pula diusir dengan 
segera. Gabenor itu memberi arahan. 


“Mengapa pula? Selama ini kita hidup aman damai 
tidak kira agama, tanya pembesar. Hairan. 


“Dalam situasi ini, saya tidak mempercayai mereka. 
Tidak mustahil ada antara mereka yang menjadi tali 
barut tentera Salib bagi membantu menawan kota 
ini. Perintahkan semua penduduk kota bersiap sedia 
menyimpan bekalan makanan,” perintahnya tegas. Semua 
arahan gabenor itu segera dilaksanakan. Walaupun di 
bawah pentadbiran Islam, majoriti penduduk Antokiah 
adalah beragama Kristian. 


Gabenor Yashigan turut memerintahkan seluruh 
tenteranya mengawal sekeliling kota dengan bersenjata 
lengkap. Walaupun kota itu dibina dengan kukuh, tetapi 
itu bukanlah penentu kota itu kebal. 


Kabus nipis kelihatan menutupi bahagian puncak 
gunung, dan ditengah-tengahnya kota Antokiah berdiri 
kukuh di lereng-lereng lembah Orontes. Pemandangan 
yang cukup mempesonakan. Tidak ada kota yang mampu 
menandingi keindahan kota Antokiah. 

Keluasannya meliputi lebih daripada 3.5 batu persegi, 
dan dikelilingi dinding dengan 400 buah menara. 
Sebatang sungai mengalir di sepanjang dinding utara 
bandar itu, sebelum memasuki Antokiah dari barat laut 
dan keluar ke timur. 


Gunung Silpius menjadi benteng, dan merupakan 
puncak tertinggi di Antiokiah. Sebahagian kubu kota 
Antokiah dibina daripada gunung Silpius ini. Kota 
Antokiah pernah berada dibawah pemerintahan 
Maharaja Justinian I pada abad ke-6. Kota Antokiah 
juga bertukar tangan daripada kekuasaan empayar Rom 
Byzantine, kepada jajahan pasukan Islam hasil daripada 
pengkhianatan, bukannya disebabkan kelemahan 
pertahanan. 


Yashigan memerhati penduduk-penduduk Kristian 
Ortodoks meninggalkan kota dengan kawalan para 
tentera. Selama ini, beliau seorang yang bertolenrasi 
dengan penduduk Kristian, namun sikap itu berubah 
apabila mengetahui kehadiran tentera Salib ke kota itu. 
Orang Islam, Arab, Turcopolitans, Syria, Armenia serta 
beberapa kaum lain yang beragama Islam bersatu hati, 
dan berganding bahu mempertahankan kota itu. 


Bahkan bantuan ketenteraan yang dimintanya 
daripada kerajaan Islam lain seperti Toghtekin, 
Kerbogha, Khalifah Baghdad, Parsi, serta laksamana dari 
Homs telah diterima. Yashigan gembira dan kembali 
bersemangat mempertahankan kota itu. 


Dugag dan Ridwan adalah anak kepada Tutush. 
Selepas kemangkatan Tutush pada tahun 1095 Masihi, 
kedua-dua anaknya saling bersaing bagi menguasai 

Aleppo dan Damsyik. Yashigan tidak berpihak kepada 
Ridwan kerana tidak menyukai Janah ad-Dawla, dan 
sebaliknya beliau bersekutu dengan Dugag. 


Gabenor Yashigan dan Ilghaz iaitu gabenor 
Baitulmugaddis, pernah menyertai pasukan perikatan 
bersama-sama Dugag menentang Ridwan semasa 
mendapatkan kota Aleppo. Ridwan dan sekutu-sekutunya 
menyerang wilayah Yashigan dan Damsyik, tetapi 
berjaya ditewaskan oleh Dugag dan Ilghazi yang datang 
membantu Antokiah. 


Pada tahun 1097 Masihi pula, berlaku pertelagahan 
antara Ridwan dengan Janah ad-Dawla, tetapi 
Yashigan bersedia menjalankan hubungan baik dengan 
Ridwan. Bagi mengeratkan hubungan itu, Yashigan 
mengahwinkan anak perempuannya dengan Ridwan. 
Mereka merancang mahu menyerang Shaizar, namun 
rancangan itu dibubarkan apabila mendapat berita 
berkenaan kedatangan tentera Salib. 


SY Pe 


Oktober, 1097 Masihi 


Selepas meredah perjalanan panjang dalam musim sejuk, 
tentera Salib semakin mendekati wilayah Antokiah. 
Dari jauh kelihatan sayup-sayup kota Antokiah. Sesekali 
mereka terpegun melihat kehebatan kota yang tampak 
luar biasa itu. Mereka mulai akur dengan kesukaran yang 
tidak terjangka ketika menawan kota itu nanti. 


Hari itu, pasukan Salib tiba di luar bandar Antokiah. 
Di luar kota itu terdapat sebuah jambatan yang merentasi 

Sungai Orontes sejauh 12 batu. Robert II Flanders dan 
Biskop Adhemar mendahului barisan hadapan merentasi 
jambatan itu, dan membuka laluan kepada bala tentera 
mereka bagi terus mara. Selepas itu, pasukan itu 
bersama-sama Robert Normandy, Stephen II Blois, dan 
Raymond Toulouse mengambil kedudukan di luar Gate 
Dog di lereng Orontes bagi menembusi pertahanan kota 
itu. 


Bohemund pula mengambil barisan hadapan di selatan 
tebing sungai, lalu menuju ke kota Antokiah. Mereka 
dengan mudah menakluki dua menara penjaga kota dan 
bergerak maju ke dinding kota. Kemudian tentera Salib 
yang dibahagikan kepada beberapa kumpulan, ditugaskan 
oleh Bohemund berkhemah di luar Gate Saint Paul yang 
berhampiran sudut utara tembok kota. 


Bahagian barat pula dikawal oleh Hugh. Selain itu, 
Godfrey Bouillon pula ditempatkan di Gate Duke di 
barat laut tembok kota. Saat itu bermulalah episod 
pengepungan terhadap kota Antokiah. Namun kota itu 
masih kekal di bawah kawalan Yashigan. 


Dalam suasana yang lengang itu hanya terdengar 
desiran tiupan angin. Burung-burung yang terbang 
berlegar di langit Antokiah seakan-akan mengkhabarkan 
berita yang bakal melanda penghuninya. Pada masa 
yang sama, pasukan Salib berusaha mengatur rancangan 
dengan teliti supaya pengepungan tersebut tidak 
memakan masa yang panjang. 


“Kota itu kelihatan kukuh sekali. Mustahil dapat 
kita dekati buat masa ini. Selagi kita tidak berjaya 
memasuki kota itu, kita akan terus mengepung sehingga 

bekalan makanan dan air minuman mereka habis,” 
kata Bohemund sambil memandang ke arah kota yang 
tersergam teguh itu. 


“Sekiranya kota ini berjaya ditawan, siapa pula yang 
akan memerintah kota ini? Adakah akan diserahkan 
kepada kerajaan Rom Byzantine? Seperti ikrar taat 
setia kepada Maharaja Alexius. Persoalan itu mula 
dibangkitkan. 


“Tidak!” jawab Bohemund bingkas. 
“Mengapa pula?” tanya Raymond Toulouse. 


“Mereka mengkhianati kita. Jadi ini bukan masanya 
kita memegang kepada janji lagi. Biar pemerintah 
Antokiah yang tentukan. Ramai bersetuju dengan 
Bohemund. 


“Saya tidak setuju,” bantah Raymond tegas. “Kita 
mesti berpegang pada ikrar taat setia terhadap Maharaja 
Alexius. Kita datang ke sini bagi membantu mereka 
memerangi Turki Seljuk. 


Berlaku perbalahan antara Bohemund dan Raymond 
Toulouse. Mereka tetap berkeras menegakkan pendapat 
masing-masing. Bohemund tahu pemimpin dari 
Perancis itu adalah sekutu Maharaja Rom Byzantine. 
Pemimpin-pemimpin lain menjadi serba-salah. 


Walaupun terdapat perselisihan antara para pemimpin 
Salib, Kota Antokiah terus dikepung siang dan malam. 
Kota itu mempunyai enam pintu, tiga di dinding utara 
dan satu pada setiap pintu selatan, timur, dan barat. 

“Ternyata kota ini sukar sekali ditawan. Kedudukan 
geografinya begitu strategik. Terdapat gunung-gunung 
yang mengelilinginya di sebelah utara dan timur, dan 
ada sungai juga yang membatasinya. Jadi saya mahu 
mencadangkan satu taktik berkesan yang pernah 
digunakan oleh tentera Rom Byzantine. Panglima 
Tatikios meluahkan cadangannya. 


“Perjelaskan cadangan Panglima, kami mahu dengar. 


“Di luar kota ini terdapat sebuah bukit, iaitu Bukit 
Gaston yang terletak di atas puncak berbatu, dengan 
cerun curam dan lembah terpencil. Itu merupakan 
satu-satunya jalan strategik ke kota Antokiah. Selain itu, 
kawasan itu juga berdekatan dengan bahagian selatan 
laluan Belen, yang turut dikenali sebagai 'Syrian Gates' 
dan melalui pergunungan Nur. Kedudukannya penting 
kerana mengawal laluan dari Antokiah sehingga ke 
pantai. Melalui pantai ini, kita akan mendapat bantuan 
yang dihantar melalui jalan laut, terang Panglima 
Tatikios sambil menunjukkan lakaran peta yang 
ada ditangannya. Tetapi para pemimpin Salib tidak 
menyambut baik cadangannya itu. Mereka berpendapat 
cadangan panglima itu hanyalah satu muslihat. 


Kemudian, para pemimpin Salib duduk berbincang 
tanpa melibatkan Panglima Tatikios. 


“Satu caranya adalah dengan menyekat jalan-jalan 
yang menghubungkan kota itu dengan dunia luar. 
Bohemund memberi cadangan. 


“Terangkan cadangan saudara itu, pinta Roberts II 
Flanders. 


299 


PERANG SALIB PERTAMA 


“Begini, satu pasukan akan bersiap sedia di Baghras 
kira-kira 12 batu jauhnya, dan dari sana adakan sekatan 
jalan. Manakala pasukan lain pula akan terus menyerang 
kota itu. Mereka semua bersetuju. 


Raymond Toulouse dan pasukannya bersendirian 
menyerang kota Antokiah. Tetapi rancangan mereka 
ternyata gagal. 


Dalam dua minggu pertama pengepungan, tentera 
Salib dapat menawan kawasan sekitarnya. Tetapi pasukan 
penyerang memilih mempertahankan tembok kota dan 
menyukarkan pihak musuh melancarkan serangan. 


Masalah paling besar yang dihadapi oleh pasukan 
Salib, adalah mereka sentiasa terdedah kepada serangan 
pasukan pangawal kota. Pasukan Salib juga sering 
dihujani peluru api yang dilontar oleh tentera Antokiah. 


Pasukan Salib yang ditugaskan mencari makanan 
juga kerap diserang, dan menyukarkan pasukan Salib 
mendapatkan bekalan. Kesempatan itu juga diambil 
Yashigan dengan menghantar pasukannya ke jambatan 
bagi menyerang dan menjatuhkan tentera Salib. Namun 
usaha itu masih tidak berhasil. 


Biskop Adhemar dan Raymond Toulouse memutuskan 
bagi membina kem berhampiran dengan jambatan itu. 
Mereka juga tidak henti-henti memusnahkan jambatan 
itu menggunakan tukul, tetapi usaha tersebut sia-sia 
kerana binaan strukturnya yang sangat kukuh. 


Memandangkan usaha meroboh jambatan gagal, 
pasukan Salib menjadikan jambatan itu sebagai tempat 
perlindungan daripada serangan pertahanan kota. 

Namun tentera Turki Sortied berjaya menghalau mereka. 
Tidak lama kemudian, tiga menara pengepungan dibina 
bertentangan dengan Gate Dog. Seterusnya, tentera Salib 
berjaya membuat sekatan bagi menghalang serangan 
tentera Turki Sortied di atas jambatan itu. 


Le NYSTI 


November, 1098 Masihi 


Sebanyak 13 buah kapal dari Genoa tiba di Perlabuhan St. 
Symeon di Pantai Mediterranean, yang jauhnya sembilan 
batu dari kota Antokiah. Pelabuhan itu dipilih menjadi 
tempat pemunggahan barang bagi membekalkan bantuan 
kepada tentera Salib. Laluan dari Antokiah ke St. Symeon 
berdekatan dengan tembok kota. 


Pasukan Bohemund membina satu pertahanan di luar 
Gate St. Paul, di dinding Antokiah Timur Laut sebagai 
perlindungan daripada serangan pertahanan kota. 


Dikenali sebagai Malregard, kubu itu dibina di atas 
bukit dan terdiri daripada benteng tanah. Pertahanan 
pasukan Salib diperkukuhkan lagi oleh Tancred dan para 
tenteranya yang mendirikan khemah di sebelah barat. 


SE Ye Ie 


Hampir dua bulan mengepung kota Antokiah, masih 
belum ada tanda-tanda pasukan Salib akan menyerah 
kalah. Sedangkan ketika itu, bekalan makanan sudah 
hampir habis, ditambah dengan ketibaan musim sejuk. 
Pembela kota Antokiah pula sering melancarkan 

serangan dari dalam kota, sekali lagi situasi menjadi 
mimpi ngeri kepada tentera Salib. 


Sekali lagi pasukan Salib dilanda ujian apabila Godfrey 
Bouillon jatuh sakit dan hanya terbaring lemah. Mereka 
juga dilanda kebuluran. Walaupun terdapat penduduk 
Kristian tempatan yang menjual makanan kepada 
mereka, tetapi harganya terlalu tinggi. Ia langsung tidak 
dapat menampung keperluan puluhan ribu tentera Salib. 
Sekiranya keadaan terus berlarutan pasti ramai yang mati 
kelaparan. 


Sementara itu suasana di dalam kota tenang, dan 
penghuninya menjalankan aktiviti harian seperti biasa. 


“Sahih maklumat yang kamu terima ini?” tanya 
Yashigan kepada perisiknya. 


“Ya, tuan Gabenor. Terdapat perselisihan dalam 
kalangan pemimpin Salib. Raymond Toulouse dan 
Bohemund Taranto bersaing bagi merebut kota ini.” 


Yashigan wmengucap-usap dagunya lalu berkata, 
“Nampaknya mereka tidak bekerjasama antara satu 
sama lain. Mungkin perselisihan antara mereka memberi 
peluang baik kepada kita.” 


“Ayah, sudah hampir dua bulan kota ini dikepung. 
Tidak adakah cara untuk kita keluar daripada kepungan 
ini? tanya Shams ad-Daulah, gundah. 


“Tentera bantuan menggunakan strategi pengepungan 
supaya tentera Salib tidak mendapat bekalan makanan 
dari luar. Mereka kehabisan makanan dan keadaan 
bertambah teruk dalam musim sejuk ini. Perbanyakan 

serangan ke atas kubu-kubu mereka diluar kota,” arah 
gabenor itu lagi. 


“Mereka hanya mampu menyerang dinding 
kota sahaja. Nampaknya mereka tidak mempunyai 
kelengkapan perang bagi mengasak pertahanan kita,” 
kata Shams ad-Dawla lagi. 


Le NYNI 


Disember, 1098 Masihi 


Cuaca dingin tidak terkata. Bekalan makanan sudah 
habis. Lalu Bohemund dan Robert II Flanders, bersama- 
sama dengan hampir 20 000 orang tentera keluar mencari 
bekalan makanan di hulu Sungai Orontes. Mereka 
merampas barangan daripada penduduk tempatan. 


Yashigan menerima laporan berkenaan tindakan 
Bohumend dan para tenteranya. Itulah saat-saat yang 
dinanti-nantikannya. Ketiadaan pasukan itu memberi 
kelebihan kepada gabenor itu bagi mengusir pasukan 
Salib yang berada di luar kota. Lantas beliau merancang 
menyerang kem Raymond Toulouse. Beliau menunggu 
sehingga malam menjelang sebelum menyerang 
musuhnya itu secara mengejut. 


Tidak ada cahaya bulan menemani malam itu. 
Kedinginannya masih tidak berkurang. Kem Raymond 
Toulouse yang berada di seberang sungai kelihatan 
tenang. Pasukan pertahanan Antokiah, keluar dari kota 
bagi melancarkan serangan ke atas kem pasukan Salib 
yang terletak di barat daya kota. 

Serangan anak panah yang bertubi-tubi mengejutkan 
ribuan tentera dari Barat itu. Raymond Toulouse yang 
menyedari serangan itu tidak berlengah lagi. Mereka 
membalas serangan. 


Dalam pertarungan itu, pertahanan tentera Salib 
hampir lumpuh tetapi Raymond Toulouse kembali 
bangkit dengan mengatur serangan. Beliau hampir 
berjaya dan mengejar tentera Antokiah sehingga ke 
jambatan yang menjadi pintu masuk kota. 


Seterusanya, sebahagian pasukan Raymond Toulouse 
berjaya masuk ke dalam kota. Tanpa diduga, seorang 
kesateria berkuda terjatuh dan kudanya berlari 
meninggalkan kota. Situasi itu membuat pasukan 
Raymond yang berada di bahagian belakang menjadi 
bingung dan terkeliru. Mereka memutuskan berundur 
kembali. Akibat serangan mengejut Gabenor Yashigan, 
kota itu hampir ditawan oleh pasukan Salib. 


31 Disember, 1098 Masihi 


Pasukan bantuan, tentera Dugag berada di Shaizar dan 
sedang menuju ke Antokiah. Dugag mendapat maklumat 
yang tentera Salib berada berdekatan, dan itulah peluang 
yang ditunggu-tunggunya. 


Pagi akhir tahun itu cuaca masih buruk. Pasukan 
Dugag berarak ke arah tentera Bohemund Toranto dan 
Robert II Flanders, lalu dua pasukan itu bertembung 
di Kampung Albara. Pasukan Robert II Flanders yang 
berada di hadapan terus-menerus diserang, ramai tentera 
Salib tertewas. 

Bohemund segera datang membantu dengan satu 
strategi. Beliau sengaja menunggu pasukan Dugag itu 
berkumpul kembali sebelum menyerang. Dalam serangan 
itu, ramai tentera Dugag terkorban, dan pasukan Salib 
kembali memperoleh kemenangan walaupun turut 
kehilangan banyak tentera. 


Bohemund mengambil keputusan bagi kembali ke 
Antokiah tanpa bekalan makanan. Hari itu turut berlaku 
gempa bumi. Keadaan tidak begitu teruk tetapi sudah 
cukup menggerunkan mereka. 


LN 


Suasana tegang. Tiada yang bersuara. Yashigan juga 
buntu. Kekalahan Dugag tidak dijangka sama sekali. 
Sekejap beliau duduk, sekejap beliau berjalan mundar- 
mandir di hadapan singgahsananya. Dia tahu yang 
tentera Salib tidak akan mudah mengalah, dan beliau 
sendiri tidak yakin dengan pertahanan kotanya itu. 


“Kita minta bantuan daripada Ridwan pula,” cadang 
seorang pembesar tua. 


“Tetapi... mahukah beliau membantu kita? Sedangkan 
hubungan sebelum ini tidak begitu baik, kata pembesar 
yang lain pula. 


“Kita mesti cuba minta bantuan daripada mereka. 
Masakan kita mahu berdiam diri saja?” desak pembesar 
tua itu tegas. 


“Baiklah. Saya akan memohon bantuan daripada 
Ridwan, kata Yashigan. Beliau tidak ada pilihan lain. 

khemah dan memerhati hujan mencurah-curah. 

Selepas gempa bumi, hujan tanpa henti itu 
memburukan musim sejuk. Hati biskop itu tidak 
senang. Sudah berminggu-minggu hujan turun tanpa 
henti. Timbul dalam benaknya, sama ada kejadian 
gempa bumi yang baru berlaku itu juga petanda Tuhan 
tidak lagi berpihak kepada mereka. Pasukan Salib 
menderita kerana berada dalam keadaan basah, lapar, 
dan kecewa. Unggun api bagi memanaskan tubuh pula 
tidak dapat dinyalakan, kerana semua bahan api juga 
basah. Ramai tentera yang jatuh sakit. 


S ambil berdoa, Biskop Adhemar memandang ke luar 


“Selepas gempa bumi, hujan pula turun tidak 
berhenti, adakah ini petanda tidak baik?” Pertanyaan 

Raymond  Toulouse mematikan lamunan Biskop 
Adhemar. 


“Tuhan sentiasa bersama kita, tetapi mungkin ini 
petanda nasib tidak menyebelahi kita kerana kesalahan 
yang dilakukan ke atas pihak musuh sepanjang 
penaklukan, jawabnya tenang. 


“Tuan biskop, tindakan apa yang perlu kita lakukan? 
Kita tidak boleh berterusan begini. Saya kasihan melihat 
orang-orang kita. Sudahlah kekurangan makanan, 
terpaksa pula menghadapi musim sejuk yang dahsyat ini. 
Tidak mustahil ramai yang akan mati, ujar Raymond 
Toulouse, suaranya jelas kebimbangan. 


“Kita semua perlu kembali pada iman. Perintahkan 
semua tentera Salib berpuasa selama tiga hari 


berturut-turut, supaya tertebus dosa-dosa yang 
dilakukan. 


“Baiklah. Saya juga terfikir itulah jalan yang terbaik. 
Saya akan perintahkan seluruh tentera kita berpuasa. 
Perintah itu tidak dibantah. 


Beberapa hari berlalu, mereka bertindak 
mengorbankan kuda-kuda tunggangan menjadi makanan 
mereka. Kini, hanya tinggal 700 ekor kuda yang masih 
ada. Kumpulan tentera Salib miskin, yang paling terjejas 
teruk. 


Te NYI 

Januari 1099 Masihi 


Peter Si Pertapa mengharap tahun baru itu membawa 
sinar harapan kepada pasukan Salib. Ramai tentera 
kehilangan tenaga dan pudar semangat. Pasukan itu 
mengalami kebuluran yang serius, dan muncul pula 
wabak penyakit yang meragut nyawa para tentera. 
Beliau sendiri sudah nekad dan mengambil keputusan 
muktamad. Beliau tidak sanggup lagi menderita akibat 
situasi pengepungan yang menyeksakan itu 


Suatu hari, Peter Si Pertapa bersama William the 
Carpenter secara diam-diam meninggalkan kota 
Antokiah. Mendengar pembelotan itu, Bohemund 
menghantar orang-orangnya menangkap mereka berdua 
dan membawa mereka kembali. Peter diampunkan, 
manakala William dihukum dan bersumpah untuk kekal 
dalam perang Salib sehingga tamat. 


Sebagai pemimpin, Bohemund juga tidak sanggup lagi 
melihat tenteranya menderita, menanggung kelaparan, 
kesejukan, dan serangan penyakit demi perjuangan 
suci. Maharaja Alexius I pula tidak menghantar apa-apa 
bantuan seperti yang dijanjikan. Sepanjang perjalanan 
bermula dari Konstantinopel sehingga ke Antokiah, 
beliau berusaha berkelakuan baik supaya tidak disalah 


anggap. Namun semua usahanya sia-sia. 


Bohemund yang lengkap berpakaian perang berdiri di 
hadapan bala tenteranya sambil berucap. 


“Wahai bala tentera Salib, saya mengisytiharkan supaya 
kita berundur dan berhenti mengepung Antokiah. Saya 
sudah tidak sanggup melihat kamu semua menderita dan 
mati kebuluran. Saya akan pulang ke Itali!” 

Ucapan itu tiba-tiba menyedarkan bala tentera yang 
kehabisan semangat, bahkan menggoncang jiwa, dan 
membangkitkan kekuatan mereka bagi mendapatkan 
Antokiah walau dengan apa-apa cara sekalipun. 


“Tidak. Kami tidak akan berundur. Kami sedia 
berjuang!!” teriak tentera Salib. Suasana bergema. 


Gema teriakan itu membuatkan Bohemund gembira. 
Bala tenteranya merayu supaya beliau tidak meninggalkan 
mereka, terutamanya dalam keadaan yang tidak stabil 
itu. Beliau berjaya memancing semangat para tenteranya 
untuk berjuang semula. 


Dalam kalangan tentera Salib pula, telah timbul 
khabar angin yang dibawa oleh Bohemund , bahawa 
Panglima Tatikios mengadakan hubungan rahsia dengan 
penguasa Seljuk bagi menghancurkan mereka. Hal itu 
menyebabkan ramai tentera Salib marah dan berang. 


Panglima 'Tatikios mula gentar dengan tuduhan 
palsu itu. Beliau takut dibunuh oleh Bohemund dan 
pengikut Salib yang tidak menyenanginya. Oleh itu, 
beliau bersama-sama bala tenteranya segera melarikan 
diri melalui pelabuhan Suwaida ke Pulau Cyprus. Usaha 
menangkap panglima itu tidak berjaya. 


“Tanpa Panglima Tatikios, tidak ada lagi pengaruh 
Rom Byzantine dalam pasukan kita. Kini sayalah 
satu-satunya panglima dalam pasukan ini. Kita juga 
mendapat banyak pengajaran semasa pengepungan 
Nicea, jadi tidak ada alasan untuk kita menyerahkan 
Antokiah kepada empayar Rom Byzantine itu,” kata 
Bohemund dengan lega dan gembira. 

“Jadi khabar angin bahawa Panglima Tatikios itu 
hanya dusta?” soal Richard Salerno. 


“Ya. Saya tidak mahu ada tali barut Rom Byzantine 
dalam pasukan kita, jawab Bohemund. 


“Situasi ini pasti akan menimbulkan persaingan 
kuasa antara Rom Byzantine dengan orang Eropah, ujar 
Tranced. 


“Kegagalan sebelum ini berjaya ditebus. Saya tidak 
akan melepaskan peluang lagi. Malah tidak berhasrat 
menyerahkan kota ini kepada Maharaja Alexius. Saya 
mahu menakluki dan menjadikan kota Antokiah kota 
pemerintahan saya, katanya bersungguh-sungguh. 


“Semoga impian Pak Cik Bohemund tercapai. 
Seterusnya, matlamat utama kita ke Baitulmugaddis 
terlaksana, balas Tranced penuh harapan. 


Sementara itu, berita Panglima 'Tatikios yang 
melarikan diri telah diketahui oleh Raymond Toulouse. 
Beliau mengetahui hal itu adalah muslihat Bohemund 
bagi merampas kota Antokiah demi kepentingan diri. 
Namun Raymond Toulouse nekad akan menghalang 
rancangan itu. 


3 aa Mp 


Panglima Tatikios datang menghadap Maharaja Alexius 
I. Beliau menjelaskan kepada Maharaja Rom Byzantine 
itu tentang apa yang berlaku. Mendengarkan hal itu, 
Maharaja Alexius I terasa dadanya berat dan sesak. Bagi 
Maharaja itu, keberanian dan kelicikan Bohemund sudah 
terang lagi bersuluh, hal ini membuatkan dendamnya 

terhadap bohemund kian menebal. Kepercayaannya 
terhadap tentera Salib juga terus lenyap. 


Februari muncul meninggalkan musim sejuk diganti 
dengan ketibaan musim bunga. Mentari bersinar terang. 
Kicauan burung mula kedengaran di dada langit. 
Keadaan pasukan Salib pula sudah pulih dan bertambah 
baik. 


Awal Februari, pasukan bantuan daripada Ridwan 
dari Aleppo tiba di Biseigers, dan sudah pun mengambil 
alih Harim. Di situ pasukan Ridwan membuat persiapan 
bagi menyerang Antokiah. 


Bohemund pantas mengatur persiapan sebaik 
menerima berita kedatangan pasukan bantuan itu. Beliau 
menghantar semua kesateria pasukan berkuda yang 
berjumlah kira-kira 700 anggota bergerak di bahagian 
hadapan. Pasukan berjalan kaki pula kekal di bahagian 
belakang sebagai pertahanan kota Antokiah. 


Ba 3 ap 22 


9 Februari, 1099 Masihi 


Pagi itu, pasukan Ridwan bergerak ke arah jambatan. 
Tentera Salib pula berpindah kedudukan pada malam 
sebelumny,a dan bertahan di kawasan yang berhampiran 
jambatan besi. Mereka mahu menghalang kemaraan 
pasukan bantuan itu ke kota Antokiah. Kini kedua-dua 
pasukan itu saling berhadapan. 


Laungan Allahuakhbar! bergemuruh seiring dengan 
pertempuran sengit. Bunyi gemerincing mata pedang 

yang saling bertingkah sungguh menggerunkan, apatah 
lagi dicampur dengan jerit pekik para tentera. Pada awal 
pertempuran, sudah ramai tentera daripada kedua-dua 
pihak terkorban. 


Ridwan sedar mereka tidak mungkin dapat melintasi 
jambatan itu, lalu beliau merancang membawa tentera 
Salib keluar dari medan pertempuran. Tentera Ridwan 
bergerak meninggalkan medan perang, diikuti tentera 
Salib ke medan yang lebih sempit berhampiran sungai 
dan tasik Antokiah. Malangnya rancangan itu tidak 
berjaya, Ridwan masih gagal mengepung tentera Salib. 


Dari dalam kota, Yashigan memerhati pertempuran 
kedua-dua pihak yang bermusuhan itu. Gabenor itu 
segera memerintahkan pasukan tenteranya menyerang 
pasukan berjalan kaki Salib yang berada di luar kota. 
Serangan Yashigan tidak berhasil apabila pasukan 
Ridwan telah dikalahkan, pasukannya berundur semula 
ke dalam kota. 


Pertempuran itu antara pertempuran yang terkejam. 
Mayat-mayat bergelimpangan. Tanah bertukar menjadi 
lautan darah. 


Masa berlalu. Sudah lima bulan kota Antokiah 
dikepung. Belum ada tanda-tanda pihak Antokiah mahu 
menyerah. Manakala, pasukan Salib pula gembira apabila 
dikhabarkan armada laut akan menghantar bekalan 
senjata dan makanan kepada mereka. 


YO 

4 Mac, 1099 Masihi 


Edgar Atheling yang diusir oleh Raja England mengetuai 
sebuah armada Inggeris, dan tiba di St. Symeon bersama- 
sama bekalan bantuan, tetapi semasa dalam perjalanan 
dari perlabuhan ke Zefanya, mereka telah diserang oleh 
orang Turki Sallied. Mereka hampir kehilangan semua 
bekalan tersebut. 


Bohemund dan Raymond Toulouse segera berangkat 
ke perlabuhan bagi mengiringi bekalan yang tersebut. 
Mereka lebih berhati-hati selepas serangan itu, dan mahu 
memastikan bekalan itu selamat. Malangnya semasa 
dalam perjalanan, mereka juga diserang oleh orang Turki 
Sallied. Disebabkan itu mereka kehilangan sebahagian 
bekalan. Pasukan itu terpaksa kembali semula ke 
Antokiah. 


Godfrey Bouillon sangat terkejut sebaik mendengar 
berita tentang dua sahabatnya yang terbunuh dalam 
pertempuran. Beliau segera menyediakan pasukannya 
bagi membantu. Namun, semasa dalam perjalanan, 
beliau bersama-sama pasukannya juga diserang oleh 
pembela Turki Sallied dari kota. 


Kepulangan pasukan Bohemund dan Raymond 
Toulouse tepat pada masanya, apabila terserempak 
dengan pasukan Godfrey Bouillon yang sedang 
bertempur sengit. Bohemund dan Raymond Toulouse 
bersama-sama pasukan mereka turut membantu 
menentang pasukan musuh. 


Pembela Turki Sallied terpaksa berundur, namun 
dikejar oleh tentera Salib sehingga ke dinding kota. 
Pertempuran itu memberikan satu kejayaan kepada 

tentera Salib apabila berhasil mengorbankan lebih kurang 
1 500 orang pihak lawan. 


Pemimpin Salib dapat menarik nafas lega meskipun 
bantuan yang diterima hanyalah sebahagian, tetapi 
sekurang-kurangnya dapat menambahkan bekalan 
mereka sepanjang pengepungan mereka ke atas kota 
Antokiah. 


LN 


Al-Afdal bin Badar Al-Jamili adalah perdana menteri 
Mesir daripada Khalifah Fatimiyah. Beliau sudah lama 
memusuhi Bani Seljuk. Pemerintahan Fatimiyah mulai 
menjadi lemah semenjak kebangkitan Bani Seljuk. 
Apabila mengetahui pasukan Salib mengepung kota 
Antokiah, beliau menganggap perkara tersebut sebagai 
peluang keemasan bagi merampas kota Baitulmugaddis. 


Ketika itu, Baitulmugaddis berada dibawah 
pemerintahan Artugid iaitu sebuah dinasti yang 
menguasai Asia Kecil Timur. 


Al-Afdal segera menghantar pasukan tentera ke kota 
suci itu. Selepas pertempuran dahsyat, Baitulmugaddis 
berjaya ditawan dan Al-Afdhal mengambil alih kota 
itu daripada kerajaan Seljuk. Malah pemimpin itu 
turut mengusir Sokman dan Ilghazi, iaitu anak kepada 
Gabenor Artug yang telah meninggal dunia pada tahun 
1091 Masihi. Iftikhar Ad-Daulah dilantik sebagai gabenor 
kota suci itu. 


Kehadiran pasukan Salib ke Antokiah tidak 
diendahkan oleh Al-Afdhal, kerana beliau menganggap 

pasukan itu hanyalah saudagar Rom Byzantine. Pasukan 
dari Barat itu juga akan dipergunakan bagi menakluki 
kota Antokiah dari Turki Seljuk. 


“Pasukan Salib sedang menawan kota Antokiah dan 
menurut maklumat, mereka akan ke Baitulmugaddis 
selepas itu. Kita mesti menghalang mereka,” beritahu 
seorang pembesar. 


“Mungkin ini juga memberi kebaikan kepada kita, 
kata Al-Afdal pula. 


"Kebaikan? Bagaimana pula?” tanya pembesar itu 
kurang mengerti. 


“Mereka akan menjadi sekutu kita, kerana mereka 
juga memusuhi Turki Seljuk. Oleh itu, hantar utusan 
kita menemui pemimpin pasukan Salib. Aturkan satu 
rundingan kerjasama dengan mereka. Sekiranya mereka 
bersetuju, bermakna kita dapat menakluki seluruh Asia 
Kecil dari Turki Seljuk dengan mudah. 


“Tetapi Tuan, adakah semudah itu?” 


“Sekiranya mereka bersetuju dengan rundingan ini, 
saya akan memberi tawaran yang tidak mungkin ditolak," 
tutur Perdana Menteri itu yakin. 


Pada bulan April, utusan Fatimiyah dari Mesir tiba 
di kem tentera Salib dengan harapan menggunung bagi 
menjalin hubungan perdamaian. 


Kedatangan tetamu itu disambut oleh pimpinan 
pasukan Salib. Peter Si Pertapa yang fasih berbahasa 
Arab dilantik sebagai perunding. Pasukan Al-Afdhal 

begitu hairan melihatkan rahib Kristian itu berpakaian 
compang-camping dan tidak terurus. 


Tujuan kami datang adalah bagi menjalinkan 
perdamaian dengan pasukan Salib. Kami juga berhasrat 
dan bersedia bergabung dengan pihak Tuan. Untuk 
pengetahuan Tuan, tentera Salib hanyalah wakil upahan 
Rom Byzantine. Hal ini sudah jelas terbukti, Maharaja 
Alexius hanya mempergunakan kalian bagi kepentingan 
sendiri. Lihat saja perkara yang berlaku kepada kota 
Nicea. Utusan itu memulakan bicara. 


“Katakan, apa tujuan sebenar Tuan?” kata Peter Si 
Pertapa. 


“Kami mahu membuat tawaran kepada pihak Tuan. 
“Tawaran?” 


“Kita sama-sama memerangi Bani Seljuk, dan kami 
sudah pun menawan Baitulmugaddis. Oleh itu, kami 
bersedia menyerahkan Syria kepada tentera Salib, 
sekiranya kamu bersetuju tidak menyerang Fatimiyah.” 


“Tujuan kami datang ke sini adalah untuk 
membebaskan orang Kristian daripada penindasan 
orang Islam. Malah kota Baitulmugaddis adalah tujuan 
utama kami datang ke sini. Mengenai tawaran ini, saya 
tidak dapat memutuskannya kerana perlu mendapat 
keputusan daripada para pemimpin Salib. Tetapi saya 
yakin pemimpin kami tidak akan menerima tawaran ini," 
jawab Peter. 


“Sebelum memberi jawapan, sila pertimbangkan 
tawaran kami ini terlebih dahulu. Kami sedia menunggu 

jawapan daripada pihak Tuan,” ujar utusan Fatimiyah 
penuh berharap. 


Di kem, Peter Si Pertapa menyampaikan tujuan 
kedatangan utusan Fatimiyah kepada para pemimpin 
Salib. 


“Tidak. Kita tidak akan menerima tawaran mereka. 
Kita datang ke mari bukannya bagi bersahabat, tetapi 
matlamat utama kita adalah mendapatkan Gereja 
Makam Suci di Jerusalem!” bentak Bohemund yang tidak 
bersetuju. 


“Saya berpendapat, kerajaan Fatimiyah hanya 
mengambil kesempatan terhadap kejadian di Antokiah 
dengan merampas Jerusalem daripada kerajaan Seljuk. 
Dengan mengadakan hubungan perdamaian dan 
mengumpankan Syria kepada kita, mereka sangka niat 
buruk mereka itu dapat membutakan kita,” kata Godfrey 
Bouillon pula dengan penuh sinis. 


Peter Si Pertapa kembali menemui utusan Fatimiyah 
sesudah mendapat kata putus. 


“Sesungguhnya Tanah Suci itu milik kami. Pemimpin 
Salib tidak bersetuju dengan tawaran kamu itu. Oleh 
sebab itu, bersiap sedialah kerana kami akan datang 
mengambil alih kota itu daripada tangan kaum 
Muslimin,” tegas Peter Si Pertapa. Utusan Fatimiyah 
pulang dengan rasa kecewa. 


2 an app 22 


Akhir April, pasukan Kerboga dengan bala tentera yang 
besar berarak ke Antokiah selepas mendapat keizinan 

daripada Khalifah Baghdad, iaitu al-Mustazhir dan 
Sultan Barkiyarug Seljuk. Kedua-dua pemimpin itu 
menganjurkan penubuhan pakatan besar Islam bagi 
mengusir tentera Salib. Kali ini, Dugag juga turut 
bergabung dengan pasukan itu. Beliau merancang bagi 
menyerang Edessa yang ditawan oleh Baldwin terlebih 
dahulu, sebelum membebaskan kota Antokiah. 


Selepas menempuh perjalanan yang panjang, beliau 
memerintahkan bala tenteranya membina markas. 


“Panglima, bukankah kita menuju ke Antokiah, 
mengapa pula kita berhenti di sini? Sedangkan perjalanan 
masih jauh” tanya seorang panglima. 


“Sebelum menyerang Antokiah, kita mesti terlebih 
dahulu menawan kota Edessa. Jika tidak, kita akan 
terperangkap di tengah-tengah dua pasukan musuh 
semasa pertempuran nanti, kerana tentera Salib dari 
Edessa pasti akan datang membantu. Oleh itu, kita 
mesti merampas kota Edessa terlebih dahulu. Kerbogha 
mengatur strategi. 


Sementara itu, Baldwin sangat terkejut apabila 
diberitahu yang pasukan Kerboga sudah menghampiri 
dan memulakan pengepungan terhadap kota Edessa. 
Namun Balwin enggan mengalah, dan tetap akan 
mempertahankan kota itu walaupun kekurangan anggota 
tentera. Sungguhpun jumlah tenteranya lebih kecil 
berbanding dengan pasukan Kerbogha, tetapi beliau tetap 
disokong oleh rakyat Armenia sehingga pasukannya 
menjadi kuat dan bersemangat. 

Selepas hampir tiga minggu mengepung kota Edessa, 
Kerboga memutuskan meneruskan perjalanannya ke 
Antokiah. Beliau bimbang kelewatannya memberi 
bantuan mengundang malapetaka kepada kota Antokiah. 

PEREBUTAN KOTA 
ANTOKIAH 


Antokiah masih tidak dapat dibolosi biarpun 

diserang berkali-kali. Bohemund merenung 
dalam-dalam ke arah kota itu, dan akhirnya beliau 
mengakui dan sedar, betapa mustahil menawan kota 
kukuh itu jika menggunakan kekerasan. Buktinya, 
bulan April berlalu tanpa sebarang kejayaan. 


Ls awal bulan Mei terang-benderang. Kota 


Pada masa sama, situasi di dalam kota Antokiah 
semakin buruk. Kepungan yang berpanjangan itu 
membimbangkan Yashigan. Namun sedikit pun tidak 
terlintas dalam hatinya akan menyerah kalah. 


Semangatnya kembali berkobar-kobar, apabila 
mendapat berita yang Kerbogha akan datang 
membantunya dengan pasukan yang besar. Kali ini 

bantuan ketenteraan Islam Kerbogha dari Mosul lebih 
besar. 


Pasukan Salib sibuk membuat persiapan menawan 
kota Antokiah sebelum ketibaan pasukan Kerbogha. 
Sekiranya tidak ada persiapan rapi, nyawa mereka pasti 
terancam. Mereka juga bernasib baik kerana pasukan itu 
berada di Edessa selama tiga minggu yang sia-sia. 


Bohemund resah seperti kucing kehilangan anak. 
Sudah tiba masanya beliau bertindak bagi memerintah 
Antokiah. Bohemund mencapai lakaran pelan kota dan 
diperhati dengan teliti. Beliau mengadakan mesyuarat 
agar dapat membincangkan cara menawan kota itu 
dengan segera. 


“Pak cik yakin rancangan ini berjaya?” tanya Tancred 
yang kurang yakin. 

“Sudah tentu. Saya sendiri akan lakukannya sebelum 
pasukan Kerbogha tiba. Kita tidak boleh tunggu lagi. 


Segera perintahkan pasukan kita bersiap sedia, perintah 
Bohemund kepada Tancred. 


Me Ya. 


Jun, 1099 Masihi 


Stephen Blois dan sebahagian tentera Perancis 
menamatkan pengepungan terhadap kota Antokiah. 
Mereka sudah berputus asa selepas mendengar berita 
kemaraan pasukan Kerbogha. 


Apabila malam menjelang, Bohemund bersendirian 
menyamar sebagai tentera biasa dan menghampiri 

dinding kota. Tujuannya adalah bagi mencari anggota 
tentera Antokiah yang dapat bersengkokol dengannya. 
Hanya itulah sahaja cara yang mungkin dapat menawan 
kota kebal itu. 


Sudah lama Bohemund mundar-mandir di dinding 
kota Tower of the Two Sisters, kemudian beliau ditegur 
seorang lelaki yang memperkenalkan dirinya sebagai 
Firuz. Lelaki tersebut merupakan seorang kapten dari 
barisan penjaga kota itu, dan berbangsa Armenia Muslim. 
Perbualan itu akhirnya membawa kepada pertukaran 
maklumat antara mereka. Malam itu juga, Bohemund 
menemui orang dalam yang dapat membantunya 
menawan Antokiah. 


Hasil daripada risikan Bohemund, lelaki itu 
menyimpan dendam terhadap Yashigan. Kesempatan itu 
digunakan Bohemund sebaiknya dengan memberi rasuah 
berupa wang dan emas. Lelaki itu akhirnya mengkhianati 
kotanya sendiri. 


“Saya akan bukakan tingkap menara ini supaya 
orang-orang kamu dapat masuk tanpa disedari tentera 
kota. Tunggu isyarat daripada saya,” kata Firuz sebaik 
menerima wang daripada Bohemund. 


Perhubungannya dengan Firuz itu dirahsiakan. 
Bohemund sudah mengatur strategi bagi menjadi 
penguasa di Antokiah. Mereka juga merancang 
menyerang kota itu habis-habisan sebelum pasukan 
Kerbogha datang membantu Yashigan. 


ME AYI 

Malam itu, Firuz menghantar isyarat kepada Bohemund 
supaya bersiap sedia memasuki kota. Bohemund 
bersama-sama pasukannya tiba di dinding kota, dengan 
membawa tangga bagi memanjat menara The Tower 
of the Two Sister. Seramai 60 orang tentera menyusup 
masuk melalui tingkap menara itu. 


Kehadiran pasukan Salib itu mengejutkan pengawal 
kota dan berlaku pertempuran hebat di benteng kota 
itu. Suasana malam yang sepi itu bertukar menjadi 
kelam-kabut. Pengawal benteng berjaya ditewaskan. 
Pintu St. George dibuka, berduyun-duyun tentera Salib 
diketuai Bohemund memasuki ke dalam kota seperti air 
bah yang melimpah ruah. 


Sambil menyerbu, para tentera Salib berteriak lantang, 
“Tuhan mengkendaki ini!” 


Kemasukan pasukan Salib ke kota Antokiah 
mengundang pertempuran sengit. Panah berapi 
berterbangan bersimpang-siur dan menjunam mengenai 
mangsa. Malam itu, kedengaran hanya bunyi gemerincing 
mata pedang para tentera. Suasana benar-benar tidak 
terkawal, ditambah dengan api yang marak membakar 
isi kota. Tentera Antokiah semakin kehilangan punca, 
mereka tidak dapat menahan serangan rakus tentera 
Salib yang kian menggila. 


Bendera Toronto berkibar di benteng kota. 
Sebahagian kota berjaya ditawan oleh Bohemund. Dalam 
pertempuran itu, ramai tentera kota terbunuh. Seluruh 
tempat digeledah. Jeritan penduduk yang ketakutan 
lenyap di hujung mata pedang tentera Salib. Sebahagian 
penduduk Kristian kota turut bergabung dengan pasukan 

Salib dan bertindak membunuh orang Islam, termasuk 
adik Firuz sendiri. 


Yashigan terpempan. Hatinya sedih kerana kota yang 
dipertahankannya selama ini telah kalah. Beliau tidak 
mampu membendung kemaraan tentera Salib yang sudah 
memenuhi segenap ruang kota. Para pembesar yang 
sudah berkumpul menggesa gabenor itu menyelamatkan 
diri mengikut pintu rahsia. Yashigan tidak ada pilihan 
lain dan terpaksa mengalah, beliau berundur dari 
Antokiah dengan diiringi para pengawal peribadinya. 


Sementara itu, Shams ad-Daulah berjaya mengumpul 
beberapa anggota tentera dan turut berundur ke benteng 
kota Citadel, tanpa menyerah. 


Menjelang pagi, mayat-mayat penduduk kota 
bergelimpangan di jalanan. Bau hanyir darah menusuk 
rongga hidung. Akhir petang, lebih ramai penduduk 
dibunuh termasuk orang Kristian. 


Selepas sembilan bulan kota Antokiah dikepung, 
akhirnya kota itu jatuh ke tangan tentera Salib, kecuali 
benteng Citadel yang masih kekal di tangan Shams 
ad-Daulah. Kemenangan itu menggembirakan pemimpin 
Salib yang sudah berusaha keras mendapatkan kota itu. 
Seluruh kota dibersihkan daripada mayat-mayat yang 
bergelimpangan dan mereka berterusan memperkuat 
pertahanan dinding kota sebagai persediaan menghadapi 
serangan pasukan Kergobha. 


Sementara itu, sekumpulan pasukan berkuda memacu 
kencang di tengah-tengah padang pasir. Tiba-tiba 
seekor daripada kuda itu terjatuh lalu tersembam 
ke tanah. Penunggang kuda itu ditinggalkan. Beliau 

adalah Yashigan, Gabenor Antokiah yang melarikan 
diri daripada serangan tentera Salib. 'Malangnya, 
beliau ditinggalkan pengawalnya kerana mustahil 
bagi membawanya dalam keadaan tercedera. Ketika 
ditinggalkan bersendirian, beliau ditemui oleh orang 
Armenia lalu dipenggal kepalanya dan dihantar kepada 
Bohemund sebagai hadiah. 


Kota Citadel masih bertahan. Shams ad-Daulah tidak 
mahu menyerah kalah. Berita kematian ayahnya itu sangat 
mendukacitakannya, namun tidak sekali-kali beliau 
akan melarikan diri. Kedatangan pasukan Kerbogha 
memberinya semangat bagi terus mempertahankan kota 
itu. 


“Wahai jeneral, bagaimana sekiranya pasukan 
Kerbogha tewas di tangan tentera Salib? Adakah Panglima 
mahu menyerah diri?” tanya seorang pengikutnya. 


“Kita masih ada harapan. Sekiranya itulah yang 
terjadi, kita tiada pilihan lain selain menyerah diri. Tetapi 
kita berdoa semoga pasukan Kerbogha berjaya menawan 
kota ini,” jawabnya tenang. 


OT Y 1D 


Pada masa sama, pasukan bantuan Maharaja Alexius I 
dalam perjalanan menuju ke Antokiah, tujuan mereka 
adalah bagi membantu pasukan Salib. Empayar Rom 
Byzantine telah berjaya mengambil-alih wilayah barat 
Asia Kecil, dan beliau tidak mahu Antokiah jatuh ke 
tangan pemimpin Salib. Kaisar Rom Byzantine itu 
begitu yakin pasukan Salib akan menyerahkan kota itu 

kepadanya seperti yang dijanjikan walaupun Bohumend 
sudah membatalkan sumpahnya itu. Semasa dalam 
perjalanan itu, beliau bertemu dengan pasukan Stephen 
Blois yang sedang pulang ke Konstantinopel. 


“Apakah benar hal yang kamu katakan ini?” Maharaja 
Alexius I benar-benar terkejut. 


“Benar Tuanku. Pasukan Kerbogha dari Mosul 
akan tiba bila-bila masa. Tentera Salib tersepit di 
tengah-tengah kerana belum berjaya menawan kota. 
Mustahil pasukan Salib dapat memerangi mereka dalam 
keadaan tidak berdaya. Mereka hanya menunggu masa 
ditimpa kekalahan, beritahu Stephen. 


Maharaja Alexius I menjadi serba-salah. Beliau 
khuatir bagi berhadapan dengan pasukan Kerbogha itu. 
Beliau memerintahkan pasukannya berpatah balik kerana 
tidak sanggup mengambil risiko yang yang mengancam 
kedudukan pasukannya. 


Pasukan Kerbogha tiba selepas dua hari Antokiah 
ditawan. Pengawal Salib dari benteng kota berteriak 
sejurus melihat pasukan itu makin menghampiri 
kota. Pasukan dari Mosul itu mara ke kota Antokiah 
bersama-sama peralatan senjata yang lengkap dan 
bilangan tentera yang besar. 


Setiba di luar kota itu, suasana lengang dan tidak 
kelihatan tentera Salib yang mengepung kota, lalu 
memutuskan berkhemah di luar kota. Selama tiga hari 
beliau mempersiapkan pasukan pengepungan di sekitar 
kota Antokiah. Kini giliran tentera Salib pula berusaha 
bertahan. 

Kerbogha memulakan serangan ke atas kota Antokiah, 
dan serangan bertubi-tubi itu ditangkis bermati-matian 
oleh pasukan Salib. Pasukan dari Barat itu masih mampu 
bertahan walaupun kekurangan anggota tentera, bahkan 
serangan itu masih tidak melumpuhkan kota tersebut. 


“Wahai Jeneral, mereka masih bertahan walaupun 
sudah diserang. Apa yang harus kita lakukan?” tanya 
Ahmed ibn Merwan, panglima perang. 


“Kita akan terus mengepung kota sehingga mereka 
mengalah. Saya yakin mereka akan mengalah juga. 
Mustahil mereka dapat bertahan lama. Mereka pasti 
kelaparan dan akhirnya menyerah,” jawab Kerbogha 
yakin. 


Sementara itu, Kerbogha terus membedil kota dan 
menekan pasukan Salib melalui serangan bertalu-talu. 
Sedangkan tentera Salib mulai kelaparan. Timbul rasa 
kecewa dalam kalangan mereka, ternyata anggapan bagi 
memulihkan hidup selepas tertawannya kota Antokiah 
tidak tepat sama sekali. Para tentera Salib terpaksa 
menghadapi kesengsaraan yang lebih teruk, apabila 
hampir kehabisan bekalan makanan meskipun berjaya 
merampas kota itu. 


Namun begitu, selama sembilan bulan pasukan 
Salib mengepung kota Antokiah, bantuan daripada 
Maharaja Alexius I masih belum juga tiba. Hal itu 
seperti mengsahihkan dakwaan mereka, yang kaisar 
Rom Byzantine itu sudah mengkhianati mereka buat kali 
kedua. 

Kini, pasukan Salib terpaksa mempertahankan 400 
menara yang berada di sepanjang dinding kota tanpa 
anggota tentera yang mencukupi. 


Pelbagai cabaran terpaksa dihadapi oleh pasukan 
Salib sepanjang dua tahun mengembara di bumi Timur. 
Semuanya demi kelangsungan hidup dan perjuangan 
membela agama. Akibat pelbagai tekanan, ramai tentera 
Salib yang membelot dan melarikan diri. Para pengawal 
yang mengawasi gerbang kota cuba menghalang tindakan 
mereka. 


an cp in 


Peter Si Pertapa dihantar oleh Bohemund bagi berunding 
dengan Kerbogha. Rundingan itu ternyata gagal kerana 
Kerbogha enggan tunduk dengan permintaan pasukan 
Salib. Peter kembali membawa khabar duka dan mereka 
bersepakat melancarkan serangan pada keesokan harinya. 


Bohemund memecahkan pasukan tenteranya kepada 
enam bahagian. Satu pasukan di bawah pimpinannya, 
lima pasukan yang lain dipimpin oleh Hugh Vermandois 
dan Robert II Flanders, Godfrey Bouillon, Robert 
Normandy, Biskop Adhemar, dan 'Tancred serta 
Gaston IV Bearn. Raymond Toulouse pula ditugaskan 
menggempur kubu pertahanan Kerbogha yang diketuai 
Ahmed ibn Merwan. 


268 


24 
PEREBUTAN KUASA 


Jun, 1098 Masihi 
Ps kota dibuka, muncul Raymond Aguilers 


membawa tombak suci dan mengetuai barisan 

hadapan pasukan Salib. Kemudian diikuti Robert 
II Flanders dan Hugh Vermandois yang mengetuai 
pasukan pertama daripada enam pasukan. Melihat 
keadaan itu Kerbogha menjadi teragak-agak kerana 
harapannya mahu menyerang mereka sekaligus tidak 
menjadi. Beliau juga sedar yang itu hanyalah satu 
perangkap. Lantas beliau berpura-pura berundur dan 
menarik tentera Salib ke kawasan yang lebih sukar. 


Pasukan pemanah sudah siap bersedia menanti 
tentera Salib. Sebelum tentera Salib sampai ke 
kawasan Kerbogha, Dugag dan pemimpin Islam 

yang ada bertindak mengkhianati Kerbogha dengan 
memerintahkan tentera mereka kembali ke tanah air. 
Pembelotan ini mengurangkan bilangan tentera bagi 
menentang pasukan musuh. Tindakan mereka itu 
mengecewakan Kerbogha, namun beliau tidak patah 
semangat. 


Setibanya tentera Salib di satu kawasan, mereka 
dihujani panah oleh pasukan pemanah Kerbogha 
dan berjaya dikalahkan, termasuklah pasukan yang 
diketuai Biskop Adhemar. Seterusnya pasukan Kerbogha 
membakar hamparan rumput bagi menghalang kemaraan 
tentera Salib, malangnya taktik itu tidak berjaya. 


Kemudian mereka menggunakan pasukan berkuda 
bagi menyerang pasukan Salib. Pasukan berkuda 
Salib diperintah bagi menyerang tentera Islam yang 
sedang berlindung di balik perisai. Pasukan Kerbogha 
menjadi kelam-kabut apabila dirempuh oleh pasukan 
berkuda Salib, ditambah pula dengan serangan tentera 
berjalan kaki. Oleh itu, ramai tentera Islam terbunuh 
dan tercedera, namun tentera yang masih hidup tetap 
melawan. 


Pertempuran itu berlangsung singkat tetapi 
begitu dahsyat. Darah, kepala, anggota tubuh turut 
berterbangan ke udara. Saat itu, pasukan Kerbogha sudah 
berpecah dan kucar-kacir. Gelombang Salib benar-benar 
menenggelamkan seluruh lawan. 


Melihat pasukannya sudah tidak mampu bertahan, 
Kerbogha segera memerintahkan pasukan tenteranya 
meninggalkan medan perang. Akhirnya kubu dibawah 
arahan Ahmed ibn Merwan menyerah kalah kepada 

Bohemund, bukannya kepada Raymond Toulouse yang 
ditugaskan menawan kubu itu. Perkara tersebut seperti 
sudah dirancang tanpa pengetahuan Raymond Toulouse. 


“Mengapa pula Ahmed ibn Merwan menyerah 
kalah kepada Bohemund sedangkan jeneral ditugaskan 
menawan kubu itu?” pengikut Raymond Toulouse tidak 
berpuas hati. 


“Mereka merancang sejak awal lagi. Pasti ada pakatan 
antara kedua-dua belah pihak. 


Pasukan Salib berterusan membunuh tentera 
Kerbogha dengan penuh kebencian. Seluruh pasukan 
Islam seramai 30,000 orang hancur, manakala baki 
tentera Islam terpaksa berundur. Apabila pasukan 
Kerbogha meninggalkan Antokiah, tentera Salib kembali 
ke dalam kota dengan penuh kegembiraan. 


Sementara itu, Shams Ad-Daulah akur. Kekalahan 
pasukan Kerbogha memaksanya menyerah kalah. 
Sebelum ini, beliau cuba bertahan bagi menunggu 
kemaraan pasukan bantuan itu. Ternyata kini beliau 
sudah tidak mampu mempertahankan kota itu. 


John VII Oxite, Paderi Ortodoks Antokiah yang 
dipenjarakan oleh Yashigan sudah dibebaskan. Sepanjang 
berada di penjara, beliau digantung pada dinding dan 
kakinya dipukul dengan batang besi. 


Kemudian, John VII Oxite dilantik sebagai paderi 
besar setelah gereja didirikan semula. Sementara itu, 
sebuah gereja Latin turut dibina, dan Peter Narbonne 
yang ditahbiskan oleh John dilantik sebagai paderi gereja 

itu. Jadi, terdapat dua gereja yang sengaja ditubuhkan 
bersebelahan. 


Bohemund Toranto dan Raymond Toulouse berjaya 
menduduki istana Yashigan. Bohemund turut mengawal 
sebahagian bandar dan juga di bahagian benteng. Beliau 
juga bertindak membahagikan orang Frank, Provencals, 
dan orang Norman. Masing-masing mahu menonjolkan 
status dan berusaha mencapai cita-cita peribadi. Hal 
ini menjadi punca kepada perbalahan dalaman yang 
memang sedia bergolak. 


Semua pemimpin Salib berkumpul bagi memilih 
penguasa kota Antokiah, selain memutuskan hukuman 
ke atas Shams Ad-Daulah. Suasana menjadi tegang 
apabila terjadi pertengkaran mengenai bakal pemerintah 
Antokiah. Bohemund telah menguasai banyak jajahan di 
Antokiah, manakala Raymond Toulouse pula memiliki 
pengaruh besar di kawasan barat daya Antokiah. 
Masing-masing tidak mahu mengalah bagi menerajui 
kota itu. Pertelagahan itu berlarutan tanpa kesudahan. 


“Kota ini mesti diserahkan kepada Maharaja Alexius 
seperti yang dijanjikan sebelum berangkat. Tidak 
ada antara kita diakui sebagai penguasa kota ini, 
ujar Raymond. Godfrey Bouillon, Tancred, Robert II 
Flanders, dan pemimpin-pemimpin lain terpaksa akur 
dan bersetuju dengan permintaan dan tekanan Raymond 
Toulouse walaupun enggan berbuat demikian pada 
mulanya. 


“Kita mesti berpegang pada janji. Selayaknya kota ini 
diserahkan kepada Maharaja Alexius, sokong Biskop 
Adhemar pula. 

“Tidak!” bantah Bohemund tegas. 


“Sayalah yang selayaknya memerintah Antokiah, 
kerana telah berjaya menawan kota ini. Mengapa saya 
mesti serahkan kota ini kepada Maharaja Alexius? 
Sedangkan beliau dahulu memungkiri janji. Maharaja 
Alexius sendiri sudah berpatah balik ke Konstopintel 
apabila mengetahui kemaraan pasukan Kerbogha. Saya 
juga sudah membatalkan sumpah taat setia kepadanya 
dan tetap berkeras tidak akan menyerahkan kota itu. 


“Saya menguasai sebelah barat daya Antokiah, dan 
tidak akan menyerahkannya kepada kamu. Pendirian 
saya tidak akan berubah. Kamu juga bersekongkol 
dengan panglima perang Kerbogha sedangkan kubu 
itu di bawah tanggungjawab saya. Jelas kamu tamak 
kuasa!” Dari mula Raymond Toulouse dan Bohemund 
tidak mempunyai hubungan yang baik. Jadi, beliau akan 
melakukan apa-apa sahaja bsgi memastikan Bohemund 
tidak memiliki kota itu. 


Api kebencian Raymond Toulouse makin marak, 
apabila keinginannya diberi kehormatan semasa 
mengambil alih benteng kota Antokiah daripada tangan 
anak Yashigan tidak kesampaian. Beliau benar-benar 
berasa terhina. 


“Saya ada pendapat sendiri,” celah Shams Ad-Daulah. 
Semua mata memandang ke arah lelaki yang berada di 
hadapan mereka. Beliau terus menyuarakan pendapatnya 
apabila tidak ada sesiapa membantah. “Kota ini hanya 
layak diserahkan kepada Bohemund. Bukan Raymond.” 


“Mengapa pula?” tanya mereka. 

“Mengikut peraturan dalam mana-mana peperangan, 
siapa yang terlebih dahulu memacakkan bendera di 
kawasan pihak lawan dialah selayaknya yang menang. 
Jadi dalam hal ini, Bohemund orang yang layak kerana 
beliau terlebih dahulu menakluki kota dan mengibarkan 
benderanya di benteng kota berbanding pasukan lain," 
terang Shams Ad-Daulah. 


Bohemund gembira. Penjelasan Shams Ad-Daulah itu 
memperkukuhkan lagi kedudukannya di mata pemimpin 
Salib yang lain. Kemudian Bohemond sendiri mengiktiraf 
kota itu sebagai miliknya, walaupun beliau tidak 
mempunyai hak berbuat demikian. Tetapi disebabkan 
beliau menguasai kebanyakan tanah jajahan Antokiah, 
mereka tiada pilihan lain selain akur dengan keputusan 
itu. 


“MAY ED » 


Ogos, 1098 Masihi 


Kota Antokiah dilanda kesedihan apabila Biskop 
Adhemar meninggal dunia kerana dijangkiti penyakit. 
Kota itu dilanda wabak itu selepas dua bulan ditawan. 
Ramai tentera yang mati akibat daripada wabak itu. Kini 
mereka terasa kehilangan ketua agama yang dihormati 
itu, kerana selama ini dialah yang bertindak sebagai 
orang tengah dan mengamankan pemimpin-pemimpin 
bangsawan yang bersengketa. 


Kemelut pertelagahan bertambah parah selepas 
kematian biskop yang dihormati itu. Tidak ada 

sesiapa lagi yang mampu meleraikan pertengkaran 
sesama pemimpin bangsawan. Dalam pada itu, timbul 
desas-desus yang Arnulf berkemungkinan besar dilantik 
sebagai duta Paus. Selepas kematian Biskop Adhemar, 
beliau bertanggungjawab terhadap pasukan Salib 
bersama-sama rakannya, Peter Narbonne. 


Pada bulan September, sepucuk surat diutus oleh 
Raymond Toulouse kepada Paus Urban II, bagi 
menyampaikan berita kejayaan mereka menakluk 
kota yang pertama. Raymond meminta Paus Urban II 
mengambil alih kota tersebut. 


Surat Raymond dibalas semula oleh Paus Urban 
II yang ternyata gembira dengan kejayaan itu. Beliau 
memberi kata-kata perangsang supaya semangat jihad 
mereka tidak luntur bagi menawan Baitulmugaddis 
pula. Tetapi permintaan Raymond itu ditolak, dan 
beliau menyatakan enggan berbuat demikian. Antokiah 
diserahkan kepada mereka sepenuhnya untuk diperintah 


“Selepas kota Antokiah ditawan, kita perlu menawan 
kawasan luar kota, supaya tidak ada saki-baki tentera 
Islam yang bangkit menentang. Halang kemasukan 
penduduk luar memasuki kota, bimbang ada tentera 
musuh menyusup masuk. Pastikan bekalan makanan 
diuruskan oleh orang-orang kita sendiri, terutamanya 
ketika mendapatkan bekalan dari luar kota, arah 
Bohemund kepada Panglimanya. 


Kemudian Tancred dan Richard Selerno datang 
menghadap. Wajah Bohemund kelihatan berseri-seri dan 
gembira menyambut kedatangan mereka berdua. 

“Wahai Pak cik, sekarang pak cik sudah menjadi 
penguasa kota Antokiah, jadi apakah perancangan 
Pak cik? Adakah ingin meneruskan ekspedisi kita ke 
Jerusalem ataupun sebaliknya?” tanya Tancred ingin 
tahu. 


"Pak cik masih belum membuat keputusan lagi. 
Buat masa ini, pak cik mahu mengukuhkan kedudukan 
kota dengan mengambil seluruh kawasan sekitar,” ujar 
Bohemund. 


“Nampaknya, cita-cita Pak cik telah menjadi 
kenyataan. Kedengaran Bohemund ketawa besar. 


“Sekiranya Pak cik tidak dapat meneruskan matlamat 
kita ke Tanah Suci, Pak cik tidak akan menghalang 
kamu berdua melakukannya. Pak cik tahu kamu berdua 
pemimpin yang berwibawa dan mampu meneruskannya 
tanpa Pak cik. 


“Baiklah. Sekiranya begitu kami akan terus berkhidmat 
kepada Pak cik sepanjang kami berdua berada di sini," 
ujar Tancred. 


“Bagus. Pak cik mahu kamu berdua membantu saya 
melancarkan gerakan menawan kota ketika musim panas 
ini. 

Bagi memperkukuhkan kedudukan kota, Bohemund 
melancarkan gerakan menawan kota pada penghujung 
musim panas. Akhirnya mereka berjaya mengambil 
seluruh kawasan sekitar Antokiah. Kini mereka 
mempunyai bilangan kuda yang lebih banyak, yang 
diperoleh daripada tentera Islam, dan juga merampas 
daripada penduduk di luar kota. 

Bumi Antokiah mula berubah dan beralih kuasa 
kepada orang Eropah Barat. Sebelum ini, wilayah 
Antokiah kerap menjadi rebutan antara empayar Rom 
Byzantine dengan empayar Islam. 


Walaupun tentera Salib sudah menawan Antokiah, 
namun para petani Islam masih enggan memberi 
makanan kepada mereka. Kesateria dan tentera yang 
miskin menjadi resah kerana dibelenggu kelaparan 
dan tidak ingin terus tinggal di Antokiah, tetapi mahu 
meneruskan perjalanan ke kota suci, tetapi pemimpin 
mereka masih bertelagah. 


“Visi St. Andrew datang lagi mengunjungi saya malam 
tadi, adu Peter Bartholomew kepada Raymond Toulouse. 


“Kali ini apakah visi yang kamu terima?” tanya 
Raymond berminat. 


“Menurut visi yang saya diterima sebaiknya kota itu 
diserahkan kepada Bohemund.” 


Raymond 'Toulouse terdiam. Selama ini beliau 
mempercayai visi yang disampaikan oleh lelaki buta itu. 
Kali ini beliau kelihatan ragu-ragu. Peter Bartholomew 
tahu pemimpin itu kurang senang dengan visi yang 
disampaikannya. 


“Menurut visi daripada St. Andrew lagi, Biskop 
Adhemar yang selama ini tidak mempercayai saya akan 
masuk neraka. Tuan pun berada dalam posisi yang tidak 
begitu baik.” 


Selepas kematian Biskop Adhemar, tidak ada sesiapa 
lagi yang berpihak kepadanya. Kemelut perebutan 
kuasa membuatkannya tersepit. Beliau juga terfikir dan 

menimbang bagi memberi haknya kepada Bohemund. 
Beliau sedar, tanpa sokongan padu daripada pasukan lain 
mustahil untuk menguasai kota itu. 


Empat bulan kemudian, iaitu awal bulan November, 
Raymond Toulouse akhirnya memberi bahagian yang 
ditawannya kepada Bohemund demi meneruskan 
keamanan dalam pasukan Salib itu. Beliau juga tidak 
ingin membuatkan tenteranya tersepit antara kelaparan 
dan pertengkaran mereka. Visi yang disampaikan oleh 
Peter Bartholomew kepadanya membuatkan beliau nekad 
melepaskan kota itu. 


MY Pn 


Suasana dalam kota tenang. Di penempatan tentera 
Salib, kelihatan sekumpulan kaum wanita dan kanak- 
kanak tinggal dalam keadaan daif. Sudah beberapa bulan 
kota Antokiah ditawan, tetapi hidup mereka masih 
tidak berubah. Beberapa orang wanita sedang memasak 
makanan dan kaum lelaki hanya duduk berbual. Kanak- 
kanak yang tidak mengerti apa-apa berlari keriangan. 
Tidak jauh dari situ beberapa orang sedang bergaduh 
berebutkan makanan. Tidak ada pihak yang meleraikan 
pergaduhan itu. Malah perkara seperti itu sudah menjadi 
pemandangan biasa. 


“Sampai bila kita mahu berterusan begini? Tidak ada 
apapun yang berubah. Malah lebih teruk ketika hidup di 
negara sendiri, keluh seorang lelaki. 


“Sekiranya begini keadaan kita, nampaknya akan 
bertambah teruk. Masih belum dengar ura-ura pasukan 

kita akan meninggalkan kota ini. Para pemimpin 
saling bertelagah berebutkan kota, kita pula tersepit di 
tengah-tengah. 


“Kita mesti bertindak segera supaya dapat 
meninggalkan kota ini, jika tidak kita akan mati 
kebuluran. 


“Tetapi bagaimana?” tanya mereka. 
“Kita adakan mogok. 
“Saya setuju. Tetapi jika tidak berkesan, bagaimana?” 


“Penguasa Bohemund lebih berminat 
memperkukuhkan kota ini daripada meneruskan 
perjalanan ke kota suci. Ramai pemimpin Salib 
menyokong Bohemund tetapi Raymond pula tidak 
mempunyai hubungan baik dengan mereka. Jadi kita 
lantik Raymond menjadi ketua kita. Saya rasa beliau 
mesti bersetuju. Cadangan itu dipersetujui. 


“Mari kita berjumpa dengan Pangeran Raymond. Kita 
beritahu cadangan kita ini. 


Mereka bersetuju. Tentera-tentera Salib pada peringkat 
bawahan tidak sanggup menunggu lagi. Mereka 
bersepakat menawarkan jawatan kepemimpinan tentera 
kepada Raymond Toulouse. 


Raymond Toulouse menerima pelantikan tersebut 
selepas mendapat visi daripada Peter Bartholomew. 


“Wahai Tuan, saya lihat pasukan kita tidak 
mendapat sokongan daripada pemimpin Salib yang 
lain. Selepas kematian Biskop Adhemar, tidak ada lagi 
yang menyokong Tuan. Sejak pemilihan penguasa kota 


219 


PERANG SALIB PERTAMA 


Antokiah, sudah jelas menunjukkan pengaruh Tuan 
belum cukup menonjol." 


“Sekiranya Tuan tidak dapat mempengaruhi 
pemimpin Salib yang lain, Tuan tidak akan muncul 
sebagai pemimpin berkaliber dan disanjungi seperti 
Bohemund dan Godfrey” kata seorang pengikut 
Raymond Toulouse ketika mereka berbincang. 


“Tidak seperti Bohemund. Kepimpinannya cukup 
terserlah dan berjaya mempengaruhi pemimpin yang 
ada. Sekiranya kita berangkat tanpa mendapat sokongan 
pemimpin yang ada, sukar bagi Tuan menakluki 
mana-mana kota. 


“Kata-kata kalian itu memang benar. Pengaruh saya 
tidak begitu kuat. Bahkan hubungan kami pula tidak 
rapat gara-gara saya bersekutu dengan Maharaja Alexius. 
Mereka pula melihat saya ini kaya kerana mampu 
membiayai ekspedisi ini tanpa masalah. Namun, tiada 
pemimpin Salib mahu turut bergabung dengan saya bagi 
meneruskan perjalanan ke Jerusalem, kata Raymond 
mengakui kata-kata pengikutnya itu. “Jadi apa cadangan 
kamu?” 


“Antara pemimpin yang ada, Robert II Flanders 
mungkin dapat berkerjasama dengan Tuan." 


“Alasan apa yang kamu ada hingga beranggapan 
sedemikian?” 


“Robert II Flanders sanggup bersumpah setia kepada 
Maharaja Alexius tanpa bantahan berbanding yang 
lain. Mungkin pemimpin itu bersependapat dengan 

Tuan. Cuma Tuan kena melakukan perkara yang dapat 
membuatkan beliau berpihak kepada Tuan. 


Raymond Toulouse memahami kata-kata pengikutnya 
itu. Lalu beliau melakukan sesuatu yang mampu 
menarik pemimpin Salib itu berpihak kepadanya, bukan 
Bohemund. 


“Raymond menawarkan saya 6 000 sous supaya 
mengikutinya berangkat ke Jerusalem," beritahu Robert 
II Flanders kepada Tancred. Tindakan Raymond itu 
benar-benar membuatkannya marah. Pemimpin itu cuba 
merasuahnya agar mengikutinya. 


“Jadi kamu menerimanya?” tanya Tancred. 


“Sudah tentu tidak. Raymond tersilap, wang bukan 
segala-galanya. Walaupun saya bersumpah setia kepada 
Maharaja Alexius, tidak bermakna saya berpihak 
kepadanya,” balas Robert II Flanders. 


“Beliau terdesak kerana tidak ada sesiapa antara kita 
berpihak kepadanya. Malah, beliau juga cuba merasuah 
pemimpin Salib yang lain. Sudah tentu beliau rasa 
tercabar apabila kita bersetuju melantik Bohemund 
menjadi penguasa Antokiah, kata Richard Salerno pula. 


“Ataupun mungkin beliau tali barut kepada Maharaja 
Alexius. Ini kerana beliau begitu menyokong tindakan 
Maharaja Rom Byzantine itu, ketika menawan kota 
Nicea. Beliau langsung tidak mempertikaikan tindakan 
Maharaja itu." 


“Mungkin juga. Tetapi yang nyata Raymond antara 
pemimpin Salib yang kaya dan berkemampuan 

membiayai ekspedisi Perang Salib ini, ujar Gaston Bearn 
pula. 


“Saya dan Godfrey sudah berbincang akan 
meninggalkan Antokiah pada bulan Februari tahun 
hadapan. Sekiranya mahu, kalian boleh turut serta," 
beritahu Robert II Flanders. 


Sedang perbualan itu berlangsung, panglima perang 
Robert II Flanders datang menyampaikan berita. 


“Nampaknya para tentera sudah tidak sanggup 
menunggu dan meminta Raymond mengetuai pasukan 
Salib meninggalkan kota Antokiah. Bagaimana, ada 
antara kamu mahu turut serta?” tanya Robert II Flanders 
kepada sahabatnya. 


“Mungkin saya menyusul selepas keberangkatan 
Raymond. Saya tidak bercadang bergabung dengannya, 
ujar Tancred. 


“Sekiranya begitu, kita berangkat selepas Raymond 
meninggalkan Antokiah, balas Robert. 


Robert II Flanders dan 'Tancred bersepakat 
meninggalkan kota itu selepas keberangkatan Raymond 
Toulouse. Begitu juga Godfrey. 


Jawapan Robert II Flanders dan pemimpin Salib 
yang lain mendukacitakan Raymond Toulouse. Beliau 
benar-benar kecewa. Tidak ada helah yang dapat 
mempengaruhi pemimpin Salib supaya menyertainya. 


Dalam bulan November, pasukan Raymond Toulouse 
meninggalkan kota Antokiah menuju ke Baitulmugaddis. 
Tentera Salib berarak dengan berkaki ayam dan berjubah 

seperti yang diperintah oleh St. Andrew, dalam visi yang 
diterima Peter Bartholomew. 


Bohemund pula memutuskan bagi menyertai, dan 
membantu pasukan Salib sesudah keberangkatan 
pasukan Raymond Toulouse. 


283 


ha 


TRAGEDI 
BERDARAH KOTA 


aarat al-Numaan, sebuah bandar di barat laut 
MM sea terletak di antara Aleppo dan Haman. 

la juga berhampiran dengan bandar Mati 
Bara dan Serjilla. Maarat al-Numaan dikenali sebagai 
Arra Yunani dan 'Marre dalam kalangan tentera 
Salib. Bandar ini juga mendapat nama hasil gabungan 
tradisional dan nama gabenor Islam yang pertama iaitu 
Nu'man ibn Bashir, sahabat Nabi Muhammad SAW. 


Pada akhir November, pasukan Salib tiba di Maarat 
buat kali kedua. Kali pertama pada bulan Julai 1098 
Masihi, Raymond Pilet melakukan penyerbuan ke atas 
kota ini. Dalam penyerbuan itu, pasukan Raymond Pilet 
berjaya diusir oleh orang Islam, sekaligus menggagalkan 
niat pasukan Salib bagi menduduki kota Maarat. 


TRAGEDI BERDARAH KOTA MAARAT 


Semboyan kota Maarat bergema. Seluruh penduduk 
kota segera berkumpul. Itu petanda ada musuh yang 
hampir. 


“Tentera Salib dalam perjalanan ke mari!” teriak 
seorang pengawal kota. 


Semua penduduk terkejut. Mereka mula bimbang. 
Keadaan serta merta menjadi kecoh. 


“Jangan bimbang. Sebelum ini, mereka pernah datang 
memerangi kota ini tetapi gagal. Saya yakin kali ini 
mereka akan gagal, kata panglima kota menenangkan 
keadaan. Kemudian penduduk diminta bersurai. 


“Tetapi Panglima, bilangan mereka jauh lebih ramai 
berbanding sebelum ini,” beritahu pengawal kota. 


“Pertingkatkan tahap keselamatan kota. Saya akan 
pastikan mereka tidak dapat mencerobohi kota ini, kata 
Panglima itu penuh yakin. 


“Baik, Panglima! Perintah Panglima itu dilaksanakan 
tanpa bantahan. 


Selepas berhari-hari meredah padang pasir yang 
luas dan panas, akhirnya mereka tiba di kota itu. Kini 
mereka sudah berada di luar kota Maarat dan pintu kota 
tertutup rapat. Suasana kota itu begitu hening. Di atas 
benteng kota kelihatan pertahanan kota sudah bersiap 
sedia menunggu kedatangan mereka. Raymond Toulouse 
memandang kota yang tersergam kukuh di hadapannya. 


Kemudian, Raymond Toulouse mengarah tenteranya 
membina khemah dan kota itu dikepung. Beliau 
mengarahkan bala  tenteranya — memperkukuhkan 

kepungan, selain mengetatkan kawalan di sekeliling kota. 
Kota Maarat yang tenang sudah mula dikepung oleh 
ribuan tentera Salib. 


Dinding kota itu kelihatan kukuh dan dikelilingi parit 
yang dalam. Kehadiran tentera Salib itu tidak diendahkan 
oleh penduduk kota, kerana serangan pertama Raymond 
Pilet sebelum ini gagal. Dari atas benteng-benteng 
kota, penduduk mengejek dan melontar batu ke arah 
tentera-tentera Salib. 


“Tentera Salib cukup kuat. Setiap kali bertempur 
mereka tidak pernah kalah. Kota Antokiah yang 
kukuh dan sukar dicerobohi berjaya ditawan walaupun 
mengambil masa yang panjang. Apakah kamu tidak risau 
sekiranya kota ini menerima nasib yang serupa seperti 
kota Antokiah?” tanya pengawal benteng kota kepada 
kawannya, sambil melihat tentera Salib yang berada di 
luar kota. 


Kawannya itu tersenyum nipis sambil menggeleng 
kepala. “Kota ini dibina dengan kukuh. Perkara yang 
penting adalah menyediakan bekalan makanan yang 
mencukupi. 


Pengawal itu akur dengan kata-kata kawannya itu. 
Selepas menerima berita kedatangan tentera Salib, 
mereka membuat persiapan dengan membawa bekalan 
makanan, air, dan kelengkapan ke dalam kota. 


Seminggu sudah berlalu. Masih tidak ada tanda-tanda 
pasukan Salib akan mengalah. 


“Wahai Jeneral, adakah kita akan terus melakukan 
pengepungan?” tanya Raymond Pilet kepada ketuanya 
itu. 

“Mengapa pula?” soal Raymond Toulouse pula. 


“Musim sejuk sudah makin hampir. Saya bimbang 
tentera kita tidak mampu mengepung dengan lebih 
lama, kerana bekalan makanan yang sedikit. Sekiranya 
pertahanan kota tidak dapat ditembusi, bekalan makanan 
kita tidak akan cukup “ jawab Raymond Pilet. 


“Teruskan sahaja pengepungan ini. Cari jalan bagi 
membolosi kota ini, sekiranya tidak mahu orang-orang 
kita mengalami kesengsaraan. Mereka tidak akan 
kebuluruan lagi jika kota itu sudah ditawan. Saya yakin 
kota itu menyimpan banyak bekalan makanan, kata 
Raymond Toulouse lagi. 


Panglima Raymond Pilet segera mengerahkan para 
tenteranya supaya terus berusaha. Malangnya semua 
usaha menemui kegagalan. 


Sementara itu, kedudukan pertahanan kota Maarat 
pula tidak begitu kukuh kerana sebahagian besar 
daripada perajurit kota tidak berpengalaman. Namun, 
mereka tetap berusaha bertahan. 


Beberapa hari kemudian, tentera Salib mula dihimpit 
kelaparan. Mereka juga jelas tidak bijak mengatur 
strategi, pasukan logistik pula kekurangan peralatan 
perang bagi melancarkan serangan. 


Gabenor kota Maarat semakin resah. Tentera Salib 
masih tidak berundur. Sesekali beliau membuang 
pandang ke luar jendela yang menghadap ke arah luar 
kota. Penduduk kota masih menjalani kegiatan seperti 
biasa. Walaupun yakin kota itu tidak dapat ditawan, 

tetapi tidak ada yang mustahil. Kota Antokiah yang 
cukup kukuh dapat ditawan, inikan pula kota Maarat. 


“Wahai Tuan gabenor, benarkah Tuan mahu terus 
bertahan di sini?” tanya pembesar yang bimbang. 


Gabenor itu mengangguk. “Saya akan bersama-sama 
dengan penduduk kota mengharungi apa-apa sahaja 
kemungkinan. Saya sudah meminta bantuan daripada 
sahabat yang berjiran, malangnya tidak ada yang 
menghulurkan bantuan, keluhnya kecewa. 


“Bagaimana sekiranya kita berdamai sahaja dengan 
mereka? Pasti kita tidak akan diapa-apakan. 


“Jadi kalian takut?” 


“Bukan itu maksud saya. Saya terdengar khabar, 
tentera Salib cukup benci dengan orang Islam. Sudah 
terbukti dengan pembunuhan di dua kota yang jatuh ke 
tangan mereka. Saya bimbang perkara yang sama akan 
menimpa kota ini. Jadi lebih baik kita berdamai, pasti 
tiada yang tercedera. 


“Benar, Tuan. Keutuhan kota ini bukan jaminan 
kota ini akan selamat. Begitulah yang terjadi pada 
kota Antokiah. Lagi pula, pertahanan kota bukannya 
terdiri daripada kesateria handalan. Mereka tidak 
berpengalaman dalam pertempuran. Saya bimbang akan 
terjadi malapetaka kepada kota ini,” kata pembesar yang 
lain pula. 


“Itu bukan alasannya. Sultan Kilij Arslan dan Gabenor 
Yashidan juga tewas, tetapi tidak semudah itu mereka 
tunduk dengan kemahuan tentera Salib. Jadi, saya juga 
akan berbuat demikian,” kata Gabenor itu nekad. 

Para pembesar mengeluh. Mereka berusaha memujuk 
gabenor kota itu tetapi tidak berjaya. 


Hampir dua minggu berlalu, Bohemund Toranto 
bersama-sama pasukan tenteranya tiba dan turut 
sama mengepung kota itu. Mereka bergabung tenaga 
membina menara pengepungan bagi menembusi tembok 
pertahanan kota. Namun masih gagal. Raymond Toulouse 
bertekad mengarah tenteranya berterusan mengepung 
kota itu sambil mencari jalan lain bagi menawannya. 


YAI 
Disember, 1098 Masihi 


Kota Maarat tenang seperti malam-malam sebelumnya. 
Pada sebelah malam, suhu sejuk bagai menggigit tulang 
sum-sum, mencengkam setiap urat otot. Musim sejuk 
seperti menyeksa tentera-tentera Salib. 


Di luar kota, tentera Salib tidak pernah jemu mencari 
jalan bagi menembusi kota. Pada tengah malam, mereka 
melancarkan serangan panah ke benteng kota. Serangan 
itu langsung tidak diduga oleh pasukan pertahanan kota. 
Dalam kelam-kabut itu, tentera Salib berjaya memanjat 
dinding kota dengan menggunakan tali. 


Malam itu, malam bertuah buat tentera Salib. Usaha 
mereka akhirnya membuahkan hasil. Pertahanan kota 
berjaya ditembusi. Berlaku pertempuran sengit di atas 
benteng kota itu. Banyak tentera kota itu tewas kerana 
tidak mempunyai pengalaman. 

Bunyi semboyan bergema sebagai petanda kota 
itu sudah dicerobohi musuh. Seluruh penghuni kota 
terkejut. Mereka segera mendapatkan perlindungan di 
masjid. Penduduk yang terdiri daripada kaum lelaki turut 
bertempur dengan tentera Salib, tetapi tewas. 


CLC Y-I. 


Menjelang pagi, seluruh kota Maarat ditawan 
sepenuhnya. Bohemund menguasai bahagian tembok dan 
menara. Sementara Raymond Toulouse pula memenangi 


bahagian dalam kota. 


Kemudian pasukan tentera Salib menggeledah semua 
rumah serta masjid. Kebanyakan yang mereka temui 
hanyalah kaum wanita, kanak-kanak serta kaum lelaki 
yang sudah tua. Mereka tidak apa-apakan. Hanya diarah 
berkumpul di luar masjid. 


Matahari sudah terpacak di atas kepala. Semua 
penduduk kota Maarat sudah ditawan dan dikumpul 
di tengah kota termasuk gabenor dan pembesar kota. 
Bohemund menunggang kudanya sambil melihat 
keadaan penduduk kota. Kemudian beliau turun dari 
kudanya. Tiba-tiba seorang lelaki bangun menuju ke arah 
Bohemund. Lelaki itu ditahan oleh tentera Salib. 


“Tolong jangan bunuh kami. Kami serahkan semua 
harta benda kami kepada Tuan, rayu lelaki itu. 


“Benar, Tuan. Ambillah harta benda kami tetapi 
tolong jangan apa-apakan kami,” celah lelaki lain pula 
yang turut merayu. 

“Saya tidak akan membunuh kamu, tetapi dengan satu 
syarat, kata Bohemund. 


“Syarat? Apa syaratnya?” tanya gabenor yang sejak 
tadi hanya berdiam diri. 


“Adakah kamu semua sanggup menukar agama dan 
kepercayaan kamu kepada agama kami?” 


Lantas mereka berkata dengan tegas, “Tidak! Kami 
sanggup mati daripada menukar agama. 


“Baiklah, kami akan mentadbir kota ini. Jadi saya 
menawarkan perjanjian iaitu kamu semua tidak akan 
diapa-apakan sekiranya menyerah.” 


“Sekiranya kami enggan?” 


“Sekiranya kamu enggan, seluruh penduduk kota akan 
dibunuh sehingga tiada seorang pun dibenarkan hidup!” 
ugut Bohemund lantang. 


Mereka meminta pandangan daripada gabenor, 
gabenor  bersetuju dengan tawaran perjanjian 
itu. Akhirnya kaum Muslimin menyerah. Selepas 
semuanya selesai, mereka dibenarkan pulang ke 
rumah masing-masing. Gabenor kota pula dibenarkan 
meninggalkan kota. 


Kemudian Raymond  Toulouse mengarahkan 
tenteranya menggeledah gudang makanan, tetapi beliau 
kecewa kerana sangkaannya meleset. Kota Maarat 
bukanlah kota yang kaya. Bekalan yang ada masih tidak 
dapat menampung keperluan tenteranya yang besar, 
apatah lagi musim sejuk sudah tiba. Oleh itu, sebahagian 
besar tentera dan kesateria Salib memilih meneruskan 

perjalanan ke Baitulmugaddis. Tindakan itu diambil 
kerana kekurangan makanan selain tidak mahu tersepit 
di tengah pertelagahan antara pemimpin Salib. Namun, 
masih ramai tentera Salib yang tinggal di kota itu. 


Raymond Toulouse telah mengubahsuai beberapa 
masjid yang terdapat di dalam kota itu menjadi gereja. 
Tetapi semuanya tidak berakhir seperti dirancang. 
Tentera Salib telah mengingkari janji apabila melakukan 
rompakan dan bertindak ganas terhadap orang awam. 
Penghuni kota cuba melawan dan tercetus pertempuran. 


Keadaan bertukar menjadi tegang dan ramai yang 
dibunuh. 


Kegilaan  tentera Salib menjadi-jadi. Mereka 
membunuh penghuni kota secara membabi buta. 
Dinding-dinding kota dipenuhi percikan darah. 
Jalan-jalan di sekitar kota juga sudah bertukar menjadi 
merah. Tentera Salib berkeliaran di serata tempat mencari 
sisa-sisa nyawa penduduk. Kota itu sudah menjadi 
neraka. 


Bohemund berusaha meleraikan keadaan, tetapi tidak 
berjaya. Bilangan tentera yang ramai itu menyukarkan 
kawalannya. Keadaan itu hanya dapat dihentikan selepas 
beberapa hari kemudian. Kelihatan mayat-mayat yang 
bergelimpangan sudah membusuk. 


Sekumpulan tentera Salib berkumpul memanaskan 
badan di hadapan unggun api. Bekalan makanan untuk 
tentera bawahan sudah kehabisan. Setiap masa ada sahaja 
pergaduhan yang berlaku kerana berebutkan makanan. 

“Makanan sudah habis. Kita akan mati kelaparan!” 
teriak seorang tentera sambil berdiri di hadapan 
kawan-kawannya yang sudah tidak terdaya. 


“Apakah yang patut kita lakukan?” 
“Kita tinggalkan tempat ini." 


“Sekarang musim sejuk. Kita akan mati kesejukan di 
luar sana." 


“Di sini ini juga kita akan mati kelaparan. 


“Kita sudah tidak boleh kemana-mana. Hanya ada 
satu cara sekiranya mahu terus hidup, kata seorang 
daripada mereka. 


“Bagaimana?” tanya mereka tidak sabar. 


Tentera itu menunjuk ke arah mayat-mayat yang 
bergelimpangan. 


“Apa maksud kamu?” Mereka tidak mengerti. 


“Sekiranya mahu meneruskan hidup itu sahaja jalan 
yang ada. 


Mereka terpinga-pinga dan saling berpandangan. 


“Gila!” Mereka sudah faham perihal yang 
dimaksudkan oleh kawannya itu. 


“Apakah cara yang masih ada?” 


Akibat desakan kelaparan dan tidak ada pilihan 
lain, mereka meluru ke arah mayat-mayat yang 
bergelimpangan itu. Mayat-mayat itu dilapah dan 
dipotong menjadi kepingan kemudian direbus dalam 
periuk dengan api marak. Mayat kanak-kanak pula 

dipanggang. Bahkan, daging panggang yang belum 
cukup masak itu dimakan dengan ganas dan lahap 
sekali. Tidak terkecuali binatang seperti anjing juga 
menjadi sebahagian daripada makanan mereka. Daripada 
sekelompok yang kecil, bertambah menjadi satu 
kumpulan yang besar. Keadaan itu terus berlarutan. 


Melihat suasana yang mengerikan itu, Gaston IV 
Bearn segera menghalang tetapi larangannya langsung 
tidak diendahkan. Baginya perbuatan itu adalah 
kesalahan yang tidak dapat dimaafkan. 


“Kita mesti halang perbuatan orang-orang kita 
daripada terus memakan mayat. Itu satu tindakan gila!" 
kata Gaston IV Bearn berang. Walaupun beliau pernah 
bertempur di medan perang, tetapi belum pernah beliau 
berada dalam kelompok mengejikan seperti itu. 


“Kami sudah menghalang perbuatan mereka, tetapi 
tidak dapat berbuat apa-apa lagi. mereka bertindak 
begitu kerana terlalu lapar. kata komandan. 


“Perbuatan keji itu mesti dihentikan segera. Sebagai 
pemimpin, kalian berkuasa menghentikan keadaan ini. 
Jika terus begini, saya tidak sanggup berada di kota ini 
lagi,” kata Gaston IV Bearn kepada Raymond Toulouse 
dan Bohemund dengan nada kesal. 


“Gudang makanan yang ada tidak cukup bagi 
menampung orang-orang kita. Jadi, mereka terpaksa 
bertindak demikian,” kata Raymond Toulouse. 


Raymond Toulouse dan Bohemund mengetahui 
perbuatan pasukan tentera bawahannya, tetapi mereka 

tidak dapat berbuat apa-apa. Tenteranya kini sudah 
menjadi kanibal. 


“Saya cadangkan kita segera meninggalkan kota ini, 
dan meneruskan perjalanan ke kota Jerusalem. Lagi cepat 
kita menakluki kota suci itu, lebih cepat kita mengakhiri 
penderitaan tentera-tentera kita, cadang Godfrey 
Bouillon pula. Cadangan itu dipersetujui. 


Beberapa hari kemudian, keadaan sudah terkawal. Kota 
berdarah itu sudah tidak berpenghuni. Tentera-tentera 
Salib dikerah membersihkan kota. Tulang-temulang 
serta mayat yang bergelimpangan ditanam diluar kota. 
Penduduk Kristian diluar kota dibenarkan kembali 
menghuni kota itu. 


Kota Maarat kini di bawah pemerintahan pemimpin 
Salib. Walaupun Raymond Toulouse terlebih dahulu 
menawan kota itu, tetapi beliau tidak berminat 
memerintah kota itu. Baginya, kota Maarat tidak 
mempunyai kepentingan kepadanya. Baitulmugaddis 
tetap menjadi matlamat utamanya. 


“Raymond akan berangkat menuju ke Jerusalem, 
adakah kamu akan turut serta? tanya Tancred kepada 
Robert Normandy ketika mereka duduk berbincang. 


“Memang saya tidak senang dengannya, tetapi beliau 
cukup kaya bagi membiayai perjalanan tenteranya 
ke sana. Tanpa pembiayaan, sukar bagi meneruskan 
perjalanan ke sana. Lagipun di sini tidak ada apa-apa lagi. 
Kamu fikir bagaimana pula? Ataupun kamu berminat 
menyertai Bohemund?” tanya Robert Normandy kepada 
Tancred. 

“Bohemund tidak mahu meneruskan perjalanan ke 
sana. Beliau mahu kembali dan memerintah Antokiah. 
Jadi saya memutuskan bagi mengikuti Raymond atas 
tujuan utama, iaitu menawan kota suci, jawab Tancred. 


“Kalau begitu, saya juga akan menyertai Raymond 
bersama-sama kamu, kata Robert Normandy pula. 


“Bagaimana pula dengan Godfrey dan Robert 
Flanders?” 


“Kami berdua tidak akan turut serta,” jawab mereka 
berdua. “Kami mungkin akan menyusul kemudian. 


“Nampaknya, sebahagian daripada tentera kita akan 
mengikuti Baldwin yang sudah memerintah Edessa. 
Mereka tidak mahu lagi dihimpit penderitaan di medan 
perang," ujar Godfrey Bouillon . 


“Sekiranya begitu, bilangan ahli pasukan kita akan 
menjadi sedikit. Dengan jumlah ini, adakah cukup untuk 
kita memerangi pihak Fatimiyah di Jerusalem?” 


“Jangan bimbang, Tuhan akan merahmati perjalanan 
kita nanti. Pasti ada keajaiban yang tidak dijangkakan 
seperti yang berlaku sebelum ini,” balas Godfrey Bouillon 
dengan suara yang menyakinkan. 


Bilangan tentera Salib sudah mula berkurangan. 
Sebahagian daripada mereka mengubah haluan dengan 
mengikuti Baldwin ke Edessa, kerana keadaan di sana 
sudah mulai kukuh. Sebilangan besar yang lain pula 
mengikuti Bohemund tinggal di Antokiah. Begitu juga 
dengan orang-orang Norman. 

TENTERA 
SALIB TIBA DI 
BAITULMUOADDIS 


Januari, 1099 Masihi 
Hous sebulan berada di kota Maarat, Raymond 


Toulouse memimpin para tenteranya berangkat 

ke Selatan. Pasukan itu turut disertai oleh Robert 
Normandy dan 'Tancred walaupun mereka tidak 
bersetuju Raymond menjadi pemimpin mereka. 


Pada awal Febuari, selepas hampir sebulan Raymond 
berangkat, giliran Godfrey Bouillon, Robert II Flanders 
bersama-sama dengan tentera Salib yang tinggal 
di Latakia pula berarak ke selatan. Walaupun pada 
awalnya Godfrey Bouillon dan Robert II Flanders 
enggan mengikuti Raymond. Bohemund pula lebih awal 
meninggalkan kota dan kembali semula ke Antokiah. 

Bilangan tentera Salib yang masih meneruskan 
perjalanan adalah antara 10 000 orang sehingga 20 000 
orang. Mereka meredah padang pasir dengan harapan 
dapat menawan Baitulmugaddis. Sepanjang perjalanan 
ke sana, amir-amir dari wilayah kecil menyambut 
kedatangan tentera Salib dengan mesra. Mereka bersetuju 
membayar sejumlah wang sebagai jaminan supaya 
wilayah mereka tidak diserang. Wang yang diperoleh itu 
digunakan oleh pasukan Salib bagi membiayai perjalanan 
mereka. 


Pasukan Salib tiba di kota Arga, lebih kurang 15 
kilometer dari Tripoli. Tindakan gabenor dan penduduk 
kota itu yang enggan menyerahkan wang, menimbulkan 
kemarahan pemimpin Salib. 


“Kota Arga menolak bekerjasama dengan kita. Kita 
tawan kota itu sehingga mereka menyerah,” perintah 
Raymond Toulouse. 


“Baiklah. Perintah Tuan akan dilaksanakan, jawab 
Panglima Raymond Pilet. 


Timbul niat dalam hati Raymond Toulouse bagi 
menawan Arga dan menubuhkan kerajaannya di situ, 
sama seperti Antokiah yang berada di bawah penguasa 
Bohemund. Pengepungan Arga, dijadikan langkah 
pertamanya menawan wilayah itu. 

Oey 


Mac, 1099 Masihi 


Godfrey, Robert II Flanders, Tancred, dan Gaston 
Bearn akhirnya tiba di Arga dan bergabung dengan 
Raymond Toulouse bagi mengepung kota Arga. Namun 
begitu, kota Arga masih tetap bertahan. 


Bae aan a33 TR 


April, 1099 Masihi 


April menyusul. Peter Bartholomew datang menemui 
Raymond Toulouse dan menceritakan visi pertamanya 
selepas meninggalkan kota Antokiah. Menurutnya, St. 
Andrew mengatakan kota itu harus diambil dengan 
serangan besar-besaran. 


Kemudian Raymond Toulose menyampaikan visi itu 
kepada para pemimpin Salib, tetapi ditentang kerana 
terdapat pemimpin Salib yang masih meragui Peter 
Bartholomew. 


Peter Bartholomew dipanggil oleh Biskop Arnulf 
Chocgues. Semua para paderi sudah berkumpul. 


“Wahai Peter, kami para cendekiawan agama meragui 
visi yang kononnya kamu terima daripada St. Andrew. 
Mustahil St. Andrew memilih kamu sebagai penyampai 
wahyunya. Jadi kami mahu kamu membuktikan 
kebenaran kata-kata kamu kepada kami. 

“Wahai semua cendekiawan agama, saya tidak 
dapat membuktikan apa-apa. Cukuplah hanya visi 
yang disampaikan St. Andrew melalui saya itu terbukti 
benar. Adakah kerana visi itu disampaikan kepada 
seorang lelaki miskin dan buta, maka Tuan-Tuan semua 
tidak mempercayainya? Baiklah, sekiranya Tuan-Tuan 
meragui visi yang disampaikan, ujilah saya,” cabar Peter 
Bartholomew dengan berani dan yakin. 


“Bagaimanakah cara untuk kami menguji kamu, wahai 
Peter?” tanya mereka. 


“Bakarlah saya! jawabnya dengan lantang. “Walaupun 
saya bukanlah seorang yang jujur tetapi saya cukup 
percaya dengan visi yang diterima." 


“Baiklah. Kami cabar bagi kamu melakukannya. 
Sekiranya benar, pasti Dia akan melindungi kamu. 


Peter Bartholomew menyahut dan nekad menerima 
cabaran itu walaupun dihalang oleh Raymond Toulouse. 


3 aan Op 22 


April, 1099 Masihi 


Ranting pokok zaitun dan batang pelepah tamar sudah 
dibakar. Apinya marak menjulang tinggi. Semua tentera 
sudah berkumpul dan mengelilingi tempat itu. Upacara 
ujian itu akan berlangsung. Peter Bartholomew sudah 
bersiap sedia, sambil mengangkat tombak suci itu tinggi- 
tinggi lalu melompat ke dalam unggun api yang marak 
itu. Pasukan tentera yang melihat kejadian itu menjerit 


dan bersorak. 

Beberapa waktu kemudian, beliau muncul di 
tengah-tengah api yang marak itu. Beliau merangkak 
keluar dari unggun api dalam keadaan tubuhnya parah 
terbakar. Peter Bartholomew masih hidup walaupun 
badannya melecur dan parah. Keadaan itu benar-benar 
mencetuskan kekecohan. 


Peristiwa itu menjadi bualan hangat. Peter 
Bartholomew meninggal dunia selepas 12 hari tidak 
sedarkan diri. Ada juga golongan yang percaya Peter 
Bartholomew keluar dari unggun api tanpa cedera, 
tetapi didorong masuk semula ke dalam api itu. Selepas 
kematian Peter Bartholomew, Raymond Toulouse masih 
menyimpan tombak suci itu, walaupun ramai tentera 
percaya yang tombak itu adalah palsu. 


Ketika pengepungan itu berterusan, berlaku 
pertelagahan antara Tancred dengan Raymond Toulouse. 
Kesannya, Tancred meninggalkan pasukan Raymond dan 
bergabung dengan Godfrey Bouillon. 


AI 
Mei, 1099 Masihi 


Selepas sebulan tentera Raymond Toulouse mengepung 
kota itu, mereka gagal dan terpaksa mengalah. 


Raymond Toulouse tidak dapat menunggu lebih lama 
lagi. Kini pasukan Salib terpisah kepada dua pasukan 
yang tidak sehaluan. Dalam perjalanan menuju ke 
Baitulmugaddis, Amir 'Tripoli mengirimkan banyak 
hadiah kepada pasukan Salib supaya kota itu tidak 

diserang. Hal ini memudahkan perjalanan mereka tanpa 
apa-apa masalah. 


Selepas Stepen Blois pulang ke Konstantinopel, tiba 
giliran Hugh Vermandois pula berpatah balik sebelum 
sempat sampai di Baitulmugaddis. Kesukaran dan 
penderitaaan yang dialami sepanjang ekspedisi itu 
memberi tekanan hebat kepada bangsawan baron itu. 


ML Dr 


Gabenor Baitulmugaddis, Iftikhar Ad-Daulah kelihatan 
tenang. Kehadiran pasukan Salib memang dijangkakan 
selepas tawaran mereka ditolak setahun lalu. 


“Utuskan surat kepada Mesir, beritahu kita perlukan 
bantuan. Tentera Salib dalam perjalanan menawan 
kota Baitulmugaddis," arah Iftikhar ad-Daula kepada 
pembantunya. Mesir mempunyai angkatan tentera yang 
kuat. 


“Sebelum itu, perintahkan penghuni Kristian keluar 
dari kota supaya tidak ada yang menjadi tali barut 
tentera Salib nanti. Perintahkan juga semua penghuni 
kota menyimpan sebanyak mungkin bekalan makanan 
sebelum kedatangan tentera Salib. Ini sebagai langkah 
berjaga-jaga kerana saya mahu semua telaga dan 
ladang-ladang di luar kota diracun:. 


“Diracun?” 


“Ya. Apabila kota ini dikepung oleh tentera Salib, 
mereka tidak akan dapat bertahan lama. Dengan itu, 
usaha pengepungan kota ini pasti gagal. Saya akan 


302 


TENTERA SALIB IIBA DI BAITULMUOADDIS 


lakukan apa sahaja bagi melindungi kota ini daripada 
diceroboh. 


“Baik, Tuan Gabenor: Perintah Gabenor kota itu 
segera dilaksanakan. 


Surat meminta bantuan sudah diutus ke Mesir. 
Penghuni yang beragama Kristian telah diusir dan 
mengosongkan kota. Hanya orang Yahudi sahaja yang 
dibenarkan tinggal di dalam kota itu. Binatang ternakan 
dari padang rumput sudah dibawa masuk ke dalam kota. 
Persiapan diatur dengan teliti. Kini mereka sudah bersiap 
sedia menghadapi peperangan sambil menunggu bantuan 
dari Mesir. 


Dalam pada waktu yang sama, Perdana Menteri 
al-Afdal terkejut sebaik selesai membaca surat yang 
baru diterimanya. Ternyata pasukan Salib memang 
bermatlamat menawan kota suci itu. Beliau segera 
mengambil tindakan dengan mempersiapkan bala tentera 
dan senjata, namun perjalanan ke Baitulmugaddis 
memakan masa. Bagi melegakan pengepungan itu, 
beliau menghantar utusan kepada Maharaja Alexius I di 
Konstantinopel dan meminta maharaja itu melengahkan 
penawanan kota itu. 


Apabila Maharaja Alexius I menerima surat itu, beliau 
terkejut mengetahui tentera Salib sudah memulakan 
perjalanan ke Baitulmugaddis. Lalu beliau menghantar 
utusan meminta supaya pasukan Salib menunggu 
sehingga pasukannya menyertai mereka. Ketika itu 
tentera Salib baru sahaja meninggalkan kota Arga. 
Raymond Toulouse bersetuju, tetapi tidak pemimpin 
Salib yang lain. 

“Kami tidak setuju!” bantah pemimpin Salib yang lain. 


“Kita datang ke Timur Tengah kerana permintaan 
Maharaja Alexius, jadi tidak salah kita menunggu 
kehadiran beliau dan bersama-sama menawan kota 
Jerusalem," kata Raymond Toulouse. 


“Tidak,” bantah Godfrey Bouillon tegas. “Kami tidak 
lagi percaya kepada Maharaja Alexius. Matlamat kita 
adalah bagi merampas kembali kota suci itu. Tidak 
mustahil Maharaja Alexius sekali lagi memperdayakan 
kita. Usaha kita akan menjadi sia-sia. 


Raymond 'Toulouse kecewa. Tiada pihak yang 
menyokongnya. Mereka mula bertengkar kerana 
mempertahankan pandangan masing-masing. Raymond 
Toulouse bersetuju menunggu kedatangan pasukan 
tentera Rom Byzantine, dan satu pihak lagi berpendapat 
sebaliknya. 


“Bagaimanakah pula dengan yang lain?” tanya 
Raymond Toulouse. 


“Kami bersependapat dengan Godfrey, jawab mereka. 


Raymond  Toulouse tiada pilihan, melainkan 
terpaksa bersetuju. Mereka bersepakat tidak memenuhi 
permintaan itu kerana kesangsian yang belum padam 
terhadap Maharaja Rom Byzantine. Utusan Maharaja 
Alexius 1 pulang membawa khabar duka. Beliau tidak 
mampu berbuat apa-apa lagi. Beliau sendiri tidak 
mungkin dapat menandingi pasukan tentera Salib yang 
jauh lebih kuat. 


Perjalanan pasukan Salib diteruskan hingga ke Beirut, 
Tyre, Acre, dan tidak ada satu pun daripada kota-kota 


304 


TENTERA SALIB IIBA DI BAITULMUOADDIS 


tersebut menentang pasukan itu. Pasukan Salib juga tidak 
merancang menyerang kota-kota itu. Mereka tiba di 
Tripoli pada 13 Mei dan disambut baik oleh pemerintah 
bandar selain turut diberikan wang serta kuda. 


Pasukan Salib menuju ke Selatan dengan menyusuri 
pantai, dan tiba di Beirut pada 19 Mei. Pasukan itu tiba 
di Tirus pada 23 Mei sebelum meneruskan perjalanan 
dengan lancar hingga ke pedalaman di Jaffa. Dari Jaffa 
mereka melewati pula Ramallah pada 3 Jun tahun yang 
sama. Ia sebuah perkampungan yang cantik. Tanah 
yang subur menjadikan permandangannya menghijau. 
la bersebelahan dengan perkampungan Lud. Kota itu 
didirikan oleh Khalifah Al-Walid bin Abdul Malik dari 
Bani Umayyah, bersama-sama kaum Muslimin pada 
tahun 716 H. 


OT Y 1D 


Jun, 1099 Masihi 


Selepas beberapa hari berjalan di bawah terik matahari, 
pasukan Salib tiba di wilayah Betlehem. Betlehem 
bermakna rumah roti. Kota itu terletak sekitar 10 
kilometer di sebelah selatan. Kota itu juga dikelilingi 
bukit bukau yang menganjur ke arah timur Gurun 
Yudea. Di kiri kanan jalan terbentang luas ladang- 
ladang gandum, ladang anggur, dan pohon-pohon zaitun 
yang tumbuh subur, selain terdapat beberapa buah 
perkampungan kecil. 


Dipercayai Betlehem merupakan kota kelahiran Jesus 
dari Nazaret. Di kota itu juga terdapat gereja pertama 

yang dibina oleh Konstantine Agung pada 330 Masihi. 
Gereja itu berdiri megah di tengah-tengah Betlehem, 
di atas sebuah gua yang digelar “Holy Crypt. Mengikut 
kepercayaan, di situlah tempat Jesus dilahirkan. Gereja 
itu juga merupakan gereja Kristian tertua ketika itu. Pada 
637 Masihi, tidak lama selepas Baitulmugaddis direbut 
oleh tentera Muslim, Khalifah Umar bin Al-Khattab 
mengunjungi Betlehem dan berjanji serta memberi 
keizinan yng “Gereja Kelahiran itu boleh digunakan oleh 
penganutnya. 


Setibanya di kota itu, Godfrey Bouillon menghantar 
Tancred dan Gaston Bearn bagi menawan kota itu. 
Kedatangan mereka disambut baik oleh penduduk kota. 
Tranced didatangi ketua-ketua dari kota Bethlehem, dan 
mereka menyampaikan hajat mereka. 


“Kami tidak mahu lagi berada di bawah pemerintahan 
Turki Seljuk. Tuan dihantar oleh Jesus bagi membantu 
kami membebaskan kota kelahiran suci Jesus daripada 
mereka,” kata seorang daripada mereka. 


“Walaupun berada di bawah pemerintahan Islam, 
kami bebas menjalankan kegiatan agama kami. Tetapi 
agama Islam tetap menjadi agama yang memerintah. 
Lagipun Maharaja Alexius sudah tidak lagi mampu 
mempertahan agama Kristian, hingga banyak wilayah di 
bawah empayar Rom Byzantine ditawan oleh kerajaan 
Turki Seljuk, kata mereka lagi. 


“Saya fikir itu satu tawaran yang menarik. Selama ini 
tidak ada lagi penduduk kota yang meminta kita supaya 
menakluki kota mereka. Hal ini akan memberi peluang 

kepada kamu bagi menjadi ketua, itupun jika kita berjaya 
menundukkan orang Seljuk, kata Gaston bersetuju. 


Sesudah bertempur dengan tentera Seljuk, akhirnya 
kota itu jatuh ke tangan pasukan Salib. Ketika kota 
Bethlehem berada di bawah pemerintahan tentera Salib, 
biara baru dibina bersebelahan dengan biara di sebelah 
utara Gereja Nativityh. Di bawah kuasa Kristian dari 
Barat, paderi-paderi Greek yang lama dipecat dan 
diganti dengan paderi Latin. Tindakan itu menimbulkan 
kemarahan penduduk setempat, tetapi mereka tiada 
pilihan. 


— MY ED» 


Jun 1099 Masihi 


Di bawah terik mentari padang pasir, tentera Salib 
yang berjumlah 20 000 orang berjalan memijak 
pasir berbahang dengan berkaki ayam. Keadaan 
mereka sungguh lemah. Kaki-kaki mereka luka teruk, 
terutamanya bagi golongan tentera yang memakai 
perisai besi yang berat. Dalam perjalanan itu, mereka 
tiba di Bukit Montjoie dan mendaki sehingga sampai ke 
puncaknya. Di hadapan mereka terbentang kota kubah 
dan dindingnya yang berkeemasan dan seperti madu, 
itulah “kota suci Baitulmugaddis. 


Dari Clermont Perancis, mereka menuju ke Tanah 
Suci yang diagung-agungkan. Ekspedisi mereka selama 
tiga tahun sudah merentasi perjalanan sejauh 3 000 
batu. Bilangan tentera Salib yang pada mulanya sebanyak 

60 000 orang, berkurang kepada 12 000 tentera sahaja. 
Bilangan itulah yang selamat tiba di Baitulmugaddis. 


Pemimpin Salib bermesyuarat bagi mengatur strategi 
menawan kota Baitulmugaddis. Dinding setinggi 40 
sehingga 50 kaki menyukarkan kota itu ditembusi. Lantas 
pasukan pengepungan dibentuk dengan segera. 


“Kini giliran kita menyerang kota Jerusalem. Mereka 
sudah mengetahui kejayaan kita menawan kota Antokiah 
dan kota Maarat. Jadi, mereka pasti membuat persiapan 
lebih rapi,” kata Raymond Toulouse. 


“Bilakah kita akan bertindak?” tanya pemimpin Salib 
tidak sabar. 


“Dalam masa terdekat, jawab Raymond Toulouse. 


“Bagaimana pula dengan kota ini? Siapa yang 
bertanggungjawab menjaganya nanti?” soal Robert 
Normandy. 


Mereka saling berpandangan antara satu sama lain. 
Kemudian Godfrey Bouillon berata, “Itu kita akan 
bincangkan nanti. 


Raymond Toulouse juga bersetuju dengan Godfrey 
Bouillon. 


308 


21 
SERANGAN AKHIR 


obert  Normandy mengambil kedudukan 
(RR Sesamasama tenteranya di sepanjang dinding 

bahagian utara, di Pintu Bunga dan Herod Gate. 
Robert II Flanders mengambil tempat di Pintu Gerbang 
Kolum yang juga dikenali sebagai St. Stephen ataupun 
Damascus Gate. Godfrey Bouillon pula berada di sudut 
barat laut bandar di Pintu Jaffa, manakala Raymond 
Toulouse ke selatan. Tancred yang baru tiba kemudian 
menyertai Godfrey Bouillon dengan membawa ternakan 
biri-biri yang diperolehi dari Betlehem. 


Peter Si Pertapa memandang kota itu dengan penuh 
keghairahan. Cita-citanya sudah termakbul. Kemudian 
beliau duduk berhampiran sekumpulan tentera yang 

sudah penat dan tidak terdaya. Botol minuman saling 
bertukar-tukar tangan. 


Tiba-tiba — salah seorang — daripada mereka 
bertanya kepada Peter Si Pertapa. Waktu itu pasukan 
utama pimpinan Raymond Toulouse sudah tiba di 
Baitulmugaddis. 


“Tuan, mengapakah kita mesti bersusah payah 
merebut kota ini, sehingga ramai yang terkorban dan 
sengsara? tanya seorang tentera kepada Peter Si Pertapa. 
Ramai daripada mereka tidak mengetahui kepentingan 
kota itu, kerana tujuan utama mereka adalah semata-mata 
demi menghindari kemiskinan dan membasuh dosa-dosa 
silam. 


“Benar, Tuan Pendeta. Kami melihat kota ini sama 
seperti kota-kota yang telah kita tawan. Walaupun berjaya 
menawan kota yang ada, kami masih lagi kelaparan dan 
terpaksa mengharungi kesengsaraan. Janji-janji bagi 
memperolehi kesenangan hanyalah dusta semata-mata, 
kata yang lain pula. 


“Kota ini mempunyai kepentingan kepada umat 
Kristian. Kita mesti menawan kota ini supaya dapat 
menguasai Timur Tengah. Sesudah kota ini berjaya 
ditawan, barulah kalian dapat menikmati kesenangan. 
Tiada kesenangan sebelum mendapat kemenangan ini,” 
jawab pendeta itu. 


7 Jun, 1099 Masihi 


Hari itu cuaca cukup tenang. Kota impian semakin 
hampir. Tentera Salib mengucap syukur kerana mereka 
selamat tiba. Selama dua tahun, mereka terpaksa 

menempuh perjalanan panjang dicampur dengan 
pelbagai rintangan dan kesengsaraan. 


Perjalanan jauh itu disulami keringat, air mata, dan 
darah. Mereka saling berpeluk kegembiraan. Semangat 
yang kian runtuh kembali bergelora membakar jiwa 
mereka. Daripada 7 000 orang kesateria yang mengambil 
bahagian dalam perang Salib, hanya 1 500 orang sahaja 
yang masih tinggal. 


“Tuhan mengkendakinya! teriak mereka dengan 
lantang sambil air mata terharu bercucuran. 


Peter Si Pertapa antara orang yang paling gembira. 
Perjuangannya untuk sampai di kota suci itu, dan 
merampasnya daripada orang Islam bakal terlaksana. 
Beliau memandang kota itu dengan penuh keazaman. 


Kota Baitulmugaddis terletak di kawasan pergunungan 
yang tidak mempunyai banyak hutan. Tetapi terdapat 
sumber air, seperti kolam Siloam. Selain itu, terdapat 
mata air di lembah kaki Gunung Zion yang mengalir 
masuk ke dalam Sungai Kedron dan turut melalui 
lembah Jehosaphat. 


Terdapat banyak saluran tangki yang menyalurkan air 
ke dalam kota. Ketika musim hujan, bekalan air tidak 
putus-putus, dan mencukupi bagi menampung keperluan 
penduduk kota dan juga binatang ternakan. 


“Wahai Tuan Gabenor, tentera Salib sudah berada 
di luar kota dan mengepung Baitulmugaddis,” beritahu 
panglima perang Fatimiyah. 


“Berapakah bilangan tentera Salib itu?” tanya Gabenor 
kota. 

“Mereka berjumlah lebih kurang 1 500 orang kesateria 
dengan hampir 12 000 orang tentera pejalan kaki. Jumlah 
itu dengan mudah dapat dikalahkan oleh tentera Mesir 
yang jauh lebih besar dan kuat. 


Seorang pembesar mencelah. “Wahai Tuan Gabenor, 
saya cadangkan supaya kita mengadakan rundingan 
damai dengan mereka.” 


“Saya tahu niat sebenar mereka. Tujuan mereka adalah 
membantu empayar Rom Byzantine. Mereka mahu 
menawan kota Baitulmugaddis, sekaligus mengukuhkan 
kuasa Kristian Barat di Timur Tengah ini. Jadi, saya tidak 
mahu kota ini jatuh ke tangan mereka. 


“Tuan Gabenor yakin kita akan berjaya?” 


“Bersama kita berdoa kepada Allah supaya membantu 
kita melindungi kota suci ini daripada tentera kafir," 
tuturnya penuh harapan yang mengunung tinggi. 


Kota Baitulmugaddis berterusan dikepung. Mereka 
cuba memecah masuk tetapi tidak berjaya kerana pintu 
itu cukup kukuh. Ditambah pula, ketika itu tentera Salib 
kekurangan peralatan seperti manjanik, dan pelantik 
besar bagi merobohkan dinding kota. Sementara itu, 
Raymond Toulouse mendapati lembah yang mereka 
duduki, jauh dari dinding kota. 


Dua hari selepas berkhemah di situ, mereka 
berpindah ke Gunung Sion berdekatan bahagian timur 
dan tenggara Baitulmugaddis yang tidak dikepung. 


“Tuan jeneral, kita bakal menghadapi kesukaran dan 
saat-saat getir sekiranya keadaan begini terus berlarutan,' 
lapor Panglima Raymond. 

“Apakah maksud kamu?” 
“Semua ladang dan telaga sudah diracun!” 
“Apa? Diracun?” soalnya yang sangat terkejut. 


“Benar, Tuan Jeneral. Mereka sengaja meracun 
ladang dan telaga supaya kita tidak mempunyai bekalan 
makanan dan akhirnya mengalah. 


Ada riak kecewa terpancar pada raut wajah Raymond 
Toulouse, sambil dahinya berkerut seribu. 


“Kita sudah pun tiba sejauh ini, dan kota suci sudah 
berada di depan mata, mustahil saya akan berundur. 
Perkara yang berlaku ini sama seperti di Antokiah, tetapi 
akhirnya kita berjaya,” Kata Raymond Toulouse 


“Mustahil tentera kita dapat bertahan. Lebih teruk 
sekarang ini musim panas, ujar Panglima Raymond lagi. 


“Saya percaya mereka hanya meracuni air di sekitar 
luar kota. Jadi, cari kawasan air secepat mungkin. Tidak 
semudah itu Raymond Toulouse berputus asa. Nekadnya 
bulat. 


Kelihatan ratusan tentera Salib berlari berduyun-duyun 
menuju ke kolam Siloam di dinding bahagian Selatan. 
Mereka tidak mengendahkan kemungkinan kolam itu 
diracun, kerana kehausan yang tidak tertahan hingga 
hilang pertimbangan. Tentera Salib saling bergaduh 
dan bertelagah bagi menghampiri kolam itu. Akibatnya, 
tempat itu menjadi sesak dan berlaku tolak-menolak 
sehingga banyak tentera yang terjatuh ke dalam kolam. 
Dalam sekelip mata sahaja kolam itu dipenuhi ribuan 
manusia. 

Masing-masing saling berebut menadah mulut ke 
pancuran mata air. Ramai yang terjatuh dan mati dipijak 
ribuan tentera. Manakala tentera yang tidak terdaya 
dibiar terdampar di tepi kolam. Ada pula dalam kalangan 
mereka merayu dan meminta air daripada orang yang 
lebih bernasib baik. Namun tidak dipedulikan, kerana 
masing-masing memperjuangkan kepentingan diri 


terlebih dahulu. 


Mereka terpaksa mencari bekalan air yang terletak 
jauh dari luar kota. Malahan konvoi membawa air kerap 
diserang oleh pertahanan kota. Ramai tentera Salib mati 
dalam serangan mengejut itu. 


Nasib mereka sama seperti di Antokiah. Selain 
bekalan air, mereka juga mengalami kekurangan sumber 
makanan. Jadi, Pasukan Salib meneruskan ikhtiar 
hidup dengan memakan daun-daun kayu, dan terpaksa 
mengorbankan kuda tunggangan mereka yang kian 
berkurang bilangannya. 


Daripada pihak lawan di kota pula, tidak terdapat 
tanda-tanda akan menyerah kalah. Namun, pasukan 
Salib tetap berusaha mencari jalan masuk ke kota 
Baitulmugaddis itu. 


2 ae Pu ea 


Jun, 1099 Masihi 


Barisan pemimpin Salib berarak ke Bukit Zaitun untuk 
menunaikan haji. Bukit itu terkenal sebagai “Bukit Suci. 
Sebelum sampai ke puncak, mereka melewati sebuah 

Taman Gethsemane yang terletak di kaki Gunung 
Zaitun. Taman itu dianggap suci dan dikenali oleh 
penganut Kristian sebagai tempat Nabi Isa bersama 
murid-muridnya berdoa, dan beribadah pada malam 
hari selepas peristiwa “Santapan Terakhir (The Last 
Supper), iaitu sebelum peristiwa penyaliban Nabi Isa. 
Gereja Ortodoks pula percaya, Taman Gethsemane 
adalah tempat Maryam meninggal sebelum diangkat ke 
langit dari Gunung Zion. 


Dari kaki bukit, barisan pemimpin itu meneruskan 
perjalanan mendaki Bukit Zaitun, sebuah pengunungan 
di timur Baitulmugaddis, dengan tiga puncak yang 
membentang dari arah utara ke selatan. At-Tur adalah 
puncak tertinggi dan digelar sedemikian kerana di 
lerengnya terdapat perkebunan zaitun. Ketika berada di 
atas bukit itu, pemimpin Salib bertemu dengan seorang 
pertapa tua yang menggesa mereka menyerang bandar 
itu pada keesokan harinya. 


“Itu mustahil, bantah seorang pemimpin Salib. “Kami 
tidak mempunyai peralatan perang bagi melancarkan 
serangan besar-besaran. 


“Tuhan akan memberikan kamu kemenangan 
sekiranya kamu mempunyai iman yang cukup, kata 
pertapa itu sebelum beredar pergi. 


“Adakah kalian percaya dengan suruhan pertapa itu?” 
tanya seorang tentera sekembalinya mereka dari Bukit 
Suci. 


“Saya setuju. Pertapa itu mungkin petunjuk yang 
diutuskan Jesus untuk membantu kita,” jawab Biskop 
Arnulf Malecorne. 

“Mengapa Tuan biskop yakin pertapa tua itu adalah 
utusan Jesus?” 


“Bukit Zaitun itu bukit suci. Saya cukup yakin 
kata-katanya itu adalah benar. Hanya keimanan yang 
kuat dapat membantu kita, jawab biskop itu lagi. 


“Jadi, apakah cara yang kita ada?” tanya Robert II 
Flanders. 


“Kita bina tangga dan memanjat dinding kota, 
seterusnya memasuki ke dalam kota seperti kota 
Antokiah, cadangnya. 


6. AINI 
Jun, 1099 Masihi 


Pada awal pagi hari ketujuh pengepungan kota, tangga- 
tangga sudah sedia diletak pada dinding kota. Beribu- 
ribu tentera Salib memanjat kota itu selepas diarahkan 
oleh Raymond 'Toulouse. Sementara itu, tentera 
Baitulmugaddis yang berada di atas benteng kota segera 
mencurahkan minyak ke permukaan dinding luar kota 
supaya menjadi licin dan menghalang kemaraan tentera 
Salib. Tangga-tangga itu kemudiannya ditolak dan ramai 
tentera Salib yang terkorban. Walaupun bilangan tentera 
Salib sedikit tetapi mereka memiliki keberanian yang luar 
biasa. 


Dalam masa yang sama, serangan diteruskan dengan 
melontar batu dan anak panah berapi ke arah menara. 
Namun masih juga tidak berjaya. Semuanya menemui 

jalan buntu. Ramai tentera yang tewas. Namun orang 
Islam tetap bersemangat mempertahankan kota itu. 


Tentera Salib tidak berputus asa. Serangan itu 
berterusan sehingga kepetang. Akibatnya ramai yang 
tercedera dan serangan itu terpaksa dihentikan. 
Kemenangan yang dijanjikan oleh Tuhan tidak tercapai. 
Malah mereka mengalami kerugian yang besar pula. 


“Ternyata kata-kata pertapa tua itu dusta! tutur 
Godfrey Bouillon sambil menanggalkan baju perisainya. 


“Serangan itu akan berjaya jika semua pemimpin tidak 
berhenti awal, kerana rasa takut dan malas. Sekiranya 
tidak, pasti akan berlaku keajaiban, kata Biskop Arnulf 
tidak berpuas hati. 


“Tentera kita sudah tidak berdaya dan tidak mampu 
lagi bertahan. Jika diteruskan, pasti lebih ramai yang 
terbunuh. Sepatutnya kita tunggu dahulu persiapan yang 
lebih teratur, kata Tranced pula. 


“Keyakinan tentera-tentera kita sudah jatuh. Ramai 
yang mahu menamatkan Perang Salib dan pulang ke 
rumah. kata yang lain pula. 


“Kita terburu-buru. 


Selain keyakinan para tentera yang sudah hilang, 
pemimpin-pemimpin Salib juga masih saling 
bermusuhan. 


Peter Desiderius melihat keadaan tentera Salib 
dengan pandangan resah. Semangat dan tenaga pasukan 
Salib sudah hilang. Tidak seperti mula-mula tiba di 
kota itu, ditambah pula dengan kekurangan makanan 


317 


PERANG SALIB PERTAMA 


dan minuman. Malah, cuaca panas menyukarkan lagi 
keadaan. Kali ini mereka berhadapan dengan tugas 
yang sukar. Usaha bagi menawan kota itu seperti sangat 
mustahil. 


Malam tadi, Peter Si Pertapa menerima visi daripada 
Tuhan, dan roh Biskop Adhemar muncul memberi 
petunjuk kepadanya. Beliau menyampaikan visi itu 
kepada Biskop Arnulf, dan ketua agama itu bersetuju 
bagi menceritakan visi tersebut kepada seluruh pasukan 
tentera. 


“Wahai tentera Salib, saya dipilih Jesus bagi menerima 
visi daripada Tuhan, meminta kalian supaya berpuasa 
lapan hari dan kemudian berarak dengan berkaki ayam 
di sekeliling kota. Sekiranya dilaksanakan perintah 
itu, nescaya kota ini akan jatuh ke tangan kita selepas 
sembilan hari. Misalnya, seperti Joshua dalam Bible 
semasa mengepung Jericho, visi Tuhan itu satu kebenaran. 
Ayuh, kita lakukan seperti yang diperintahkan itu. 
Kata-kata visi itu mengembalikan semangat yang hampir 
runtuh. 


Seruan itu mendapat sambutan. Namun, ada juga 
dalam kalangan mereka yang masih kurang yakin 
termasuklah beberapa orang pemimpin. 


Be an Pa 03 20 


Julai, 1099 Masihi 


Pada hari Jumaat itu, pasukan Salib sudah bersedia. 
Perarakan berlangsung seperti yang diperintahkan. 
Paderi memegang panji mezbah sambil membaca ayat- 

ayat suci. Bersama-samanya juga terdapat tombak suci 
yang sepatutnya disimpan di Antokiah, dan tulang 
lengan St. George yang dicuri dari sebuah biara di Rom 
Byzantine. Seramai 15 000 tentera Salib berarak dengan 
berkaki ayam, dan berpuasa demi mendapatkan kota 
Baitulmugaddis. Bagi mereka, berpuasa adalah jalan 
terbaik untuk mendapat pahala. 


Ritual itu diiringi dengan bunyi terompet dan 
genderang perang. Semasa perarakan itu berlangsung, 
tentera kota yang berada di atas benteng bukan sahaja 
mengejek tetapi bertindak membaling batu dan kayu. 
Kemudian, pasukan Salib itu bergerak secara senyap di 
sekitar dinding kota dengan berpakaian biasa sambil 
menyanyikan ayat-ayat dari kitab Zabur. 


Sesudah upacara perarakan itu selesai, seluruh pasukan 
bersatu di Bukit Zaitun. Di sana, para paderi termasuk 
Peter Si Pertapa, Raymond Aguilers, dan Biskop Arnulf 
Malecorne mengadakan ceramah bagi menyemarakkan 
lagi semangat pasukan tentera. Kata-kata semangat itu 
memberi kekuatan baru kepada pasukan Salib, bagi 
mendapatkan kota idaman mereka 

berlabuh di Jaffa. Dua buah kapal dari Genoa, 

empat buah kapal yang lain dari Inggeris. 
Terdapat juga bantuan bekalan makanan, peralatan 
senjata, tali, dan perkakasan yang diperlukan bagi 
membina menara pengepungan. 


| antuan dari Barat sudah tiba, enam buah kapal 


Apabila mengetahui ketibaan bantuan itu, Pangeran 
Geldemar Carpenel, iaitu anak buah Godfrey Bouillon 
membawa 50 orang kesateria dan 50 orang tentera 
berjalan kaki ke Perlabuhan Jaffa. Tujuannya adalah bagi 
memastikan bekalan itu selamat tiba ke Baitulmugaddis. 


Sesudah keberangkatan Geldemar Carpenel, 
pasukan yang diketuai oleh Raymond Pilet pula 
menyusul, bersama-sama dengan 50 orang kesateria 

bagi membantu mengukuhkan pasukan itu. Kemudian, 
William Ramleh daripada pasukan Raymond Toulouse 
turut menyusul. 


“Tuan Gabenor, bantuan pasukan Salib sudah tiba di 
Perlabuhan Jaffa. Mereka membawa bekalan makanan 
dan senjata bagi memerangi kita. Kita mesti menghalang 
bantuan itu daripada sampai ke sini sebelum bantuan 
dari Mesir tiba, lapor panglima Fatimiyah itu. 


“Bagus. Inilah peluang kita. Kita mesti bertindak 
lebih awal daripada mereka. Hantar segera pasukan 
kita ke pelabuhan itu dan halang kemaraan mereka. 
Jangan biarkan pasukan Salib kembali ke sini!” perintah 
Iftikhar ad-Daula. Mereka mula menyusun strategi bagi 
memastikan serangan kali ini berjaya. 


Iftikhar — Ad-Daulah — memerintahkan  tentera 
menggempur dan memusnahkan pasukan bantuan itu. 


Pasukan Fatimiyah sudah bersedia menunggu di 
Ramallah, yang terletak beberapa batu dari Jaffa, jalan 
utama ke Baitulmugaddis. 


Di dataran Ramallah, pasukan Geldemar dikepung 
oleh oleh tentera Fatimiyah. Mereka diserang oleh anak 
panah dan dikepung. Geldemar, ketua pasukan pemanah 
dan anggota tenteranya membalas serangan tentera 
Fatimiyah. Dalam pertempuran itu, lima kesateria muda 
termasuk Achard Montemerle dan semua pemanah 
terbunuh, dan hanya 30 anggota Geldemar yang 
terselamat. 


Medan pertempuran itu diselubungi habuk pasir 
tebal yang mengaburkan pandangan. Tiba-tiba di 

sebalik gumpalan habuk itu muncul 50 orangtentera 
kesateria berkuda. Pasukan itu diterajui oleh Raymond 
Pilet. Terkejut dengan serangan itu, pasukan berkuda 
Fatimiyah melarikan diri. Namun mereka dikejar dan 
berlaku pertempuran sengit, sehingga 200 tentera 
Fatimiyah terbunuh. Pasukan Salib turut merampas kuda 
dan senjata milik musuh mereka. 


Sebelum itu, pasukan armada Mesir tiba di 
Perlabuhan Jaffa tetapi diserang oleh pasukan armada 
tentera Salib. Kehebatan armada tentera Salib itu berjaya 
menundukkan armada Mesir. . Pihak tentera Salib yang 
masih memerlukan kayu, akhirnya merungkai dua buah 
kapal tentera Mesir yang terkandas. 


Baitulmugaddis terletak di tengah-tengah padang 
pasir, dan terdapat sebuah hutan kira-kira 20 batu dari 
situ. Robert II Flanders dan Tancred membawa satu 
pasukan ke Samaria bagi mendapatkan lagi bekalan kayu. 
Mereka bertindak menebang pokok-pokok hutan, namun 
kayu yang diperoleh masih tidak mencukupi. 


Semasa berada di hutan, Tancred menemui sebuah 
gua dan bercadang berehat buat seketika. Ketika 
memasuki gua itu, ada 400 keping kayu di dalamnya. 
Beliau gembira dengan anugerah yang mengejutkan itu. 


Pasukan Salib pulang membawa unta yang sarat 
dengan kayu. Orang Frank dengan bantuan jurutera 
Genoa, mula membina dua menara pengepungan yang 
besar dan pelantak bagi membuka pintu kota. 


Di luar kota, seluruh tentera berhempas-pulas 
meneruskan kerja membina menara pengepungan 
dalam cuaca panas. William Embriaco yang mempunyai 

kemahiran membina menara pengepungan, begitu sibuk 
memerhati para pekerjanya melakukan tugasan. Mereka 
bekerja siang malam tanpa mendapat upah, kecuali 
tukang-tukang kayu yang profesional. 


Raymond Toulouse juga tekun memerhati para 
pekerjanya bekerja. Beliau membayar upah mereka 
dengan menggunakan  wangnya sendiri, tetapi 
orang-orang yang bekerja di menara lain dibayar dengan 
kutipan wang rakyat. 


“Kita mesti segera menyiapkan menara ini, kerana 
pasukan bantuan dari Mesir dalam perjalanan ke 
Jerusalem. Kita hanya mempunyai masa satu bulan lagi 
sebelum mereka tiba, arah Godfrey Bouillon . 


“Angkatan tentera Mesir terkenal sebagai pasukan 
yang kuat, dan kita bakal berhadapan dengan kemaraan 
mereka. Semoga ada keajaiban membantu kita seperti 
sebelum ini,” tutur Robert Curthose. 


“Keajaiban itu hanya kebetulan. Sebenarnya, pasukan 
kita memang mampu mengatasinya dengan strategi dan 
taktik yang lebih rapi, kata Robert Normandy pula. 


“Kota ini nampaknya jauh lebih kukuh daripada dua 
kota sebelum ini,. Sudah tentu mengambil masa yang 
lebih lama untuk kita takluki. ” kata Robert II Flanders 
gusar. 


“Pelbagai cara sudah kita lakukan. Hanya tinggal cara 
ini sahaja. Apabila menara pengepungan siap, pasti kota 
ini dapat ditawan, kata Godfrey penuh yakin. 


Kemudian  Godfrey  Bouillon — mengemukakan 
cadangan, “Kita mesti membawa jentera-jentera dan 

peralatan perang menghampiri kota secara senyap. 
Sekiranya mereka menyedari pergerakan kita, sukar kita 
menghampiri dinding kota. Oleh itu, saya cadangkan kita 
membawa semua peralatan perang pada waktu malam.” 
Cadangan itu diterima semua. 


Le NYI 


Julai, 1099 Masihi 


Menara pengepungan itu setinggi dinding kota. Peralatan 
perang yang lain juga disusun dalam posisi strategik. 
Semua menara pengepungan digerakkan menghampiri 
kota. Batu-batu yang digunakan sebagai peluru manjanik 
juga sudah tersedia. Tugas-tugas itu dilakukan dalam 
gelap dan memerlukan usaha yang berganda. Mereka 
bertungkus-lumus, dan berhati-hati kerana bimbang 
diketahui pengawal kota. 


A2 


Malam itu, Raymond 'Toulouse sentiasa berada di 
sepanjang dinding Selatan. Beliau meneruskan usaha 
mengisi parit dengan batu-batu besar supaya lebih 
mudah membawa menara pengepungan menghampiri 
dinding menara. Tetapi pekerjaan itu agak sukar baginya. 
Lalu beliau mengumumkan kepada sesiapa yang berjaya 
mengangkat tiga batu besar masuk ke dalam parit, akan 
menerima satu dinar. Masing-masing berlumba-lumba 
mengangkat batu itu dan kerja itu selesai dalam masa 
yang singkat. 

Godfrey Bouillon, Robert Normandy, dan Tancred 
memilih bagi menyerang dinding utara yang terletak di 
timur Pintu Herod. Tentera Salib bekerja keras memecah 
dinding luar. Runtuhan dinding itu jatuh ke dalam parit 
dan menutupi parit tersebut. Dalam pada itu, pertahanan 
kota segera menghalang tindakan itu dengan panah 
berapi. Tentera Salib hanya mampu mengelak dengan 
perisai. 


LN 


Walaupun menjelang petang, mereka terus bertungkus- 
lumus menggerakkan menara ke dinding kota. Apabila 
hari merangkak senja, barulah Raymond Toulouse 
bersama-sama para tenteranya berjaya melakukan 
tugasan itu. 


Tancred berjalan mundar-mandir. Gaston Bearn pula 
hanya memerhati. 


“Wahai Tancred, apa yang kamu fikirkan?” tanya 
Gaston yang sejak tadi melihat sahabatnya itu. 


“Saya memikirkan cara bagi memasuki kota itu. Saya 
mahu menjadi orang pertama yang memasuki kota itu 
sebelum orang lain,” beritahu Tancred. 


“Jadi apa perancangan kamu?” 


“Rancangan itulah yang saya sedang fikirkan. Kamu 
ada cadangan?” tanya Tancred pula. 


“Bagi saya, menjadi orang pertama yang memasuki 
kota itu tidak penting. Perkara yang lebih mustahak 
adalah mencari cara mengalahkan pertahanan kota. 

Tancred mengakui kebenaran kata-kata sahabatnya 
itu. 


Malam itu, pasukan Salib meneruskan usaha dengan 
mara ke menara dan merapat ke tembok. Mereka 
terpaksa menahan serangan panah dan bola api yang 
dilemparkan oleh pasukan pertahanan kota. Usaha itu 
kelihatan kurang berjaya tetapi mereka langsung tidak 
mengalah. 


SL 


Pagi itu, Godfrey Bouillon dan pasukannya berjaya 
merapatkan sepenuhnya menara ke bahagian utara 
dinding kota. 


Tanpa berlengah, pasukan Salib segera naik ke menara 
dan melompat ke dalam benteng. Berlaku pertempuran 
sengit. Kemaraan tentera Salib tidak dapat dihalang 
menyebabkan ramai pengawal kota tewas. Dengan 
mudah tentera Salib membuka gerbang kota dari dalam. 
Pasukan Salib yang berada di luar merempuh masuk 
seperti empangan pecah. 


Manakal menara-menara pengepungan yang berada 
berhampiran dengan dinding kota musnah, apabila 
pertahanan kota terus membedil menggunakan lastik 
api yang luruh bagaikan hujan batu. Tembikar yang 
penuh dengan minyak dilontar, dan apinya terpercik ke 
merata-rata tempat sehingga membakar sesiapa yang 
berdekatan. 

Tindakan pertahanan kota itu juga dibalas oleh 
tentera Salib. Anak panah yang direndam dalam 
minyak, dinyalakan dan dibidik ke arah menara kota. 
Akibatnya, menara kota terbakar. Pengawal kota bergegas 
memadamkan api yang mula marak itu dengan air dan 
cuka. 


Selain itu, mereka merendam bebola jerami di dalam 
minyak dan lilin supaya ia lebih lama terbakar. Bebola 
jerami itu dilempar ke dalam kota. 


Di sebelah utara pula, para tentera Salib terperangkap 
dan disekat semasa menuju ke menara kota. Raymond 
Toulouse juga masih tidak dapat mara ke menara. 


Namun, itu semua belum mencukupi bagi tentera 
Salib. Pertahanan kota masih utuh. 


A2 


Godfrey Bouillon mengarahkan para tenteranya 
meneruskan serangan dengan menggunakan bebola 
jerami dan kapas berapi. Serangan itu dilakukan terhadap 
benteng utara, berdekatan pintu Herod. Berpuluh-puluh 
bola jerami dilontar ke atas benteng dan mengeluarkan 
asap tebal, menyebabkan pengawal kota mengalami 
pedih mata dan lemas. Ramai penduduk kota melarikan 
diri. 

Orang Frank berjaya membina tangga bagi memanjat 
kota, dan dua orang kesateria Flemish iaitu Litold dan 
Gilbert Tournai, yang mengetuai kontinjen Lotharingian 
berusaha keras memanjat dinding kota. 

Tetapi usaha itu menjadi sukar apabila mereka dibedil 
oleh pertahanan kota. Namun, Godfrey Bouillon dan 
Eustace Boulogne tetap berusaha memanjat benteng 
tersebut itu. 


Apabila tengah hari, barulah tentera Salib berjaya 
berjaya memanjat dinding kota tanpa apa-apa halangan. 
Letold dan Gilbert Tournai menjadi orang terawal yang 
berhasil naik ke benteng kota. 


Kemudian Godfrey Bouillon, Eustace Boulogne, 
Robert II Flanders, dan Robert Normandy juga berjaya 
menapak di benteng. Sesudah berhasil merebut bahagian 
benteng itu, orang-orang dari Lorraine dengan segera 
menaikkan tangga. Tancred juga berbuat demikian. 
Namun, harapannya bagi menjadi orang pertama 
memasuki kota tidak tercapai. 


Godfrey Bouillon pula berjuang di Column Gate, 
bagi membuka pintu masuk kepada pasukan utama. 
Kemudian kedengaran teriakan lantang memecah 
kekecohan di benteng kota. 


“Tuhan membantu kita!" teriak tentera Salib sambil 
berlari memasuki kota. 


Pertahanan kota yang melihat keadaan itu serta merta 
patah semangat. Mereka segera meninggalkan benteng 
kota. Penduduk-penduduk kota juga melarikan diri 
mencari perlindungan. 


Raymond Toulouse dan para pengikutnya terus 
menerus menyerang, tanpa mengetahui Godfrey Bouillon 
sudah berjaya memasuki bahagian kota itu, sehinggalah 
mereka melihat pengawal kota melompat dari benteng. 

Serta-merta mereka bersorak gembira lalu bergegas 
masuk ke dalam kota, dan mengejar serta membunuh 
musuh-musuh mereka. Ramai penduduk bersembunyi 
di Menara Daud, manakala yang lain melarikan diri ke 
masjid dan Kuil Sulaiman. 


Godfrey Bouillon mengarahkan tentera-tenteranya 
membuka Colum Gate agar memudahkan kemasukan 
tentera Salib yang lain. Pada masa sama, beliau terlihat 
kelibat Biskop Adhemar dalam kalangan tenteranya yang 
bergegas membuka pintu. Beliau cukup yakin jelmaan 
biskop itu akan membantu pasukan mereka. 


“Tuhan menghendakinya! Tuhan mengehendakinya! 
teriak tentera Salib. Semangat mereka sudah terbakar. 
Seluruh kota bergema bagaikan guruh. Sehinggakan 
burung pun takut mendekati kota itu. 

pabila tentera Salib menakluki dinding Selatan, 
Asa ad-Daulah menyedari semuanya sudah 
berakhir, namun beliau menetapkan pendirian 
bagi berperang sehingga titisan darah terakhir. 


Pertahanan kota perlu bangkit semula, biar taruhannya 
adalah nyawa. 


“Tuan  Gabenor, Menara Daud diserang 
habis-habisan!” lapor seorang panglima 
termengah-mengah. 


“Perintahkan orang-orang kita terus bertahan. 
Jangan benarkan tentera musuh mara ke dalam kota 
itu!” perintahnya tegas. 


BAITULMUOADDIS 


“Tetapi kemaraan tentera Salib tidak dapat ditahan 
lagi. Mereka sudah menawan bahagian selatan. 
Orang-orang kita sudah tidak mampu bertahan. Ramai 
yang dibunuh. Begitu juga dengan penduduk kota. 


“Dengan apa-apa cara sekalipun, kita tidak boleh 
mengalah!” Iftikhar ad-Daulah sedar apabila kehilangan 
Menara Daud, bermakna harapannya semakin menipis. 
Namun, beliau tidak hilang arah dan memerintah 
tenteranya supaya tidak berhenti berjuang. 


Raymond 'Toulouse kemudian beliau membuat 
tawaran kepada pihak Fatimiyah, dengan membenarkan 
Gabenor Iftikhar ad-Daulah dan orang-orangnya 
meninggalkan kota. Raymond Toulouse yakin bahawa 
kota itu tidak akan dapat dipertahankan lagi. Tetapi 
mereka mesti menyerahkan Menara Daud kepadanya. 
Sekiranya tidak, lebih ramai penduduk kota dibunuh! 


Tawaran itu merunsingkan Iftikhar ad-Daulah. 
Fikirannya berserabut antara mempertahan kota, ataupun 
menyelamatkan nyawa penduduk yang tidak berdosa. 


“Wahai Gabenor, kita terpaksa mengalah. Sekiranya 
kita terus bertahan lebih ramai penduduk kota akan 
dibunuh, kata seorang pembesar. 


Iftikhar ad-Daulah mengeluh berat. “Bagaimanakah 
nasib penduduk kota yang lain? Masakan saya sanggup 
berbuat demikian." 


“Sekiranya tuan tidak menerima tawaran itu, lebih 
banyak nyawa yang akan terkorban. Kita tidak mampu 
berbuat apa-apa lagi. Serahkan sahaja Menara Daud 
kepada mereka, pujuk pembesar itu walaupun keberatan. 

“Saya tidak sanggup. Biarlah saya bersama-sama 
mereka di sini, kalian saja pergi dari sini,” balas Iftikhar 
dengan lemah. 


“Tidak!” bantah pembesar itu. “Nasib penduduk 
bergantung kepada tuan. Raymond mahu Tuan sendiri 
meninggalkan kota dan menyerahkan Menara Daud 
kepada mereka. Kita akan memperkukuhkan semula 
angkatan tentera, dan merampas kembali kota ini 
bersama-sama bantuan dari Mesir,” tegas pembesar itu 


Iftikhar Ad-Daulah menghampiri jendela. Keadaan 
di luar sudah tidak terkawal lagi. Tentera Salib berjaya 
mengepung Menara Daud. Penduduk kota dibunuh 
tanpa belas simpati. 


Pemandangan itu tidak sanggup ditontonnya lagi. 
Beliau mengalih pandangan dari jendela. Kelopak 
matanya dibasahi air jernih, sukar sungguh beliau 
membuat keputusan. 


“Tuan mesti buat keputusan sekarang. desak 
pembesar itu lagi. 


“Sampaikan kepada Raymond, saya ada satu 
permintaan. Saya bersedia menyerahkan Menara Daud 
sekiranya beliau sendiri menjamin keselamatan saya dan 
para pengikut,” kata Gabenor itu. 


“Baiklah, saya akan sampaikan permintaan Tuan 
dengan segera. Pembesar itu segera beredar. 


Permintaan itu disampaikan kepada Raymond 
Toulouse dan dipersetujui oleh pemimpin Salib itu. 
Malam itu juga mereka bertolak. Tindakan Gabenor itu, 
membuatkan penduduk kota berang dan menuduhnya 

sebagai pengecut, kerana membiarkan penghuni kota 
menghadapi serangan tentera Salib bersendirian. 


“Tidak guna kita mempertahankan kota ini lagi, 
sedangkan gbenor sudah lari meninggalkan kota. 
Kita terpaksa bersendirian mempertahankan kota 
Baitulmugaddis ini. Lebih baik kita menyerah sahaja!” 
kata pertahanan kota yang berang dengan tindakan 
Gabenor itu. 


“Jika menyerah kalah, kita tetap akan mati. Ramai 
penduduk kota telah dibunuh. Jadi lebih baik mati 
bertempur daripada disembelih!” jawab yang lain. 


Selepas Gabenor Iftikhar Ad-Daulah meninggalkan 
kota, berlaku kejadian pembunuhan yang kejam dan 
dahsyat. Mereka tidak berhenti mengejar dan membunuh 
orang Islam sampai ke Kuil Sulaiman, sehinggakan 
seluruh kuil itu dipenuhi dengan darah. 


Tentera Salib juga membunuh setiap orang yang 
mereka temui. Mereka memasuki dan menggeledah 
rumah-rumah dan mengheret keluar penghuninya. Kaum 
wanita dan gadis-gadis turut diperkosa. Para pemimpin 
Salib tidak mampu mengawal tindakan tentera bawahan 
mereka. Sepanjang malam itu, tentera Salib kemabukan 


darah. 


Sementara itu, kaum muslimin yang masih hidup 
berlindung di The Dome of the Rock, berhampiran 
Masjid al-Agsa yang dikuasai oleh Tancred. 


Apabila pagi tiba, tentera Salib masih mencari 
penghuni kota. Mereka kemudiannya memasuki Masjid 
Al-Agsa, walaupun bendera yang dikibarkan di situ jelas 

menandakan penghuni masjid tersebut mesti dilindungi. 
Namun, semua penghuninya tetap dibunuh. Tidak ada 
yang terlepas termasuk wanita dan kanak-kanak. 


Jeritan dan tangisan anak kecil adalah suara yang 
menyemarakkan lagi kegilaan pasukan Salib. Darah 
bergenangan memenuhi lantai masjid, mayat-mayat 
bergelimpangan. Orang Yahudi yang berlindung di 
Sinagog juga menerima nasib yang sama. Mereka dibakar 
hidup-hidup dalam rumah ibadat itu. Tidak ada seorang 
pun yang terselamat. Bahkan tentera Salib dengan 
rakus memusnahkan monumen orang-orang Kristian 
Ortodoks. 


Kekejaman mereka seperti tidak bernoktah apabila 
tentera Salib membelah mayat-mayat, kerana mereka ada 
orang Islam yang menelan emas untuk disembunyikan. 
Namun, apabila tidak ada emas yang ditemui, mayat 
tersebut dibakar. Mereka yakin emas, yang ada di dalam 
tubuh akan cair dan mengalir ke tanah. 


Gaston dan 'Tancred sangat kecewa dengan 
kejadian itu. Mereka tidak dapat berbuat apa-apa bagi 
menghalang tindakan tersebut. Jalan-jalan di dalam kota 
yang dipenuhi darah hanyir, dan tubuh-tubuh manusia 
bergelimpangan, menjadi permaidani menyambut 
kehadiran pemimpin tentera Salib. 


Ramai dalam kalangan pemimpin Salib tidak 
menyenangi kejadian yang berlaku itu. Sebaliknya, semua 
pendeta pula merestui segala tindakan kejam para tentera 
terhadap orang Islam dan Yahudi. 

Tanred bangun lalu berkata, “Tindakan ini gila! Ini 
bukan caranya. Kita mesti hentikan pembunuhan yang 


sedang berlaku!” 


“Mereka itu orang kafir yang wajar dibunuh. Darah 
mereka halal ditumpahkan!” bantah Biskop Arnulf. 


“Panji yang saya serahkan, berkibar di bumbung 
masjid sebagai tanda tempat tersebut tidak boleh 
diceroboh, tetapi tentera Salib sendiri melanggar 
peraturan itu. Saya tidak dapat menerima hal ini. Ini satu 
tindakan yang tidak berhati perut!” kata Tancred berang. 


“Kami sudah cuba menghalang, tetapi mereka seperti 
sudah kerasukan, lapor seorang komandan. 


“Paus Urban II sendiri menghalalkan cara ini. Inilah 
yang dikatakan seruan jihad,” sambung biskop itu lagi. 


“Kalian akan memperolehi penebusan dosa serta 
pahala di kerajaan Syurga. Begitulah ucapan Paus Urban 
II ketika Persidangan Clermont. Sebelum ini, umat 
Kristian dibunuh secara kejam dengan membelah perut 
dan mengeluarkan usus mereka, jadi adakah tindakan 
kita ini tidak adil?” Biskop Arnulf tetap bertegas membela 
kejadian yang berlaku. 


Tancred segera beredar dengan perasaan marah dan 
kecewa diikuti oleh Gaston. 


Suasana kota masih tegang. Tentera Salib menguasai 
kota Baitulmugaddis dengan penuh kebanggaan. 
Walaupun penyembelihan masih berlaku, paderi-paderi 
tetap berkumpul dalam perarakan suci. Mereka melaung 
dan menyanyi sambil berjalan ke kuil Gereja Makam 

Kudus melalui darah yang mengalir di kaki mereka. Kini 
terlangsai sudah hutang mereka. 


6. AINI 
17 Julai, 1099 Masihi 


Selepas dua hari, keadaan kota menjadi aman. Para 
komandan berjaya mengawal tentera bawahan mereka. 
Itupun selepas hampir semua orang Islam dan orang 
Yahudi dibunuh. Kota suci itu berbau busuk dengan 
mayat-mayat bergelimpangan. Kemudian kota itu 
dibersihkan dengan mayat dibuang ke luar kota. 


Kaum Kristian yang diusir sebelum ini, kembali 
menghuni kota. Tentera-tentera Salib bergembira. Tidak 
ada sekelumit pun penyesalan dalam hati mereka. 
Dengan tertawannya kota itu, berakhirlah perjalanan 
yang panjang dan jauh. Penderitaan yang mereka lalui 
sudah dibayar dengan darah penduduk kota itu. 


Para pemimpin Salib berbincang bagi menentukan 
pemimpin yang layak memerintah Baitulmugaddis. 
Namun tidak ada sesiapa yang bersetuju dengan calon- 
calon yang dipilih. Masing-masing mengingini takhta 
pemerintahan kota itu. Perbincangan itu ditangguh tanpa 
kata putus. 


Dalam kalangan pemimpin Salib pula, mereka 
berpendapat antara yang paling layak adalah Raymond 
Toulouse dan Godfrey Bouillon. 


“Sesudah kami berbincang, kami bersepakat 
menawarkan kedudukan tertinggi kota ini kepada 

Raymond. Beliau akan memerintah kota ini sekiranya 
beliau bersetuju,” ucap jurucakap majlis. 


Semua mata tertumpu kepada Raymond Toulouse. 
Jawapannya amat dinantikan. 


Raymond Toulouse berdiri lalu berkata, “Hanya 
Jesus yang berhak menjadi raja di Jerusalem. Saya tidak 
akan memakai mahkota emas di tempat Al-Masih yang 
memakai mahkota duri. Raymond Toulouse menolak 
tawaran itu. 


Selepas penolakan Raymond Toulouse itu, mereka 
membuat tawaran serupa kepada Godfrey Bouillon pula. 
Godfrey Bouillon menerima tawaran itu tetapi dengan 
gelaran yang berbeza. 


“Saya menolak diangkat menjadi raja, tetapi menerima 
tawaran itu dengan menggunakan gelaran sebagai 
Advocatus Sancti Sepulchri.” Gelaran serupa digunakan 
di wilayah utara Perancis. Seorang advocate yang 
bertanggungjawab diberi hak kekuasan bagi sebuah kota 


ataupun daerah oleh tuan mereka. 


Upacara pelantikan Godfrey Bouillon sebagai 
penguasa di Baitulmugaddis berlangsung penuh adat 
istiadat. Kini Baitulmugaddis secara rasmi berada 
dibawah jajahan pasukan Salib Barat. Namun begitu, 
Raymond Toulouse masih enggan menyerahkan Menara 
Daud yang berjaya ditawannya kepada Godfrey Bouillon. 


Selepas dipujuk, akhirnya Raymond Toulouse 
bersetuju menyerahkan kawasan itu kepada kuasa 
seorang biskop, walaupun pada mulanya beliau sendiri 
nahu menguasai Menara Daud. 

MEN 


Bermulah kekuasaan kerajaan Kristian Barat di bumi 
Timur Tengah, di bawah pemerintahan Godfrey Bouillon. 
Malangnya, pemerintahannya singkat sahaja. Setahun 
selepas kota Baitulmugaddis ditawan, Godfrey Bouillon 
meninggal dunia dan saudaranya, Baldwin diangkat 
menjadi raja di kota itu. Riwayat hidup Godfrey Bouillon 
menjadi lagenda selepas beberapa tahun kematiannya. 

